
विनोबा :: बागी-समस्या का चिंतन करते हुए 

धगत जनरल! 


स्वर्गीय यदुनाथ सजिंहकरं 


जिनकी चचा करते हुए 
३ अगस्त *६० को विनोबाने कट 


“मेग कुलका कुछ काम मेरे साथी ही करते है | 
कल मेने खबर सुनी कि मेजर जनरल यदुनाथ सिद् 
“हार्ट फेल! होनेसे चले गये। अक्सर मुझ संदमा नहीं 
पहुँचता, छेकिन कल सदसा पहुंचा | भिण्ड-मुरेनाका 
सारा काम उनके आधारपर था। वहाँ उन्होंने बहुत 
बड़ा पराक्रम किया, काफी मेहनत की | "के हमको 
लगा कि हमारी ताकत कम हुई है | 'बे न होते, तो 
भिण्ड-मुरेनाका यह कास हरगिज नहीं हों सकता था !” 


इस कहा नोंकी कहानी 


“पहले इसने लिखा--नक्षत्रांकी छायामें !!' अब लिखेगा--'सूरजके 
प्रकाशमें' या “चम्बलके बेहड़ोंमें! १” 

बात है २५ मई, १९६० की | 

पूर्व दिशामें बाल-रविकी किरण हमपर अपना प्रकाश फैल्श रही थीं, 
खेतमें बेठे हम लोग उठ रहे थे, तभी मुझे नोट लेते देखकर विनोबाने 
ऐसा कहा ! 

“बाबा, इन्हें मना कर दीजिये कि नक्षत्रोंड़ी छाया जेसा नाम न 
रख | लोग समझते हैं कि उस किताबमें नक्षत्रोंकी बात होगी | बात है 
जमीनकी, छोग समझते हैं आसमानकी !”?--लल्लूदादाने शिकायत की । 

बाबा मुसकरा पड़े | हम लोग भी उठ-उठकर चल पढ़े | 

>< 2 >< 

सो यह सूरजके प्रकाशमें तो नहीं है, यह है---“चम्बलके बेहड़ोंमें ! 

आप शायद पूछे कि क्‍या है इसमें ? सो तो आप जब इसे पूरा 
पढ़ेंगे, तमी समझ सकेंगे, मोटी-मोटी वातें बता दूँ आपको : 

& चम्बलके बेहड़ोंमें है विनोबाकी उस ऐतिहासिक पदयात्राका आँखों - 
देखा वर्णन, जो उन्होंने मई-जून ६० में चम्बलके बेहड़ोंमें की । 

७ चम्बलके बेहड़ोंमें है दुनियाको चोंकानेवाला अहिंसाका वह चमत्कार, 
जिसके आगे हिंसा नतमस्तक होकर आ गिरी बाबाके चरणोंमें अपनी 
बन्दूकें और कारतूसें लेकर । 

७ चम्बलके बेहड़ोंमें है बीस सशस्त्र बृश्तहारी बागियोंका आत्मसमर्पण ! 
उन बागियोंका, जिनके पीछे पिछले सालोंका रेकर्ड कहता है कि एक- 
एकको मोतके घाट उतारनेमें या जिन्दा पकड़नेमें दस-दस छाख रुपया 
खर्च होता है सरकारका ! 


बम द््‌ छ््ज 

७ चम्बलक बेहड्रोंमे है उस इलाकेमे फैले भयंकर आतंक, रुदन ओर 
हाह्कारकी कहानी, जहाँका सेट कहता है: बनिया तो बना ही है 
चूसनेके लिए !! जहाँ एक बागीकी वेटी कहती है : ये लोग मनई नाँय, 
प्रीहे आय !” ( मनुष्य नहीं, पग्म हैं ! ) 

७ सम्बल्के वेहडोंम है पग-पगपर बागियोंकों बाबाका यह सन्देश : 
'मेरे दाम्तों ! आओ मेरे पास, अपने बुरे कामोंका साफ इजहार करो 
और उसका दण्ट स्वीकारदर कर डाछो इसी जन्ममें अपने पापोंका 
प्रायश्चित्त !' 


5 आर 
कि 


७ चम्बलक बहड़ोंमे £ मयसे पीड़ितों के लिए सच्चे वीर बननेका सन्देश, 
बेस्से पीडितोंके लिए है निवर वननेका सन्देश ! बन्दृकवाछोंके लिए है 
बन्दर्के त्पकर बाबाकों सोप देनेका सन्देश ! 
७ चम्बलके वेहड्टोंमे है रक्षाअन्धनका वह प्रसंग, जहाँ बहनें कहती हैं : 
'रखियाँ बेचा तले, भइया !! ओर जहाँ बागी कहते हैं: “आज तें हमाई 
नयी जिन्दगी है रही है !! 
७ चम्बल्के वेहड्ोंम है पुल्टगिकों बावाकी सत्यह कि ठुम पहले मक्खन 
बनों, बादम भी मक्खन, बीच जरा-सा सख्त ! सेवा करो सबकी यह 
सोचकर कि "में सेवक सचराचर रूपराशि भगवन्त !! 
७ चम्बलके बेहड़ांम है हरएकके लिए बाबाका सत्य, प्रम ओर करुणाका 
सन्देश | कहते हैं वे : “मैं तो इन्सानकी सेवा इन्सानके नाते करने आया 
हूँ । डाकू भी मेरे प्यारे हैं, पुलिसवाले भी | सरकारी अधिकारी भी मेरी 
ही जमातके हैं | असली डाकू तो है--धन-संग्रह | वह जो दरबाजेपर खड़ा 
हे, वह तो तुम्हारा प्यारा छठा भाई है। बॉट दो अपनी सारी सम्पत्ति ! 
मिटा दो वेर-विरोध ! सब मिठकर गाँवका एक परिवार बना छो । फिर 
कहाँ रहेगा डाकू ? कहाँ रहेगी पुल्सि ? कहाँ रहेगी गरीबी ? कहाँ रहेगा 
दुःख ! कहाँ रदेगा भय ? कहाँ रहेगा वैर ?? 

८ >< >< 

आप शायद कहें कि डाकू भी कहीं साधु बन सकते हैं ! पत्थर भी 
कहीं पसीज सकता है? 

'संटेट्समैन! ( २४ मई “६० ) कहता है : 'ट्रांसमीटर चाहे जितना 
शक्तिशाली हो, प्रेम और शान्तिके सन्देश उन लोगोंके पास पहुँचनेमें 
देर लगती ही है, जो वर्षोसे अपराधका घन्धा उठाये हुए हैं। सब न तो 
वाल्मीकि होते हैं, न जीन वैलजीन !? 

में मानता हूँ कि देर लग सकतो है, पर जीवनमें ऐसे क्षण आते हैं, 
जब पत्थर भी पसीज उठता है ! 

देखिये दादा मावर्लंकरके मानवताके शक्षरनेस एक गोता ठगाकर 
और देखिये झवेरभाई मेत्राणीके माणसाईना दीवाके प्रकाशमे आँख 
पंल्शकर | 

हीं ता, दीनबन्धु एण्ट्ज़क जीवनको ही एक घटना ले टीजिये : 

आप क्यों पड़े हैं मेरे पीछे ? आप मुझे पक्का इसाई बनानेपर तुले 
! छलकिन भें आपको साफ बता देना चाहता हैं कि मुझे रक्तोमर भरोसा 
नहीं आपके भगवानपर, आपके इसापर ' 

'भेया, तम करो या न करों, भगवान तो तुमपर विश्वास करते 
है । बे तो तुमसे बराबर स्नेह करते हैं !!--कहते हुए चार्स्स फ्रीअर 
एण्ड़ज़ने हर बारकी तरह उसे फिर चिपटा लिया गलेसे ' 

कॉलेज-जीवन समाप्त कर एण्ड्रज जा पहचे दक्षिण-पृर्वी लन्दनके 
उस इिस्सेमें, जहाँ रहते थे--चोर, जुआरी, शरात्री, ट84 और धूत | चार 
बे छूगाये आपने वहाँ इन दीन भाइयोंकों सेवामे । इन्हीं लछोगोंमें था 
एक ऐसा व्यक्ति, जिसे दुव्यसनोंकी लत-सी पड़ गयी थी। वह खूब द्ाराब 
पीता और उपद्रव मचाता | नतीजा यह होता कि वह पकड़कर जेल्में 
टंस दिया जाता । जब-जब वह जेलसे छूटकर लछोटता, एण्ड्रज जज बड़े प्रेमसे 
उससे मिलते ओर उसके कव्पाणके लिए प्रभुसे प्रार्थना करते | 

अन्तर एक दिन वह चिद्कर बोल ही तो पड़ा : “आप क्यों पढ़ें 
हैं मेरे पीछे ! 


के 


धदाकक ८ च्डस8 


'म्गवान्‌ तो तुमपर विश्वास करते हैं, वे तो तुमसे बराबर स्नेह करते 
हैं! न जाने कौन-सा जादू था इन शब्दोंमें कि उस व्यक्तिका जीवन 
एकबारगी ही पढेट गया ! 

लोग हैरान थे उसका परिवर्तन दे वकर | 

जब उससे पूछा जाता : क्यों भाई, आजकल तुम्हारा व्यवहार 
इतना ममतामय ओर तुम्हारी गृत्ति ऐसी शान्तिमय क्‍यों हो गयी है !? 
तो वह उत्तर देता : जानते नहीं ? भगवान्‌ मुझसे प्रेम करते हैं, फिर 
मुझे भी तो उनके विराद प्रेमके उपयुक्त बनना चाहिए न ९१ 

कुछ दिनों बाद वह चल्य गया अफ्रीका और वहाँ अनक वर्षोंतक 


पादरीके रूपमें जनताको सेवा करता रहा !' 
>< >< ><्‌ 


ठीक ही तो कहा दे महादेवी वर्माने : 
पुष्प... है अनन्त मुस्कान, 
त्याका है मास्तमें गान! 
समीमें. है स्वर्गीय विकास, 
वही कोमझ कमनोय प्रकाश ४ 
हृदयके भीतर बसे मगवान्‌ कब जाग पड़ेंगे, कौन कह सकता है ! 
चम्बलके बेहडोंमं विनोबाने इसो भगवानकों जगानेका प्रयत्न किया | 
विनोबा न तो किसीको डाकू मानते हैं, न बुरा आदमी | वे तो घट- 
घटमें प्रभुका दर्शन करते हैं | सबसे प्रेम करते हैं | सबकी सेवा करते हैं । 
हाँ, जो दुःखी हैं, पीड़ित हैं, शोषित हैं, उनकी सेवामें वे सबसे पहले 
लगते हैं | फिर वह कोई भी क्यों न हो ! 
इन्सानके नाते इनन्‍्मानकी सेवा करना उनका लक्ष्य है। 
चम्बलके बेहड़ोंमे विनोबाका नाम विश्वमें जितना चमका, उतना 
तब भी नहीं चमका था, जब बीस साल पहले बापूने उन्हें पहला सत्याग्रही 
चुना था या तेलुंगानामे भूदानका जन्म हुआ था । 


१. श्रीकृष्णदत्त भट्ट : सेवाकी पगडण्डी, स॑ं० २००६, पृष्ठ १६९-१७० । 


कम ्‌ नमक 

आपने पढ़ी होगी यह कहानी अखबारोंमें, सुनी होगी रेडियोपर । पर 
यहाँ है वह प्रामाणिक रूपमें | 

पुस्तककी सामग्री जुटानेमें एक नहीं, अनेक साथियों और मित्रोंका 
हाथ छगा है। सबका आभारी हूँ में । चि० गौतम बजाजने फो्ो भेजे 
हैं, बाठमभाईने नकशा | मेजर जनरल यदुनाथ सिंहका फोटो भेजा है 
भारत सरकारने | 

तो, यह है कहानी इस कहानीकी ! 

खर्गीय 'नवीन' की ये पंक्तियाँ याद पड़ रही हैं मुझे : 

सन्‍्त विनोबाकी वर वाणी, 





यदि सुन सके द्विषद हम प्राणी, 
तो देखेंगे धरा बन गयी उन्नत स्वर्ग समाना है १ 
बिनीत 
काशी .] 
विजयादशमी 4 कक ७3 / थ्‌ ४२02८: 20 % “० 
“नह 
२०१७ वि० ब्ल््स्‍्ल्ा+ 
यह द्वितीय संस्करण 


तकाजा बहुत दिनोंसे था कि इस पुस्तकका दूसरा संशोधित संस्करण 
तैयार कर दूँ , पर यह काम हो पाया है अब | पाठकोंकी माँग यह भी 
थी कि इसका कलेवर भी कुछ छोटा कर दिया जाय। आजशानुसार इस 
संस्करणमें पिछलेसे सवा दस फार्म कम कर दिये गये हैं । 


काशी 
अनन्तचतुदं शी -- श्री क्रृष्णदत्त भट्ट 


२०१८ बि० 


अनुक्रम 
इतिहासका नया मोड़ 


«ये चम्बलक वेहड़ 
, बागी है गओ !' 


* चित 


हार 


मुगलोंक राजमे 

. अंग्रेजी अमलदारीम॑ 
“, स्वगज्यके बाद 

६. अध्सिाको दिद्याम 


लत ,२ए 


डायरीके पन्नोंसे 


. वेद बेचारा सुखुआ ! 
पदयात्रार्म जानेका निश्चय 


« चर 


ल्‍्थ 
कर 


, बाबा सबका : सब बाबाके ! 

४. स्त्रियां प्रखर बने ! 

५, मथुरासे किसे प्रेरणा नहीं मिलती ? 

६. दूसरोंके लिए जीना सीखो ! 

७, राम जाने डाकू कोन है ! 

८. काशीको स्वोदय-द्षेत्र बनाइये ! 

९, भगवान्‌ तो तन नहीं, मन देखते हैं ! 
१०, बाबा माने वापकी इस्टेट 


हर 


५ 
ण्ड 


| 
्‌ छ 


११, बयरू न कर काहू सन कोई ! 


[कर] 


१२, वीर वह--जो न तो डरे, न डराये ! रे 
१३, डर छोड़ो, डाकूको प्यार करो ! 
१४, डाकू तुम्हारा छठा भाई गा 


४५, डाकुओकी पटरी बदल दो, बस ! 

१६, रक्षकसे हमारी रक्षा कोन करेगा ? 

2७, पुल्सिका काम योग जेसा कठिन 

१८. मुझे डाकू भी प्यारे हैं, पुलिसबाले भी ! 
४९, तीन बागी बाबाक चरणोंमे 

२०, बागगीरी काहेको की ! 

, आज तें हमाई नयी जिन्दगी है रही है ! 
« करूर बन्दूकका, सजा आदमीको ! 

' बाबा, कछू कह्दे जाउ ! 

, रस्बियाँ बंधा लो भइया ' 


“४ है) >> 
श्प्एछ.. >>! कि 


८ 
«< 


, सरकारी अधिकारी बाबाकी जमातके 

, सनई नॉय, पोहे आँय ! 

, तय करो--“युद्ध-पर्व समाप्तम !? 

. सच्ची बहादुरी सीखो ! 

०, दोस्तोंके पास बाबाका सन्देश पहुंचाओ ! 
०, बच्चोंके झगड़ेसे महाभारत ! 


5 ८ #७ ४९ 


रा शा 


३१, समर्पणमें अडंगा डालना गलत 
३२, बनिया तो बना ही है चूसनेके लिए !! 
३३, बुरे का्मोंका साफ इजहार करो ! 


्च पु 
५ /#(। 


«/णै 
लत 


«0 
४ 


ग्न्पै रे ब्न्म्क 
३४. सारी बन्दूके व्थकर रख दो मेरे पास 
३५. भय मिटेगा--गॉवको एक बनानेसे 
३६. चोरको जेल, तो संग्रहीकोी भी जेल हो ! 
३७, सरकार पहले, भगवान्‌ बादमें 
२८, पुलिसको सोलह आना श्रेय, बचार्ते कि' ' '! 
३९, प्रेमके रास्तेसे क्रान्ति 
४०, शान्तिवादी भी नाराज, क्रान्तिवादी भी ! 
४१, बाबा, वृक्षनर्सों मति लेह ! 
४२, काशीसे फिर काशीमें ! 


आइये, कुछ सोचें ! 
१, चम्बल घाटीमं आतंकका राज 
२. लोग बागी? बनते क्यों हैं ! 
३. डण्डा, जेल ओर फॉसीका रास्ता 
४, प्रेम, दया और दुआका रास्ता 
०, विनोबाका प्रेम-अभियान 
६. अब हम करें क्या ! 


परिशिष्ट 


आत्मसमर्पंणके बाद 


“४ 

०/० 


चम्बलके बेहड़ोंमें 

३. मुगलोीके राजमें 

चम्बलके बेहड़ोंमें बागी 


ये चम्बलके बेहड़ 8 (0४ 


सखि, निरल नदीकी थारा। 
ढलमल-ढकमझर उअंचक अंचक, झसलमरू-झकमर तारा 
निर्मम जरू अन्तःस्तक भरके, 
उछक-ठछककर, छठ-छक करके, 
थरू-थरू तरके, कक धरके, 
बिखशता है पारा! 
' सखि, निरखे नदीकी धारा ॥ 
कोल. ऊहरियाँ डोर रही हैं, 
अआविलास रस घोक रही हें, 
इंगित ही में बोर रही हें, 
मु्खरत कूछक. किनारा १ 
सखि, निरख नदीको धारा ॥ 
सरयूके ही नहीं; गंगा-यमुना, बेतवा-चम्बल, नर्मदा-क्वारी--उत्तर 
भारत और दक्षिण भारतकी एक नहीं, अनेक नदियोंके पावन तटपर 
बैठकर मेंने 'राष्ट्रकविः मेथिलीशरण गुप्तके 'साकेत' की विरह-विदग्घा 
उर्मिल्यकी ये कड़ियाँ सुनी हैं और घण्यों बैठा रहा हूँ इनमें विभोर होकर । 


>< >< >< 

पव॑तोंकी गोदसे निकलनेवाली ये नदियाँ बन-बेहड़ोंसे होकर जन- 
मानसको परितृप्त करती हुई अनन्तकी ओर दौड़ी जाती हैं ! एक ही 
लगन, एक ही लक्ष्य, एक ही उद्देश्य ! 


ऋषि कहता है : 
उपहरे.. गिरीणाम्‌ 
संगथे तु नदीनाम्‌ 
' घिया विप्नों अजायत 


१८ चम्बलके बेहड़ में 


पर्वतोंकी सन्निधिमें, नदियोंके संगमपर आह्मणका, तत्त्वदशीका, 
जशञानीका जन्म होता है | 
पर्वतोंकी कन्दराओंमें, नदियोंके तटपर और वन-बेहड़ोंमें हमारे 
असंख्य ऋषि-मुनियोंने तपस्या की है | भारतकी अरण्य-संस्कृति इतिहासका 
वह उज्ज्वल पृष्ठ है, जिसे देखकर, जिसे पढ़कर, जिसका अवगांहंन कर 
हमारा रोम-रोम गद्गद हो उठता है । 
> >< >< 
कश्मीरकी हिमाच्छादित पबत-माला हो, विन्ध्यकी मनोरम शेलमाला 
हो, पश्चिमी-पूर्वी घाटोंकी हरी-भरी पर्वत-श्रेणी हो, सागरका दुकूल हो, 
उड़ीसाकी ऊबड़-खाबड़ वन-भूमि हो, केरलसे कश्मीरतक, कलकत्तासे 
बम्बईतक देशके विभिन्न अंचल्ोमें जब-जब प्रकृतिकी गोदमें, शु॒श्र 
आकाशके नीचे, नक्षत्रोंकी छायामें ब्रैठनेका मुझे अवसर मिल्य है, तब- 
तब आत्म-विभोर ही हो उठा हूँ । 
प्रकृतिकी गोद मेरे लिए सदासे ही आकर्षणकी वस्तु रही है। फिर 
वह नदी हो या सागर, पर्वत हो या वन-बेहड़ ! 
»< ८ >< 


और ये चम्बलके बेहड़ ! 

इन्दोरसे ५० मील पश्चिममें पश्चिमी घादोंसे निकंलनेवाली चम्बंल 
नदी ३०० मीलतक उत्तरकी ओर बहती है | कोटा पार करनेके बाद वह 
२०० मील उत्तर-पूर्व दिशामें बहती है और हमारे इटावा जिलेमें य॑मुनामें 
मिलनेके लिए कोई सो मीर दौड़ी आती है--दक्षिंण-पूर्वकी दिशामें । यौं 
वह मध्य-प्रदेश, राजस्थान और उत्तर प्रदेश तीनोंपर छायी हुई है। कोई 
आठ हजार वर्गमील्पर चम्बलने अपना आधिपत्य जमा रखा है। 

इस टेढ़ी-मेढ़ी चंचल चम्बलकी धार बड़ी पेनी है, तीखी है; जिसके 
फलस्वरूप इसके किनारे बड़ा विकट कटाव॑ हों गया है। कटावकी तीजता- 
का अनुमान ई० ए० कोर्थोप, आऑइ० एफ० एस० की अध्यक्षतामें नियुक्त 


ये चम्बलके बेहड़ १९ 


कमीशन ( १९१५ ) की रिपोर्टसे लगाया जा सकता है, जिसमें वह 
कहता है : 

“इटावा जिलेमें इस बातके स्पष्ट प्रमांणग उपलब्ध हैं कि आज जहाँ 
असंख्य भयंकर कटाव हैं, वहाँ आजसे कोई ४०० साल पहले बिलकुल 
समतल भूमि थी इस अंवधिमें फोई १५ करोड़ क्यूबिक फुट जमीन 
कटकर बह गयी है | इसका अर्थ यह होता है कि इम चार सो साल्ोंमें 
यहाँ हर सेकष्डसें ११ क्यूबिक फुट जमीन बहती गयी है !” 

हर सेकण्डमें ११ क्यूबिक फुट ! 

भ< ओर ५८ 

इस कटावने चम्बलके किनारे ऐसी बुरी भाँति जमीन काटी है कि 
वहॉपर तरह-तरहकी गुफाएँ बन गयी हैं | ऊँचे-नीचे करारे हैं, टेढ़े-मेंढ़े । 
उसमें खेती करना कठिन ही नहीं, असम्भव-सा ही है | 

और इस कंटावके आसपास हैं बेहड़। ऊबड़-खाबड़ बेहड़ | कहीं 
छोटे-छोटे पेड़ हैं, कहीं लम्बे और पतले । 

ऐसे हैं चम्बलके ये बेहड़ ! 

किसानोंके लिए. अवश्य ही वे दुःखद हैं। उनके पेटपर सीधा वार 
करते हैं वे । 

पर मुझे तो उन्हें देखकर प्रकृतिकी मनोरम छटाका ही आनन्द 
मिलता है। आँखें पण्यें देखती ही रह जाती हैं। इन्दावनके कुंजोंकी, 
वहाँके करीरोंकी हृदयस्पशीं याद आमे लूगती है और जयदेव आकर 
कानमें गुनगुमाने रूगते हैं : 

कुल कुटीरे यहुनातीरें वसति बसे वनमाली | 
७ ७ 


“धागीं हैं जओओ ? / 2; 


जढ़ चेतन गुन दोषभय, बिस्व॒कीन्ह करतार १ 
संत हंस गुन गहहिं पय, परिहरि बारि विकार ॥ 
अह भेषज जरू पवन पट पाई कुजोग सुजोग। 
हॉहि कुवस्तु सुबस्तु जग रूखहिं सुरूच्छन कोग ॥ 


बात है सुयोग और कुयोगकी | विधाताकी गुण-दोषमयी सृष्टिका 
जो जैसा उपयोग कर ले । संतोंका तरीका है कि वे हंसकी माँति गुगरूपी 
दूधको ग्रहण कर लेते हैं, दोषरूपी जलको छोड़ देते हैं| जिस वस्तुका 
उत्तमसे उत्तम उपयोग हो सकता है, उसीका निकृष्टसे निकृष्ट भी 
उपयोग हो सकता है। ग्रह, ओषधि, जल, वायु, वस्र सबका ऐसा ही 
हाल है। 

चअम्बलके बेहड़ भी इसका अपवाद नहीं | 

| > >< 


उस दिन खामी नित्यानन्द मुझे बता रहे थे कि चम्बलके ये बेहड़ 
प्रज्ञाचक्षु खामी शरणानन्दजीकी तपोभूमि हैं | चम्बलके पावन तटपर 
उन्होंने वर्षोतक साधना कर जो आत्मविकास किया है ओर आत्मा- 
नुभूतिका जो अमृत प्राप्त किया है, उसमें आज जो भी व्यक्ति अवगाहन 
करता है, प्रसन्न हुए बिना नहीं रहता । उनके प्रसादके दो-एक कणोंसे ही 
इसकी पुष्टि हो जाती है: 

“साधकके जीवनमें ऐसी प्रतीति नहीं रहनी चाहिए कि अमुक समय 
तो साधनका है और अमुक समय साधनका नहीं है | अमुक क्रिया या 
प्रतत्ति तो साधन है और अमुक नहीं | उसका तो प्रत्येक क्षण और प्रत्येक 
प्रवृत्ति साधनमय होनी चाहिए | जिसकी समझमें सब कुछ भगवानका है, 


“बागी है गओ !! २१ 


उसका अपना तो केवल्मात्र एक भगवानके सिवा और कुछ भी नहीं 
रहा | फिर उसकी कोई भी प्रवृत्ति भगवानकी सेवासे भिन्न हो ही केसे 
सकती है ! उसके जीवनका प्रत्येक क्षण भगवानकी प्रसन्नताके लिए, 
उन्हींकी दी हुई योग्यतासे, उन्हींकी सेवामें लगेगा । इसके सिवा दूसरा 
साधन हो ही क्या सकता है ! 

“साधकको चाहिए, कि करने योग्य हरएक कामको साधन समझे | 
छोटेसे छोय जो भी काम प्राप्त हो, उसे पूरी योग्यता लगाकर उत्साह- 
पूवंक जैसे करना चाहिए, ठीक-ठीक करे। उसमें तुच्छ बुद्धि न करे। 
जो काम भगवानके नाते उनका काम समझकर किये जाते हैं, वे सभी 
साधन हैं | अतः उसे समझना चाहिए कि माल् फेरना, झाड़ू लगाना, 
कमरा साफ करना--ये सभी मेरे प्रियतमके काम हैं | 


“॑तित्तकी झुद्धिके लिए. क्षमाकी बड़ी भारी आवश्यकता है। अतः 
साधकको क्षमाशील होना चाहिए। जब कभी उसे माल्म हो कि मेरे 
कारण किसीको कष्ट हुआ है, मुझसे किसीके प्रतिकूल व्यवहार हो गया है, 
तो तुरन्त उससे क्षमा मॉग छे। यदि किसी दूसरेका व्यवहार अपने 
प्रतिकूल हो, तो तत्काल ही उसे क्षमा कर दे। अपने मनमें यह भाव ही 
न रहने दे कि उसने कोई अपराध किया है, ताकि उससे बदला लेनेकी 
भावना कभी भी उत्पन्न न हो । यह भाव रखे कि सरकारसे या ईश्वरसे 
भी उसको किसी प्रकारका दण्ड न मिले, बल्कि ईश्वरसे यह प्रार्थना 
करनी चाहिए कि इसकी बुद्धि झुद्ध कर दीजिये, ताकि यह अन्य किसीके 
साथ बुरा व्यवहार न करे | इससे साधकमें वेर-भाव मिट जाता है। 


“जो काम मनुष्य दूसरोंसे अपने लिए नहीं चाहता, वह उसको 
दूसरोंके साथ नहीं करना चाहिए । जैसे, कठोर वाक्य हम दूसरोंसे सुनना 
नहीं चाहते, तो किसीसे कठोर वचन बोलना भी नहीं चाहिए | हम 
सम्मान चाहते हैं, अपमान नहीं चाहते, तो दूसरोंको सम्मान देना चाहिए; 
उनका अपमान नहीं करना चाहिए | जो अपना बुरा नहीं चाहता, उसे 


२२ सम्यछके बेहढ़ोंमे 


तूसरे किसीका बुरा नहीं करना चाहिए. | साधकको चाहिए कि किसीका 
बुरा न चाहे और परायी वस्तु लेनेकी इच्छा न करे | 

“सैक्केसे वस्तु, वस्तुसे व्यक्ति, व्यक्तिसे विवेक ओर बिवेकसे सत्यको 
अधिक महत्त्व देना चाहिए |” 

> >< भर 

चम्बल घाटीकी जिस तपोभूमिमें साधना करनेवाले एक सिद्ध साधकके 
मुखसे ऐसे अमृत-कण सतत झरते रहते हैं, वह तपोभूमि आज वर्षोंसे ग्रह 
कहकर बदनाम है कि १)80८0705 300 79५725 ४० 0०४८८ ! 
चम्बलके खडडु माने डाकुओंके अड्डे !! चम्बलकी कन्दराएँ सैकड़ों सालेसे 
कुख्यात डाकुओंका आश्रय-स्थल बन गयी हैं । 

यह ठीक है कि पहले डाकू और छटेरे चम्बलके बेहड़ोंमें छिपा 
करते थे, पर आज वैसा कम है। फिर भी आज सारा क्षेत्र 'डाकू-क्षेत्र' 
के नामसे बुरी भाँति बदनाम है। मानों वहाँ डाकू ही डाकू रहते हों, 
कोई सज्जन हो ही नहीं ! 

आज तो यह होता है कि आसपासके गाँवोंमें कहीं कोई घटना 
घटती है, कोई कत्छ होता है, किसीका खून होता है, कोई अपराध होता 
है, किसीको सताया या जलील किया जाता है, किसीका प्रतिशोध लिया 
जाता है, तो पानीदार चम्बलके पानीवाले आदमी “बागी” हो उठते हैं । 
गाली ओर गोलीकी भाषा सुनकर जब उनका खून उबर उठता है और 
उनसे कोई अपराध बन पड़ता है, तो वे घरसे मुँह मोड़कर चम्बलके 
बेहड़ोंम जा छिपते हैं। वहाँ उनके छिपनेकी गुंजाइश भी खूब रहती है। 

कोई पूछता है : “कला आदमी कहाँ है १” 

लोग जवाब देते हैं : “फलनवाँ तो बागी है गओ !” (वह तो 
“बागी! हो गया । ) । 


मृगलोके राडमे । है 


ओ रजकणके ढेर 
तुम्हारा है विचित्र इतिहास १ 

यह उक्ति ताजमहलपर ही लागू नहीं होती, चम्बलके बेहड़ोंपर भी 
लागू होती है। चम्बलके ही मैदानमें मौर्य सम्राद्‌ चन्द्रगुतने सिकन्दरके 
सिपहसालार सिल्यूकसको दाँतों चने चबबाकर भारतसे भाग जानेके लिए 
विवश किया था । भारतीय इतिहासकी यह घटना अमर है, अविस्म- 
रणीय है । 

चम्बल घाटीकी चर्चा इतिहासमें जगह-जगह मिलती है। 

आइये, देखें इतिहास क्या कहता है : 

मुगल सम्राट बाबरने अपने संस्मरणोंमें चम्बल घाटीके जाटों और 
गूजरोंका लटेरों और दस्युओंके रूपमें वर्णन किया है। ये लोग जनताकों 
लूटकर चम्बलके बेहड़ोंमें लापता हो जाते थे, फिर उन्हें पकड़ पाना हँसी- 
खेल नहीं था | 

सिकन्दर लोदी, शेशशाह और अकबर--सबके सब चम्बल घाटीका 
लेहा मानते थे ओर इस क्षेत्रके दमनके लिए उन्होंने सेनाएँ. भेजी थीं । 
बाह ( आगरा ) के भदोौरियोंने मुगल सम्राटको इतना त्रस्त कर रखा था 
कि भदौरियोंके राजाको पराजित होनेपर हाथीसे कुचलकर मार डालनेका 
फरमान जारी किया गया था। अकबरके विश्वस्त साथी इतिहासकार 
अबुलफजलकी हत्या इसी क्षेत्रमें हुईं थी । 

फतेहपुर सीकरीमें अकबरने अपनी राजधानी बनायी थी, पर यहाँसे 
उसे इसीलिए छोड़कर भागना पड़ा कि चम्बल घाटीके डाकू उसके सिरका 
दर्द बन गये थे। बादमें उसके उत्तराधिकारियोंको इसी कारण आगरेसे 
भी हटनेके लिए विवश होना पड़ा । 


२४ चम्बछके बेहड़ोंमें 


पिण्डारियों, रहेलों और ठगोंने चम्बल घाटीपर अपना पूरा कब्जा 
जमा रखा था । वे बिना खतरेके निर्याध गतिसे वहापर अपना तस्कर- 
व्यापार चलते रहते थे। चम्बलके बेहड़ों, खारों और खड्डोंमें वे मजेसे 
जाकर छिप जाते थे। उन्हें पकड़ पाना और परास्त करना इसलिए 
टेढ़ी खीर था कि उनके बचावके ठिकाने ऐसे थे, जिनमें उन्हें खोज पाना 
असम्भव-सा था | उनके रास्ते ऐसे चक्‍करदार थे कि मीर साहब याद 
आ जाते थे: 

उसे खोजते “मीर' खोये गये 


कोई देखे इस जुस्तजुकी तरफ ! 
७७७ 


ऋंग्रेहीं अमलदूारींमें ; 9: 


“हर डाकूको उसीके गाँवमें फॉसीपर छटका दिया जाय और उसके 
परिवारवाले 'सरकारके गुलाम” बना लिये जायें !”? 

यह है वारेन हेस्टिग्सका वह फरमान, जो कि डाकुओंके कुकृत्योंसे 
बुरी भाँति त्रस्त होनेपर उसने जारी किया था। सन्‌ १७७२ में एक 
कमेटीने उसे रिपोट दी थी कि 'दस्युओंका यह तस्कर-व्यापार सैकड़ों 
वर्षोसे लगातार चलता आ रहा है। वे निधड़क होकर अशक्त जनताको 
लूटते हैं, लोगोंका कत्छ करते हैं। इन डाकुओंके चलते डाकृ-प्षेत्रमें 
ध्याय”ः और शान्ति! शब्दोंका कोई अर्थ नहीं रह गया है !! 

चम्बल घाटीमें पिण्डारियोंका उत्पात जारी था। करीम, चित्त और 
वसील मुहम्मद जैसे सरगना पिण्डारियोंके गिरोह जनताकों त्रस्त किये 
रहते थे । सिंधियाकी पुलिसने बड़ी मुश्किलसे वसील मुहम्मदकों गिरफ्तार 
कर अंग्रेज सरकारके हवाले कर पाया था। चित्तुको चम्बलके बेहड़ोंमें 
किसी चीतेने फाड़ खाया। यों इन डटेरोंकी हरकतें कुछ कम हुई 
अवश्य, पर विशेष नहीं | 

सन्‌ १८३९ में लार्ड आकलेण्डने आगराकी गद्दी संभाली । उन्होंने 
चम्बल घाशैके डाकुओंको समाप्त करनेका काम कर्नल स्लीमैनको सौंपा | 
स्‍्लीमैनने १२ सालमें १२०० डाकुओंँका सफाया करनेमें, उन्हें मारने या 
पकडनेमें सफलछता पायी । गजराज और मेहरबान जैसे सरगनोंपर भी 
सस्‍लीमैनने विजय प्राप्त की । 

><्‌ >< > 

इण्डियन सिविल सर्विसके आस्टेस किट्सने सन्‌ १८८९ में 'सीरियस 
क्राइम इन एन इण्डियन प्रोविन्स'में चम्बल घाटीके डाकुओं और डाकुओंके 
तौर-तरीकोंका विस्तारसे वर्णन किया है | उसमें एक जगह लिखा है कि एक 


२६ चम्बलके बेहड़ोंमे 


बदनाम डाकू कर्नल स्लीमैनसे कहता है: “हुजूर, हमारा तो बादशाही 
काम” था | हम लोग दिलेरीसे हमला करते थे और हजारों ही नहीं, लाखों 
रुपये छूट छेते थे । जैसी शानसे हम लूटते थे, वैसी ही शानसे, वैसी ही 
आजादीसे हम रुपया खर्च भी करते थे । हम लोग जिन्दगीभर लक्ष्मीकी 
गोदमें किलोलें करते रहे हैं और मस्तीसे पैसा उड़ाते रहे हैं। आप आज 
हमें तॉबेके जो चन्द टुकड़े देते हैं, उनसे हमारा काम केसे चले १?” 

मेहरबान जेसे डाकू राजाओंकी शानसे रहते ओर उसी शानसे घूमते । 
एक बार मेहरबरानने अपनी बीबी सुजनियाके साथ पूरी शान-शोकतके 
साथ बंगालके श्रीरामपुरतकको यात्रा की थी | 

कभी ये लोग वेष्णव-वैरागीका वेष बनाकर चलते थे, कभी सली- 
सजायी बारातका | कभी बनजारेका रूप धरते थे, तो कभी फ्रेरी लगाकर 
बेचनेवाले सौदागरका । कमी तौता-मैना लेकर उनके बेचनेका स्टवांग 
करते थे, तो कभी अहीरका स्वांग बनाये फिरते थे | 

यों इनके अनेक रूप थे, जिनकी आड़ लेकर ये अपना कार्य खिद्ध 
करते रहते थे ओर जनताको ढूटा करते थे । 

> भ ओर 

'फ्रूट डछो ओर राज करो'--अंग्रेजोंकी यह प्रसिद्ध नीति भारतमें 
खूब फली-फूली थी। इटावाके कलक्टर ह्यूम साहब, जिन्होंने बादसें 
हमारी राष्ट्रीय कांग्रेसको जन्म दिया था, सोचने लगे कि डाकू-समरस्याके 
समाधानके लिए. इस सफल नुसखेका प्रयोग क्‍यों न किया जाय ( 

उन्होंने गहराईसे इस समस्यापर विचार किया । उन्होंने पता लूगाया 
कि किन जातियोंके लोग डाकू बनते हैं, क्यों बनते हैं, ओर किन जातियोंके 
लेग वीर होते हैं, किन जातियोंके लोग डरपोक । 

सारी बातें सोच-समझकर उन्होंने यह नुसखा निकाला : 

“शाजपूतोंको, लड़नेवाली कोमोंको रोजीके वैध साधन दो, जिससे वे 
मजेकी जिन्दगी बिता सके; उन्हें उनपर होनेवाले अत्याचारके साधनोंसे--- 
दीवानी अदालतों ओर देहाती सूदलोरोंसे--मुक्त कर दो | फिर वे उस 


अंग्रेजी अमलदारीमें २७ 


सरकारके लिए. प्राण न्योछावर करनेको प्रस्तुत रहेंगे, जिसके शासनमें उन्हें 
अच्छी तरह जीवन बितानेका मौका मिल रहा है | 

“ऐसे उपाय करो, जिनसे यूजर, अहीर तथा चोरी करनेवाली 
जातियोंके लोग आसानीसे धनी बन सकें | 

“बनियों, कायस्थों, ब्राह्मणों तथा ऐसी ही अन्य जातियोंके व्ोगोंपर 
टैक्स छगाओ, जो कल्मकी बदोलत धनी बनते हैं और अपनी पुर्तैनी 
जायदादसे अपनेसे बड़ोंको वंचित करके उन्हें निकाल बाहर करते हैं । 
जो परले सिरेके डरपोक हैं ओर जो न तो अपनी सम्पन्तिकी रक्षाके लिए 
तलवार उठानेकी क्षमता रखते हैं ओर न सरकारकी सहायताके लिए ।? 

हास साहबकी यह नीति चाल होनेपर भी उसका कोई विशेष प्रभाव 
नहीं पड़ा । चम्बल घाटी अश्चान्तिका क्षेत्र बनी ही रही। 

पैसा छूटनेके लक्ष्यसे कम लोग बागी बनते रहे; आपसी राग्र-द्वेष, 
दलबन्दी, मानापमान, अत्याचार, अनाचार और पुलिसके उत्पीड़नको 
लेकर अधिकतर लोग बागी बनते रहे। 

हों, ग्वाल़ियरके माधव महाराज सिंधियाने अपने शासन-कालमें 
अवश्य ही डाकुओंको अहिंसात्मक रीतिसे जीतनेका एक उत्तम प्रयोग 
क्रिया था ओर तत्काल उसका असर भी अच्छा हुआ था । पर आगे वह 
परम्परा निभायी नहीं जा सकी ! 

अंग्रेजी पुलिस गाली ओर गोलीकी भाषाके द्वारा डाकुओंकी समस्या 
हल करनेमें लगी रही । 

प्र हिंसासे कहीं हिंसा दबती है ! उसके मिटानेका एकसात्र साधन 
है--अहिंसा और प्रेम ! 

न हि वेरेन वेरानि सम्मन्तीध कुदाचनं। 
अबेरेन च सम्मन्ति एस पम्मो सनन्‍तनों ॥ 
“बुद्ध 
कोश के 


स्व्राज्यकें बाद द 8५: 


सन्‌ १८५७ में पहली बार मारतने आजादीके लिए सिर उठाया, 
सशख्र क्रान्तिका रास्ता अपनाया, पर ब्रिटिश संगीनोंने उसे कुचल दिया | 
हिंसाने हिंसाको दबा दिया | उस दोरानमें चम्बलके बेहड़ोंने आजादीके 
दीवाने तॉतिया टोपेको १८ महीनेतक शरण दी थी। बादमें सशस््र 
क्रान्तिके पुजारी पण्डित गेंदालाल दीक्षितने इन बेहड़ोंमें अंग्रेजी राज्यको 
उखाड फेंकनेके लिए निजबा, पंचमसिंह और ड्रँंगर बणोही जैसे बागियोंको 
भी तैयार कर लिया था, पर इन सब दीवानोंकी तड़फड़ाहट तत्काल कोई 
असर न ला सकी | 

असर लायी गांधीकी अहिंसा | 

सन्‌ १९४७ में हिन्दुस्तान आजाद हो गया | 

अंग्रज अपनी अमलदारी भारतीयोंकोीं सॉपकर इंग्लेण्डके लिए रवाना 
हो गये । 

हमने अहिंसाके शख्॑तरसे आजादी पायी तो जरूर, पर आज चौदह सालके 
बाद भी हम अहिंसापर अपना विश्वास जमा नहीं पाये हैं| पुलिस और 
फीज, बन्दूक और तोप आज भी हमारी शान्ति-रक्षाका साधन बनी हुई है ! 


> > >< 
चम्बलके बेहड़ोंमें आज भी हमारे सैकड़ों भाई छिपे फिरते हैं | लोग 
उन्हें 'डाकू! कहते हैं, वे अपनेको बागी? कहते हैं । 
पुलिस उनकी समाप्तिके छिए, प्रयत्नशील है जी-जानसे । पर अंग्रेजी 
सरकारकी विरासतके तौरपर गाली और गोली ही उसकी जेबमें है । 
नतीजा सामने है--पुराने बागी धीरे-धीरे कम होते चलते हैं, नये 


बागी उगते आते हैं । 
>< >< ९ 


स्व॒राज्यके बाद २९ 


मानसिंह, सुलताना, पुतछी, कल्छा, लाखन आदिके गिरोहोंने जब 
उत्तर प्रदेश, मध्यभारत और राजस्थानकी सरकारोंकी नाकमें दम कर 
दी, तो फरवरी १९५३ में श्री शान्तिप्रसाद डी० आई० जी० की 
अध्यक्षतामें तीनों सरकारोंने मिलकर एक संयुक्त मोरचा कायम किया। 
जुलाई ?५५ में श्री इसछाम अहमद ने यह कमान संभाली । ढाई 
सालतक यह अभियान चला | ३१ जनवरी, १९५६ में यह संयुक्त मोर्चा 
टीला किया गया | 

सरकारी विज्ञप्तिका कहना है कि इस मोरचे द्वारा सन्‌ १९५४ के 
अन्ततक ६ बदनाम गिरोह समाप्त कर दिये गये | सुल्तानाका गिरोह 
सन्‌ १९५३ के आरम्भमें समाप्त हुआ ओर अगस्त १९०५ में मानसिंह 
ओर उसके बेटे सूबेदारसिंहका सफाया कर दिया गया। मानसिंहका 
गिरोह १०० हत्याओं और १००० डकेतियोंके लिए जिम्मेदार माना 
गया था। संयुक्त मोरचेमें ८३ बार पुलिस ओर डाकुओंकी भिड़न्त हुई, 
जिसमें ७४ डाकू मारे गये | पुलिसके ६१ ज्वान खेत रहे | 

>< ््‌ >८ 

अभी उस दिन अम्बाहमें मध्यप्रदेशके डिप्टी इंस्पेक्टर जनरल पुलिस 
एच० एस० कोहिलीने बताया कि हमने जो डाकू-अभियान चला रखा है, 
उसके द्वारा १६ मेंसे १३ गिरोह समास कर दिये गये हैं । 

स्पष्ट है कि इस समस्याको सुलझानेमें पुलिस अपनी पूरी ताकतसे 
लगी है, पर वह भी इस बातकों महसूस करती है कि इस समस्याका 
उन्मूलन हिंसासे हो नहीं सकता। वैरसे वेर मिट नहीं सकता । श्री कोहिलीने 
कई साल पहले ही सरकारको सुझाव दिया था कि फोड़ेका आपरेशन 
तो हो चुका है, मरहम-पट्टी बाकी है और वह हो सकती है किसी सन्तके 
बचनों ओर प्रयत्नोंके द्वारा ही। आत्मबलसे ही वैर-विरोधकी भावना 
मिट सकती है | इसके लिए आचार्य विनोबा भावेको बुलाया जाय ! 

७७७ 


ऋष्टिंसा की (दिशा मेँ 8 86 ।॥ 


जो तोदूँ काटा बुदै ताहि बौउ तू फूल १ 

केवल यही एक ऐसा रास्ता है, जिससे वेर ओर विरोध, रांग और 
द्वेष, हिंसा ओर क्रोधपर विजय प्राप्त की जा सकती है। हिंसा फेल ही 
होनेवाली है, अहिंसा कभी फेल होती ही नहीं । हाँ, यह बात दूसरी है कि 
हिंसाका नतीजा आनन-फानन दिखाई देता है ओर अहिंसा का चमत्कार 
समय लेता है । क्‍ 

भगवाम्‌ बुद्धके अनुसार क्रोधको अक्रोधसे, बुराईको भलाईसे, कंजूसी- 
को दानसे और झूठकों सचसे ही जीता जा सकता है : 

अक्कोचेन जिने कोघं, असाथु साधुना जिने १ 
जिने कदरियंं दानेन सच्देन अतिकवादिनं ॥ 
>< >< ५८ 

कोंहिली साहबका सुझाव मंध्यप्रदेशकी सरकारकी तीन साल पंहले 
मिल गया था, पर विनोबाको इसका पता चला १५ मई “६० को, जब 
डी० आई० जी० साहब बाबाकों पुलिस कर्मचारियोंके बीच बोलनेंके लिए 
आग्रहपूंवेक लिवा ले गये | 

सवाल है के विनोबाने चम्बलके बेहड़ोंमें आनेकी बात सोची कैसे ! 
इतिहासने यह नया मोड़ लिया केसे ! 

उसकी भी अपनी कहानी है : 

भिण्ड और मुरैना जिलोंमें बहुत दिनोंसे आतंकका राज है। डाकू, 
मुखबिर, पुलिस--सबके सब जनतापर छाये रहते हैं। भेंड जिसके हाथ 
लगतो है, वही उसे कपट लेता है | सर्वत्र त्राहि-त्राहि मची रहतो है | 


अहिसाकी दिश्वामें ३१ 
श्रीमती इन्दिरा गांधी, डॉक्टर सुशीला नायर और मेजर जनरल 
यदुंनांथ सिंह सन्‌ !५९ में जब्र भिण्ड पधारे, तो थ्थानीय कांग्रेस कमेंटीने 
उनसे प्राथना की किं डांकुआँकी समस्या पुलिसके मॉध्यमसे हल 
होनेवांली महीं । पुलिस गोली चलाकर डाकुंआँका खातंमा कर 
सकती है, पर उनका निर्मूलन नहों कर सकती। हिंसाके तरीकेसे यह 
समस्या सुलझायी नहीं जा सकती | गालियों और गोलियोंसे राग-द्वेष, 
वैर-विरोधकी आग बुझायीं नहीं जा सकती | इसे तो अहिंसाके शंस्ते ही 
सुलझाौयां जा सकंता है। इसके लिए शांन्ति-अमियांन चलनां चाहिए | 
बनीं यह मर्ज लाइलाज है | 


>८ >< >< 
उसके बाद छँगढ़े भाईने कंवर्मरकी दौड़ लगायी। मिण्ड जिला 
कांग्रेसके भूतपूर्व अध्यक्ष श्री हंरिसेंवक मिश्र--जिन्हें बाबा प्रेमसे 'लगर्डा 
भाई” कहकर पुकारते हैं--६ जुलाई १९५९ को गांधी स्मारक निधिके 
श्री प्रेमारायण शर्माके साथ कश्मोरके लिए रवाना हुए। पठानकोंटममें 
पता लगा कि कश्मीरमें तो इन दिनों बाढ़का प्रकोप है | चार दिन प्रतीक्षा 
करके ये लोग हवाई जहाजसे श्रीनगर पहुँचे । फिर श्री गांधी आश्रमके 
रामसुमेरभाईके साथ गुलमर्ग पहुँचकर उन्होंने बाबासे भेट की । 
हरिसेवकभाई तीन दिन वहाँ ठहरे ओर ८-९ घण्टे बाबासे बातें 
करते रहे | उन्होंने भिण्ठ और मुरैनाकी, पूरी चम्बल घाटीकी दयनीय 
स्थिति बाबाको समझायी और जोरदार आग्रह किया कि बाबा, 
आप इस क्षेत्रमें पधारिये। आपके आगमनसे यह समस्या निश्चय ही 
सुलझ सकेगी । 
बाबाने उन्हें कोई आश्वासन नहीं दिया, केवल इतना ही कहा : 
“विचार करूँगा | उधरका कार्यक्रम बना, तो आऊँगा |! 
>< ८ ८ 
उसके बाद आया तहसीलदार सिंहका पत्र। मानसिंहके पुत्र 
तहसीलदार सिंहने नेनी जेलसे विनोबाको लिखा कि 'मुझे फाँसीकी सजा 


३२ चम्बलके बेहड़ोंमें 
हुई है । फॉँसीपर लठकनेके पहले मेरी बड़ी इच्छा है कि आपके दर्शन 
करू। यदि ऐसा सम्भव न हो, तो आप अपने किसी प्रतिनिधिकों ही 
मेरे पास भेज दें | मुझे आपसे कुछ विशेष बातें करनी हैं |! 

बाबाने मेजर जनरर यदुनाथ सिंहकों तहसोलदार सिंहसे मिलनेके 
लिए भेजा | 

> >< >< 

और इसके बादसे चम्बलके बेहड़ोंमें बाबाका शान्ति-मिशन दौड़ने 
लगा | जनरल साहब ओर उनके कुछ अन्य साथी इस दौड़धूपमें छग 
गये कि मानसिंह और रूपाके गिरोहके बागी बाबाके समक्ष आत्म- 
समर्पण कर दें । बन सके तो ओर भी गिरोहोंके । 

बाबाने भी मंजूर कर लिया कि वे चम्बल घाटीका दौरा करेंगे, 
सबको प्रेमका सन्देश देंगे ओर इन गुमराह भाश्योंको समझायेंगे कि 
तुमने अभीतक जो गलत काम किये हैं, उन्हें छोड़ दो और सच्चे दिलसे 
पश्चात्ताप करो | भगवान्‌ तुम्हारा भला करेगा !! ७७७ 


डायरीके पत्नोंसे 


धर्मक्षेत्रे मिण्डक्षेत्रे समवेता युयुत्सवः । 
पुकिसा: ढाकवदच्चेव किमकुर्वत संज4 १ 


“-चविनोवा 


कम 5 3 जल हक लक डाल 


अब को नसानी अब ना नसेहों। 


शमरृुपा मवनिसा सिरानी 


पायो रामनाम चिन्तामनि 


ठर कर तें न खसोसेहों ॥ 


; 

| ; 
; जागे पुनि ना ढसेहों ॥ ; 
; | 
: ; 
; ; 
; ; 


अुन्कु वृन्दून बंइन्व वे ककेके कु बैन्पून्वेन्दू देन दे दूत देन कुत्येन्दे के बेन्चेन्के के के केक: 


| 
बह बेचारा सुखुआः ! 


काशी 
२६ अप्रेल ?६० 


“क्या बताऊँ माईजी, आप लोगोंसे पहले मुलाकात हो गयी होती, 
तो मैं क्‍यों गलत रास्तेपर चला जाता (!*“**” 

कालेपानीकी सजा पाया हुआ सुखुआ नामका एक हूम्बा-तड़ंगा 
ज्वान पैरमें डण्डा-बेडी डाले मेरे बगलमें बैठा आपबीती सुना रहा था । 

बात है आजसे २८-३० साल पहलेकी । 

सन्‌ !३०-?३२ की गांधीकी ऑधीने जब मुझे कॉलेजसे छुड़ाकर जेलके 
सीखचोंमें बन्द कर दिया, तो सबसे पहली बार मेरा उन व्ोोगोंसे रात- 
दिनका सम्पर्क आया, जिन्हें लोग अपराधी, चोर, डाकू, बदमाश कहा 
करते हैं । 

“अब तो वापस लौटनेका सवाल है नहीं । लग गया गलत रास्ते- 
पर, अब तो यह जिन्दगी है और जेल है। अपने कुकर्मोंका फल भोग 
रहा हूँ,मोगूगा और भोगते-भोगते शायद किसी दिन जेलकी चहारदीवारी- 
के भीतर यह देह जल-गलकर टेर हो जायगी ।'*”*' का 

कितने ही डाकों, कतलें आदिके जुर्मामें सुखुआकों पचासों सालकी 
कड़ी कैदकी सजा मिली थी | एकाध बार वह जेलसे भाग भी चुका था । 
धोखेसे सोते समय किसी मुखबिरने उसे गिरफ्तार करा दिया था । अब 
जीवनमें उसे कोई रस नहीं था । राजनीतिक कैदियोंको जब उसने जेल्में 
आते देखा, देशभक्तिकी बात कुछ-कुछ उसकी समझमें आने लगी, तो वह 
हाथ मल-मलकर अफसोस करने लगा : “काश, आप लोगोंसे पहले मुला- 
कात हो जाती, तो में क्यों गलत रास्तेपर चला जाता ! मेरा यह लम्ब- 
तडंगा शरीर देशकी गुलामीको बेड़ियाँ तोड़नेके काम आता !” 

>< >< >< 


३६ चम्बलके बेहड़ोंमें 

सन्‌ ४१-४२ की नजंरबन्दीमें भी जेलमें जिन डाकुओंसे मेरा 
सम्पक आया, उनकी बातोंसे भी लूगा कि ये भाई गुमराह हो गये, गलत 
रास्तेपर चले गये और जब उधर चले गये, तो वापस लौटनेका सवाल ही 
कहाँ उठता है ! एक बार जिसकी पीठपर डाकू, चोर, बदमाशका ठप्पा 
लगा, सो लगा ! फिर न तो समाज ही उसे अच्छी दृष्टिसे देख सकता है, 
न पुल्सि ही | काली सूचीमें उसका नाम दर्ज हुआ, सो हुआ । वह चाहे 
न चाहे, अपराध करे न करे, उसके चरित्रपर लगा कलूुंकका टीका 
छूट कहाँ पाता है ! 

>< ् ५ 

इधर जब गुजरातके महाराज--रविशंकर व्यासको पढ़ने-परखनेका 
मौका हाथ लगा, तो मेरा यह विश्वास पक्का हो गया कि यदि उचित 
रीतिसे इन लोगोंको हाथमें लिया जाय, इनके मानसमें जलती दिव्य 
ज्योतिको उकसाया जाय, तो ये गुमराह भाई भी मानवताके प्रकाश-स्तम्भ 
बन सकते हैं ओर जरूर बन सकते हैं | रविशंकर महाराजने इस क्षेत्रमें 
अपना जीवन होमकर असंख्य भाई-बहनोंको समाजका काँटा बननेसे 
बचाया है और उनके तमसाच्छन्न जीवनमें सत्य, ईमानदारी और श्रम- 
निष्ठाका दिव्य प्रकाश फेलानेमें सफलता प्राप्त की है । 

> > > 

आज चुन्नीमाई कह रहे थे कि विनोबा शीघ्र ही चम्बलके बेहड़ोंमें 
जानेवाले हैं ओर वहाँके बदनाम डाकू भाश्योंकी समस्या सुलझानेवाले 
हैं । अच्छा हो, आप इस दौरानमें उनके साथ रहें । ७७७ 


पदयानामें बानेंका निंएचय 
काशी 


२८ अग्रेल १६० 


आज भाई सिद्धराज ढड्ढाने बुलाया था। 

बोले : “बंगलोरसे वल्लभस्वामीने लिखा है कि “अग्रैलठके अन्तिम 
पखवारेमें बाबाकी रिपोर्टिंग तो फातमी साहब कर रहे हैं, मईके अन्तिम 
पखवारेमें लबणमने आनेको कहा है। बीचके लिए किसीको भेजना है |? 
आप इधर बीमारीसे उठे हैं, जा सकेंगे क्‍या १” 

मेंने कहा : “जा सकूंगा । चुन्नीमाईसे परसों बात भी हुई थी।” 

मांभर में बिस्तरपर था | खाँसी ओर बुखारने बुरी माँति पसत कर 
दिया था| थोड़ासा भी चलनेमें थकावट महसूस होती थी, पर बाबाके 
साथ पदयात्राका आकर्षण मुझे खींच रहा था और दूसरा आकर्षण था 
इस बातका कि पता नहीं, चम्बलके बेहड़ोंमें बाबाकी अहिंसा क्‍या 
जादू बिखेरे ! 

मैंने “हाँ” भर दी | 

सिद्धराजभाई बोले : “तो कर दूं वक्लमस्वामीको तार !” 

मेंने कहा : “जरूर |?” 

“तो आप कब रवाना होंगे १” 

मैं बोला : “३० अप्रैलको ।” ७७७ 


बाबा सबका । सब बाबाके [ 


हाथरस 
4 मई ६० 
कल शामको “अपर इण्डिया! पकड़नेको जब वाराणसी केण्टपर पहुँचा, 
तो टिकटकी खिड़कीपर इतना लम्बा क्यू” लगा था कि गांधी स्मारक 
निधिके कमवत्यभाई अगर मेरा भी टिकट न खरीद लाते, तो शायद मुझे 
गाड़ी ही छोड़नी पड़ जाती | ट्रेममें भीड़ थी। किसी तरह सीटपर ही 
बैठे-बेठे रात काटी । 
सुबह कमत्यभाई तो टूँडलामें दूसरी गाड़ी पकड़कर आगरा चल 
दिये, में आगे बढ़ा। हाथरस जंकशनपर उतरा, तो पता चला कि 
शहर यहाँसे छह मील दूर है। मुझे हाथरस किला जाना चाहिए। 
बहाँके लिए ट्रेन छूटनेमें देर थी । इसलिए सोचा कि इक्के-ताँगेसे ही 
क्यों न चला चलूँ। शहर पहुँचकर खादी भण्डारसे पता छगाऊँगा 
कि बाबाका पड़ाव कहाँ है। पर उसके लिए परेशान नहीं होना पड़ा । 
शहरसे पहले ही राजपुराके कस्तूरब्रा सेवा-केन्द्रकी सर्वोदिय-साहित्यकी 
मोटर और विनोबा पदयात्री-दलके स्वागतका बड़ा-सा साइनबोर्ड 
दिखाई पड़ा । वहींपर मैं उतर गया । 
उत्तर प्रदेशके और बाहरके भी अनेक मित्रों और साथियोंके दर्शन 
हुए। नहाते समय जयदेवभाई मिले। बाबाको प्रणाम करने गया, तो 
बावभाई मुस्कराकर बोले : “रिपोर्टिंग ?” 


थोड़ी देरमें गोविन्दन भी आ गया। मैंने पूछा : “तुम भाई, केसे १” 


बोला : “वल्लभस्वामीका तार मिला कि मईके पहले पखबारेकी 
बाबाकी रिपोर्थिगके लिए पहुँचो !” 


बाबा सबका : सब बाबाके ! ३९ 


मैंने कहा : “यह खूब ! में भी तो इसीलिए. आया ! अच्छा है-- 

खुब गुजरेगी जो मिल बैठेंगे दोवाने दो १” 
् >< >< 

तीन बजे बाबा रोजकी भाँति उत्तर प्रदेशके कार्यकर्ताओंके बीच 
बोले | आज उन्होंने तत्वज्ञान छोड़कर व्यवह्ारकी चर्चा की ओर बुजुर्गोंको 
समझाया कि हमारे आन्दोलनमें बहुतसे नौजवान आये हैं, जिन्हें कि 
अपने यहाँ बनाये रखनेकी जिम्मेदारी हमारी है | 

>< >< >< 
“दे दो अब मूमि-अधिकार !” 

दुखायलमाईके इस गीतसे आज ५॥ बजे सायंकालीन प्रार्थना सभा 
आरम्म हुई | 

बाबाने कहा कि छोग हमसे पूछते हैं कि बाबा, भूदानमें आपको 
जो ४५ लाख एकड़ जमीन मिली है, उसे आप कब तक बाँट पायेंगे १” 
बाबा पूछता है कि बाबा तो जमीन बॉठेगा, आप सिर्फ तमाशा देखेंगे ! 
आप स्तुति-निन्दा करेंगे ? यह गलत है। आप सभी लोग तो बाबाके 
सेवक हैं| बाबा सबका है, सब बाबाके | कांग्रेसवाले हों या कम्युनिस्ट, 
हिन्दू हों या मुसलमान, जैन हों या ईसाई--सबके सब बाबाके सेवक हैं । 
पंथमेद, पक्षमेद, पार्टभेद, भाषाभेद--ऐसा कोई भेद हमारे यहाँ नहीं 
है | सब व्येग बाबाके कार्यकर्ता हैं। सबपर बाबाकी हुकूमत है और यह 
हुकूमत है--प्रेमकी ! 

>८ >< > 

फातमी साहब और गोविन्दनके साथ आठ बजे स्टेशनकी ओर 
घूमने निकल गया । लोटकर खुले मेदानमें हमलेगोंने बिस्तर फैलाये | 
कुछ देर गपें चलती रहीं । फिर सबने यह सोचकर जल्दी आँखें मूँद 
लीं कि सुबह ३॥ बजे ही---उठि चलना परमात रे १ ७७७ 


जिंयाँ प्रखर बने [| 


चनन्‍्दवारा 
२ मई !६० 
ब्राह्ममहूतमें 'श्री रमा रमण गोविन्द हरि! का नाम लेकर बाबा रोज 
चल पड़ते हैं। प्रातःकालीन प्रार्थना इन दिनों गाँवसे बाहर निकलकर 
खुले मैदानमें चलते-चलते होती है और उसके कुछ देर बाद चलता है 
जंगम विद्यापीठका पहला कार्यक्रम--मुलकातें ! 
एक विद्यार्थीने अहिंसाकी चर्चा करते हुए पूछा : 'वैदिकी हिंसा हिंसा 
न भवति!--ऐसा क्यों कहा जाता है ! 
बाबाने उसे समझाया कि डॉक्टर रोगीके अंगोंकी चीरफाड़ करता है, 
पर उसका लक्ष्य यही रहता है कि रोगीका कष्ट दूर हो । देखनेमें उसका 
कार्य हिंसाका-सा लगता है, पर वह हिंसा नहीं, अहिंसा है | इस प्रकारकी 
हिंसा यदि 'वैदिकी हिंसा! हो, तब तो उसे अहिंसा माना जा सकता है, 
पर वैदिकी हिंसाके नामपर अपने स्वार्थ लिए हिंसा करना और उसे 
हिंसा न मानना गलत है। 
५८ > >< 
बाबा जबतक हाथ-सुँंह धोने गये, तबतक दुखायलूजीकी खेँजड़ी 


गमक उठी : 
मेहनतपर॒ मेहनत हो टिक्रेगी, 


मेहनतकी बाजार छुगेगी !'* 
दयामकी बंसी बोर रहो है; 
जनता आँखें खोल रही है।!*' 
बाबाकों आते देखा, तो दुखायलजीने जनतासे नारा लगवाया: 
“बोलो यज्ञ भमगवानकी जय !” 


स्तियाँ प्रखर बने ! ४१ 


“यज्ञ भगवानकी जय !” 

बाबाने यहींसे सूत्र पकड़कर चन्दवाराकी जनतासे पूछा : “ठुमने 
“यज्ञ भगवानकी जय'का मतलब भी समझा है या यों ही नारा लगा 
दिया ! इस यज्ञमें ्वारथ होमना पड़ता है| पड़ोसीको, दुःखीको अपनेमेंसे 
हिस्सा देना पड़ता है । गाँवमें अगर दो सौ आदमी जमीनके मालिक हैं, 
तो हमें दो सो दान-पत्र मिलने चाहिए। बूँद-बूँद दोगे, तो ५ मिनटमें 
कुल जमीन तर हो जायगी । सबको मिलकर यह काम करना है और 
इस गाँवमें ग्राम-स्वराज्यका नमूना खड़ा करना है | 

सायंकालीन प्रार्थना सभामें बाबाने सत्य, प्रेम ओर करुणाकी व्याख्या 
करते हुए इस बातपर जोर दिया कि “सत्याग्रह! को 'सत्यग्राहदी! भी 
बनना चाहिए । अपने पास तो सत्य हो ही, सामनेवालेके पास भी जो 
सत्य हो, उसे भी ग्रहण करना चाहिए। वे बोले कि सत्याग्रह किसीके 
“खिलाफ नहों, किसीके साथ! होना चाहिए | जिसके साथ सत्याग्रह हो, 
उसके लिए. सोलह आने प्रेम हो | करुणाका अर्थ है--खोजना । हमसे 
जो ज्यादा दुःखी हो, उसे खोजकर हम उसके प्रति प्रेम प्रकट करें । 
पानी नीचेकी ओर दौड़ता है। हम भी अपनेसे दुःखीको खोजकर उसका 
दुःख मिटायें। सत्य, प्रेम, करुणा--इन तीन गुणोंकी यदि हम प्राप्त 
कर लें, तो बड़ा काम बनेगा । 

सचमुच ! ७७७ 


मथुरासरे किसे प्रेरणा नहीं मिंलदीं 


सादाबाद ( मथुरा ) 
हे मई ?६० 
आज अपराहृमें नवाब साहबकी कोठीके विशाल हाल्में उत्तर 
प्रदेशके कार्यकर्ताओंके बीच बोलते समय बाबा गद्गद हो उठे | मथुरा 
ओर मथुराके प्यारे गोपाल कृष्णकी यादसे उनका हृदय भर आया। 
टप-टप ऑसू टपकने लगे | बोले : 
हिन्दुस्तानमें ऐसा कौन-सा हिन्दू है, जिसे मथुराके नामसे प्रेरणा नहीं 
मिली ! पाँच हजार सालसे भारत “गोपाल कृष्ण” ' “गोपाल क्ृष्ण'की रट 
ही लगाये है। इसकी इतनी महिमा है कि इसे लेकर दक्षिणवार्तलेने एक 
स्व॒तन्त्र स्थान बनाया--मदुराई। दक्षिण भारत और मदुरामें भगवान्‌ 
कृष्णके इतने भक्त निकले कि उसीसे रामानुजकी परम्परा फूट पड़ी | 
दक्षिणवाले उत्तरकी मथुराकों 'बड़ी मदुराई! कहते हैं । भक्तिकी धारा 
उधरसे इधर आयी | यह सारी प्रेरणा मथुराके नामसे मिलती है। हमें 
आश्चर्य होगा कि अगर उस मथुरासे हमारे कार्यकर्ताओं को प्रेरणा न मिले ! 
कान्ताबहन और हरविद्यसबहनकी ओर देखकर बाबा बोले : ये 
दो लड़कियाँ गुजरातमरमें घूमती हैं | घर-बार, नौकरी-चाकरी, माता- 
पिता, सब छोड़कर आयी हैं और गुजरातके देहातोंमें घूम-घूमकर “भूमि- 
पुत्र'के ग्राहक बनाती हैं। तो क्‍या इनमें त्यागकी भावना कम है ! इधर 
ये जो जवान बैठे हैं, इन्होंने मी माता-पिता छोड़े, नौकरी छोड़ी, घर-बार 
छोड़ा और गाँव-गाँव भटक रहे हैं | इससे अधिक कुशल और कामलायक 
परिवार हमें मिल नहीं सकता | इससे बढ़कर और क्या चाहिए ! 
८ >< >< 
सायंकालीन प्राथनामें कुछ गेरुआ वस्नरधारी साधुओंको देखकर 


मथुरासे किसे प्रेरणा नहीं मिलती ? ४३ 


बाबाको बाबा राघवदासकी याद आयी और उन्होंने साधुओंसे जोरदार 
अपील की कि वे भूदानका काम उठा छें। कहा : इसमें उन्हें बड़ा मजा 
आये।॥ | मुँहमें नाम, हाथमें काम, दिलमें राम । वाणी, हाथ, चित्त-- 
तीनोंमें राम | संन्यासियोंके शिरोमणि शंकराचार्यने माँग की : “मूतदयां 
विस्तारय' । अद्वैत विचारमें प्राणिमात्रम कोई फर्क नहीं माना जाता। 
यह बात जीवनमें केसे आयेगी ! भूतदयाके विस्तारसे ही। भूदानका 
काम भूतदयाके विस्तारका ही तो काम है। साधु-समाज इसे उठा ले, 
तो वह एकदम उन्नत हो जायगा | इससे रामानुज, शंकर, तुल्सीकी 
इजत बढ़ेगी | 

दक्षिण-यात्राकी चर्चा करते हुए बाबा बोले : “'मैसूरमें रामानुजके 
मठमें में गया था | गद्दीपर विराजमान वृद्ध महा पुरुषने बड़े प्यारसे हमारा 
स्वागत किया और कहा कि 'हम जबान होते, तो जरूर आपके काममें 
लगते |” उन्होंने भूदानको आशीर्वाद दिया। जामवन्तने हनुमानसे 
कहा : में जवान होता, तो समुद्र पार कर जाता, पर तू क्यों चुप बैठा 
है ?-'का चुप साथि रहेठ बरूदाना? !”! 

पर हमारे तो असंख्य हनुमान्‌ चुप ही साधे बेठे हैं ! ७७०७ 


दुसरॉके लिंए बीना सीएसो ( 
खनन्‍दौछी ( आगरा ) 


४ मई !३० 

सुबह चलते-चलते पुकार हुई दीवान शत्रुष्न सिंहकी। भारतके 
सबसे पहले ग्रामदानी गाँव मंगरौठके प्रेरणापुंज दीवान साहबकी । 

दीवान साहब कल ही आ गये थे ओर उन्होंने मुझे एक हरुम्बा पत्र 
दिखाया, जो उन्होंने बाबाके पास मिजवा दिया था। उसमें उन्होंने 
मंगरोठमें बैठनेका अपना निश्चय प्रकट करते हुए गाँवकी समस्याएँ 
उपस्थित की थीं। मैंने कल ही उनसे कह दिया था कि आप मंगरौठमें 
बैठ जायें ओर राजनीतिसे हाथ जोड़ लें, तो मंगरौठकी कायापलट होते 
देर न लगेगी । आपसी लड़ाई-झगड़े और फितूर भी वहाँ बैठनेपर धीरे- 
धीरे शान्त हो जायेंगे । 

बाबाने भी दीवान साहबसे यही कहा । 

बोले ; अब तो आप ६० के हो गये । अब सब झमेल छोड़कर 
मंगरोठमें बेठ जाइये जमकर | याद रखिये--क्षमा वीरस्थ भूषणम्‌ ! पुरुषार्थ 
ओर पराक्रमकी शोभा है--क्षमा। सबसे प्रेम करिये। दूसरेसे वहीं- 
तक बात करिये, जहाँतक उससे मेल बैठता है। विरोधकी बात उठाइये 
ही नहीं। ऐसा व्यवहार करेंगे, तो साल्भरमें सब ठीक हो जायगा | 
एककी ताकत १० है, दूसरे की ८ । दोनों आपसमें भिड़ जाते हैं । नतीजा 
यह होता है कि देशको १० - ८८२ का लाभ मिलता है। दोनों मिल- 
कर रहें, तो १०+८-१८ का लाभ देशको मिलेगा । 


“जो आज्ञा !? 
>< >< >< 


कोई ७ बजे बाबाने आगरा जिलेकी सीमामें प्रवेश किया । सीमापर 


दूसरोंके लिए जीना सीखो ! ४५ 


आगरा जिला कांग्रेसके अध्यक्ष शिवप्रसाद गुप्त, नगरनिगमके अध्यक्ष 
शम्भूनाथ चतुर्वेदी तथा अनेक सर्वोदय-प्रेमी छोगोंकी भीड़ने बाबाका 
स्वागत किया । जिला और पुलिसके अधिकारी भी उपस्थित थे। स्कूलोंके 
छात्र पंक्तिबद्ध होकर जय जगत्‌के नारे लगा रहे थे | 

आजमका पड़ाव एक स्थानपर नहीं है | बाबा प्राइमरी स्कूलमें ठहराये 
गये हैं, हम लोग इधर-उधर | 

प्रवेश-प्रवचनमें बाबाने दिल्लेकी एकतापर बड़ा जोर दिया | कहा कि 
विचारोंमें भले ही मिन्नता रहे, पर हमारे दिलोंमें एकता रहनी चाहिए | 

सायंकालीन प्रार्थनामें बाबाने कहा कि आज इंग्लेण्डेके एक भाईने 
हमसे पूछा कि इंग्लेण्ड जैसे देशमें, जहाँ न तो भूमि-समस्या है और न 
यहाँके अर्थमें गरीबी है, वहाँ आपके आन्दोलनका क्‍या उपयोग किया 
जा सकता है ! मेंने उसे समझाया कि जिन देशोंपर भूमि-समस्या लागू 
नहीं होती, उन्हें समझना चाहिए कि सर्वोदयका उद्देश्य उससे कहीं बड़ा 
है। उसका बुनियादी उसूल है--हम सब दूसरोंके लिए जीना सीखें। 
अपने सुखका हिस्सा हम दूसरोंको दें। सुखी राष्ट्र अपनेसे दुःखी राष्ट्रोंको 
अपने सुखका हिस्सा समपंण करें | 

मिस माथेर इंग्लैण्डसे अपने पिताके साथ विश्वके विभिन्‍न अंचलेंकी 
यात्रा करनेके लिए जीपपर निकली है | दो-तीन दिनसे हमारे साथ चल 
रही है । आज माथेर साहबको पेचिश हो गयी है। परेशान हैं बाप-बेटी 
दोनों | गोविन्दनकी तबीयत भी खराब है। डॉक्टर लल्ति उसे आगरा 
लिवा ले गये हैं | कई दिनसे बड़ा खराब पानी पीनेको मिल रहा है हम 
लोगोंकों । बेचारे विदेशियों के लिए. तो और भी मुसीबत ! ७७७ 


राम बानें डाकू कोन है / 


अागरा 
५ मई !६० 


सुबह हम लोग निपट-निपटाकर जब बिस्तर लेकर सामानके पड़ावपर 
पहुँचे, तो पता चला कि बाबा कोई २५ मिनट पहले निकल चुके हैं । 
बिस्तर वहीं छोड़ हम लोग सरपट आगे बढ़े | पर यह थोड़ा-सा अन्तर पार 
करनेमें हमें कई मील लग गये | मार्गन कभी-कभी मौजमें आकर नाचता- 
कूदता मेहरोत्राके साथ कदम-कदम मिलाकर लड़ाईके गीत गाता | 
ब्रिटिश सेनाका सैनिक रह चुका है वह बरसों । अपने पुराने गीत वह पूरी 
लयके साथ गाता : 
“हायड जार्ज नोज माई फादर 
फादर नोज रकायड  जार्ज 
रकायड जाज नोज माई फादर'' 
ओर >< ओर 
आगरा ज्यों-ज्यों निकट आने लगा, त्यों-त्यों दर्शनार्थी भीड़ 
अधिकाधिक उमड़ने लगी | बाबा नाइ्तेके लिए एक जगह रुके, तो हम 
लोग आगे निकल गये | मार्गनको आगे जाकर बाबाके फोटो भी लेने थे । 
जमुना पार कर शहरमें प्रवेश करनेपर एक जगह भीड़में मिस माथेर हमें 
मिल गयी, खादीके रंग-बिरंगे परिधानमें | उसे रस्सी पिछाकर हम लोग 
आगे बढ़े, तो विनोबाके साथ हजारोंकी भीड़का वह रेल आया कि कोई 
किधर गया, कोई किधर | 


>< ् ५८ 

बेलनगंज, भैरोनाला, जीवनमण्डी, विजयनगर कोलोनी होते हुए हम 

लोग विश्वविद्याल्यके छात्रावासमें पहुँचे। यहाँ हमारे तीन दिनके निवासका 
प्रबन्ध है | 


राम जाने डाकू कोन दे ! ४७ 


हाथ-पेर धोकर बाबा मंचपर आये और एकत्र भीड़को सम्बोधित 
करते हुए बोले : इससे पहले मैं दो बार आगरा आ चुका हूँ | ८॥ सालसे 
हमारी पद-यात्रा चल रही है। इसकी हमें कोई थकान नहीं महसूस 
हो रही है | 

भूदानमें तो सारा काम प्रेमसे होता है। जो काम नैतिक आन्दोलन 
ओर प्रेमसे बनेगा, वह कानूनसे बन ही नहीं सकता । भूदानका रास्ता 
प्रेमका रास्ता है ओर वह हमेशा खुला रहेगा । 

बावाने सबसे अपील की कि लोग हस प्रेमके आन्दोलनमें हाथ बेंथयें। 
इसीमें जीवनका मजा है | भगवानने हमें जो चोला दिया है, उसे सार्थक 
करना चाहिए । 

>< ८ >< 

दोपहरमें उत्तर प्रदेशके कार्यकर्ता एकत्र हुए, तो करणभाईने बाबासे 
प्राथना की कि उत्तर प्रदेशके अनेक प्रमुख कार्यकर्ता आज यहाँ उपस्थित 
हैं | आप हमें आदेश दीजिये कि हम लोग किस प्रकार कार्य करें | 

बाबाने कहा कि आज देशमें अखिल-भारतीय-सेवकत्व विकसित 
करनेकी आवश्यकता है। कारगर अखिल-मारतीय-सेवकत्व उन्होंका हो 
सकता है, जो कोई संदेश लेकर जायें। पुराने जमानेमें दयानद्ध, रामकृष्ण, 
लोकमान्य घूमे | जिसके पास जितना गहरा पैगाम था, उसका उतना ही 
गहरा असर पड़ा । 


५८ >८ ५ 
अपराह्मककी मुलाकातोंमें जान माथेर ओर उसकी बेटी मिस मेरीकी 
मुलाकातमें अहिंसाकी अच्छी चर्चा हुई । 


मिस मेरी इंग्लैण्डमें मजदूरिनका जीवन ब्रिता चुकी है। उसने कहा 
कि कोई दुर्व्यवहार करता, तो मैं शान्त रहती। उसका अच्छा असर 
पड़ने के बजाय अकसर ऐसा ही अनुभव करनेको मिलता रहा कि लोगोंका 
दुर्व्यवहार और बढ़ता ही जाता है। शानन्‍्त रहनेसे छोग मानते हैं कि 


४८ चम्बलके बेहढ़ोंमें 


यह दब्बू है और इसे चाहे जितना सतानेमें कोई डर नहीं है। तो 
व्यक्तिगत जीवनमें अहिंसाका प्रयोग केसे किया जाय ! 

बाबाने उसे समझाया कि उसके लिए अहिंसामें पूरी श्रद्धा रखनी 
पड़ेगी और अन्यायको शान्तिपू्वक सहन करनेका साहस रखना होगा | 
हमें अत्याचारका बदला अत्याचारसे नहीं, पत्थरका बदला पत्थरसे नहीं 
देना है | ऐसा लग सकता है कि हमारी हार हो रही है, पर हताश और 
दुःखी होनेकी जरूरत नहीं | हम दृढ़तासे डटे रहेंगे, तो हमारी विजय 
होगी ही । हाँ, हममें इतनी दृढ़ता रहनी चाहिए कि यदि प्राणोंका भी 
उत्सर्ग करना पड़े, तो हम अहिंसाके पालनके लिए प्रसन्नतापूर्वक प्राणोंका 
विसर्जन कर दें | ईसाने क्रपपर लटक करके ही तो यह महत्ता प्राप्त 
की है! 

मेरीने पूछा : स््री-पुरुषमें आप क्या भेद करते हैं ओर अपने जीवन- 
को सम्पूर्ण बनानेके लिए तथा विश्वमें अपने जीवनका लक्ष्य पूरा करनेके 
लिए, स्त्रियों क्या करें ! 

बाबाने कहा कि आध्यात्मिक दृष्टेसे, आन्तरिक दृष्टिसे स्री और 
पुरुषमें कोई भेद नहीं | बाह्य दृष्टिसे थोड़ा अन्तर है। मातापर पारिवारिक 
जिम्मेदारी भी रहती है, सामाजिक जिम्मेदारी भो | स्लियोंकी आगे आकर 
अहिंसाके क्षेत्रमे काम करना चाहिए. । उन्हें सेनामें भरती नहीं होना 
चाहिए.। उन्हें मातृत्वकी भावनाका विकास करना चाहिए। वे युद्धमें 
सहायिका न बनें, बल्कि उसे रोकनेका काम करें और प्रेमका विस्तार 
करें । तभी उनके जीबनका लक्ष्य पूरा होगा | इसीमें उनके मातृत्वका 
गौरव है। हमारे यहाँ जननीको 'स्वर्गादपि गरीयसी” कहा गया है। उस 
गौरवकी उन्हें रक्षा करनी चाहिए | 

विभिन्न पार्टियोंका एक डेपुटेशन बाबासे मिला । उनमें कोई प्रजा- 
सोशलिस्ट पार्दीका था, कोई सोशलिस्ट पार्टीका; कोई जनसंघका था, 
कोई और | 


शाम जाने डाकू कौन है ! ४९ 


इन लोगोंने पुलिसपर यह आरोप छरूगाया कि बाहक्षेत्रमें पुलिसके 
जुल्मोंके कारण ही छोग डाकू बननेको विवश हुए हैं | जनता पुल्सिसे भी 
पीड़ित है, डाकुओंसे भी | जो लोग पुल्सिके जुल्मोंका विरोध करते हैं, उन्हें 
तरह-तरहसे फँसानेकी कोशिश की जाती है । सार्वजनिक कार्यकर्ताओंपर 
डण्डे बरसाये जाते हैं | शहरमें भी पुलिसका आतंक छाया रहता है । 

बाबाने कह कि “आपको अगर पुलिसके व्यवहारसे शिकायत है, 
तो आप मुख्य मन्त्रीसे कहिये, पुलिस-मन्त्रीसे कहिये ।”” 

“पर वे लोग तो हमारी बातें सुनते ही नहीं !”” 

बाबा : “सुनेंगे क्यों नहीं ! हाँ, आपकी शिकायतोंके पीछे कोई 
?0०]॥भ००७) (०७४) बनानेका, कोई राजनीतिक उद्देश्य नहीं होना 
चाहिए | ऐसा नहीं होगा, तो वे लोग जरूर ह्दी आपकी बात सुनेगे ।” 

और शामकी सार्वजनिक सभा ! 

सबसे पहले नगरप्रमुख शम्भूनाथ चतुर्बदीने महापाल्काकी ओरसे 
बाबाका अभिनन्दन किया | मंचपर ढेबरभाईके साथ कितने ही संसद- 
सदस्य ओर कमिश्नर, कलक्टर तथा अन्य अभिकारी बेठे थे । 

पालीवाल पाकमें ३० हजारसे अधिककी भीड़में ऊँचे मंचपरसे बाबाने 
घोषणा की कि आजकी दुनियामें सियासत ओर मजहबोंके दिन लद गये | 
अब तो विज्ञान और आत्मज्ञानके समन्वयके दिन आये हैं | आज विज्ञान 
पुकार-पुकारकर कह रहा है कि अगर तुमने "मेरः-तिरेका भेद नहीं 
मियाया, तो तुम खुद मिट जाओगे | 

बाबाने आगरासे यह माँग की कि वह हमारे मुनिजी--बाबूलाल 
मित्तल जैसे, ब्रह्मविद्याके आधारपर निष्काम सेवा करनेवाले, पचास सेवक 
दे | बोले : आगराके लिए मेरा आकर्षण ताजमहलके लिए नहीं है, बल्कि 
इसलिए है कि यहाँसे मुझे मित्तलजी जैसा कार्यकर्ता मिलना है | 

चम्बल-क्षेत्रकी अपनी यात्राकी चर्चा करते हुए बाबाने कहा : 

अब हम भिण्ड-मुरैनाकी तरफ जा रहे हैं। आज सबेरे किसीने हमसे 

ड 


७० चम्बलके बेहड़ोंमें 

पूछा कि “आप डाकूज्क्षेत्रमं जा रहे हैं !”” हमने कहा कि जी या, हम 
सजनों के क्षेत्रमें जा रहे हैं, डाकुओंके क्षेत्रमें नहीं | भिण्ड-मुरैना क्षेत्र भी 
अन्य क्षेत्रोंकी माँति सजनोंका क्षेत्र है। डाकू कौन है और कान नहीं है, 
इसका फेसला करनेवाला तो परमेश्वर है। कुछ लोग दुनियामें डाकू! 
कहे जाते हैं। यह जरूरी नहीं कि केवल वे ही डाकू हों। परमेश्वरकी 
निगाहमें दूसरे लोग अधिक गुनहगार साबित हो सकते हैं। हम कोई 
मसव्य हल करने नहीं जा रहे हैं | हम तो सज्जनोंकी सेवाके लिए ईश्वरके 
सेवकके नाते घूम रहे है । एक दिन ऐसा आयेगा कि हमारा ही मसवय 
हल हो जायगा ! ७७७ 


कार्शकों सर्वेद्य-ज़ेन बनाइये (, 


आगरा 
६ मई !६० 
भावुकोंकी क व्पना-लहरीका अनुपम प्रतीक है ताजमहल | कवि ओर 
कलाकार न्योछावर है प्रेमकी इस उज्ज्वल ओर पवित्र समाधिपर ! संग- 
मरमरकी यह अनोखी रचना विश्वके सप्त आश्वयमिं अपना स्थान बना 
बेठी है, तो इसमें आश्चर्य ही क्या ! 
ऊषाकी मनोरम बेला, यमुनाका पावन तट ओर श्वेत संगमरमरकी 
प्रेमी युगलकी ये अनोखी समाधियाँ ! सब लोग भावविभोर थे। बाबाने 
दोनोंकी समाधियोंपर शान्ति-पाठ किया । 
ताजका दर्शन कर बाबा निकले, तो थोड़ी ही दूरपर शाहजहाँ पाकमें 
उन्हें करना था आध्यात्मिक मित्र-मण्डलका उद्धायन | अच्छी भीड़ थी | 
घासकी कालीनपर हम लोग बैठ गये ओर बाबाके मुखसे अध्यात्मकी 
मनोरम चर्चा सुनने लगे। 
बाबाने कहा कि अध्यात्मकी सच्ची कसोटी है--सम्पूर्ण सृष्ट्रिपर 
विश्वास करना । जो व्यक्ति सश्टिपर विश्वास करेगा, उसके मनकी गाँठे 
स्वतः खुल जायेगी ओर तभी उसके हृदयमें भगवानका प्रवेश होगा | 
वहाँसे निकलकर बाबा तेजीसे आगे बढ़ गये और रास्तेम बेलनगंजके 
चौराहेपर सर्वोदय-साहित्य मण्डटका उद्घाटन करके निवासपर चले गये । 
हम लोग कुछ पीछे पड़ गये थे, फिर मी दूकानपर पहुँचनेपर खण्डेल्वाल 
साहबने बड़े प्रेमसे हमें सुगन्धित शबंत पिलाया ही ! 
मध्याहमें उत्तर प्रदेशके कार्यकर्ताओंकी बैठक हुई॥ आजकी बैठकर 
केन्द्रीय मंत्री बी० एन० दातार, दिल्ली विश्वविद्यालयके उपकुलपति 


ज्‌२ चम्बलके बेहढ़ोंमें 
डॉक्टर वी० के० आर० बी० राव, मलकानी साहब, विचित्रमाई आदि 
भी उपस्थित थे | 

बाबाने कहा : में चाहता हूँ कि हर प्रदेशमें एकाध क्षेत्र सर्वोदयका 
क्षेत्र बनानेकी कोशिश होनी चाहिए । वहाँपर शोषण-सुक्ति और शासन- 
मुक्तिकी कोशिश हो, सरकारके मुख्य-मुख्य कर्तव्य वहाँपर न रहें। 
झगड़े, शराब, नशा न रहे | पुलिस, अदालत आदिकी जरूरत न रहे | 
चुनावमें संघर्ष न होता हो । मुझे उत्तर प्रदेशका क्षेत्र चुनना हो, तो में 
काशी शहर ओर बनारस जिलेका क्षेत्र चुनूँगा । 

काशी-प्रवासकी अपनी स्मृतियाँ सुनाते हुए बाबाने कहा कि काशीमें 
हमें 'खच्छ काशी' का ओर “शराबबन्दी' का आन्दोलन उठाना चाहिए, 
जो कि बुनियादी काम है | सारे वेधानिक काम करनेपर भी यदि काशीमें 
दराबबन्दी न हो, तो हमें सत्याग्रह करना चाहिए। 

तीसरे पहरसे शामतक चम्बल घाटी क्षेत्रके दोरे और वहाँकी बागी- 
समस्याके सम्बन्धर्मे सम्पृ्णानन्‍्दजी, बी० एन० दातार, श्रीमन्नारायण, 
डॉक्टर वी० के० आर० वी० राव, मेजर जनरल यदुनाथसिंह जैसे विशिष्ट 
लोगोंसे बाबाकी महत्त्वपृर्ण वार्ता होती रही । 
८ ओ८ ५८ 


हो, आज बाबासे एक बड़ी मजेदार मुलाकात हुई ! 

आगराके आचंबिशप--बढ़े पादरी--आये दूसरे पादरीके साथ । 
बाबासे पूछने छगे : “हम आपके भूदानकी क्या सेवा करें १” 

बाबा; 'अपने पड़ोसीको अपनी ही तरह प्यार करो ।? इस 
उपदेशके अनुसार एर्नाकुल्ममें तो आचंबिशपने भूदानमें हमारा हाथ 
बंटाया है, आप भी हाथ बेंटाइये | 

आर्चबिशप : हमारे पास तो जमीन है नहीं बाबा | हम भूदानमें 
क्या दें ! आप बताइये कि किस अन्य उपायसे हम आपका सहयोग करें ! 


काशीको सर्वोदिय-क्षेत्र बनाइये ! ७३ 


ईसाई-सम्प्रदावा आपके आन्दोलनमें दिलचस्पी रखता है। मेरा 
कर्तव्य है कि में उसमें भरपूर सहयोग करूँ। आदेश दीजिये | 

बाबा : ईसाई लोग मुझसे आदेश-उपदेश चाहते हैं ! में तो इतना ही 
कहँगा कि 29८05९ 7॥07८, 228८) |८४४. 'कहो कम, करो ज्यादा । 
ईसाकी यह बात याद रखो --सूईके छेदसे ऊँटका प्रवेश हो सकता है, 
पर धनवान व्यक्तिका खर्गमें प्रवेश नहीं हो सकता ।! 

आचंबिशप : 967 ०0्त 5७८८ ( संक्षेप ओर मधुर ) ! 

ओर तभी बाबाकी नजर आर्चबिशपके हाथकी सोनेकी बड़ी अँगूठी- 
पर पड़ी । उन्होंने उसे हाथसे पकड़ लिया । 

. बहुत सकपकाये बेचारे आर्चबिशप ! उन्हें लगा कि ली अब विनोबाने 

उनकी अंगूठी ! 

बाबाने कहा : यह अंगूठी तो बड़ी कीमती है ! 

आचंबिशप सफाई-सी देते हुए बोले : यह धार्मिक प्रतीक है बाबा । 

बाबाने मुस्कराकर कहा : धार्मिक प्रतीक होता है लकड़ीका क्रूस | 
इस सोनेको लेकर स्वर्ग केसे प्रवेश हो सकेगा ! 

इतना कहकर बाबाने आच्चंबिशपका हाथ छोड़ दिया | 

जान बची लाखों पाये ! 

वे तुरत नमस्ते”! कर बाहर निकले और मोटरमें बेठकर उड़नछू 
हो गये ! ७6७७ 


श्रगयान्‌ वो! वन नहीं, मन देंखतें हैं / 


आगरा 
छः मईं १६० 


आज सवेरेसे ही समाओं, सम्मेलनोंकी धूम मची है। सबसे पहले 
प्रादेशिक गांधी-स्मारक-निश्रिके कार्यकर्ता बाबाके पास एकत्र हुए। 
करणभाईने बताया कि हमारे २९ ग्राम-सेवा केन्द्र हैं, ६ तत्त्व-प्रचार-केन्द्र 
हैं, ६ ग्राम-निर्माण-केन्द्र हैं, ७ नयी तालीम केन्द्र हैं । कुल १४८ सेवक हैं 
सारे प्रदेशमें | उपस्थित कार्यकर्ताओंका उन्होंने बाबासे परिचय कराया | 
बाबा बोले कि रामचन्द्रनजीने सेवाग्राममें कह्दा था कि शान्ति- 
सनाकी जिम्मेवारी गांधी-निधिके कार्यकर्ताओंको उठानी चाहिए। में 
मानता हूँ कि गांधी-निधिके ये सारे कार्यकर्ता शान्ति-सैनिक ही हैं | 
लोक-सेवकों ओर शान्ति-सैनिकोंके बीच बोलते हुए. बाबाने आज कहा 
कि शान्ति-सेनाके मामलेमें अभीतक हमारे यहाँ बड़ी अव्यवस्था चलती रही 
है | अब यह काम निर्माबहनको सौंपा है। उसका काम होगा कि वह 
सब शान्ति-सेनिकोंका टीकसे रजिस्टर रखे ओर सबसे सम्पर्क स्थापित करे । 
बाबाने यह इच्छा प्रकट को कि उत्तर प्रदेशके शान्ति-सेनिकोंकी 


बड़ी तादाद काशीमे चली जाय । 
८ >< >< 


मध्याहमें उत्तर प्रदेशके कार्यकर्ताओंके बीच बोलते हुए बाबाने कहा 
कि आप टछोगोंके बीच आज हमारी यह आखिरी चर्चा है। में आज 
आपसे एक विशेष बात कहना चाहता हूँ और वह यह कि झास्ति- 
सेनिककी यही पहचान है ओर इस बातकी वह प्रतिज्ञा करता है कि हमें 
जहाँ भी बुठाया जायगा, वहाँपर अपना सब कुछ छोड़कर, घर, साव॑जनिक 
काम आदि सब छोड़कर, जानेके लिए. हम तैयार हैं। इस एक बातमें 


भगवान तो तन नहीं, मन देखते हैं ! जज 


दूसरे छोक-सेवकोंमें और उसमें फर्क है | बाकी बातें समान हैं। इस तरह 
शान्ति-सैनिकका कार्य दुहरा रहेगा । हमेशाके लिए वह सेवा-सैनिक होगा 
और साथ-साथ द्यान्ति-सैनिक भी । 

अहिंसाकी पद्धति बताते हुए बाबाने कहा कि अहिंसामें सारे काम 
स्वेच्छासे किये जाते हैं | स्वेच्छासे आज्ञा-पालन कठिन हो जाता है, लेकिन 
स्वेच्छा भी हो और आज्ञा-पालन भी हो, ऐसा कठिन काम सफलताके 
साथ हमें करना है, तभी हिंसाकी जगह अहिंसा आ सकेगी । 

>< >< >< 

सायंकालीन प्रवचनमें उपम्थिति कुछ कम थी | 

शोषणकी चर्चा करते हुए बाबाने कहा : कह नहीं सकता कि डाकू 
कोन है ! डाकू भी शोपण करता है, हम भी तरह-तरहसे शोषण करते हैं | 
भगवान्‌ हमें मी 'डाकू'की उपाधि दे सकता है। हमारा समाज इतना 
गिरा है, इतना दुःखी है ओर में ४ पौंड दूधका दही लेता हूँ ! हिन्दु- 
स्तानमें हर आदमी पीछे ७॥। तोले दूधका औसत है। उसीमेंसे घी बनेगा, 
मिठाई बनेगी । इस दूध गाय-मैंस-बकरी--सबका कुल दूध शामिल है । 
में ४ पड गायका दूध लेता हूँ यानी में २१ मनुष्योंका दूध ले लेता हूँ ! 
मेरे कारण २० मनुष्योंको दूध नहीं मिल पाता । अब बताइये कि में ड॒टेरा 
हूं कि नहीं ! हमारी करनीपर भगवान्‌ तोंले, तो हम शायद बड़ेसे बढ़े 
गुनहगार साबित हों, पर वह हमारे मनकी वासना देखे, तो में पूरे दावेसे 
कह सकता हूँ कि में किसीका रत्तीमर भी शोपण नहीं करना चाहता | 

एक बहनकी चर्चा करते हुए बाबाने कद्या कि एक दरिद्रकी पत्नी 
बीमार थी | मरनेका मोका आया, तो डॉक्टरने कह दिया कि अब यह 
जायगी । मैंने उससे कहा : “तुम्हें मगवान्‌ बुला रहे हैं, ऐसा दीखता है । 
हम सभो जानेवाले हैं | कोई आज जायगा, कोई कल ।” वह बोली : “ये 
सब लोग मुझे ठग रहे थे । अच्छा हुआ, आपने सही बात बता दी !” 
. उसकी आँखोंमें आँसू आ गये | उससे पूछा ; “कोई इच्छा है 
तुम्हारी !” वह बोली : “हाँ ! मेरी दो इच्छाएँ हैं ।” 

“क्या-क्या १” 

“पतिका क्या होगा ! मैं जा रही हूँ | वह दूसरी शादी जरूर करे |” 

जवान लड़की, जवान पति | दिलकी कितनी उदार ! मुझपर उसकी 
बातका बड़ा असर पड़ा । मेंने कहा : “तुमने इसे शादीकी इजाजत दी, 
बड़ा अच्छा किया ।” 

“ओर तुम क्‍या चाहती हो ?”! 

“मेरे हाथसे कुछ दान करा दे |” 

एक रुपया उसके हाथम दिया गया। उसने दान कर दिया । 

बोली : “अब मुझे समाधान हो गया !” 

बाबा बोले : कोन जाने उसके दिलकी ! भगवान्‌ ही जानेंगे । 

उसके बाद रामकृष्ण परमहंसका वेश्या ओर साधुका दृशन्त सुनाते 
हुए बाबाने कहा : आमने-सामने रहनेवाले दोनों एक ही दिन मर गये | 
वैकुण्ठका विमान पहुँचा वेह्याके घर, यमंदृत पहुँचे साधुकों लेने | 
लोगोंको लगा, शायद पता गलत हो गया | अक्सर ही तो डाककी 
गड़बड़ीसे चिट्ठी कहींकी कहीं जा पहुँचती है ! भव्य ऐसा भी कहीं हो 
सकता है कि रात-दिन भजन करनेबालेको यमपुर जाना पड़े और रात-दिन 
व्यभिचारम फंसी रहनेवाली वेश्याको स्वर्ग मिले ? साधुकी भी अचम्मा 
हुआ | उसकी शिकायतपर यमदूत बोले : “नीचे देखिये, गलतीकी बात 
नहीं है। शरीरसे जिसने पाप किया, उसके शरीरकी गति वैसी ही हो रही 
है | गीध-कोए उसे नोच रहे हैं । पर वेश्या होनेपर मी हृदयसे वह 
पश्चात्ताप करती थी ! मनसे वह अपनेको घिकारती रहती थी : “कितना 
घधिकारने योग्य है मेरा जीवन ! सामनेवाले साधुका जीवन कैसा 
पवित्र है! और आप दरीरसे पाप नहीं करते थे। देखिये, आपके 
शरीरकी कैसी पूजा हो रही है ! कैसे बाजे-गाजेके साथ छोग आपका शब 
ले जा रहे हैं ! पर मनसे तो आप हमेशा यही सोचा करते थे कि (दरअसल 
जीवनका आनन्द तो यह वेश्या ही भोग रही है !! भगवान तो मनकी 
गति देखते हैं और बसा ही फल देते हैं !” ७७७ 


घाना मानें बापकी इस्टेट 


बमरौली कटारा 
८ भईे *६० 


सुबह बाबा जब याह्रापर निकलनेकों हुए, तो एक सेठजीने बड़ा 
हंगामा मचा दिया | माथेपर चन्दनका टीका लगाये बगलूमें बहियोंका 
लाल बस्ता दाबे वे बड़े प्रेम-विभोर होकर कुछ गीत गा रहे थे और बाबा- 
के चरणोंपर बार-बार लोग रहे थे | 

सेठजीपर लोग तरह-तरहकी फबतियाँ कस रहे थे | कोई कुछ कह 
रहा था, कोई कुछ । इस बातपर ज्यादातर लोग सहमत थे कि उनका 
कोई क्र! दीला है ! साथी बोले : आगराके लिए यह कोई नयी बात है ! 
दशफी साहब कल ही तो सुना रहे थे कि कुछ दिन पहले जवाहरबाल्जी 
आगरा तशरीफ लाये, तो उन्होंने सोचा कि पागलखानेका भी मुआइना 
कर ल्या जाय | वहाँ गये, तो सुपरिण्टेण्डेण्ण्ने अपना सबसे आल्य नमूना 
उनके सामने पेश किया । पण्डितजीने उससे पूछा : “मुझे पहचानते हो !” 
बोल्य : “में तो आपको जानता नहीं |” पण्डितजीने कह्द : “मेरा नाम 
है--जवाहरलाल नेहरू |!” पागल मुसकराया और फिर गम्भीर होकर 
बोला ; “कोई बात नहीं ! कोई बात नहीं ! यहाँ आपकी दवा ठीक ढंगसे 
हो जायगी | मैं जब यहाँ आया था, तो में भी कहा करता था कि मैं 
महात्मा गांधी हूँ !” 

>< >< >< 

आज हम फिर यमुनाके किनारे-किनारे ताजमहरकी ओर बढ़े । 
उसकी बगलसे जानेवाली सड़कपर हमें जाना था। आगराके अनेक 
नागरिक हमें ताजके पासतक पहुँचा गये | उसके बाद हमारी गोली छोटी 
हो गयी । हाँ, एक नयी जमात हमारे साथ-साथ अवश्य चलने लगी और 

वह थी पत्रकारोंकी । उन्हें तो सेन्सेशन' चाहिए, सनसनीदार मसाला 
चाहिए, फिर उसके लिए तोपके मुँहड़ेपर भी जाना पढ़े, तो हज क्या ! 
>< >< >< 
दौरोंकी यह बाट है भाई, कायरका नहीं काम रे, 
कायरका नहिं काम रे १ 
कपिलदेवकी ग्वेजड़ीपर अमी यह गीत चल ही रहा था कि बाबा 
मंचपर आ गये | 
गाँववाल्येंकी सम्बोधित करते हुए बाबा बोले : हम कोई उद्देश्य 
लेकर यहाँ नहीं आये | हम तो परमेश्वरकी तरफ दौड़े जा रहे हैं। नदौ 
चलती है, रास्तेमं काम होता चछता है। आप हमारा जो उपयोग करना 
चाहें, कर लें | 
> औ८्‌ ८ 
सायंकालीन प्रार्थना-प्रवचनमें बाबाने अपनी पदयात्राकी चर्चा करते 
हुए कहा कि नौ साल्‍ूसे हमारी यात्रा चल रही है पेदल-पैदल | बाबा तो 
बहती गंगा बन गया है। गरीब-अमीर सबको उसका उपयोग है। 
ईसा ओर बुद्धकी पदयात्राकी चर्चा करते हुए बाबाने कहा : ईसा 
घूमते रहे | बुद्ध घूमते रहे । वेश्या, भंगी, शराबी, धन्घेसे गिरे लोग--जो 
भी उनसे मिलने आया, उसके साथ उन्होंने प्रेमसे बातचीत की । सबकी 
सेवा की । करुणाकी भावनासे ही वे घूमते थे । बाबा भी उसी भावनासे 
घूम रहा है | किसीको भी बाबाके पास आनेकी मनाही नहीं । बच्चा हो, 
बूढ़ा हो; भाई हो, बहन हो; पापी हो, पुण्यात्मा हो; डाकू हो, पुलिसवाला 
हो--कोई भी हो, बाबाके पास आ सकता है। बाबा माने बापकी 
इस्टेट । ऐसा मानकर बाबाका पूरा उपयोग कर लो | ७७७ 


बयरु न कर काहू सन कह ! 


डढोकी 
९ मई *६० 
आजके प्रवेश-प्रवचनमें बाबाने गॉववालेंको समझाया कि वे लोग 
मिल-जुलकर सोचें कि वे क्‍या करें, जिससे उनकी ओर उनके गाँवकी 
तरक्की हो । 
बाबा बोले : सुना है, इधर कुछ डाके भी चलते हैं। लोग हैरान 
हो जाते हैं | जनताको डाकुओंसे बचानेके लिए पुलिस आती है | उसके 
दोनों हाथ भारी पड़ते हैं | गाँवके जो भी मसले हों, सबको मिलकर तय 
करने चाहिए। आपको यह निश्चय करना चाहिए कि हम गाँवके लिए 
जियेंगे, गाँवके लिए मरेंगे । आज हम आपके गाँवमे हैं। हमसे जो भी बात 
करना चाहे, दिल खोलकर बात कर सकता है| 
सायंकालीन प्रार्थना-प्रवचनमें सर्वोदयकी व्याख्या करते हुए बाबाने 
प्रेम ओर निर्वेरकी मन्दाकिनी ही मानो प्रवाहित कर दी। रामराज्यका 
बर्णन करते-करते उन्होंने तुल्सीकी एक पंक्तिका इतना भावविभोर होकर 
कीर्तन किया-कराया कि छोग गद्गद हो उठे । भावुक कान्ताबहन तो 
सिसक-सिसककर रो ही पड़ी । घण्टों बादतक वह रोती रही | 
वह चौपाई थी : 
बयरू न कर काहू सन कोई । 
राम प्रताप बिषमता खोई ७ 


बाबाने कहा : यह सामने गाड़ी आप देख रहे हैं। यह पुस्तकोंसे 
भरी हुई है। ये किताबें सवोदयकी किताबें कहल्यती हैं। सर्वोदय माने 
क्या ? सर्वका उदय--सर्वका भला । 

एक भाई आया। कहने लगा कि हमको पुलिस सता रही है। 
दूसरेने डाकुओंकी शिकायत की, तीसरेने चकबन्दीकी शिकायत की । ये 
तीनों सही भी हो सकती हैं ओर गलत भी हो सकती हैं। में आपके 
हाथमें एक कुंजी देना चाहता हूँ | 
ताझा कुंजी हमें गुरु दोन्ही। 
जब चाहों तब खोलों किवरवा 0॥ 


बह सर्वोदयकी कुंजी है। अगर वह कुंजी है, तो सबका भल होगा, 
कोई परेशान नहीं करेगा । 

केसे काम करती है यह कुंजी ? यह उेंगल्ियोंकी तरह काम करती 
है। उँगलियाँ मिल-जुलकर काम करती हैं | पाँच हैं बेचारी, पाण्डवोंकी 
तरह । मिल-जुलकर काम करती हैं, तो छाखों काम हो जाते हैं। चक्‍की 
पीसना, पानी खींचना, रसोई पकाना, फल काटना, खाना खाना, 
कपड़े धोना-सारे काम इन पॉचसे होते हैं | छिखनेवात्येंकी 
तीन उँगलियाँ काम करती हैं| लेकिन बाकी दो उँगलियाँ काट दी 
जायें, तो फिर केसे लिखना होगा ! “'मिल-जुझकर काम करो, यह 
है सर्वोदियकी कुंजी ।” 

सर्वोदय की सबसे बढ़ी किताब है रामायण। रामकी कथा रोज 
शामको होनी चाहिए | फिर गाँवमें किसको दुःख है ओर किसको सुख 
है, यह सोचना चाहिए | तब आप दुःखी नहीं होंगे । रामजी जिसके 
साथ हैं, उसे कोई कुछ नहीं कर सकेगा | रामका बल मिलेगा, अगर 
आप नित्य कथा सुनेंगे। नहीं तो जो आयगा सो “काटेगा, कूटेगा, 
पीटेगा ।! ७७ ७ 


बीर बह-ब्लों न वो डरें, न डरायें / 


फतेहाबाद 
१० मई *६० 
सोदै सोचि न होवई जे सोचौ रूखवार 
कल शामको फुर्सत देखकर मेंने बाबासे “जपुजी'की वार्ता छेड़ दी । 
भाईजी' राधाकृष्ण बजाज चाहते थे कि में इस प्रवासमें बाबाके साथ 
बैठकर 'जपुजी'का काम पूरा कर डाल, पर अभी तो बाबाको फु्त ही 
कहाँ है ! सादाबादमें भाईजीने जब यह प्रसंग छेड़ा था, तो बाबाने कहा 
था कि “मैंने हर काम पूरा कर डालनेका कोई ठेका ले रखा है क्या १” 
“बाठ, दाना तो वह जपुजीवाली फाइल |? ओर बाबा गुनगुनाने 
ल्गेः 
सोचे सोचि न होबई जे सोचो कखबार। 
चुप्पे चुप्प न होबई जे काइ रहा खिवतार ॥ 
भुखिआ झुख न उत्तरी जे बंना पुरीआ मार । 
सहस सिआणपा कख होदहित इक न चछ्छे नाकि ॥ 
क्िव सक्चिआरा होइऐ किव कूड़े तुद्टैे पाकठि 
हुकमि रजाई चक्ृणा 'नानको किखिआ नालि ॥ 
मेंने कहा कि 'सोचे सोचि न होवई जे सोची हूखवार'--इस 
कड़ीका अर्थ एक टीकाकारने ऐसा किया है कि दरीरकी बाहरी 
पवित्रतासे आन्तरिक पवित्रता नहीं आती, फिर कोई लाख बार क्‍्योंन 
बाहरी पवित्रता करे | 'सोच'का अर्थ उसने 'शोौच” किया है। मुझे भी 
ऐसा अर्थ जँंचता है। परन्तु आपने 'सोच' का अर्थ 'सोचना*, चिन्तन 
करना लिया है ओर कहा है कि चिन्तन करनेसे सत्य समझमें नहीं आता, 
भले ही लाखों बार उसका चिन्तन किया जाय | 

बाठ्भाई 'जपुजीकी फाइल ले आये। उसे उलट-पुल्टकर बाबा 
बोले : “मैंने कई टीकाएँ देखी हैं | उन्हें अच्छी तरह तौला है और फिर 
अपना फैसल्य दिया है !” 

चम्बल घाटीमें आतंकका राज है। सब लोग मयसे पीड़ित हैं। कोई 
डाकुओंसे डरता है, कोई पुलिससे । कोई डाकुओंके मुखबिरोंसे डरता है, 
कोई पुलिसके मुखबिरोंसे | सबकी जान साँसतमें रहती है। पता नहीं 
कब कौन आकर हमत्य कर दे ! कब कोन आकर टूट ले जाय ! तमाशा 
यह है कि बन्दूक रखते हुए भी लोग कॉपते रहते हैं ! 
. बाबाने प्रवेश-प्रवचनमें कहा : 

अभी आपने एक मजन सुना--वीरोडो यह बाट रे माई, कायरका 
नहिं काम रे / इसका मतलब समझे ? यह बताता है कि वीरोंका एक 
मार्ग होता है, एक रास्ता होता है, उसपर कायर नहीं चल सकते | 

वीर कोन है ? बीर वह है, जो नतो किसीसे ढरता है ओर न 
किसीको डराता है । शेर 'जंगलका राजा” कहलाता है। वह राजा केसे 
हुआ ! इसलिए, कि वह जगलके जानवरोंकों खा जाता है ! जो प्रजाको 
खा जाय, वह राजा ? राजा सो खाजा ! नहीं, यह बात गलत है। 
राजा तो वह है, जो सबकी सेवा करता है। 

शेरकी वीर! कहेंगे ! हिरनके सामने, गायके सामने वह श्र 
है; गोलीके सामने, टार्चके सामने कायर ! बिल्ली चूहेके आगे शेर है, 
कुत्तेके आगे कायर | वह डरती है, क्योंकि कुत्तेके पास उससे तेज नाखून 
हैं, उससे तेज दाँत हैं । 

शेरको वीर मानना गलत है। सच्चा वीर तो वह है, जो किसीसे 
डरता नहीं, किसीको डराता नहीं; किसीसे दबता नहीं, किसीको दबाता 
नहीं। जो लोग बेरहमीसे दूसरोंको कत्ल कर सकते हैं, वे हैं क्र । 
यहाँ एक ओर हैं क्र, दूसरी ओर हैं कायर। घौर न क्रर होता है 
न कायर । 

कायरका लक्षण क्या है ! कायर डरता रहता है और मौका पाते 

ही. दूसरोंकी डराता है। वह क्रूर बन जाता है। वह खून भी करा 
सकता है, पर खुद बचना चाहता है। कायर क्रर बनता है, क्रूर कायर 
बनता है। दोनों एक हैं। जैसे ठंड लगनेसे घी जम जाता है और 
आँच लगनेसे पिघल जाता है | 

लोगोंकों छूट-खसोटका डर रहता है। क्यों ! इसीसे कि वे ताला- 
कुंजी लगाकर धन-सम्पत्ति रखते हैं। इसे गरीबोंको बाद दो | सारा डर 
छूट जायगा | 

५८ > > 


स्कूलके पिछवाड़ेके मेदानमें सायंकालीन सभा हुई । फतेहाबादके 
नागरिकोंकी ओरसे बाबाको ३०१) की थैली भेट की गयी, तो बाबा 
बताने रंगे दानकी महत्ता, देनेकी महत्ता | बोले : हम यह पैसा सर्वोदय 
मण्डलको दे देते हैं | हम तो खाली हाथ आये हैं ओर खाली हाथ ही 
जायेंगे | हम तो चाहते हैं प्रेम ओर करुणाका विस्तार हो । हम रोज 
देते रहें, अपनी सम्पत्ति बॉय्ते रहें, तो न डाके पढ़ेंगे, न पुलिस 
आयेगी | अदालत, वकौल, पुल्िसि--किसीका काम नहीं रहेगा। 
देना जारी रहेगा, तो समाज निर्भय बनेगा | तेलंगानामें बुरा हाल था | 
रातको कम्युनिस्ट ढूटते थे, दिनको पुलिस | हमने वहाँवालेंको समझाया 
कि प्रेमसे गरीबोंको जमीन बाँट दो । भूदान शुरू हो गया और लोगोंका 
भय मिट गया। भयके रहते या तो कायरता रहेगी या क्रूरता; 
वीरता नहीं रहेगी । आपमें डर नहीं रहना चाहिए, प्रेम रहना चाहिए । 
>< >< >< 
यों तो महीनोंसे इस क्षेत्रमें बरागियोंके बीच विनोबाका प्रेमका सन्देश 
 फैलाया जा रहा है, पर इधर पिछले पखवाड़ेसे शान्ति-सैनिकोंका प्रयास 
बड़ी तेजीसे चल रहा है| चम्बलके बेहड़ोंमें जीपें दौड़ रही हैं, साइकिलें 
दौड़ रही हैं ओर दिन-रातका कोई खयाल किये बिना विनोबाके सन्देश- 
वाहक बागियों ओर उनके सम्बन्धियोंसे मिल-मिलकर उन्हें समझा रहे हैं 

कि चलो बाबाके पास, अपना भी जीवन सार्थक करो और बाबाकी 
यात्रा भी सफल बनाओ | 

आज अपराह्ममें उसकी पहली फलश्रुति प्रकट हुई : रामऔतार सिंहके 
रूपमें । 

मेला-सा कुर्ता-धोती पहने, मूँछे एँठे लगभग तीस सालका एक जवान 
बाबाके चरगोंपर आ गिरा : “बाबा, अबतक में बड़े गलत रास्तेपर था। 
अब कभी ऐसो गलती न करूँगा ।”? 

>< >< >< 

“बागी आया ! बागी आया !!”?--फतेहाबादमें चारों ओर शोर 
मच गया । लोग दोड़े जूनियर हाईस्कूलकी ओर | सारा बरामदा, आस- 
पासका छॉन आदमियोंसे खचाखच भर गया | 

राजिकालीन प्रार्थनाके लिए बरामदेके सामनेवाले लॉनमें दरी बिछायी 
गयी। बाबा आकर बैठे, तो जनरल यदुनाथ सिंह एक सजनको बाबाके 
पास छाकर बोले : “बाबा, ये हैं इसलाम अहमद, डी० आई० जी० 
पुल्सि |” 

बाबा कुछ देर उनसे बाते करते रहे । इसके बाद वे प्रणाम करके 
चले गये | 

रामऔतार दूसरे कोनेपर बैठा था । उसे देखनेके लिए भीड़ उत्तरोत्तर 
बढ़ती जा रही थी। प्राथनाके बाद भीड़से अनुरोध किया गया कि वह 
अब अपने घर जाय | बाबा अब सोयेंगे | ७७७ 


रत 


डर छोड़ी, डाकृकी प्यार करो | 

अन्नोटा 

फतेहाबादतक तो ऐसा नहीं लगा था कि हम किसी विशिष्ट प्रदेशमें 
धूम रहे हैं, पर आज सबेरेसे ही ऐसा छूग रहा है, मानो हम आ गये अब 
चम्बलके बेहड़ोंमें | 

सड़कके आसपास कृत्रिम पेड़ोंकी संख्या घट रही है, प्रकृतिकी ऊबड़- 
खाबड़ काया, ऊंची-नीची जमीन, कहीं पतले-लम्बे झरमुट, कहीं घनी 
छाया देखकर आँखोंकों छगता है कि अब हम सामान्य क्षेत्रको छोड़कर 
आगे बढ़ रहे हैं । 

आर यह आ गयी उतंगन नदी । चम्बलकी यह सहेली है तो छोटी, 
पर है बड़ी खोटो ! बरसातमे बड़ा उग्ररूप धारण करती है यह | उस 
समय इसे पार करना कठिन होता हैं | ओर यह तो है ही कि जहाँ कुछ 
कठिनाई है, जहाँ किसी साहसकी अपेक्षा है, वहों 'साहइसी” छोग अपना 
डेरा जमाते हैं । 

आजसे एक दशक पहलेतक इधरका क्षेत्र सर्वताधारणके लिए 
वरजित'-सा था। न अच्छे रास्ते, न अच्छी सड़कें | सन्‌ १९५३ में 
पहली बार इस उपेक्षित क्षेत्रकी ओर हमारी प्रादेशिक सरक्रारकी कृपादृष्ट 
गयी । इधर सड़क खुलीं ओर ब्व्यक डेवलपमेण्टका कुछ काम झुरू हुआ। 
तभी इस उतंगन नदीपर भी स्थायी अंकुश छगाने और भीतरी क्षेत्रमें हर 
समय पहुँचनेके लिए मजबूत ओर पक्का पुल बनानेमें हाथ लगा। मार्च 
५५ में बाबू सम्पूर्णानन्दने इस पुलका उद्घाटन किया । 

हमने देखा कि नदी तो बहुत छोटी-सी है, पुल बहुत बड़ा है। साफ 

५ 

है कि अभी यह उसका वामन रूप है । थोड़े ही दिनों बाद वह तीन 
डगमें आसपासकी सारी धरती अपनी गोदमे समेट लेनेबाली है । 

“उतंगन' नाम सुनकर बाबा बोले; “उतंगन इसका नाम नहीं लगता। 
नाम इसका रहा होगा “उत्तम गंगा! | बिगड़ते-बिगड़ते उतंगन हो गया ।” 

पुर काफी ऊँचाईपर है। रूम्बी पेशबन्दी करनी पड़ी है। सड़कको 
धीरे-धीरे उठाकर इतनी ऊँचाईतक व्ाना पड़ा है। सूर्योदयकी सुहावनी 
वेलामें अभी हमने पुल पार किया ही था कि उसके किनारेसे ही नीचे उत- 
रना पडा | नदी किनारे वृक्षों के झुरमुटके पास ही तो आज हमारा डेरा है | 

प्रबेश-प्रवचनमें निष्काम सेवकोंकी अपनी मॉगपर जोर देते हुए 
बाबाने कहा : एक भाई हैं ५६ सालके। मैंने उनसे पूछा : “आपको 
घर-बारसे एकदम मुक्ति मिल गयी है?” बोले : “हाँ ।? कोई आदमी इस 
उम्रमें घर-बारसे मुक्त होकर निष्काम सेवाके लिए बाहर नहीं निकलेगा, 
तो फिर यमराज उसे धक्का देकर निकालढ देगा | इसलिए लजत इसीमें 
है कि पहले ही निकल जाय। बाच्रा तो बचपनमें ही घरसे निकल पड़ा । 
इधर वह नो सालसे लगातार घूम ही रहा है। किसी भी तरहका कोई 
बन्धन नहीं है उसपर। १८ से २५ सालकी उम्रमें, जवानीमें घरका 
बन्धन बड़ा जोर मारता है । उसके वाद ४०, ४५, ५० की उम्रमें | ५० के 
ऊपरबालेंको तो शहस्थी छोड़कर निष्काम सेवामें लग ही जाना चाहिए | 

दोपहरमें ऑधीने अपनी रंगत दिखायी। बृक्नोंके झरमुटमें हम छोग 
पत्तलं लेकर जीमने बैठे, तो बालू तो दाल-भातमें मिलने ही छंगी, किसी- 
किसीकी पत्त्े उलट देनमें भी अधीको सफलछता मिल गयी | 

खा-पीकर जब लेटनेको अंखे मूँदीं, तो आँधीने हमारे खुले तम्बूपर 
इतने जोरका हमछा किया कि रघ्सियाँ खूँटा तुड़ाकर भागीं और तम्बू 
धराशायी हो गया। कोशिश तो हम लोगोंने बहुत की कि किसी तरह 
रस्सियोंकी फिर कस-कसाकर तम्बू टीक कर लें, पर हमें सफलता 
नहीं मिली | 

लाचार, खुले मुसाफिरखानेमें ही हम लोग पड रहे। वृक्षोंकी छाया 


डर छोड़ो, डाकूको प्यार करो ! ६७ 


हमारी थोड़ी-बहुत रक्षा कर रही थी, पर तपन तो अपना पूरा रंग दिखा 
ही रही थी | 

अपराहमें कुछ भाई ओर बहने बाबासे मिलने आयीं। जबसे बाबा 
इधर आये हैं, तबसे वे बार-बार सभाओंमें घोषणा करते हैं कि कोई भी 
भाई उनसे आकर मिल सकता है और खुले दिलसे बात कर सकता है। 
न तो पुल्सि उसके रास्तेमें कोई अडंगा लगायेगी, न और कोई । इसका 
असर पड़ रहा है। आजका तम्बू तो एकदम खुली जगह है। इसलिए, 
लोगोंको आनेकी ओर भी आजादी है । 

एक भाई बढ़े शंकित और भयभीत-से थे | बाबाने उनसे पूछा : क्या 
बात है भाई ! 

बोले : गाँवमें दो सी आदभमियोंकी बस्ती है और सब मेरे दुश्मन हैं | 

बाबा : तब तुम रहते केसे हो ! 

'रहता हूँ, पुलिसके सहारे ।” 

बाबा : गाँवके दो सोके दो सो आदमी तुम्हारे खिलाफ हैं ! यह तो 
अचम्मेकी बात है| कोई भी तुम्हारा साथ नहों देता ! 

“नहीं, बाबा !” 

बाबा : तुम्हारे पास जमीन कितनी है !? 

“जमीन तो काफी है। दूसरोंसे ज्यादा है।' 

बाबा ; गाँवमें किसीपर आफत-मुसीबत आती है, तो तुम मदद करने 
जाते हो !” 

“नहीं बाबा । केसे जाऊं ! हिम्मत ही नहीं पड़ती !? 

बाबा : 'पुलिस तुम्हें कबतक बचायेगी ?” 

“अब तो उसीका सहारा है बाबा !? 

बाबा : गल्त बात । डर छोड़ो, सबको प्यार करो। तब काम्म 
बनेगा । 

>< ८ >< 
सायंकालीन प्रार्थना सभामें बाबाने कहा : 


६८ चम्बलके बेहड़ोंमें 


यहाँके मसले छोग हमें रोज आ-आकर सुनाते हैं। आज भी कुछ 
भाई-बहनोंगे अपनी-अपनी कहानी सुनायी । 

आज इस छोटेसे प्रदेश १५ हजार पुलिस पड़ी है। कहते हैं 
डाकुओंके गिरोह हैं यहाँ। ये डाकू क्या भगवानने पैदा किये हैं ! 
डाकूके दो नाके होती हैं क्या ! चार हाथ, चार पेर होते हैं क्या ! हमारी 
तरह ही एक नाकवाले, दो हाथवाले, दो पैरवाले आदमीको “डाकू! 
कहना ठीक है क्‍या ! कोई आदमी डाक्‌ पैदा नहीं होता । हम दूसरोंको 
लूटते हैं, चूसते हैं, कंजूस बनते हैं, दूसरोंकी पर्वाह नहीं करते, निद्धर 
होकर जीवन विताते हैं | उसोका यह नतीजा है | 

धुलिया जेलम कई चोर-डाकू कहे जानेवाले केदियोंने सुपरिण्टेण्डेण्टसे 
माँग की कि विनोबा राजनीतिक कैदियोंकों जेसे गीता और धर्मकी बात 
समझाते हैं, वेसे ही हमें समझाये | सुपरिण्टेण्डेण्टने हमसे कहा । हमने उन्हें 
एक घण्टेकी छुड्ी दिछायी आर उन्हें उपदेश देने गये । उन्होंने हमें माल 
पहनायी, दण्डवत की | हम उन्हें धर्मकी बात सुनाते रहे। भगवानका 
वर्णन सुनकर उनमेंसे कुछकी आँखोंसे ऑसू आने लगे | उनमें कुछ 
फॉसीके भी केदी थे। हमने देखा कि उनमें बढ़े अच्छे लोग हैं। 

हम डाकूपर प्यार कर, रहम करें, हिम्मत करें और सारा गाँव एक 
वना छें, तो सारे मसले अपने-आप हल हो जायें। 

धाँय ! घॉँय !! 

रातमें दूर कहीं गोलीकी आवाज सुन पड़ी । जनरल साहब और 
हममेसे कुछ भाई इवर-उधर बेहड़ोंम कुछ देर भटकते रहे, पर कुछ ' ठीक 
पता न चल सका कि बात क्या है ! लोगोंको शक्त हुआ कि कहीं ऐसा 
तो नहीं कि कोई गुमराह भाई बाबासे मिलने आ रहा हो और किसीने 
उसका पीछा किया हो ! 

पर्देकी बात पर्देम ही रह गयी ! ७७७ 


डाकू तुम्हारा छडा भाड़े 


पिनहट ( आगरा ) 
१२ मई !६० 


स्थानीय विद्याल्यके पश्चिमवाले दाव्य्नममें कुसीपर बैठकर बाबाका 
प्रवेश-प्रवचन हुआ । डाकू-समस्पापर बोलते हुए बाबा बोले : 

लोग कहते हैं कि बाबा डाकू-क्षेत्रम जा रहा है ! बाबा पूछता है कि 
क्या यह डाकुओंके बापका क्षेत्र है? इधर डाकू, उधर पुल्सि। दोनों 
बेकारोंकी जमातें | एक-दूसरेके लिए तैनात हैं | वैसी ही बेकारोंकी तीसरी 
जमात है मुखबिरोंकी | मालदार अपना माल पकड़े रखता है। अपनी 
रक्षाके लिए वह पुल्सिको बुढाता है। पुलिस उसके रक्षणके लिए है, 
तुम्हारे भक्षणके लिए | वह किसोकों मारती है, किसीको पीटती है, किसीको 
ठोकती है। कहती है कि हम तो कानूनके बचावके लिए ऐसा करते 
हैं ! कितने शर्मकी बात है कि तुम अपने-आप अपना रक्षण नहीं कर 
सकते ! पुल्सिकी मददसे जीनेके बजाय तो मर जाना लाख दर्जे अच्छा ! 

में नहीं मानता कि डाकुओंकी कोई समस्या है। हमने मिलकियत 
बना रखी है | उसीकी यह सारी खुराफात है। मिलक्रियत ढीली करिये । 
भगवानकी जमीन, भगवानकी सम्पत्ति सबको बाॉँट दीजिये। मिलकर 
प्रेमसे रहिये, तो यह समस्या अपने-आप हल हो जायगी। 

असली डाकू तो धन-संग्रह हे। वह जो बाहर खड़ा हे, वह तो 
हमारा प्यारा भाई है । पाण्डव पाँच नहीं, छह थे | छठे भाईकों वे भूल 
गये । इसीसे वे सब फेल हो गये। इसीसे महाभारत हुआ । डाकू तुम्हारा 
छठा भाई हे । उसके लिए. अपना दरवाजा खोल दो | प्रेमसे उसे अपने 


साथ लो । उसे अपनाओ । 
>< >< ८ 


७० घग्बलके बेहड़ों में 

बाबाके निवासके लिए स्कूलमें व्यवस्था हुई | हम सबके लिए थोड़ी 
दूरपर नये बने क्ार्टरोंमें | हमारे बगलके क्कार्टरमें जनरल साहब और 
उनका दल ठहरा । 

आज दोपहरमें इतना निकट होनेके कारण मैंने पहली बार देखा कि 
जनरल साहब मसहरीके भीतर बैठकर ध्यानावस्थित हैं और सामने है 
श्रीकृष्ण भगवानका एक मनोहर चित्र | घधण्टों पूजा करके ही वे रोज 
भोजन करते हैं, फिर कितना ही वक्त क्यों न हो जाय ! तभी यह समझमें 
आया कि क्यों कश्मीरके छोग इन्हें 'भगत जनरल! कहते रहे हैं । लड़ाई के 
दोरानमें कश्मीरके मोरचेपर यह नया ब्रिगेडियर 'पूजा'का समय होते ही 
अपने तम्बूम अन्तर्घान हो जाता था, फिर तम्बूपर गोले ही क्‍्योंन 
बरसते रहें ! 

तीसरे पहर बाबाके निवासके बाहर मेंने एक गोरे नोजवानको चक्कर 
काटते देखा | पूछा, तो उसने कहा कि मैं हूं वाटसन सिम्स, दिल्लीमें 
अमेरिका के असोशियेटेड प्रेस ब्यूरोका प्रधान। चाहता हूँ, आचार्य 
विनोबा भावेसे मुलाकात करना । 

“आपने अपने प्रश्न लिख रखे हैं कया !--मैंने पूछा । 

“हाँ'--_कहकर उसने एक छोटासा कागज दिया मुझे | 

बाबासे कहकर उसकी मुलाकात करा दी । 

“कबसे हैं आप भारतमें ?” बाबाने पूछा । 

“दो सालसे ।” 

“हिन्दी सीखी है कुछ ?” 

मामूली-सी ।' 

“जरा जोरसे बोल्यिगा । में ऊँचा सुनता हूँ '--कहकर बाबाने सिम्स- 
से मुसकराते हुए कहा : “आपके प्रशन बहुत अच्छे हैं |” 

सिम्सका पहल्य सवाल था भूदान और उसकी सफलताके सम्बन्धमें | 

बाबाने कह्दा : भूदानमें मुझे आशातीत सफलता प्राप्त हुई है। इसमें 


डाकू तुम्हारा छठा भाई ७१ 


सबसे प्रमुख बात है हृदय-परिवतंनकी । बाहरी बातोंकों में उतना महत्त्व 
नहीं देता । आन्तरिक भावनापर ही मेरा जोर रहता है | मेंने पाया है कि 
लोेगोंके हृदय बदल रहे हैं, पुराने गलत मूल्य बदल रहे हैं | इस दिशामें 
जितना अधिक काम हुआ है, उसकी मैंने कभी अपेक्षा नहीं की थी | 
सरकार अपने भूमि-सुधार ओर 'सीलिंग'से अधिकसे अधिक १० छाख 
एकड़ ग्राप्तिकी आशा रखती है। उससे कहीं अधिक जमीन मुझे पहले ही 
मिल चुकी है । 

सिम्सका दूसरा ओर तीसरा सवाल था--आप कबतक भूदानमें लगे 
रहेंगे ऑर आपको यह पदयात्रा कबतक चलती रहेगी ! 

बाबा बोले : अनिश्चित काल्‍्तक चलती रहेगी मेरी यात्रा । भगवान्‌ 
जबतक चाहेगा, तबतक वह चलेगी। में तो उसके दाथकी कठपुतली 
हूं । जबतक वह नचायेगा, नाचूँगा । 

06पा 8 ग0 0 0प८४ध०7 छाए, 
ऐप ठपा5फ5पा [०0 08०0 गाते 986 ! 

सिम्सका अन्तिम प्रश्न था--विश्व-शान्तिके विषयर्म | 

बाबाने कहा : मैं तो बहुत आशावादी हूँ विश्व-शान्तिके सम्बन्धमें | 
हमारे सामने दो ही रास्ते हैं--या तो हम विश्व-शान्ति स्थापित करें अथवा 
अपने हाथों अपना सबंनाश कर छें। विश्व-शान्तिमें सत्रसे बाधक यदि 
कोई बात है, तो वह यही कि हम एक-दूसरेपर विश्वास नहीं करते । डंका 
तो सभी पोटते हैं विश्व-शान्तिका, पर भीतरसे छोगोंका परस्पर विश्वास 
नहीं है। न आइसनहावरका क्रुश्चेवपर पूरा विश्वास है, न क्रुश्चेवका 
आइसनहावरपर । यह अविश्वास हटे, तो विश्व-शान्तिम क्या देर है ! 

सिम्स प्रणाम करके चलने लगा, तो बाबाने पूछा : आपकी उम्र 

“३८ साल |” 

“१८३४ #०एण्2ड ' ( बहुत कम उम्र है अभी ! ) कहकर बाबाने 
मुसकरा दिया ! 

>< >< >< 


७२ चम्बलके बेहड़ोंम 


सायंकालीन प्रार्थना सभामें बाबाने कद्दा कि आज एक अमेरिकन 
भाई मुझसे पूछ रहा था : बाबा, आप कबतक चलते रहेंगे !” मैंने उससे 
कहा कि जबतक भगवान्‌ चलेंगे, चलता रहँगा । भगवानकी प्रेरणासे 
ही यह यात्रा चल रही है। इसीलिए इस बुढ़ापेमें भी बाबाको उसकी 
कोई थकान महसूस नहीं होती | 

इसके बाद बाबाने अपना प्रेम-सन्देश बिखेरते हुए कहा : 

वोग कहते हैं कि यहाँके छोग पुलिस, डाकू, मुखबिर आदिसे बुरी 
तरह तंग आ गये हैं | फिर भी में देखता हूँ कि यहाँ हजारोंकी तादादमें 
वोग इकट़ठे हैं, जिन्दा हैं। याद रखना चाहिए. कि भगवान जबतक 
चाहेंगे, तबतक हम जिन्दा रहेंगे । हमें कोई नहीं मार सकता | हमें डर 
है ही नहीं | हमारे चारों ओर, आगे-पीछे, इधर-उधर, ऊपर-नीचे हमारी 
रक्षाके लिए भगवान्‌ गोजूद हट बदर्ते कि हम भगवानको भक्ति करें ओर 
सही राहपर चें। भगवानने जेसे प्रह्मटदकी रक्षा की, वेसे ही वह हमारी 
भी रक्षा करेगा । सोचना चाहिए कि हमारा रक्षक तो भगवान्‌ है । बह 
रक्षा करेगा तो रक्षा होगी । वह रक्षा नहीं करेगा, तो हमें कोन बचा 
सकता है ? पुलिम बेचारी क्या करेगी ? पुलिसके रहनेसे लेगोका डर 
घटता नहीं, बढ़ता ही है। यह डर कब कम होगा ? तभी, जब हम 
भगवानपर श्रद्धा करेंगे और एक-दूसरेसे प्रेम करंगे । 

सरकार हमपर विश्वास करती है, इसीसे उसने बाबाकों यहाँ कुछ 
सहूलियते दे रखी हैं। कोई भी आदमी निपरड़क बाबाके पस आ सकता 
हे ओर बाबाके दाथोंमें अपनेको सौंप सकता है। पुलिस उसे सत।येगी 
नहीं । ऐसा सरकारने इसीलिए कर रखा है फ्रि वह भी मानतो है लि 
यहाँकी समस्या दृण्डपे नहीं, प्रेमसे ही सुडझ सकती है । 

शामको स्कूलके बाहरके लॉनमें बाबा बैठे थे, तो करणभाईने 
श्री कोशलकिशोरसे मिलाते हुए. कहा: बाबा, ये हैं यहाँके कलेक्टर 
के० किशोर !! 

कुछ देर बाद डॉक्टर ललितने अपने हाथके कते सूतका एक थान 

बाबाकोी भेट किया | 'गीता-प्रवचन” पर हस्ताक्षर करानेके लिए लोग 
आते रहे । रामओता रने भी 'गीता-प्रवचन” लिया | बाबा हस्ताक्षर करने 
लगे, तो कहा गया : बाबा, यह अपने ओतार! की पुस्तक है ।! 
“हाँ ?! कहकर बाबाने प्रेमसे ओतारका नाम भो उसपर लिख दिया ! 
>< ८ >< 
आज भोजनमें स्पेशल! की भरमार थी | दोपहरमें भी, शामको भी | 
आखिरी पड़ाव है न यह उत्तर प्रदेशका ! 
चारों ओर मेला-सा छूगा है। बाबा कल मध्य प्रदेशमें प्रवेश कर 
रहे हैं | उन्हें बिदा करनेके लिए उत्तर प्रदेशके तमाम कार्यकर्ता आकर 
जुट गये हैं । 
>< > >< 
कलेक्टर साहबकी सहपाठिनी श्रीमती शकुन्त ललित अपने पति 
डॉक्टर ललितके साथ इतने दिनोंसे रात-व्नि जी-तोड़ मेहनत कर रही 
हैं। स्वागतकी व्यवस्थामें ही नहीं, बागियोंके और उनके सगे-सम्बन्धियोंके 
ब्रीच भी खूब दोड़ रही हैं। राजिकालीन प्रार्थनाके पहले मुझसे बोलीं : 
भरी समझमें नहीं आता कि कलसे में करूंगी क्‍या ?! 
बारातकी ब्रिदाईके बादकी निष्क्रियताका मुझे अनुभव है । इसलिए 
सोते समय भी मेरे कानोंमें उनका यह वाक्य गजता रहा : 
'कलसे में करूँगी क्‍या ११ 


डाकुऑरकी पटरीं बदल दो, बख | 
रछेढ़ ( मुरेना ) 


मध्यप्रदेश 
१३ मई !६० 
पिनहटसे चम्बलके उसेदघाटतकका यह रास्ता ! 
ब्राह्ममुहूर्तमें रेगिस्तानी जहाजोंपर अपना सामान छादकर जैसे ही हम 
आगे बढ़े, वैसे ही पता चला कि आज ऊँट देवताओंकी कृपापर हमें क्‍यों 
आश्रित होना पड़ा है। अजी, यहाँ मोटर, जीप आदि सवारियोंकी दाल 
गलनेकी गुंजाइश ही कहाँ है ! इन ऊबड़-खाबड़, ऊँचे-नीचे, टेढ़े-मेढ़े 
चम्बलके खारोंमें मोटर या बेल्गाड़ीकी तो बात ही क्या, दो आदमी भी 
एक लाइनमें डबल मार्च नहीं कर सकते । कहीं सैकड़ों फुट ऊपर, कहीं 
सैकड़ों फुट नीचे जाना पड़ता है, तो कहीं दायें घूमना पड़ता है, कहीं 
बायें। जीवनकी पगडंडी भी तो शायद इतनी ठेढ़ी-मेढ़ी, ऊँची नीची न 
होगी ! और फिर साथमें है यह दादा धर्माविकारीके शब्दों में--“शिवजी की 
बारात !! और आज तो उत्तर प्रदेश, मध्यप्रदेश, राजसथान--सबका 
संगम हो रहा है। बिदाई और स्वागतके लिए स्री ओर पुरुष, बालक 
और इंद्ध, छोटे और बड़े सभी लोग आतुर हैं। ये भावनाओंकी छहरें 
चम्बलकी लहरोंसे कम तेज नहीं हैं ! 
> >८ ८ 
घाटपर यह क्या झगड़ा हो रहा है ! 
पता लगा कि श्रद्धा और प्रेमकी रस्साकशी चल रही है, घाटके 
चौधरी और केवट्के बीच | दो नावें तैयार हैं बाबाकों पार ले जानेके 
लिए। चोधरीकी नाव है पुरानी, केवटकी नाव एकदम नयी । जबसे 
उसने सुना कि विनोबा बाबा इस घाटसे चम्बल पार करनेवाले हैं, तभीसे 

वह जुट गया एक नयी नाव तैयार करनेमें | वह अड़ा है इस बातपर 
कि बाबाके चरणोंसे उसकी नावका उद्घ्रादन हो ओर उधर चौधरी 
इस बातकी जिदपर है कि घाट मेरा है, यह सेहरा मेरे माथेपर 
बंधना चाहिए ! 
पर विनोबा तो लड़ाते नहीं, मिलाते हैं; तोड़ते नहीं, जोढ़ते हैं । 
चोधरी ओर केवट दोनोंको यह बात समझायी गयी । फेसला हुआ कि 
दोनों मिलकर बाबाकी अभ्यथना करें, दोनों नावें एकमें जोड़ दी जायें, 
दोनों ही बाबाके चरण-स्पशसे निहाल हो जायें । बाबा एकसे होकर दूसरी 
नावपर चले जायें। 
> > > 
ऊषाकी मनोरम वेला है। घाटपर दोनों नावें लगो हैं। बाबा और 
हम सब सहयात्री उनके साथ एक नावसे चढ़कर दूसरीपर जा रहे हैं । 
दोनों नावें भरते ही नाविक रस्सा खोल देते हैं ओर नावें चल पड़ती हैं । 
इधर भी गगनभेदी नारे लग रहे हैं ओर उघरको बालूमें खड़ी भारी 
भीड़में भी ! 
नावें चल रही हैं चम्बलके वक्षपर | कपिलदेव और रामचन्द्र मेहरोत्रा 
आदि हमारे नौजवानोंकी खँजड़ी बोल रही है : 
हिम्मतसे पतदार सेंभालों 
फिर क्‍या दूर किनारा! 
माँझी, फिर क्‍या दूर किनारा ॥ 
इधर हमारे बगलमें उत्तर प्रदेशकी महित्यएँ, विद्यावती राठौर 
ओर उनकी सहेलियाँ राम ओर केवटके प्रसंगका गीत पूरी लूयके साथ 
गा रही हैं : 
मैरी छोटी सी है नाव। तुम्हरे जादू भरे पाँव 
मोदे डर ढरागे राम । केसे चढ़ाऊं तुम्हें नाव १ 
प्रभु कैसे चढ़ाऊ तुम्हें नावमें १ 
नावमें पूजापाठ और हवन भी चल रहा है। सुगन्धित धूम्रसे सारा 

वातावरण गमक रहा है। झंखध्वनि हो रही है। रोलोका टीका सबके 
मस्तकपर लगाया जा रहा है। 

चम्बलके वक्षस्थल्पर नावें मी घूम-घूमकर क्रीड़ा कर रही हैं। सब 
लोग एक विचित्र भावनामें डूबे हुए हैं । 

ओर अब आ रहा है दूमरा किनारा । ऋषितुलथ दाढ़ीवाले हमारे 
दादाभाई घुटनोंतक जलूमें पहलेसे खड़े हैं बाबाको उतारनेके लिए | एक- 
एक कर सब लोग पानीमें कूद-कृदकर आगे बढ़ रहे हैं | बालूके रुपहले 
फर्शापर स्वागता्थियोंकी भारी भीड़ है | इसमें मिनिस्टर भी हैं, मास्टर भी; 
दीक्षित भी हैं, तिवारी भी; पुलिस अधिकारी भी हैं, साधारण कर्मचारी 
भी; कार्यकर्ता भी हैं, पत्रकार भी; कांग्रेसवाले भी हैं, कम्युनिस्ट भी; 
प्रजा-सोशल्स्ट भी हैं, सोशलिस्ट भी | 

3 >< >< 

बाबा बालूपर बैठ गये। आसपास वृत्ताकारम सभी लोग बैठ गये | 
पीछे कुछ लोग खड़े हो गये | दादाभाईने सूतकी गुण्डीसे बाबाका स्वागत 
करते हुए कहा : आपका हमारे प्रदेशमें पदार्पण हो रहा है, यह हमारे 
लिए बड़ी प्रसन्नताकी बात है। हमारी शक्ति अत्यन्त सीमित है, फिर भी 
आप जिस उद्देश्यको लेकर विचरण कर रहे हैं, उसकी पूर्तिका यथाशक्ति 
प्रयल कर गे | भगवान्‌ हमें बल दे ! 

बाबा भावनाओंमें ड्ब-से गये | बोले : यमुना पार करके मेंने अभी 
चम्बल भी पार कर छी | शायद कभी ब्रह्मपुत्र भी पार कर छूँ। ये नदियाँ 
माताएँ हैं। भारतकी एकता और प्रेमकी प्रतीक हैं। उत्तरसे दक्षिगतक, 
पूर्वते पश्चिमतक गंगा, यमुना, महानदी, सोनभद्र, चम्बल आदि प्रेम और 
करुणाका प्रवाह फैला रही हैं। अखण्ड गतिसे बह रही हैं। उनसे हमें 
अखण्ड यात्राकी प्रेरणा मिलती है। भक्तिमें भी ऐसी ही अखण्डता, ऐसा 
ही सातत्य रहना चाहिए | जिसकी भक्तिरे सातत्य नहीं, वह भक्तिमें 
खरा नहीं उतरता । जीवनमें भखण्ड आमरण सेवा चलती रहे, तभी 
जीवनकी साथंकता है । सातत्य ही भक्तिकी कसोंटी है। सेवा करते- 

करते ही जब यात्रामें बाबाका शरीर गिरे, तब उसके जीवनकी सा्थकता 
है| आप लोग भी बाबाके लिए ऐसी प्रार्थना करिये ! 

गाँवमें पहुँचनेपर बाबा हाथ-पैर धोने गये, तबतक मैदानमें आयो- 
जित सभामें दीवानभाईका यह गीत शुरू हो गया : 


गरीबॉंकी हकतरूफी करना सरासर, 
शरारत नहीं है तो फिर और क्या है! 
मुहब्बतके पेगामकों ठुकशा देना, 
कयामत नहीं है तो फिर ओर क्या है! 
किसीकी अम्ानतक्ों खुद खाते रहना, 
खयानत नहीं है ठो फिर ओर क्या है १ 


बाबाने आते ही कहा कि आज काफी देर हो चुकी है। सब लोग 
धूपमें बेठे हैं । इसलिए, मैं दो-चार मज्नछ शब्द हो कहूँगा । 

बाबा बोले : 

भिण्ड-मुरेनाके दोनों जिलेंसे बहुत ज्यादा लोग फौजमें भरती होते 
हैं ओर देशके लिए अपनी जान खतरेमें डालते हैं। इसके अलावा ये 
जिले इस बातके लिए भी मशहूर हैं कि यहाँ डाकू वगैरह होते हैं । 
हमारे दिलमें डाकूके लिए बड़ा प्यार है | हम मानते हैं कि वे बहादुर हैं, 
सिर्फ उनकी गाड़ी गलत पथ्रीपर चली गयी है | वेसे वे दिलके सीधे 
ओर सरल होते हैं| डाकुओंका परिवर्तन अच्छे साधुओंमें, सिपाद्दियों में 
ओर काइतफारोंमें हो सकता है | वे अच्छे सेवक भी बन सकते हैं। या 
वे ब्राह्मण, क्षत्रिय, वेश्य ओर झूद्र चारोंका काम कर सकते हैं। उनका 
हृदय-परिवर्तन बहुत आसान है। सिर्फ उनकी पटरी बदलनेकी ही 
जरूरत है । ऐसे लोगोंको प्यारसे जीतना बहुत सरल है। शहरोंके 'डाई 
हार्ड! लोगोंकी, अन्ततक झगड़नेवाले दोगोंको जीतना बहुत देरका 
काम है | 

हम यहाँपर सज्जनोंसे मुलाकातके लिए आये हैं | उनमें कुछ डाकू भी 

हो सकते हैं | डाकू तो दिल्लीमें भी हैं, जो सफाईके साथ डाका डालते 
हैं। हम तो प्रेम ओर निर्मवताका सन्देश देने आये हैं । 
>< >< ५९ 

चनेकी घुंबनीका नाइ्ता करके उत्तर प्रदेशके अनेक भाई यहाँसे 
बिदा हो गये | कुछ लोग दोपहरमें भोजनके बाद चले गये । 

हथियारबन्द पुलिस यहाँ हमारे चारों ओर जमी है! पुलिसके 
उच्च अधिकारी भी हैं । एकाधघ अधिकारी बाबासे मिलकर यहाँसे चले भी 
गये हैं ! पर पुलिसिकी इस पेशबन्दीसे यहाँके वातावरणमें कुछ अजीब-सी 
भावनाएँ ओर आशंकाएँ फेली हुई हैं | उत्तर प्रदेशसे यहॉका वातावरण 
कुछ बदला-सा लगता है । 

>< > ८ 

सायंकालीन प्रवचनमें बाबाने कहा : 

में सारे भारतमें सजनोंकी संगतिके लिए घृम रहा हूँ । इसीलिए, मैं 
यहाँ भी आया हूँ | मैं सजनोंकी सण्डलों बनाना चाहता हूँ । इमें ऐसे 
सेवक चाहिए, जो इन्सानकी सेवा इन्पानके नाते ही करें। 

यहाँ मिण्ड जिलेमें बहुत ज्यादा जमीन नहीं है, यह मैं जानता हूँ । 
इतनी घनी बस्ती मध्यप्रदेशमें ओर कहीं नहीं हे, पर जितनी भी जमीन है, 
उसमेंसे कुछ हिस्सा प्यारसे भूमिदीनोंकी देना चाहिए | 

आज तीन बातोंको प्रगति देनेकी आवश्यकता है : पहली है निष्काम 
सेवा, दूसरी है भूदानका कार्यक्रम ओर तीसरी है डाकू-समस्थाका हल । 

डाकुओंकी समस्या डरपोकोंकी समस्या है, कंजूसोंकी समस्या है, 
इन्द्रिय-निग्रहकी समस्या है। इसलिए सवाल है मनपर काबू रखनेका 
ओर दिलको उदार बनानेका । एक तो इन्द्रियोंपर अंकुश रखनेका शिक्षण 
हो, दूसरे दानकी प्रश्धत्त बढ़े आर तीसरे हम निर्भव बनें। निर्भयता 
आत्माके आधारपर हो । हममें यह धारणा दृढ़ होनी चाहिए कि गिरेगा 
तो शरीर गिरेगा । छातीपर गोली झेलनेकी हिम्मत चाहिए | ७ ७ ७ 


रज़कसे हमारी रज्ा कोन करेंगा ? 


अम्बाह 
१४ मई ६० 


आजका यह पड़ाव अम्बाह बड़ा-सा गाँव है, तहसीलका सदर मुकाम । 
सिन्धिया सरकारके जमानेमें फौजकी भरतीका काम यहाँपर धड़ल्लेसे हुआ 
करता था | गाँवकी दीव्राल्लोपर जगह-जगह भूदान और ग्रामदानके 
सन्देश लिखे हैं : 'घन और घरती प्रेमसे बॉटेंगे', 'ग्रामदान सफल हो !? 
“भूदान-यज्ञ अमर हो |! 

बाबाकी नजर इन सन्देशोंपर पड़ी | प्रवेश-प्रवचनमें उन्होंने कहा : 

केवल दीवार्लपर हमारा सन्देश लिख लेनेसे काम न चलेगा | उसे 
छातीपर लिखना होगा | मैं मर जाऊँगा, तो मेरी हड्डियाँ बोलेंगी कि 
जञमीनकी मिलकियत रहनेवाली नहीं है ।! धन ओर धरतीकी मलकियत 
विचारके विरुद्ध है, परम्पराके विरुद्ध है, ईश्वरके विरुद्ध है। जो कोई इसे 
नहीं समझेगा, वह मार भी खायेगा, हार भी खायेगा | 

आज विज्ञानकी ताकत बढ़ी है, उसके साथ विचारकी ताकत भी 
बढ़ी है। स्पेनसे पत्र आया है कि 'हम आपके भूदानके कामका यश 
चाहते हैं !! कहाँ भारत, कहाँ स्पेन ! यह विचारकी शक्ति है। भूदानका 
प्रभाव दुनियामें क्रान्ति व सकता है| 

प्रेमसले धन-घरती बाॉटोगे, तो सब्र छोग बचेंगे। यह मसला न 
कानूनसे हल होगा, न सरकारसे | कत्लका रास्ता तो इन्सान और 
इन्सानियत दोनोंको मिटा देगा । बचता है करुणाका रास्ता | उसोसे 


कल्याण है | 
>८ ५८ ५८ 


थोड़ी देरमें दीक्षित साहब बाबाकों ग्रामरक्षा समितियोंके अधिकारियों 


८० चम्बलके बेहड़ां में 


और प्रतिनिधियोंके सम्मेलनमें लछिवा ले गये | बन्दूकोंकी सलामी दागकर 
अहिंसाके इस पुजारीका खागत किया गया ! 

विशेषाधिकारी देशबन्धु अधिकारीने एक अभिनन्दन-पत्र भेट किया | 

बाबा इस समय बोलनेके “मूड में नहीं थे। बोले : थोड़ी देर पहले 
में बोल चुका हूँ, शामको फिर बोढँँगा | ग्रामके छोग रक्षाकी जिम्मेदारी 
उठा रहे हैं, इसपर विचार करनेके बाद शामको में कुछ कट्ूँगा | अभी 
मुझे इतना ही कहना है कि हमें डाकुओंको भी अपना भाई मानना 
चाहिए | इन्सान-इन्सानमें कोई फक नहीं करना चाहिए. | सुमति-कुमति 
सबके उर रहहीं-- ऐसा मानकर सबके दिल एक करनेकी कोशिश 
करनो चाहिए | 

>८ > ८ 

शामको प्रार्थना सभामें बाबा बोले : 

यहाँ ग्रामरक्षा-दल बने हैं। उन्हें शस्त्र भी दिये गये हैं । यदि ये 
ग्रामरक्षामें समथ होते हैं, तो पुव्सिका काम आसान बनता है ) इसलिए 
यह प्रयास प्रशंसनीय है | मगर प्रश्न यह है कि हाथमें शस्त्र लेकर हम 
प्रयत्न करेंगे, तो सफलता मिलेगी ! गाँवके छोग भी पुढिस द्वारा नहीं, 
अपने ही जवानों द्वारा अपनी रक्षाकी व्यवस्था करें| पर यहाँ एक 
विचारणीय बात यह है कि देशको बाहरी हमलेस बचानके लिए हम 
सेना बनाते हैं। मगर सेनाके हमलेसे बचनेके लिए हम क्या करेंगे 
रक्षकोंसे हमारी रक्षा कैसे होगी ? 

यहाँ कहा जाता है कि डाकू नष्ट कर दिये गये । फिर ये दूसरे कहाँसे 
आ गये ! डाकू तो मष्ट हुए, मगर डाकूवृत्ति नष्ट नहीं हुईं । अहिरावण- 
के शरीरसे रक्तकी जितनी बूँदें गिरती थीं, उतने हो अहिरावण खड़े हो 
जाते थे। इसलिए शज्र द्वारा डाकुओंको न्॒ट करनेका तरीका ठीक 
नहीं है | 

ग्राम-रक्षक दल यहॉकी समस्याका कायमी उपाय नहीं है। यह तो 
सिर दुखनेपर बेंथल लगा लेना हुआ। कायमी उपाय यह है कि हम 


रक्षकसे हमारी रक्षा कौन करेगा ? ८१ 


हिम्मत रखें, डरें नहीं । अपने पास परिग्रह न रखें, माल न रखें। उसे 
सबमें बाँट दें | आपसमें लड़ना बन्द कर दें ओर मिल-जुलकर प्रेमसे रहे । 
जबतक हम लड़ना जानते हैं, तबतक न पुलिस हमारी रक्षा करेगी, न 
ग्रामरक्षा-दल | 
ओ८ >< ५८ 

आज शामको डाक्टर काटज्‌ बाबासे मिलनेके लिए पधारे। जनरल 
साहबने उनके आनेके पहले ही जंडेली 'आड्डर” दे दिया--'सब लोग 
बाहर चले जायें यहाँ भीतर कोई नहीं रहेगा |! एक फोटोग्राफर बहुत 
गिड़गिड़ाया, तो उससे कहा कि जैसे ही वार्ता शुरू हो, तुम दूरसे फोटो 
लेकर तुरत बाहर चले जाना !? 

>< पर ८ 

भोजन करके हम लोग खुले मेदानमें ऊँचेपर जाकर लेटे । देश्तक 
आपसमें इस बातपर चर्चा चलती रही कि देखें, काटजू साहबकी वार्ताके 
बाद मध्यप्रदेशको पुल्सिका केसा रुख रहता है ! कलसे बाबाके आसपास 
पुल्सिको देखकर लोगोंमें एक अजीब-सी भावना है। ऐसी अपफवाहें भी 
सुननेको मिल रही हैं कि बहुतसे बागी आत्म-समर्पणके लिए. या बाबासे 
चर्चा करनेके लिए उनके पास आना चाहते हैं, पर पुलिसके कारण नहीं 
आ पाते ! हाँ, बाबवाका तो साफ कहना है कि जो व्यक्ति आत्म-समर्पणके 
लिए प्रस्तुत है, उसके लिए डरनेका प्रश्न ही कहाँ उठता है ? पुल्सिके 
रहने न रहनेसे उसमें क्‍या फर्क पड़ता है ? 

पर लोकमानस इतना निर्मम अभी बन कहाँ पाया है?! ७ ७ ७ 


श्र 


पुलिखसका काम योंग बेसा किन 


अम्बाद 

रोजके अनुसार आज सबेरे हम लोग निकल पढ़े ब्राह्ममुहू्में । 

जंगम विद्यापीठ चालू हो गया | 

एक भाईने पूछा : बाबा, में सोने-चॉँदीका काम करता हूँ। मेरी 
चित्तश्ुद्धि केसे हो ! 

बाबा : आखा भगत बनो भाई, आखा भगत ! सोने-चॉदीका 
व्यापार भी शुद्ध होकर किया जा सकता है। व्यापारमें शुद्ध बनो, तो 
चित्त भी शुद्ध हो जञायगा । क्या-क्या अशुद्धि चलती है तुम्हारे व्यापारमें ! 

'खोटे मालकों खरा बताते हैं। अच्छा माल निकालकर रद्दी माल 
मिला देते हैं | कुछ काट-कपट भी कर लेते हैं । 

बाबा : ये सब तरीके गल्त हैं। इनमें चोरी है, असत्य है। ये सब 
छोड़ दो | इमानदारीसे अपना काम करो | यह ठीक है कि उससे तुम्हारी 
आमदनी घट जायगो; पेट भरेगा, पेटी नहीं | पर चित्तशुद्धिका उपाय 
यही-है । 

»< ८ >< 

एक वृद्ध सजन बाबासे बोले : बाबा, में रामायणका भक्त हूँ | 'सीय- 
राममय सब जग जानी ।' च्ोपाई में रटता रहता हूँ, पर अभीतक भक्ति 
नहीं आयी--'में जानी हरिषद रत नाहीं ४! संसार मैंने छोड़ रखा है, फिर 
भी चित्त शुद्ध नहीं हो पाया । आप मुझे बताइये कि आत्मविद्या क्या है !' 

बाबा : आत्मविद्या तो यही है कि मेरे भीतर जो आत्मा है, वही सबके 


पुकिसका काम योग जैसा कठिन ८३ 


भीतर है| 'सीयरामसय सब जग जानी?! बाली आपकी बात टीक है । 
आप निष्काम सेवा जुट जाइये । आपकी चित्तशुद्धि हो जायगी | 
>< >< >< 

इन्दौरके भावनाप्रवण साधनाशील प्रोफेसर बिल्लोरेने अपने जीवनके 
कुछ आध्यात्मिक अनुमव सुनाये। बाबाने उनकी सराहना करते हुए 
उनके बालबच्चोंका हालचाल पूछा | सब सुनकर बाबा बोले : आपकी 
पत्नीकी बीमारोने मेरी चिन्ता बढ़ा दी ! 

>< > ८ 

प्रभाकरजी बापू और विनोबाके उन सेवकोंमें हैं, जो बाहरसे ही नहीं, 
भीतरसे भी उनके अनुगामी हैं। आज आन्अ्रके कार्यकी जानकारी देते 
हुए उन्होंने बताया कि तेनालो, बेजवाड़ा और गुन्त्रमें २० हजार स्वो- 
दय-पात्र चल रहे हैं, जिनसे तीन-चार हजार रुपयेकी मासिक आय हे और 
हमारे ६० कार्यकर्ता जनाधारित हैं | इनमें ४० तो बहन ही हैं । ये लोग 
४ घण्टे सर्वोदय-पात्रका और ४ घण्टे छोक-सेवाका काम करते हैं। लछोक- 
सेवाके काम ये हैं : रिक्शावाल्गरेंके लिए रात्रि पाठशाला, बहनोंको अम्बर- 
चरखा ओर हिन्दी सिखाना, बाल्वाड़ियाँ चलना और नगरपालिकाके 
सफाईके काममें मदद करना । 

बाबा बोले : खुशीकी बात है कि आपके यहाँ इस तरह संगठित रूपमें 
काम हो रहा है| आप अपने ६० मेंसे १० कार्यकर्ता मेरे बुलानेपर कहीं 
भी मेज सकते हैं । दूसरे प्रदेशोंम ऐसा संगठन नहीं है, इससे मुझे रुक 
जाना पड़ता है। कश्मीर-प्रवासके समय में सोचता था कि देशकी सीमा- 
तक जाऊं, तिब्बततक जाऊँ। पण्डितजी और चाऊ एन लाई मुझे वहाँ 
जाने दे सकते थे, पर मेंने सोचा कि मैं वहाँ जाऊँ, तो किसके बूतेपर 
जाऊँ ? शान्ति-सेनाकी, अहिसाकी ऐसी कोई ताकत- अभी हम खड़ी ही 
कहाँ कर पाये हैं ! अभी कल ही तो डाक्टर काटजूसे बात हुई। मैंने 
डनसे कटद्ठा कि पुलिसके इन्तजामकी मुझे कोई जरूरत नहीं है । आपको 
जहाँ जरूरी रंगे, चदाँ आप उसका इन्तजाम करिये, पर मेरे आसपास- 

से पुलिस हटा लीजिये । गनीमत हुई कि उन्होंने यह नहीं पूछ दिया कि 
आपको कुछ हो जायगा, तो उसके लिए कौन जिम्मेदार होगा ! ऐसा 
पूछते, तो मैं उन्हें कौन-सी ताकत दिखा देता ? हम जबतक सामूहिक 
शक्ति खड़ी नहीं करेंगे, तबतक अहिंसा व्यापक नहीं हो सकेगी | सबेदिय- 
पात्र और सम्पत्तिदानपर आधार रखनेवाले शान्ति-सेनिकोंपर ही, आम 
लेगोंकी स्वेच्छा-सम्मतिपर ही अहिंसाकी शक्ति खड़ी हो सकती है । 
> >< >< 

दोपहरके बाद सम्मेलनोंका ताँता-सा लग गया | पहले बेसिक ट्रेनिंग- 
के शिक्षणार्थियोंका; फिर मुरेनाकी पंचायतोंके पश्चों ओर कार्यकर्ताओंका; 
उसके बाद पुलिसवालेका | 

बाबाने बुनियादी तालीमके शिक्षणार्थियोंसे कहा : कर्म और ज्ञानका 
समन्वय ही नयी तालीम है। भारतके उद्धारका एकमात्र यही उपाय 
है। देशमें आज तरह-तरहके भेद और झगड़े चल रहे हैं। उन्हें दूर 
करनेकी जिम्मेदारी नयी तालीमबान्ओेपर है। आपको बुनियादी क्रान्तिकी 
प्रक्रिका शान होना चाहिए । उसके लिए आपको सर्वोदय-साहित्यका 
अध्ययन करना चाहिए | 

८ ८ >८ 

पंचों ओर पंचायतोंके कार्यकर्ताओंके सम्मेलनमें बाबानें इस बातपर 
जोर दिया कि उन्हें निर्ममता और प्रेमके रास्तेसे ग्राम-स्वराज्यकी स्थापना 
करनी चाहिए | बाबाने कहा : 

कहते हैं कि इस जिलेमें डाकू-समस्या है। दिल्ली, बम्बई, लखनऊ, 
भोपालमें भी तो डाकू-समस्या है । पुलिस और बन्दूकोंसे यह मसला हल 
हेनेवाद्य नहों, ओर न ग्राम-रक्षा-दल्से । यह तो प्रेमसे ही हल होगा | 
धन ओर धरती प्रेमसे बॉटनेसे सुलझेगा। पंचायतोंको चाहिए कि कुछ 
जमीन गाँवकी बनाकर प्रेमसे सबको बॉट दें, मालिक-मजदरका भेद 
मिटा दें ओर ग्राममें ग्राम-स्वराज्य कायम करें। डाकू भी तो अपने 
ही आदमी हैं। उनके घरवात्मेंका क्‍या कथूर है! सबसे प्रेम कर॑। 


पुछिसका काम योग जैसा कठिन ८्ण 


दुखियोंका दुख मिटायें। वेर-विरोध मिटायें। इसका एक ही तरीका 
है-प्रेम । 
>< 2 ५ । 

पुलिसवालेका सम्मेलन थोड़ी दूरपर था | पुल्सिके डिप्टी इंस्पेक्टर 
जनरल कोहिली साहब बाबाकों वहाँ ले गये । 

बाबाका स्वागत करते हुए कोहिली साहबने कहा कि आजसे तीन 
साल पहले भिण्ड, मुरेना, दतिया, ग्वाल्यिर आदिमें डाकुओंका बड़ा 
आतंक फैला था | तय हुआ कि पूरी ताकत लगाकर डाकुओंको खतम 
किया जाय | हम १६ मेंसे १३ गिरोह खतम करनेमें सफल हुए। 
समाजके सुन्दर शरीरपर उठे हुए, इस फोड़ेका आपरेशन तो हमने कर 
डाला, पर इससे समस्या हल नहीं होती | समाजका यह दुःख केसे मिटे, 
इसपर सुझाव माँगे गये, तो मेंने तीन साल पहले ही यह सुझाव दिया था 
कि इसके लिए आचार्य विनोबा भावेके दलको बुलाया जाय | आत्मबरसे 
वैर-विरोधकी भावना मिट सकती है। किसी महात्माके अच्छे बचनोंसे ही 
इस फोड़ेकी मरहम-पद्ीी हो सकती है । तीन सालके बाद अब मेरा ख्वाब 
पूरा हुआ। हमारा आपका निशाना एक है। आप हमें उपदेश दीजिये, 
जिससे हमें प्रेरणा मिले और हम ठीक रास्तेपर चल सकें | 

बाबा बोले : 

करीब तीन माह हुए, हम पंजाबमें थे | वहाँ फिल्मेरमें अनेक प्रान्तोंके 
पुलिस-कर्मचारियोंकों प्रशिक्षणके लिए. इकट्ठा किया गया था । उनके 
सामने मुझे बोलनेका मौका मिला था। उसके पहले भी पुलिसके सामने 
बोलनेके मौके मिले हैं। आज एक खास प्रसंग है। यहाँ डाकुओंकी 
समस्या है। इसलिए पुल्सि काफी तादादमें तैनात है | बरसोंसे यह व्यवस्था 
चल रही है । 

अभी यहाँके अधिकारी (डी० आईं० जी० पुलिस ) ने एक बात 
कही, जो मुझे माठ्म नहीं थी । आजसे तीन साल पहले उन्होंने बाबाकों 
यहाँ बुलानेका सुझाव सरकारकों दिया था। यह बड़ी बात है क्षत्रियोंने 


८६ चरवछके बेहड़ोंमे 


सत्पुरुषोंकी मदद सदा अपने काममें ली है। अधिकारी महोदयके माषण- 
से आज इसकी स्मृति जाग उठी | 

पुलिसका काम कठिन है। पुलिसवालोॉको अपना दिल रखना है नरम, 
और हाथसे सख्त काम करना है। पुल्सिसे संतोंका काम आसान है। 
सनन्‍्तका दिल नरम रहता है, तो हाथ भी नरम ही रहते हैं | पुलिसकों इसके 
साथ मर्यादाका खयाल भी रखना होता है। फौजका काम इतना बड़ा 
नहीं है । उससे कोई नहीं प्रछेगा कि विरोधीपर इतना सख्त हमव्ण क्‍यों 
किया ? उसका जीतनाभर काफी है | मगर जहाँ पाँच सेर ताकत लगानेकी 
जरूरत है, वहाँ पुलिस साढ़े पाँच सेर ताकतका उपयोग नहीं कर सकती । 
इसके लिए उसे सफाई देनी होगी | योग-साधनाके समान यद्द कठिन काम 
है | अन्तरमें नरम, ऊपर सख्ती ओर बुद्धिमें मर्यादाका ध्यान । माँ-बाप 
अपने बच्चोंकों ताड़ना देते समय ऐसा ही करते हैं | दण्ड, ताइ़ना ज्यादा 
न हो, अन्दरसे बहुत प्यार हो | नागरिक्रोंडी खिदमतमें अपनी जानो 
जोखिममें डालनेके लिए सदा तैयार रहना, छोक-पीड़कोंके साथ सख्तीसे 
बरतना ओर उसमें भी ज्यादती न होने देना--यह तो योगीका-सा 
काम है । ढ 

पुल्सिसे में तो चाहूँगा कि उसका दिमाग समत्वयुक्त हो। उसमें 
क्षोम कभी न रहे | पुलिसवाले हिसाबसे काम करें, दिमाग हमेशा सम- 
तोल रखें । इमेशा बंदूक चछाना ही उनका काम नहीं है, ओरोंकी रक्षा- 
के लिए मर मिटना भी उनका काम है । इसलिए पुलिसको साधुपुरुषका 
और वीरपुरुषका, दोनोंका काम करना होता है। सिफ ३२ इश्च छातीकी 
चौडाई देख लेनेसे काम नहीं चलेगा | चोड़ाईके साथ उतनी गहराई भी 
चाहिए । किस मोकेपर क्या करना, इसकी समझ भी चाहिए | 

मेरा जो मिशन है, उसमें आप मेरी मदद किस प्रकार करेंगे ! 
एक तो जहाँ-जहाँ मैं जाऊँ, मेरे साथ घूमें नहीं। जो भी मेरे पास आयें, 
निर्मीक होकर खुले तोरपर आ सके | जब्र उन्हें आपके हाथमें सोंपा जाय, 
तो आप उनसे सख्ती न बरतें | कोई वधके लायक है, तो न्यायाधीश उसे 


पुलिसका काम योग जैप्ता कठिन ८७ 


फॉसी देगा ही । फिर दयाकी दरख्वास्तपर राष्ट्रपति भले ही उसे माफ कर 
दे | जिसे पश्चात्ताप होगा, वह दण्डसे नहीं बचना चाहेगा | किसीको 
माफ करनेवाला तो भगवान्‌ है। भगवान्‌ पापका दण्ड तोल-तोलकर 
देता है, पर पुण्यका फल बेताल देता है। इनाममें उद्दर और सज़ामें 
कंजूस । इसी रीतिका प्रयोग पुलिसको करना है । 

आपका ओर मेरा काम एक-सा है। आपको ऐसा बनना हे: 
पहले मक्खन, पीछे भी मक्खन, बीचमें कठोर । बहुत ठण्डा होनेपर 
मक्खन कुछ सख्त बनेगा | पर आखिर पत्थर तो बन नहीं सकता | 
पुलिसकी शक्ति अग्तिकी नहीं, बरफकी शक्ति हो । 

आपको गीता, रामायण, गुरु ग्रन्थसा हिबका अध्ययन करना चाहिए । 
हम सोचना है--“मैं सेवक सचराचर रूपराशि भगवंत । आप सब 
रामजीके सैनिक हैं। आपको सत्यनिष्ठा आर मर्यादाका पालन करना 
चाहिए | आपका काम कठिन है। कदम-कदमपर आपकी पराक्षा होगी। 
प्रभु करे, आप देशके सच्चे सेवक साबित हों ! ७७७ 


मुश्हें डाकू भीं प्यारें हैं, परलिखबाले हीं ! 


पोरसा 
१६ मई ६० 


'मनका निग्नह केसे हो ?' 

आज ब्राह्ममुहूर्तमें हमारे एक नोजवान साथीने बाबासे छेड़ दिया 
यही प्रश्न | 

बाबा बोले : 'मनीराम'को काबूमें करनेकी बात है तो टेढ़ी, लेकिन 
अभ्याससे उसे काबूमें किया जा सकता है | 

“कैसे बाबा !? 

विनोद करते हुए बाबा बोले : “मनी' ( 07०८9 ) को छोड़ दो, 
शमको पकड़ लो । मनी” माने पेसा, रुपया, माया | मायाकों छोड़ो, 
रामको पकड़ो | 

'रामको केसे पकड़ें बाबा १” 

बाबा : रामको हर जगह देखों | पंत दिखा तो सोच लिया : 
'झ्यावराणां हिमारुषप:' | भगवान्‌ कहते हैं कि 'खावरोंमें में हिमालय हूँ |! 
नदी दिखी तो सोच लिया : 'स्रोतसामस्मि जाहवी १! भगवान कहते हैं 
कि “नदियोंमें में गंगा हू !! मतलब--होते-होते यह स्थिति आ जाय कि 
जहँ जहँ जाऊं सोई परिकरमा, जो कछु करूँ सो पूजा १ सर्वत्र राम दीखना 
चाहिए | सारा काम रामको पूजा बन जाना चाहिए । 

साथो सहज समाधि भली ३११ *** 

अपराहृमें कई भाई-बहनें बाबासे मिलीं । उन्होंने अपनी दुःखगाथाएँ: 
बाबाको सुनायी । 

तभी एक मजेदार घटना घटी | 


मुझे डाकू भी प्यारे हैं, पुलिसवाले भी ! ८५१ 


कलश और पात्र लेकर एक भाई बाबाके कमरेमें आ डटे | बोले : 
“महाराज, मुझे आपका चरण-ती्थ चाहिए ।! 

बाबा तो हैरान ! 

चरण छूनेवालेंसे तो रोज ही उनका साबिका पड़ता है । छाख मना 
करनेपर भी कहाँ मानते हैं छोग ! पर इस अन्धविह्लकों क्या कहा जाय, 
जो बार-बार इनकार करनेपर भी कहता है : “नहीं महाराज, में तो चरण- 
तीर्थ लिये बिना हटूँगा नहीं यहाँसे ।” 

और तब शंकराचार्य आ विराजे बाबाके स्मृतिपटपर | उनका मोह- 
मुद्वर याद पड़ा : 

भगवद्वीता क्रिंचिदघीता 
गंगाजरुकबकणिका पीता । 
सकृर्दाप यस्य मुरारिसमचों 
तस्य यम: कि कुरुते चर्चाम्‌ ॥ 
यदि श्रीमद्धगवद्गीताका थोढ़ा भी हो ज्ञान। 
गंगाजल-कण लेशमात्र भी किया जिन्होंने पान ॥। 
एक बार जिनसे अचित हों मुररिपु कम्लाकान्त । 
उन जीवोंकी चर्चा करता नहीं कदापि कृतान्त ॥ 

“देखो भाई, हमारा 'गीता-प्रवचन” लेकर उसका अध्ययन करो और 
चम्बल-नरमंदाका जल पी लो । असंख्य सनन्‍्तोंकी चरण-रज पड़ती है इन 
नदियोंमें | सबसे उत्तम चरण-तोर्थ है गंगाजल | गंगा न सही नर्मदा, 
नमंदा न सही चम्बल ![” 

इतना समझानेपर ये भाई माने और यों बाबाके रुब्दोंमें बड़ी 
बला टली !! 

>< >< > 


तीसरे पहर चि० गौतम अपनी पेटी सेमलाने लगा, तभी मुझे लगा 
कि यह 'मिशनपर जा रहा है कहीं ! शायद दो-एक दिन बाद लौटेगा | 


९० चम्बलके बेहड़ोंमें 


गर्मी तेज है इन दिनों । शामकों हलकी-सी फुहारें आकर थोडी-सी 
तराबट दे गयीं | 

सामनेके खुले मैदानमें सायंकालीन सभा हुई | तेलंगानाकी नो साल 
पहलेकी स्थितिसे चम्बल घाटीकी वर्तमान स्थितिकी तुलना करते हुए 
बाबाने कहा : 

पाकिस्तान बननेके बादकी दुःख-गाथाएँ, तेलंगानाके दुःख और 
यहाँ डाकुओंकी समस्याएँ--इन सारे दुःखोंकों सुनते-सुनते हमारा दिल 
निठुर बन गया | यह सब सुन-सुनकर अब हमारी आँखोंमें आँसू नहीं 
आते। भगवानझा ध्यान करते हैं या महापुरुषोंकी याद करते हैं, तो 
आँसू आते हैं; मगर इन दुःखोंको सुनकर नहीं। बःत यह हे कि यहाँ 
आँसू बढानेसे काम नहीं चछ सकता। क्रिसीकों रोते देखकर खुद भी 
रोने लगना तो वैसा ही हुआ, जेसे क्रिसीकों डूबते देखकर खुद हूब 
जाना । हम दुःखियोंके आँसू पोंछ सकें, तब तो कोई बात है । 

चार-पॉच दिन पहले हमने उन बहनोंकी कहानियाँ सुनों, जिनके पति 
या भाइयोंको डाकुओंने मार डाद्य । आज उन बहनोंकी कहानी सुनी, 
जिनके पति या भाइयोंकोीं पुल्सिने मार डाल्य । कुछ ऐसी बेवाओंके 
किस्से भी सामने आये, जिनकी जमीन रिश्तेदारोंने छीन ली। जमीनकी 
समस्या हर जगह है | यहाँ भी है। 

भिण्ड-मुरेनाके लोग बहादुर हैं | महादजी सिंधियाकी फौजमें ज्यादासे 
ज्यादा सैनिक यहींके थे। यहाँके लोगोंने अपना पुराना धन्धा चाल किया 
है। बन्दूक बनाना और उसका उपयोग करना | आज भी यहाँ बहादुर 
लोग हैं | वे सीधे-सादे और दिलके सरल हैं | इनसे मुझे प्यार है | बत्तीस 
इञ्जचोड़ी छातीवाले पुल्सिके छोग मी तंग-हृदयके नहीं हो सकते । ये छोग 
गरीब भी होते हैं। अधिकतर तुल्सीदासजीकी रामायणको नियमित रूपसे 
पढ़नेबाले होते हैं | कुछ मिलाकर दोनों ( पुलिस ओर डाकू ) सरलू-हृदय 
हैं। पर तकलीफ दोनों देते हैं। असलमें यहाँके दुःख इन्सानों द्वारा ही 
पैदा किये गये हैं | इनको तो हम मिल-जुल्कर ही खतम कर सकते हैं । 


मुझे डाकू भी प्यारे हैं, पुलिसवाले भी ! ९१ 


यदि किसी बेवाकी जमीन उसके रिश्तेदारने दबा ली है, तो गाँवके 
लोग उसे जमीन दे दें | दिल जब बड़ा होता है, तो मसले बड़ी आसानीसे 
हल हो जाते हैं। ये हवाई बातें नहीं हैं | तेलंगानाके ढोगोंने बारह हजार 
एकड़ जमीन दो माहमें दे दी | वे भी तो मनुष्य ही हैं| कोई देवता नहीं 
हैं | सरकार जो चीज नहीं कर सकती, दान उसे कर सकता है। 

पैदा होते वक्त सब एक-से होते हैं। जन्मसे डाकू पेद्ा नहीं होते । 
डाकू तो बनाये जाते हैं | मुझे तो डाकू भी प्यारे हैं, पुलिसवाले भी 
प्यारे हैं। जमीनवाले भी ओर बेजमीन लोग भी | में तो आपके बीचरममें 
श्रद्धासे घूम रहा हूँ | पुलिससे मैंने कहा कि 'तुम छोग मेरे साथ-साथ 
घूमते रहोगे, तो कैसे काम चलेगा ?” मेरी बात मानकर पुलिसवाले 
चले गये । आज लोग बेघड़क मेरे पास आये ओर उन्होंने अपने कष्टोंकी 
चर्चा की । 

ऐसा शख्स अभीतक नहीं जनमा, जिसने जिन्द्गीभर कभी कोई 
गलत काम न किया हो । डाकुओने गलत काम किये। पुछिसने भी 
किये होंगे । ओर छोगोंने भी किये होंगे। इसलिए क्षमा करना धर्स 
हो जाता है| जब बच्चा गलती करता है, तो माता उसे थप्पड़ लगाती है। 
किन्तु वह थप्पड़ प्पारसे खाली नहों होता । ७७७ 


तींन बागीं बाबाके चरर्‌ोंमें 
नगरा ( मुरेना ) 


१७ मई ? ६० 


आखांकी नीरद भिक्षामें 

आपके मिटते दागोमें, 

ओठोंकी हँसतो पीडार्मे 

आहोंके बिखरे त्यामोंमें, 
कन-कनमें बिखरा है निर्मम | 
मेरे मानसका सूनापन |] 


ओह, कितनी करुण है लाखन सिंहके इस ऊँचे-नीचे, ऊबड़-खाबड़ 
गॉवकी कहानी ! जिसे देखिये, उसके चेहरेपर महादेवीजीकी ये पंक्तियाँ 
उभरी आ रही हैं | जिस गाँवमें तेइेस माताओंके लाल छुट गये, बीसों 
सधवाओंका कुंकुम पुछ गया, पचासों बच्चे बिना बापके हो गये, पचीसोंके 
भाई दुनियासे मिट गये, पच्रीसों वृद्ध बेसहारे हो गये, उस गॉवकी हृदय- 
द्रावक कहानी किसे द्रवित न कर देगी १ राग-द्वेष ओर प्रतिशोधकी बहती 
धारामें इस गाँवका जो सर्वनाश हुआ है, उसकी कल्पनासे ही रोंगटे 
सिहर उठते हैं। इनमें कुछ भाशयोंको डाकुओंकी गोलीने भून दिया है, 
कुछको पुलिसकी गोलियोंने ! 

परिणाम १ 

जिधर देखिये : रुदन ओर हाह्यकार ही दीख पड़ता है। माताओं 
और बहनोंको जैसे ही पता चलता है कि ये गांधी-विनोबावाले उनके घरपर 
आये हैं, वैसे ही क्रदन ओर आतंनादसे कान फटने छगते हैं ! पीडितोंके 
जिन दरवाजोंको हमने खटखटाया, सर्वत्र यही सुननेको मिला : कोई माँ 

निपूती बनी बेठी है, कोई युवती चूड़ियाँ फोड़े बैठी है! कोई बच्चा 
पिताके लिए रो रहा है, कोई बहन भाईके लिए आँसू बहा रही है ! 


पश्युता और दानवताका नंगा नाच होता रहा है इस गाँवमें |! आतंक 

तो यहाँकी ईंट-ईटपर छाया हुआ है | 
>< >< >< 

स्कूलकी छोटी-सी इमारतमें बाबा ठहरे हैं, इधर-उधर तम्बुओंमें हम 
लोग | बगलमें ही एक मकानमें पुलिसका एक दस्ता कायमी तौरपर पड़ा 
है | डाकू-अभियानकी स्पेशल पुलिसका चौथा बटालियन जोन है यह | 
उसका बड़ा साहब है--क्विन्स | 

प्रवेश-प्रवचनमें बाबाने कहा 

यहाँपर आपके छोटे गाँवमें पुलिसका दस्ता पड़ा है। इसका खर्चा 
कोन देगा ? आप कहेंगे कि सरकार देगी; पर सरकार तो आपसे ही 
लेकर न देगी ! हम क्या गाय-मैंस या भेड़ें हैं, जो हमारे लिए गड़रियेकी 
जरूरत हो ! हम आपसमें मिल-जुलकर नहीं रह सकते क्या ! 

कहते हैं कि यहाँ डाकू-समस्या है। डाकू कोई हमसे अढछग हैं ! 
हम उन्हें समझा नहीं सकते ? उनके मनमें डाकेकी बात आती क्‍यों है ! 
कुछ असन्तोप होगा । उसे हम मिटा नहीं सकते कया ! उन्हें समझाकर 
हम गरूत रास्तेसे सही रास्तेपर नहीं ला सकते क्या £ प्रेमले हम बात करें, 
उन्हें समझायें, तो डाकू-समस्या जरूर मिट सकती है | 

डाकू बेहड़ोंमें मारे-मारे फिरते हैं | ऐसी जिन्दगीमें भल्य किसीको 
मजा आयेगा ! एक बार कोई गलत रास्तेपर चल्य जाता है, तो उसे 
कायमके लिए, उसीपर चलना पड़ता है | छिपता है, हमला भी करता है, 
खानेको नही रहता, तो डाका भी डाल लेता है | 

आप हिम्मत रखिये, डाकुओंको प्रेमले समझाइये कि भाई, तुम 
गछत रास्तेपर चले गये । उसके लिए पदचात्ताप करो । अबतक गनन्‍दे 
रहे, अब नहा डालो । 

समाज यह तय कर ले कि हम इन गुमराह भाइयोंकोी ज्यादा 
सतायेंगे नहीं, सरकार भी सोचे कि जो लोग अपना गुनाह कबूल करते 
हैं, उनके साथ सख्तीसे न बरते। पुलिस उनके साथ बुरा व्यवहार 
न करे | इस तरह प्रेम और सद्भावसे यह समस्या जरूर सुलझ सकती है । 

>< अर >< 

गाँवमें तीन भाई प्रमावशाल्री हैं | तीनों बुजुर्ग, वयोदृद्ध । हम लोग 
दोपहरमें तीनोंसे अलग-अलग बातें करते रहे ) तीनों तीनोंसे डरते हैं। 
किसीका किसीपर विश्वास नहीं । रग-रगमें पारस्परिक मत्सर और द्वेष 
भरा पड़ा है। आजका नहीं, बरसोंका | तीनों एक-दूसरेपर लांठछन लगाते 
हैं। तीनोंने एक-एक पार्टी पकड़ रखी है। एक कहता है कि ग्वालियर 
महाराजके जमानेमें में अवेध व्यापार करता था जरूर, यहाँसे नाजायज 
माल इटावा पहुँचाया करता था, पर वह जो मेरा दुश्मन है, वह तो 
आज भी चोरी करता है, जानवरोंको छिपाकर बेचता है और उससे 
हजारों रुपये पेदा करता है ! दूसरा कहता है, हम तो मिलनेको तैयार 
हैं, पर वह तो हमसे दुश्मनी मानता है। उसका कोई भी नुकसान होता 
है, तो वह यही मानता है कि हमने ही करा दिया । हम मर जायें और 
तब उसका कोई नुकसान हों, तब भी वह यही कहेगा कि जिन्दा था, 
तब तो सताता ही रहा, मरकर भी सता रहा है ! 

एक भाई पुलिसके सायेमें ही अपना जीवन बिताता है। बन्दृक ही 
उसकी सहचरी है | सैकड़ों बीबे जमीन परती पड़ी है उसकी । कोई जोतमने- 
की हिम्मत नहीं करता, क्योंकि बागियोंका डर है। जो जोतेगा, उसे 
बागी गोजछीसे उड़ा देगा ! दुश्मनीका कैसा बीमत्स चित्र ! 

> > ॑ 

बबूछकी विरल छायामें बेठे हम छोग अभी बात ही कर रहे थे कि 
शोर मचा--बागी आया ! बागी आया !!! भीड़ दोड़ी चारों ओरसे | 

हमने देखा कि एक नौजवान साफा बाँघे बन्दूक लिये, कारतूस डाले 
बाबाकी ओर बढ़ रहा है। भीड़ चारों ओरसे घेरे है उसे | 

तभी यह भी देखा कि बन्दूकधारी दो नौजबान जीपसे आये और 
बाबासे एकान्तमें थोड़ी देर बात करके फिर जीपसे रवाना हो गये। 
लोगोंने कहा : “ये भी बागी हैं !! 

>< > ९ 

बागियोंकी दशनाथी भीड़ बढ़ने लगी और जोरसे बढ़ने लगी। पता 
चला कि तीन बागी भाई आये हैं बाबाके पास आत्मसमर्पणके लिए | 

फोटोग्राफरोंके कैमरे 'क्लिक' कर उठे। तीनों बड़ी हसी-खुशीसे फोटो 
खिंचा रहे थे | 

५९ ५८ >< 

सायंकालीन प्रार्थनाके लिए बाबा जब मंचपर पहुँचे, तो पातीराम, 
श्रीकशन और मोहरमन : तीन बागी माइयोंने शस्त्र-समपंण करते हुए 
बाबाके चरण स्पर्श किये और कहा ; “अश्तक हमने जो गलत काम किये 
हैं, उनका हमें दुःख है | आइन्दा हम कोई गछत काम न करेंगे !! 

प्राथना-प्रवचनमें बाबाने कहा : 

बड़ी दुःखदायी कहानी है इस गाँवकी । यहाँ बीस-पचीस लोग मारे 
गये । कुछ बागियोंने मारे, कुछ पुलिसने | जिन्होंने इस तरह मनुष्योंकी 
हत्या की, उन्हें उस समय केसा लगा होगा, हम नहीं कह सकते । जो 
मरे, वे तो एक तरहसे छूट गये। उनमें कुछ दोषी होंगे, कुछ निर्दोष | 
भगवानकी निगाहमें वे केसे हैं, वही जानें। मगर मारनेवाले हर हाल्तमें 
यहाँ दोषी ही माने जायेंगे । जो मर गये, उनके घरवारलेंकी हालत क्‍या 
होती होगी ! वे माताएँ जिनके बच्चे गये, वे बहनें जिनके पति गये, 
वे बच्चे जिनके पिता गये, उनकी क्‍या दशा होंगी ? एक दिन जाना तो 
सबको है। कोई आगे जाता है, कोई पीछे | पर जब छोग इस तरह मारे 
जाते हैं, तो मनुष्यका दिल उसे बर्दाइत नहीं कर पाता | 

इस गाँवकी बदकिस्मतीसे यहाँ तीन-तीन पार्टियाँ और उनके एक- 
एक नेता हैं । तीनों बुजुर्ग हैं। कहा जाता है कि उनमेंसे एक कांग्रेसी हैं, 
एक सोशल्स्टि हैं ओर एक सरकारके साथ हैं। जो कुछ यहाँ हुआ, वह 

सब इन्हींका पैदा किया हुआ है। हम विश्वासपूरवंक कह सकते हैं कि ये 
पार्टियाँ कभी ऐसा नहीं कह सकतीं कि तुम गलत काम करो | तेलंगानाके 
एक गाँवमें रहनेवाले दो भाई एक-दूसरेके कट्टर दुश्मन थे | दोनोंके पास 
बड़ी-बड़ी जमीनें थीं। एक कांग्रेसमें शामिल हो गया, दूसरा कम्युनिस्ट बन 
गया । फिर आधा गाँव एक भाईकी तरफ हो गया और आधा दूसरे 
भाईकी तरफ । मेंने दोनोंको बुलाकर प्यार्से समझाया । भगवानने हमारी 
वाणीमें ताकत दी । आम समामें दोनों भाई गले मिले और उनका झगड़ा 
खतम हो गया । 

इसी तरहका किस्सा थहाँ भी है। यहाँके तीनों नेता तीन अलग- 
अलग पार्टियोंका नाम ले-लेकर लड़ते हैं। ऐसा मनुष्य मैंने अभीतक 
नहीं देख', जिसे अन्दरसे दुजंनता भाती हो। इनको भी नहीं भाती 
होगी | पर कहींसे शौतान दिलपर हावी हो जाता है ओर इन्सानसे न 
होने लायक काम होने लगते हैं। जब इन झगइनेवालोंकों भगवान्‌ उठा 
लेते हैं, तो उनके लड़के-बच्चे उनकी टेझकी पकड़ छेते हैं ओर फिर 
पुश्त-दर-पुइत ये झगड़े चलते रहते हैं । 

हमें खुशो है कि यहाँके लोगोंमें कुछ परिवर्तन आ रहा है। आपने 
देखा, तीन भाई अभी यहाँ आये हैं | इनके पहले एक और भाई हमसे 
मिले थे | वे २८ बरसके हैं । आह्मग हैं | बात॑ करते हुए रो पढ़े । उन्होंने 
कहा : 'मेरे गलत कार्मेके कारण सरकार यदि मुझे सजा देती है, तो मैं 
सह सकता हूँ। मगर मेरे कारण मेरे भाइयोंको ओर रिश्तेदारोंकों जो 
तकलीफ दी जाती है, वह बर्दाश्त नहीं होती ।? बाबा भी चाहता है कि इस 
भाईसे जो गलत काम हुआ है, उसके लिए उसे उचित सजा मिले; 
मगर उसके रिश्तेदार परेशान न किये जारये। क्षमा करनेवाला तो पर- 
मात्मा है । यहाँ दण्डसे बचे, तो वहाँ परमात्मासे क्षमा नहीं मिलेगी । 
भगवानसे अधिक दयावान्‌ और कोन है ! यदि इन भाइयोंकोी सच्चा 
पश्चात्ताप है, तो उन्हें भगवानसे प्रार्थना करनी चाहिए कि "जैसा हमने 
अभीतक किया है, वेसा हम फिर नहीं करेंगे |! 


तीन बागी बाबाके चरणोंमे ९७ 


हम तो ईश्वरकी प्रेरणासे ही काम करते हैं | अखबारोंमें हमारे बारेमें 
तरह-तरहकी बातें छपती हैं| लोग पूछते हैं कि 'बाबाका मिशन सफल 
होगा या नहीं ?” मगर यह मेरा मिशन है ही नहीं। भगवानका मिशन 
है। सफल होता है या असफल, इसकी परवाह में क्यों करूँ ! मेरा मिशन 
तो तब सफल होगा, जब मेरे दिलमें सत्य, प्रेम और करुणा इतनी भर 
जाय कि शरीर टूटकर गिर जाय | यहाँ जो वाकया बना, डसका असर 
मेरे दिखपर इतना अधिक है कि मेरे लिए बोछना कठिन द्वो रहा है। 
भगवानका हम उपकार मानते हैं कि जिसने इनका हृदय परिवतित 
किया ओर इन्हें ऐसी सद्बुद्धि दी। में इस गाँवके तीनों मुखियोंसे अपील 
करता हूं कि झगड़े मिटाओ, नहीं तो साया गाँव मिट जायगा । 

> 

कई भाइयोंपर निगरानी है पुल्सिकी | उन्हें हाजिरी देनी पड़ती है । 
एक भाई चाहता था कि बाबाको कुछ आपबीती सुनाये। हमने दिनमें 
कई बार उससे मिलकर कहा : तुम निधड़क होकर बाबासे मिलो |” 
पर उसकी हिम्मत नहीं पड़ी, सो नहीं ही पड़ी । शामकों हमने उससे फिर 
पूछा : क्यों भाई, तुम आये नहीं मिलने १” 

बहुत सकपकाता-सा बोला : केसे आता ? कलर 'साहब' ( पुलिस 
अधिकारी ) पूछेगा कि क्यों, ठुम बाबासे मिलने गया था १? तो क्‍या 
जवाब दूँगा ! 

हायरे, आतंक ! ७७७ 


घाणगीरिं कहहेंकों करें 


कनेरा ( भिण्ड ) 
१८ मई *६० 


“संकल्प : सेवा : समर्पण : समाधि ! 

प्रातःकाल संकल्प करो कि दिनभर सेवा करूँगा, सत्कार्य करूँगा | 

दिनभर सेवा करो | 

सायंकालके समय दिनभरकी सेवा प्रभुकों समर्पण कर दो: “लो 
नाथ, मला-बुरा सब तुम्हारा ! 

रात्रिकों आँखें मूँदते ही समाधिमें चले जाओ ।” 

मुरेना जिलेकी सीमा पार करके हमने जेसे ही भिण्ड जिलेकी सीमामें 
प्रवेश किया और उदोतगढ़ ग्राममें पहुँचे, वेसे ही बाबा परशुराम, 
हरेकृप्ण जाधव भूता, बाबूराम शक, रघुबीर सिंह कुशवाहा, हृरसेवक 
मिश्र, बटेश्वरदयारू शर्मा, काशी गुप्त, लक्ष्मीनारायण गुप्त ओर भिण्ड 
जिलेके अनेक व्यक्तियोंने बबाका स्वागत किया, तभी स्वागताथी भीड़को 
बाबाने जीवनका यह अनुपम सूत्र भेट कर दिया | 

सार्थक हो उठे हमारा जीवन, जिस दिनसे हम इसे अपना लें ! 

>८ >< > 

आज रास्तेमें बाबा एक डाकूके दामादसे बातें करते आये। उसने 
पुलिसके उत्पीडनसे त्रस्त होकर दो बच्चोंबाली अपनी युवती पत्नी छोड़ 
रखी है | पत्नी जबसे छोड़ी, तबसे डाकू लोग उसे तंग करने लगे। 
बेचारेके लिए. 'इधर कुआँ है, उघर खाई !? बाबाने उसे बहुत घिक्‍्कारा | 
प्रवेश-प्रवचनमें भी बाबाने उसकी चर्चा को | 

बोले : 

ऊपरसे देखते हैं, तो मनुष्यके जीवनमें खाना, पीना, बीमारी, बुढ़ापा, 


बागगीरी काहेफझो की ? ९० 


मृत्यु--यही सब दीख पड़ता है। पशुओंमें भी करीब-करीब ऐसा ही है| 
फिर भी, दुःखीसे दुःखी मनुष्य भी सुखी जानवर बनना नहीं चाहेगा | 
खाना, पीना ओर मामूली इन्द्रिय-सुख ही यदि सब कुछ होता, तो शायद 
मनुष्य ऐसा पसन्द करता | पर मनुष्यमें जानवरोंसे कुछ अछग चीज है। 
ओर वह है मानवता, इन्सानियत । हमद॒दं दिल मनुष्यकों भगवानकी 
अमूल्य देन है। आसपासकी स्ृष्टिझ्ी सेबा ओर स्रष्टाके दृर्शनके लिए 
स्थूल सुखोंके व्यागकी हविस मनुष्ययी अपनी चीज हैे। जिसमें वह 
जितनी ज्यादा होगी, उतना ही ज्यादा उसका समाधान होगा । 

आज एक भाई बात कर रहे थे | वे शादीशुदा हैं | दो बच्चे भी 
हैं । उनकी पत्नी डाकूकी लड़की है । पुलिस उन्हें तग करती है। सताना 
है तो डाकूको सताओ, डाकूके रिश्तेदारोंकों क्यों ! पुल्सि कहती है: 
“(रिब्तेदारॉंकी सतायेंगे, तो डाकू ठिकाने आयेंगे।” बाल-बच्चों को 
तकलीफ देनेसे डाकूका दिल पिघलता है | एक तरफसे यह बात बेजा 
लगती है, दूसरी तरफसे माकूल | पुलिसवाले पदचात्तापकी बात थोड़े ही 
करेंगे ! उनके पास तो पकइनेका यही साधन है । मनुष्यको पकढ़ना 
चाहते हैं, इसलिए उसका कान पकड़ते हैं। खुद उसे पीटनेसे जितनी 
तकलीफ नहीं होती, उससे ज्यादा सकलीफ उसकी पत्नो या उसके 
बच्चोंकोी पीटनेसे होती हैे। यह धक्का देनेवाला उपचार--$॥०८६ 
+९४।४९४४--पुलिस काममें छाती है। 

इस भाईने पुलिसकी तकलीफसे बचनेको अपनी पत्नीसे कहा: 
“तू यहाँसे जा ।” जिस पत्नीको लड़के-बच्चे हो गये, उसे उसने अपने 
यहाँसे भेज दिया ! वह बेचारी चढी गयी | स्पष्ट है कि डसका यह कार्य 
अधर्मक' है । वह कहता है: “अब मुझे डाकू तंग करते हैं |?” मैंने 
उससे कहा कि “मुझे खुशी है कि डाकू तुम्हें तंग करते हैं ।? बह बेचारा 
दो चक्षियोंमें पिसा जा रहा है | मेंने उससे कहा : “आखिर क्या करोगे ! 
जाकर चम्बल्में कूद पड़ो । तैरना आता है, तो पत्थर बाँधकर कूदों । 
नहीं तो गंगाजीमें कूदो ।” वह मेरा इशारा समझ गया | 

तकलीफसे बचनेको मनुष्य जब अपना धर्म छोड़ता हे, तो पह 
अपनी मानवता छोड़ता है । गृहस्थ-आश्रमका धर्म है, इन्द्रिय-निम्नह, 
अ्रतिथि-सेवा और ऐसी ही बहुत-सी बातें। तकलीफके कारण पश्चीको 
छोड़ दिया, यह तो पशुत्व हो गया | पत्नी क्या केवछ भोग-विछसके 
लिए ही होती हे ? यहाँ तो ग्रहस्थाश्रम ही मिट गया। मनुष्यता ही 
जाती रही । मानव-जीवनमें मानवता, हमदर्दी, संयम, भक्ति होनी 
ही चाहिए। नहीं तो पशु ओर मानव फर्क ही क्या रह। ? 

कई बड़े सत्पुरुषोंके ऐसे ही किस्से हैं | डाकुओंमें भी कई 
महापुरुष हो गये हैं | नामदेवके बारेमें कह्दा जाता है कि वह लोगोंको 
लूटता था, डाका डालता था। एक रोज वह किसी धर्मशालामें बैठा 
था। वहाँ एक आदमी रो-रो करके दूसरेकों सुना रहा था कि वह बड़े 
दुःखमें है। उसने कहा कि वह नामा डाकू है न ? उसने मुझे खूब 
सताया है, मेरी पत्नीको खूब तकलीफ दी है !” नामदेव बैठकर सुन रहा 
था | डसकी मानवता छू गयी। उसने सोचा कि में ही इसके दुःखका 
कारण हूैं। उसे बड़ पश्चात्ताप हुआ। शेरको कभी ऐसा सदमा नहीं 
होता । उसमें इन्सानियतका माद्दा होता ही नहीं । बूढ़ा होनेपर, अशक्त 
शेनेपर मले ही वह सोचता हो--'हे भगवन्‌ ! मैने जिन्दगीभर दुश्मन ही 
बनाये !! ज्ञानदेवने लिखा है कि शेर अपनो भूखसे पीड़ित होकर कमी- 
कभो खुद ही अपना हाथ चबाने लगता है। मनुष्यमें यह बात नहीं है। 

मानवताका स्पर्श होनेपर दुर्जन पृक क्षणमें सज्जन बन सकता है । 
मैं पूरे विश्वाससे मानता हूँ कि यहाँ लछोगोंको मानवताका स्पर्श 
होगा, ऊपरसे ढऊकना हट जायगा ओर भीतरका प्रकाश बाइर आ 
जायगा । यह सज्लनोंका क्षेत्र, सन्‍्तोंका क्षेत्र जाहिर होगा । अनेक सत्पु- 
रुषोंका उदय यहाँ हो रहा है। हम हमदर्दी ओर श्रद्धासे काम करें | यह 
क्षेत्र निश्चय ही साधु-क्षेत्र घोषित हो सकता है। इनको सीधी राह बतानेकी 
जरूरत है । 

मंचपर अपने पास बैठे परशुराम बाबाकी ओर देखते हुए बाबा 

बोले : इन स्वामीजी महाराजका यही धन्धा होना चाहिए। बताइये न 
महाराज इन्हें सीधी राह ! 
>< ओर > 

दोपहरमें बाबा गाँवकी परिक्रमाको निकले | कई घरोंमें हम लोग गये | 
जगह-जगह डाकुओंके अत्याचारोंकी कहानी सुननेको मिली | लोगोंने 
बताया कि हमसे इतने-इतने हजार रुपये माँगे गये, हम नहीं दे पाये, तो 
हमारे भाई-मतीजे गोलियोंसे भून दिये गये ! एक कच्चे मकानकी दीवालेंमें 
कई जगह हमें गोलियोंके निशान देखनेको मिले | 

भर > | 

तम्बूमें हम बेठे ही थे कि चारों ओर शोर मचा : “'पण्डित आये, 
पण्डिताइन आयीं |” कोई कह रहा था “लच्छी पण्डित आये', कोई कह 
रहा था रच्छी महराज आये !” कोई कह रहा था “बड़ा खतरनाक और 
चालाक बागी दे यह !? मिनटोंमें हजारोंकी भीड़ बाबाके निवासके आस- 
पास जुट गयी | 

जाकर देखा, तो दर्वाजेपर रामओऔतार पूरी मुस्तैदीसे खड़ा भीड़को 
“कण्ट्रोल” कर रहा है। वह तो अब बाबाका स्वयंसेवक न बन गया 
है ! खादीकी सफेद टोपी, कुरता और पाजामा पहनकर मुँछोंपर ताब 
देता हुआ वह बड़ी शानके साथ बाबाकी पानीवालो थेली कन्धेपर 
लटकाकर रोज चलता है । 

(क्या है रामओतार ?? 

बोला : पासके खड़ीत गाँवके छच्छी पण्डित आये हैं बाबाके पास | 
पाँच हजारका इनाम है इनपर ! इनके साथ इनके गिरोहका परभू भी 
आया है | 

भीतर पहुँचा । देखा, बाबाकी मेजके सामने कुर्ता धोती टोपी पहने 
एक प्रौढ़ व्यक्ति बड़े नम्न भावसे बैठा बात कर रहा है। उसके परिवारकी 
स्त्रियां भी हैं। वह बता रहा है : यह मेरी माँ है, यह मेरी पत्नी है, यह 
मेरी बच्ची ! 


१०२ पम्बलके बेहड़ोंमें 

छोटीसी ननन्‍्हीं बच्ची --गोरी-गोरी, भोली-मोली, प्यारी-प्यारी ! 

अच्युतभाई कुरान शरीफ लिये बगलमें बेठे थे। में भी उधर ही 
जम गया ओर लगा बड़ी उत्सुकतासे लच्छीकी बातें सुनने । 

“कैसे आ गये तुम यहाँ १”? बाबाने पूछा । 

लच्छी बोला : बाबा, में बम्बईमें था | अखबारोंमें रोज पढ़ता था 
कि विनोबा बाबा आये हैं हमारे चम्बलके बेहड़ोंमे और वे गाँव-गाँव 
बागियोंकों समझाते फिर रहे हैं कि तुमने अबतक बहुत गलत काम 
किये, यह ठीक नहीं | यह गलत रास्ता छोड़ दो । अपनी गलती कबूल 
करो, तो तुम्हारा अगढा जनम तो सुधर जायगा, यह जनम बिगड़ा, 
सो बिगड़ा !! 

बाबा : फिर क्या हुआ !£ 

लच्छी : फिर मुझे भीतरसे ऐसी प्रेरणा हुई कि में च्ूँ ओर बाबाके 
चरणोंमें गिरकर अपने कामोंके लिए पश्चात्ताप करूँ। इसीसे में 
चला आया ।! 

'रेलसे आये तुम ?! 

“हाँ बाबा, रेलसे ही आया । पहले मेंने सोचा कि आपको तार कर 
दूँ, पर बादमें मेरा इरादा बदल गया। सोचा, शांयद मेरा तार 
पुलिसके हाथ लग जाय ओर में आपके पास पहुँचनेके पहले ही पकड़ 
लिया जाऊँ। इसीसे मेंने तार नहों किया। बीचमें मुझे एकाध दिन 
बुखार भी हो गया ।! 

“म्बईमें तुम पकड़े नहीं गये ?” 

“म्बईमें लाखोंकी मीड़में किसीको पकड़ पाना कोई मामूली बात है 
बाबा ! एक दफा मेरे नामसे कोई दूसरा आदमी पकड़ा गया था, पर 
यहाँ लानेपर पता चला कि यह तो लच्छी है नहीं, कोई दूसरा है। तब 
उसे छोड़ दिया गया ।! 


“अम्बईमें तुम्हारा खर्च केसे चलता था १? 


बागगीरी काहेको की ? १०३ 


रढच्छी मानो आसमानसे गिरा ! बोला : 'फिर बागगीरी काहेको की 
थी बाबा !! 

“बागगीरी' बाबा नहीं समझ पाये, तो मेंने बताया: बाबा, बाग- 
गीरीका मतलब है डकैती | ये लोग अपने-आपको बागी कहते हैं और 
अपने पेशेको--बागगीरी !? 

कमी आया, चार-छद् हजार रुपया ले गया, फिर चला गया 
बम्बई !? 

| > ८ 

आज नगराके तीनों मुखियोंकों हमने यहाँ बुलाया था | बाबाके पास 
तीनोंको ले गया | बाबाने तोनोंको मिल जानेके लिए. समझाया और 
कहा कि अपनी-अपनी जमीनका छठा हिस्सा मुझे दे दो । देनेके नामपर 
तीनों बगल झाँकने लगे | किसी तरह एक भाई बहुत थोड़ी जमीन देनेको 
तैयार हो गया। मैंने दानपत्रपर उसके हस्ताक्षर ले लिये, इस आशामें 
कि शायद आगे चलकर इस सतदृक्षमें नयी कोपलें फूटे | 

>< >< >< 

सायंकालीन प्रार्थनाके समय बाबाका हृदय भरा हुआ था। बहुत 
थोड़ा बोले वे । कहने छगे : आज मेरा दिल परमेश्वरके पास पहुँच गया 
है। यहाँ जो कुछ चल रहा है, उसके पीछे ईश्वरकी इच्छा ही काम कर 
रही है | आज जो भाई आये, वे परमेह्वरके भेजे हुए दी आये हैं । हमारा 
कोई साथी भी उनके पास नहीं पहुँचा था। ईइवरने प्रेरणा दी और 
वे यहाँ चले आये ! ढाई हजार सालसे हम अंगुलीमालकी कहानी सुनते 
आ रहे हैं। आजका युग कलयुग माना जाता है, पर कलयुगमें भी ऐसी 
कहानियाँ बन रही हैं, यह इंश्वरकी ही इपा है ! ७७७ 


अन ते हमाईं नयीं डिन्‍्दर्गी है रही! है! 
कदोरा 


१९ मई !६० 


(एफाइ ॥5$ शैगिाभाएी-रि00928  0थवा8. 67 8५८ 
इपालातेटरते 6९7 ॥९६7६, ॥0 ०१]ए एल &705. ( यह है 
मानसिंह-रूपाका गिरोह । उन्होंने अपने हृदय समर्पित कर दिये हैं, केवल 
हथियार ही नहीं ! ) 

रातके पौने चार बजे पत्रकारोंकों दिया गया जनरल यदुनाथ सिंहका 
यह उत्तर हमारे चारों ओर गूँज उठा । 

लुक्काके नेतृत्वमें रूपाके ११ साथियोंका यह गिरोह रातके गहन 
अन्धकारमें ही कमेरा आ गया था| बाबा उस समय ब्रह्मटोककी सैर 
कर रहे थे | सुबह जब वे जागे, तो ये सब भाई जाकर बाबाके चरणोंमें 
गिर पड़े । बाबाने उनसे सामूहिक रूपसे भी बातें कीं, एक-एक करके भी | 

और इसमें लगी देरी । 

इसलिए, निश्चित समयसे कहीं ९० मिनट बाद हम लोग “ओऔ रमा- 
रमण गोविन्द हरि! कहकर यात्रापर निकल सके | 

> >८ >< 

ओऔर कनेरासे कदोरातककी दस मीलकी यह यात्रा ! 

बाबा चल रहे हैं, हम छोग चल रहे हैं ओर बाबाके नये दोख--- 
बागी भाई चल रहे हैं--नो-नो बन्दूकोंके साथ, कारतूसोंके साथ ! इनमें 
सात बन्दूकें श्री नाग थी --३०३--की हैं, एक १२ बोरकी है और एक 
बन्दूक ऐसी है, जिसमें दूरबीन भी लगी है। हमारे साथ पुलिस चल रही 
है, खुफिया पुलिस चल रही है, कोहिली साहब चल रहे हैं, विश्वनाथ 
सिंह चल रहे हैं, क्विन्स साहब चल रहे हैं, जिला मजिस्ट्रेट शायटस साहब 





श्री यदुनाथ सिंह लच्छीसे बात करते हुए 





आज तें हमाईं नयी जिन्दगी है रही हे ! १०७ 


चल रहे हैं, पुत्सि सुपरिण्टेण्डेण्ट पाहजा साहब चल रहे हैं! और 
साथ ही साथ चल रहा है सरकारी अधिकारियों द्वारा बुलाया गया बैंड । 

दर्शनार्थी भीड़का तो कहना ही क्या ! 

>< >< >< 

गौतम रातको ही लौट आया था जनरल साहब और इन बागियोंके 
साथ | कान्ताबहन उससे खोद-खोदकर पूछ रही थी दो-तीन दिनकी 
उसकी ऐतिहासिक यात्राका वर्णन | 

मैं पास पहुँचा, तो मैंने कहा : गौतम, अपनी मौसीकों ही सारा हाल- 
चाल बतायेगा कि मुझे भी ! 

कान्ताबहनको उसने “'मोसी” बना रखा है ! 

बोला : आपको क्यों नहीं बताऊँगा ! आप पूछते चलिये, मैं बताता 
चर्द ! 

और फिर मैंने उसे उलझा लिया सवालॉमें । 

में: उस दिन तुम्हारे शान्ति-मिशनमें कोन-कोन गया था तुम्हारे 
साथ ! 

गोतम : जनरल साहब, कदम, खेम और में । 

में : कहापर भेट हुई इन ल्ोगोसे ! 

गोतम : खिपोना गाँवके पास । वहीं ठहरे हम लोग दो-तीन दिन। 
मानसिह जिस नीमके नीचे बैठते थे, उसके नीचे हम लोग भी बैठे ! 

में : केसा स्वागत किया गया तुम्हारा ! 

गौतम : अतिथि-सत्कार उन्होंने बहुत अच्छा किया । बड़े प्रेम और 
आदरसे हमें रखा । सब लोग चम्बल नहाने गये, वहाँ खूब ककड़ियाँ 
खिलायीं । भोजनका भी अच्छा इन्तजाम किया | 

में ; तुमपर विश्वास केसे जमा ! 

गौतम : शुरूमें तो हमपर उनका विश्वास नहीं था, पलमरकों भी 
वे बन्दूक कन्धेपरसे नहीं उतारते थे। लाल्टेनकी रोशनीमें बार-बार 
चेहरे देखते थे | जब उन्होंने ठीकसे हमें पहचान लिया, तब हमपर उनका 


१०६ चम्बलके बेहढ़ेंमें 


विश्वास बेठा | फिर तो उनसे जमकर दोस्ती हो गयी । हृदय उड़ेलकर 
रखने लगे हमारे सामने | 

में : प्रेम ओर शान्तिके सन्देशका उनपर केसा असर हुआ १ 

गौतम : वे तो बाग-बाग थे बाबाका प्रेम-सन्देश सुनकर । सभी छोग 
कहते थे कि आजतक हमारे पास तरह-तरहके छोग आये। पर जो 
भी लोग आये, वें सब हमें जूते मारनेवाले ही आये, इडंडेसे ही हमसे 
बात करनेघाले आये ! प्रेमकी बात तो कभी छिसीने हमसे की हड्डी नहीं ! 
जो आया, सतानेवाला ही आया | जनरल साहब पहले आदूर्मा हैं, 
जिन्होंने हमें आकर प्रेमसे समझाया कि तुम लोग गरूत रास्तेपर चढ़े 
गये हो, अब छोड़ो इसे ओर अपने कियेके लिए पश्चात्ताप करो । उनकी 
बात हमें जँच गयी ओर हमने तय कर लिया कि हम यह गलत रास्ता 
छोड़ देंगे। इसके पहले तो हमने कभी सोचा भो नहीं था कि जिन्दगीमें 
हमारी बन्दुक कभी हमारे कंघेसे नीचे उतरेगी भी ! 

में : तुमने इन लोगोंके छिपनेके स्थान देखे ! कहाँ ओर केसे छिपते 
थे ये! 

गौतम : वे सब इन्होंने हमें दिखाये । बेहड़ोंमें ये गुफाओंमें केसे रहते 
हैं, कैसा जीवन बिताते हैं, इसका इन्होंने पूरा परिचय दिया। इनके 
संदेशवाहक किस तरह ऊँचेपर बैठकर पुल्सिकी गतिविधि बताते रहते हैं, 
कैसे पहरा देते हैं---इसका इन्होंने नायक करके भी दिखाया। पुलिस 
और अपने दुश्मनोंसे वे कैसे लोहा लेते हैं, कैसे मोरचाबन्दी करते हैं और 
छोटी जगहसे भी केसे पार हो जाते हैं, इसका भी इन्होंने रिहर्सल 
करके दिखाया | यह सब देखनेके लिए हम ऊँटपर चढ़कर ओर पैदल 
चलकर गये थे । 

में : जनरल साहब जप्र पहली बार इन लोगोंसे मिले, तबका हाल- 
चाल इन लोगोंने बताया ! 

गौतम : हाँ, तभीसे तो वे बाबाके भक्त बने हैं। उस दफा जनरल 


आज ते हमाई नयी जिन्दगी है रही है ! १०७ 


साहबसे उन्होंने किस तरह बातें कीं, उसका भी उन्होंने नाटक करके 
बताया | मैंने उसका भी फोटो लिया है| 

मैं : ये लोग बागी क्‍यों और केसे बने, इस बारेमें तुमने इनसे पूछा ! 

. गौतम : हाँ, पूछा | इनमेंसे ज्यादातर क्या, प्रायः सभी लोग बड़े 

स्वाभिमानी हैं । इन्हें किसीकी बात बर्दाइत नहीं होती । प्रेमसे इनसे चाहे 
जो कुछ करा लीजिये, पर डॉट-डपटकर या रोब दिखाकर कोई कुछ 
कराना चाहे, तो ये कभी न करेंगे। आपसी दुश्मनी और पुलिसका 
दुर्व्यवहार इनमेंसे अधिकांश छोगोंके बागी बननेका कारण है। अभी भी 
कह रहे थे कि समर्पण तो हम करेंगे ही, पर पुलिस हमारी बेइजती न 
करे, इस बातका आप लोग जरा खयाल रखियेगा । 

में : अहिंसाकी बात अभी पूरी तरह इनके गले उतर नहीं पायी 
क्या ! 

गौतम : बहुत कुछ उतर गयी है । उसीका यह नतीजा है कि जब 
दो-तीन बागियोंके रिश्तेदारोंने कहा कि अगर पुलिसने या जेलवालोंने 
हमारे भाइयोंकी बेइजती की, तो हम बागी बन जायेंगे ओर बेइजती 
करनेवालेंको गोलीसे उड़ा देंगे, तो एक बागीने अपने भाईको डॉटकर 
कहा : तुम ऐसा कहते हो, तो तुम मेरे भाई नहीं, दुश्मन हो !! 

में : अपने नेताका ये लोग कैसा सम्मान करते हैं ! 

गौतम : बहुत ज्यादा | नेताकी बात इनके लिए ब्रह्मवाक्य है | नेता 
जो कह दे, सो करनेके लिए ये लोग तैयार रहते हैं। नेताका अपमान 
इनकी बर्दाश्तके बाहर है | उसके लिए ये जान लेने-देनेपर उतारू हो 
जाते हैं ! 

में ; बन्दूक चलानेका इन्हें अच्छा अभ्यास होगा ! 

गौतम : अच्छा ही नहीं, बहुत अच्छा । पक्के निशानेबाज हैं | कुछ 
लोग तो शब्दवेधी हैं | कहीं आवाज सुनते हैं, तो ऐसा निशाना मारते 
हैं कि एकदम सटीक बैठता है| मजाल क्या, जो कभी निशाना चूक 
जाय ! बन्दूकके तरह-तरहके उपयोग इन्होंने हमें करके दिखाये । 


१०८ चम्बलके बेहड़ में 

मैं : इनमें तो कुछ लोग गलेमें माला भी डाले हैं, बन्दुक भी। यह 
केर-बेरका कैसा संग है ! 

गौतम : इनमें प्रायः सभी धर्माल हैं। कई बागी तो जपकी निश्चित 
संख्या पूरी किये बिना खाना नहीं खाते | रोज रामायण, गीता, भागवत 
पढ़ते हैं | उसपर बड़ी भ्रद्धा रखते हैं। दिलके भी उदार हैं। जो पैसा 
लूटकर लाते हैं, उसमेंसे गरीबोंकी खुले दिलसे मदद करते हैं । 

में : नेतिक आचरणका कोई “कोड” भी है इनका ! 

गोतस : हाँ । ये शराब नहीं पीते, जुआ नहीं खेलते, मांस नहीं खाते । 
गरीबोंकों नहीं दूटते | मालदारोंपर ही डाका डालते हैं | स्रियोंकी बेश्जती 
नहीं करते । 

>< > ५८ 

कान्ताबहनका सहज नारी-हृदय ! 

बह यह जाननेको आकुल हो उटी कि ये लोग रात-दिन बेहड़ोंमें 
मारे-मारे फिरते हैं, इनके दिलोंमें अपने बाल-बच्चोंके लिए कोई ममता 
रहती है या नहीं ! बरसों ये घर नहीं जाते, तो क्या इनके मनमें यह भाव 
नहीं उठता कि कभी घर जाकर बच्चोंके साथ खेले-कूदें, उन्हें प्यार करें ! 

'धपूछूं यह सवाल !* 

मैंने कहा : पूछनेमें क्या हज है ! 

हम व्योेग डक्‍काके आसपास घिर गये | कान्ताने पूछा : भाई, आप 
छोग बरसों अपने घर ओर परिवारसे दूर रहते हैं, आपका जी नहीं होता 
कि बाल-बच्चोंसे मिलें, उन्हें प्यार करें, उन्हें गोदीमें खिल्शयें ! 

लक्काने कहा : बहन, बन-बेहड़ों में बरसों रहते-रहते हम लोगोंका नी 
कुछ कड़ा हो जाता है| बच्चोंकी ममता हमें ज्यादा नहीं सताती | उनसे 
बार-बार मिलनेकी इच्छा कम होती है। साल-दो सालमें कभी मुलाकात 
हो पाती है ! 

बात आगे चलती, पर भीड़ उत्तरोत्तर बढती चल रही है। दुकाको 


आज तें इमाईं नयी जिन्दगी है रही है ! १०५९ 
देखनेकी उत्सुकता छोगोंको सबसे ज्यादा है। मीलेंसे लोग दौड़ते चले 
आ रहे हैं। 

५८ >< >< 

कन्धोंपर बन्दूक लटकाये ये बागी मुक्तहस्त हो हमारे साथ घूम रहे 
हैं, यह दृश्य लोगोंके लिए. तो अनोखा है ही; पुलिसके लिए भी अभूतपूर्व 
है। जिन्दगीमें शायद उसने कभी कल्पना भी न की होगी कि जिन 
इश्तहारी डाकुओसे हमारी मुलाकात गोलियोंसे ही होती या हो सकती है, 
उनसे हम आज हाथ मिलायेंगे ! 

आच्चर्य ! महान आइचर्य !! 

देखनेवाले चकित हैं, हैरान हैं ! यह हो क्या रहा है ! 

और तभी मैंने विद्यारामको कहते सुना : “आज तें हमाई नई 
जिन्दगी है रही है !” ( “आजसे हमारा नया जीवन हो रहा है !? ) 

सचमुच ! 

> >< )< 

कदोरा पहुँचते-पहुँचते काफी दिन चढ़ आया । 

पड़ावपर पहुँचते ही कोहिली साहब बाब्ाके पास पहुँचे और बड़ी 
नम्नतापूर्वक बोले : बाबा, मैं आपको (०॥87०७|४४८ करता हूँ! 
बधाई देता हूं ! 

बाबा मुसकरा दिये ! 

अधिका रियोंने बागियोंसे हाथ मिलाये । 

आज ही इस बातका पता चला कि नगरामें जीपसे जो दो बन्दूकधारी 
बागी बाबासे मिलने आये थे, वे इन्हींमेंसे थे--भगवानसिंह और तेजसिंह। 

>< ५ ल्‍( 

प्रवेश-प्रवचन बहुत छोटठा-सा था | बाबा बोले : 

कनेरासे रवाना होनेमें हमें देर लगी | ये जो हमारे ग्यारह बागी भाई 
आये हैं, उनसे जरा दिल खोलकर बातें करनी थीं। उन्होंने हमसे कहा 
कि हमें 'डाकू” न कहिये, 'बागी' कहिये। मैंने कहा, ठीक है, तुम भी 


११७० चम्बछके बेहढ़ोंमे 


बागी, हम भी बागी | में आपका दोस्त हू | बगावत बुरी चीज नहीं है। 
मैं भी बगावतका काम करता हूँ। पर मेरी बगावत तुमसे जय भिन्न 
है | समाजसे छुआछूत मिटाना, बे-जमीनोंको जमीन दिल्यना, ऊँव-नीच- 
का भेद मिटानेको अमीरी और गरीबीकों खत्म करना--यह है मेरी 
बगावत | बगावत आत्माकी ताकतके साथ होनी चाहिए। ऐसा होनेपर 
समाजमें न तो डाकू रहेंगे, न पुल्सि। सारे समाजमें प्रेम ओर शान्ति 
फेलेगी । स्वस्थ समाज बनेगा | हमें ऐसा ही निडर समाज बनाना होगा । 
वह शर्त्रोंसे नहीं बनेगा | हथियारसे मसले हल नहीं होंगे। ये भाई हमारे 
पास विश्वास रखकर ही आये हैं | विश्वास ही एक ऐसी चीज है, जिससे 
दुश्मन भी दोस्त बन जाता है। विशानके इस युगमें विश्वास, प्रेम, 
करुणा ओर निर्भयतासे ही मसले हल होंगे । 

पुलिसवाले हमारे पास आये थे | उन्होंने कह्ा कि हम आपसे बोध 
लेने आये हैं| ठीक ही तो है | जिनको हम तनख्वाह देते हैं, उनको क्या 
हम बोध नहीं देंगे ? हमने उनके बीच भी भाषण किया | उनसे भी हमने 
कहा कि अब बन्दूक, तलवारका जमाना गया | 

> >< >< 

खुली धूपमें ही भोजनकी व्यवस्था थी। हमारी पंगतमें बैठकर 
जीमनेका बागी भाइयोंके जीवनमें यह पहला अवसर था | कुछ लोग 
कतरा भी रहे थे--'साधुका अन्न केसे खायें ?” “यह तो जनता-जनादनकी 
भिक्षा है', यह समझानेपर किसी तरह वे राजी हुए। बोले : इस तरह 
पत्तलोंपर बेठकर खानेका मोका न जाने कितने सालों बाद मिला है 
हमें । बेहड़ोंमें तो हम हाथपर रोटी रखकर ही पा लेते रहे हैं ! 

हमारा रूखा-सूखा भोजन उन्हें रुचा तो नहीं, पर उन्होंने उसे पा 
लिया । छक्का मुझसे कह रहा था: "मुझे तो घी चाहिए खूब, और कुछ 
रहे, चाहे न रहे !” पर यहाँ हमें घी कहाँ मयस्सर ! 

बहनोंने पूछ दिया बागियोंसे : बेहड़की आजादी छोड़कर आपने यह 
आत्मसमर्पण और फिर जेलकी जिन्दगी क्यों कबूल कर ली !! 


आज ते हमाई नयी जिन्दगी है रही है | !! 


बोले : 'तावमें आकर गढतीसे हम लोग इस रास्तेपर चले तो गये 
बहन, लेकिन जबसे बाबाका सन्देश हमारे कानोंमें पड़ा, तबसे हमें लगने 
लगा कि यह रास्ता ठीक नहीं। छोगोंकों मारना, सताना, छूटना कोई 
अच्छी बात है ! हर समय हमसे दूसरोंकों खतरा रहता है, हमको दूसरोंसे 
खतरा रहता है। न चैनकी नींद है, न चेनकी रोटी । भत्ग यह भी कोई 
जिन्दगी है ! हमने सोचा कि बाबाके चलते हमें अपना जीवन सुधारने- 
का यह मौका मिला है, तो क्‍यों न हम अपनी गलती कबूल करके अपने 
पापोंका फल भोग डालें १” 

> >< > 

रोज ५॥ बजेसे सायंकालीन सभा होती है, पर आज १५ मिनट 
पहले ही उसका आयोजन किया गया । दोपहरसे ही दूर-दूरसे छोग आकर 
धूपमें बुरी तरह तप रहे हैं । वे सब जल्दी ही अपने घर लौट जा सकें, 
इसलिए कुछ जल्दी ही सभा करनेको बात सोची गयी । 

हमारे तम्बुओंके पूर्वमें ऊंचे मंचपर बाबाका आसन लगाया गया 
है। सामनेके खेतोंमें २॥-३ हजारकी भीड़ इकठ्ठी है। हम लोग मंचके 
नीचे बैठे हैं। बागी भाई अपनी बन्दूकों ओर कारतूसों आदिके साथ 
हमारे बगलरूसें | 

सभामें शुरूमें कुछ शोर मच रहा था, बहुतसे लोग खड़े थे। उन्हें 
बैठानेके बाद बाबाका प्रवचन शुरू हुआ । बाबा बोले : 

आप जानते हैं कि नौ साल्से हम पैदल यात्रा कर रहे हैं। अब 
आपके प्रदेशमें आये हैं। यहाँ परमेश्वरकी कृपासे एक बहुत बड़ा काम 
हो रह है। यहाँपर मेरे जेसे ये इन्सान, जिन्हें छोग 'डाकू' कहते हैं, 
पर जिनके भोतर भगवानकी ज्योति जल रही है, अपने किये कर्मोंका 
पश्चात्ताप कर रहे हैं। वे प्यारसे अपने शख्त्र सुपुर्द कर रहे हैं | यह बहुत 
बड़ी बात है 

बरसोंसे यहाँ पुल्सि तैनात है और अपने ढंगसे 'जैसेको तैसा” न्याय- 
से मसले हल करना चाहती है। एक तरफसे डाकू, दूसरी तरफसे पुलिस | 


११२ चम्वलके बेहड़ोंमे 
जनता बीचमें पिस रही है। इस तरह मसले हल नहीं हो सकते । वे तो 
प्रेमसे ही हल होंगे । 

हमारे ये प्यारे भाई गुमराह हो गये। राह भूल गये, भटक गये। 
सुबहका भूला शामको लोट आये, तो 'भूला' नहीं कहा जाता। सब लोग 
परमेश्वरकी सन्तान हैं | अभी कल बम्बईसे एक भाई आया। उसपर 
५०००) इनाम था| उसकी छोटी-सी खूबसूरत बच्चीको देखकर हमारे 
दिल्में प्यार पैदा हुआ । उस भाईका दिल मी परमेश्वरकी कृपासे नरम 
हुआ । कभी न कभी मनुष्यके दिलमें पलट होता ही हे । 

भगवानने मनुष्यकों तीन अनमोल देने दी हैं : एक देन है--बोलने- 
की | जानवरोंको यह देन नहीं । प्रेमसे हम सत्य बोलें। रामजीका नाम 
लें | दूसरी देन है--हाथ | हाथ बन्दरकों भो है, पर वह तोड़ना और 
उखाड़ना ही जानता है, बोना नहीं । हम हाथसे तरह-तरहके सेवाके काम 
करें | 'हाथ दिये कर दान रे !! दुखियोंको बचानेके लिए, दूसरोंकी 
मददके लिए ये हाथ हैं | भगवान्‌की तीसरी और सबसे बड़ी देन है--- 
हमदर्द दिल | सदाके लिए कोई निष्ठुर नहीं हो सकता | भगवानने 
सख्त दिल किसीको नहीं दिया । हम सबके साथ हमददों करें | 

आप लोग गाँव-गाँवमें बाबाका यह सन्देश पहुँचा दीजिये कि हमारे 
गुमराह भाई बेखठके बाबाके पास चले आयें, ओर अपने-आपको भगवान 
को सौंप दें | पुलिस उन्हें कोई तकलीफ नहों देगी | इन भाइयों के बाल- 
बच्चोंकी मदद करना आपका काम है | बेचारे बच्चोंका क्‍या कसूर ! 

>< >< | 
प्रवचनके बाद तीन मिनट मौन प्रार्थना | 
उसके बाद दो मिनट रामघुन ! 
राजा राम शाम राम ! 
सीता राम राम राम १ 

त्म-समपंण करते हए 


बागी विद्याराम 





के बाद 


ए 


समपर 


-रूपा गिरोहके बागी : 


मानसिंह 





कै 


न्ति-सेनिकाएँ 


लक्का-प रिवारमें शा 


आज तें हमाईं नयी जिन्दगी है रही है ! ११३, 


“राजाराम राम राम !” की धुनमें सारा वातावरण राममय हो 
उठा | 
तमी जनरल यदुनाथ सिंह ग्यारहों बागी भाइयोंको कतारसे लेकर 
बाबाके चरणोंकी ओर बढ़े ओर उन्होंने इशारा किया डक्काको | 
लक्का आगे बढ़ा । अपनी बन्दूक उतारकर उसने बाबाके चरणोंके 
नीचे रख दी और उनके चरण छूकर कहा : बाबा, इमसे बहुत गलछती 
हुई ! आहन्दा ऐसा गलत काम न करेंगे ! 
तेजसिंह, भगवानसिंह, कन्हई, विद्याराम, भूपसिंह, दुरजन, डरेलाल, 
मटरे, जंगजीत, रामसनेही--सब एकके बाद एक आते गये, बन्दूक, 
कारतूस उतारकर रखते गये ओर बाबाका चरण-स्पर्श कर कहते गये 
कि हम आइन्दा कोई गलत काम न करेंगे ! 
शस्त्र-समर्पणकी इस प्रक्रियाको सारी जनता, सारे अधिकारी, सारी 
पुल्सि मन्त्रमुग्ध-सी होकर देख रही थी। समभामें 2707079 9|९॥0०७ 
थी, ऐसी शान्ति कि सूई भी गिरे तो खटके ! 
केवल केमरोंकी 'क्लिक की ही आवाज इस निस्तब्धताकों भंग करती 
थी ! फिल्मोंकी रीझ इस अभूतपूर्व दृश्यको कैद करती जा रही थी, 
दर्शकोंकी आँखें तो एक ही बात कह रही थीं : 
ख्वाब था जो कुछ कि देखा 
जो सुना अफसाना था॥ 


५ 2५ ५ 


बाबा मंचसे उठकर निवरासकी ओर बढ़े, तभी जनरक साहबके 
इशारेसे बागियोंने मंचपर खड़े होकर दर्शनार्थी भीड़को हाथ जोड़े और 
अपने-अपने नाम बताकर उसकी उत्सुकता शान्त की | कुछ पत्रकार्येने 
उनसे हाथ भी मिलाये । 
पुलिस सभी बन्दूकों ओर कारवूसोंको बगलके तम्बूमें ले जाकर नोट 
करने लगी कि कितने ओर कोन-कोनसे शख्त्रोंका समर्पण हुआ है । 
८ 


११४ चम्बलके बेहड़ं में 


कुछ देर उस तम्बूके भीतर खड़े होकर मैं भी यह तमाशा देखता 
रहा | 

दूरबीनवाली बन्दूक सबके लिए खिलोना थी, बड़ी उत्सुकतासे सभी 
देख रहे थे उसकी ओर | शायद १७ हजारके करीब है दाम उसका ! 

>८ >< >< 

डाकू तो जीवनमें बहुत देखे हैं, बन्दू्कें भी देखी हैं, पर बन्दृकघारी 
डाकू--बीस-बीस हजार रुपयेके इश्तहारी डाकू--इस तरह बन्दूकोंका 
त्याग करके अपना गलत जीवन छोड़नेकी प्रतिज्ञा करें, ऐसा तो आज ही 
देखा ! पलभरके लिए भी जिन बन्दूकोंकों ये लोग अपने कन्धेसे नहीं 
उतारते थे, उन्हें वे सदाके लिए खोलकर बाबाके चरणोंपर मुसकराते हुए 
अपंण कर रहे थे, ऐसा अहिंसाका जादू तो आज ही देखा ! यों तो उस 
दिन नगरामें पातीरामके बन्दूक समर्पण करनेपर भी एक अद्भुत भावना- 
से अमिभूत हो उठा था, पर इस दृश्यक्रा तो असर ही दूसरा था-- 

गिरा अनयन, नयन बिनु बानी ६ 
लगा कि सचमुच सही है इनका यह कहना : 
“आज ते हमाई नयी जिन्दगी है रही है !! ७७७ 


कसूर बन्दूकका, खा ऋदमीको / 


सुरपुरा 
२० मई '६० 
कदोरासे सुरपुराके रास्तेके बीच पड़ा परतापपुरा, बागी विद्यारामका 
गाँव । वहाँ चल रहा है भारत-सेवक-समाजका शिविर | 
सद्चालकोंके अनुरोधपर बाबा वहाँ थोड़ी देर रुक गये ओर शिविरा- 
थियोंसे बोले कि भारत-सेवक-समाजको हम अपना ही समाज मानते 
हैं | हमारी ही भाँति वह भी इन्सानकी सेवा इन्सानके नाते करता है | 
पर उसे इतना ध्यान रखना चाहिए, कि पहले कौन सेवा की जाय | 
>< >८ >< 
प्रवेश-प्रवचनमें बाबाने एक गेरुआ वदस्तधारीको सामने देखकर इस 
बातपर जोर दिया कि साधुओंको तमोगुणी जीवन त्यागकर समाज और 
देशकी बुराइयाँ मिटानेमें मदद करनी चाहिए। उन्हें चाहिए कि वे 
कश्मीरसे कन्याकुमारीतक सच्चा मानव-धर्म फेल्ययें | 
दोष छाटी या बन्दूकका है, पर सजा मिलती है आदमीको, यह 
बताते हुए बाबाने कहा : 
यह सैनिकोंका क्षेत्र है। इसलिए जब किसीको चिढ् आती है, तो 
गोली चछ जाती है ओर आपसमें लड़नेवाले मर जाते हैं या घायल होते 
हैं । फिर कहा जाता है कि अमुक आदमीने कत्ल किया | मगर सच तो 
यह है कि बन्दूकने कल्छ किया | मेरे जैसे शख्सकों गुस्सा आये तो वह 
क्या करेगा ! हाथमें लाठीतक नहीं है। ज्यादा हुआ तो जोरसे बोल 
देगा । मगर जिसके हाथमें लाठी है, वह गुस्सेमें दूसरेका सिर तोड़ देगा 
और बन्दूक है, तो दूसरेकी जान ले डालेगा | गुस्सा तीनोंको है, मगर 
एकके गुस्सेसे केसीकों नुकसान नहीं पहुँचा, दूसरेसे सामनेवाला व्यक्ति 


११ ६ चम्बलके बेहड़ोंमे 


घायल हुआ ओर तीसरेने प्राण ही छे लिया । इसलिए दोष असलमें 
छाठी और बन्दूकका है, मगर सजा आदमीको मिलती हे । 

यहाँपर बागियोंकी ऐसी जमात है, जिसके दाथमें तो राइफल है, पर 
गलेमें माला है। आप कहेंगे कि ऐसा केसा भगवान्‌ ? पर मगवान्‌ तो 
पानी जैसा है, वह सबकी प्यास बुझाता है--चाहे गाय पानी पीये, चाहे 
शेर | इन बागियोंके गलेमें भगवान्‌ माला बनकर रहता है। ऐसा 
न होता, तो वे यहाँ आते केसे ! 

५८ भर ९ 

आज रामदयाल, बदनसिंह ओर करणसिंह--इन तीन बागियोंने 
बाबाके चरणोंमें आत्मसमपंण किया | 

दर्शनार्थियोंकी भीड़ टूटी पड़ रही है। बाबासे भी ज्यादा बागियोंको 
देखनेके लिए लोग उत्सुक हैं। इसलिए बाबा के प्रवचनके बाद बागियोंको 
मंच्रपर खड़ा करना पड़ता है। सब लोग अपना नाम, गाँव बताते जाते 
हैं ओर जनताको प्रणाम करते जाते हैं ! 

>< >< >< 

दोपहरमें पानी लेने गया रहँटपर । रहँटवालेने तमी बैल खोल लिये 
और चल दिया | पानी आना रुक गया | केबल मेरा लोटा मर पाया | 
अच्युतमाईका छोटा भी ले गया था | वह खाली रह गया | 

में चलने लगा, तो कुछ बच्चोंने देखा कि एक छोटा खाली रहा 
जाता है | सहानुभूतिमें बोले : आप रुकिये, हम रहेँट चलाते हैं । 

अब वे नह गये बेलकी जगह । पर कुआँ गहरा, बालटियोंकी पाँत 
लम्बी ओर मशीन मारी | न थिंच सका वह जुआ उनसे | 

तभी एक लड़केने मशीनके पास आकर रहँटकी लोहेकी अटक ही 
खींच दी, जिससे बालटियोंकी पूरी माला ही उलटी घूम गयी और बैलों- 
वाढ्य जुआ बड़ी तेजीसे उल्टा घूमने लगा। 

जुएकी चोट खाकर एक लड़का ओंधा जा गिया एक खाईपर। 
खाईपर थी कॉर्येंकी बाड़ ओर केटीली बबूलकी शास्रा | 


कसूर बन्दूकका, सजा आदमीको ! ११७ 


में दोड़ा उसे बचाने | चारों ओर कॉटेंसे बुरी तरह बिंध गया था 
बेचाय | लोहूडहान भी हो रहा था। अकेले निकालना मुश्किल था | 
तभी एक ओर भाई आ गये। हम दोनोंने किसी तरह उसे निकाल 
पाया । हाथ और पैरमें कई जगह लोहूड॒ह्ान हो गया था वह ! 

इधर में उस लड़केको निकाल रहा था, उधर वह जुआ पूरी तेजीसे 
घूम रहा था। वह बार-बार आकर टकराने लगा मेरे दाहिने पैरमें | हर 
बार आता, तो घाव कर जाता | मेरा पैर भी लछोहछ॒हान हो गया । 
धोकर देखा, तो काफी गहरा गड्डा-सा हो गया था नसपर | 

रहटवालेने यह सब देखा, तो लौट पडा ओर लड़कोंको डॉय्ता- 
फय्कारता हुआ 'अटठक ठीक करके चला गया । लड़के भगे 
जान बचाकर । 

>< >< >< 

घायछ पैर लेकर छोटा तम्बूमें | साथियोंको चिन्ता हुई मरहम-पट्ी- 
की, मगर वहाँ क्या रखा था ! “अभावे शालिचूणंम! थोड़ा-सा सिन्दूर 
मंगाकर उसपर लगाया ओर पड्ठी बाँध दी, पर रक्तका बहना बहुत देर- 
तक जारी रहा | 

>८ >< ८ 

बागियोंको देखनेके लिए जनताका जो हुजम है, उसके मारे बागियों- 
की तो है ही, हम लोगोंको भी नाकमें दम है | वह जो सामने 'महाशयजी'* 
हैं दादीवाले, उन्हें देखकर किसीने कह दिया : “वह देखो, एक बागी 
वह बैठा है |! फिर क्या था ! चारों ओरसे तम्बूके दरवाजे घिर गये। 
साँसतक लेनेमें कठिनाई होने लगी | 

लुका और उसके साथी दूसरे तम्बूमें थे। बहुत बुरी तरह लोग घेरे 
थे उन्हें | तीसरे पहर वह आकर बोला : इससे तो हम जेल भेज दिये 
जाते, तो अच्छा था | पलमर भी सोनेको नहीं मिल पाता |” 

उसे बगलमें एक तरफ लेटा दिया ओर भीड़को भगा दिया, तब 
कहीं उसे आँख मूँदनेका मौका मिल पाया । 


१६८ चम्बलके बेहड़ोंमे 


कह दिया उसने : मेरी जरूरत पढ़े, तभी जगाना; वर्ना नहीं । 
५८ > ्‌ 

आज दिनमें बाबाका बागियोंके साथ फोटो खींचा गया । सार्यकालीन 
प्रवचनमें उन्होंने कहा : 

अब ये लोग हमारी जमातमें, साधु-समाजमें आ गये | हम और ये एक 
हो गये | हमारा समाज एक हो गया | हमें भी आनन्द हुआ, इन्हें भी । 

आज एक अम्मा आयी थी। वह अपने दुःखकी कहानो हमें सुनाने 
ढगी | उसके दो लड़के फरार हैं। वह चाहती है कि उन्हें मेरे सुपुर्द कर 
दे | सच्ची राहपर वह उन्हें लौठाना चाहती है। पुलिसवाले कहते हैं कि 
यह समस्या डण्डेसे ही सुलझ सकती है। लेकिन बाबा तो डण्डा रखता 
नहीं | फिर यह क्या है ? यह हवा केसे बदल रही है ! यह प्रेमकी ताकत 
है | प्रेमसे ही सारा मामला सुलझेगा । 

लोग हजारोंकी तादादमें यहाँ आ रहे हैं | क्यों ! अपने छिपे भाइयों- 
को देखने | इनके कोई दो नाकें या रावणकी तरह १० धिर हैं ! हमारी 
ही तरह ये भी मामूली इन्सान हैं। इन्सान जब अपने -अपको भूछ जाता 
है, तो ऐसे बदतर काम कर समता है कि जानवरस भी नीचे ज्ञा सकऊता 
है। ऊंचा चढ़े, तो इतना ऊँचा चढ्र सफता है, जितना देवता भी नहीं 
चढ़ सकता । नर-देह ऐसी देह है, जिससे मनुष्य परमेश्वरकों पा सकता है। 
ये बागी भाई क्यों न साधु बनं ! जोरदार इञज्ञन है, पटरी बदलमेभरकी 
देर है ! ७७७ 


बाबा, कह्ू कहें बउ 


उदोतपुरा 
२१ मई ! ६० 


उदोतपुरा है सड़कके उस पार, हमारे तम्बू छगे हैं इस पार। 
नीमोंके रूम्बे बगीचेमें तम्बुओंकी कतार लगी है | 

उदोतपुरामें मानसिंहकी ससुराल है | उसकी चर्चा करते हुए, प्रवेश- 
प्रवचनमे बाबा बोले : 

कश्मीरमं जब हम थे, तब यहाँके छोगोंका बुठावा आया। यहाँके 
नेता ओर डाकू कहलानेवाले भाई दोनोंकी ही ओरसे | हमने सोचा : 
देखें, परमेश्वरकी इच्छा होगी, तो कुछ काम होगा। भगवानका नाम 
लेकर हमने इस क्षेत्रमें प्रवेश किया है। 

हमसे कहा गया कि इस गाँवमें भाई मानसिंहके घरवाले हैं। 
मानसिंह तो मर गये, हम भी कभी जानेवाले हैं। पर जो यहाँ प्यार 
हासिल करके गया, वही इंसानकी जिन्दगी जिय्रा। एक दिन तो सबको 
ही मरना है, पर जिसके उपकारको दुनिया याद्‌ करे, वही इंसानकी 
जिन्दगी जिया । नाते-रिश्तेका कोई महत्त्व नहीं । 

यहाँ भाई-माई आपसमें लड़ते हैं | गाँव-गाँवमें दो य्रेलियाँ बन जाती 
हैं। एक डाकुओंकी ओर मिल जाती है, दूसरी पुलिसिकी ओर | किसीको 
शान्ति नहीं मिलती । कहते हैं, यह तो क्षत्रिय-धर्म है। मगर जानते भी 
हो कि क्या है क्षत्रियका धर्म ! बन्दूक रखनेसे ही क्या कोई क्षत्रिय हो 
जाता है ? तोप देखी, तो भाग गये। यानी बलवान शख्त्रके सामने 
भागना और कमजोर शख्यरवालेपर हमला करना--यह कोई बहादुरी 
है! बहादुर वह है, जो आत्माके बछसे लड़ता है, जो बेघइक होकर 

छातीपर वार झेलता है | हथियारसे दबाकर पैसा पसूल करनेमें बद्दादुरी 
नहीं है । 

आज एक भाई हमारे पास आकर रो रहा था। उसे बागियोंने 
धमकी दी है कि दो हजार रुपये दो, नहीं तो मार डालेंगे | वह कहता है 
कि पैसे तो हैं नहीं, कहाँ से दूँ !” मेंने कहा : 'पैसा पासमें हो, तब भी 
डरकर पेसा देना ठीक नहीं । एक दिन मरना तो है ही ।! 

एक बागी बम्बईसे आया है। मैंने उससे पूछा : “वहाँ तुम्हारा खर्च 
केसे चलता था ?” इस प्रश्नपर उसने मुझे मूरव समझा होगा | बोला : 
“आखिर डाका किसलिए डालते थे ! एक दिन कमाकर छाते थे ओर 
तीन महीने बैठकर खाते थे |” घिक्कार है ऐसी जिन्दगीको ! 

बहादुर वह है, जो सबको प्यार करता है । हमें कोई डराकर देखे | 
रातमें या दिनमें कभी भी, कहीं भी हमें अकेले बुलाकर पिस्तौल दिखाओ 
ओर फिर देखो कि बाबा डरता है या नहीं | डरानेवाला मेरा ही तो रूप 
है। फिर कोन किसे डरायेगा ? बचपनमें हम अपनी छायासे डरा करते 
थे। हम छोटे थे और छाया बहुत लम्बी । हम मुँह हिलाते, तो वह भी 
मुँह हिलाती थी | हम उँगली हिल्यते, तो वह मी उँगली हिल्यती थी और 
हम डरते थे | माँने समझाया कि “व्‌ उससे डरता क्यों है ? वह तो तेरी 
हुक्‍्मबरदार है | तू बैठेगा, तो वह भी बैठ जायगी। तू खड़ा होगा, तो 
वह भी खड़ी हो जायगी ।” दुनिया जो है, वह इमारी ही तो छाया है । 
हमारे दिलमें अगर द्वेंप है, तो बाहर दुश्मन हैं और दिलिमें प्यार 
भरा है, तो बाहर सब दोस्त ही दोस्त हैं । 

आज कुछ बहनें हमारे पास आयीं। उनमेंसे दो-एक बहनोंके पति 
और लड़कोंको डाकुओंने मार डाछा था। और दूसरी बहनोंके भाई 
और लड़कोंकों पुलिसने | अन्न सजा किसको हुईं ! बच्चोंको और पत्नी- 
को । बाल-बच्चे पेदा भी करना और उन्हें सब तरहसे तकलीफ हो, ऐसा 
आचरण भी करना, यह भी कोई इन्सानकी जिन्दगी है ९ 

साथियोंने भूताजीसे कहा कि मेरे पैरमें चोट है, मरहम-पट्टी करा दें, 
तो अच्छा | वे जीपमें बेैठाकर ले गये भिण्ड और अपने चिरंजीवको भेज 
दिया मेरे साथ अस्पताल । उन्होंने पढ़ी बंँधवा दी, एक इंजेक्शन भी 
लूगवा दिया | 

लौटकर जीपसे उतर ही रहा था कि देखा कि खुली धूपमें हरा टोपा 
लगाये बाबा जा रहे हैं गॉंवकी ओर । दौड़कर साथ हो लिया | दो-चार 
अन्तेवासी थे साथमें | और लोग पीछे ही रोक दिये गये | 

हम लोग पहुँचे मानसिंहकी ससुरालमें। उनकी ६० वर्षीया जर्जर 
पत्नी रुक्मिणीदेवी ओर उनकी बेटी आदिने बाहर बैठकमें आकर बाबाकों 
प्रणाम किया | फिर बाबा चल दिये भीतर | 

ओह, क्या करुण दृश्य था वह ! 

आँसू ! क्रन्दन !! सिसकी !!! 

चारों ओर दीनता, दरिद्रता ओर दुर्भाग्यका भीषण हाह्मयकार ! 

बड़ी-बूढ़ी स्रियाँ, बब्चियाँ--सबकी सब रो रही थीं। करुणाका 
सागर मानो हिलोरें ले रहा था। मानसिंहकी पत्नीने रोते-रोते बताया 
कि हम बरसोंसे पड़ी हैं मायकेमें | ये लोग मी साधारण स्थितिके हैं | 
हमारे लम्बे परिवारका बोझ्न कैसे सभालें, और कबतक समालें? हमसे 
बार-बार कहते हैं जानेकी ! पर हम जायें भी तो कहाँ ! हमारी सारी 
जमीन परती पड़ी है। घरपर पुलिसका डेरा जमा है। बेटेको फाँसीकी 
सजा सुना दी गयी है। बेटीको दामादने छोड़ रखा है! एक-एक 
मुसीबत है बाबा ! कहीं कोई कूल-किनारा नहीं | *' 

पतोहू, बेटी सभी रो-रोकर बताने लूगीं अपनी दुर्दशाका हाल ! 

उनकी देहाती भाषा समझनेमें बाबाको दिकत हो रही थी। कुछ में 
समझाता था, कुछ कुआरी बहन | 

सारे परिवारने चारों ओरसे बाबाको घेर लिया | इद्धा और पतोहूने 
बाबाके चरण पकड़ लिये | कोई हाथ पकड़े था, कोई पैर | सहानुभूतिसे 
बाबा विचलित-से हो रहे थे। बार-बार सान्त्वना दे रहे थे, पर शोकाकुल 

परिवारको कोई ढाद्स नहीं बंध रहा था। बाबा समझाकर चलनेको 
हुए, तो इद्धाने कसकर बाबाके पैर पकड़ लिये । बोली : बाबा, कछू 
कुट्टे जाउ ! 

तहसीलदार सिंहकी बहन मुझसे गिड़गिड़ाकर बोली : छूला, बाबा 
तें कछू कह्ववाय देड ! 

मैंने बताया बाबाकों कि ये लोग आपसे कुछ आश्वासन माँगती हैं। 
कहती हैं कि कुछ कह्टे जाइये | पर बाबा क्या कहें ! क्या आश्वासन दें ! 
बोले : भगवानपर भरोसा रखो। वह जो कुछ करता है, अच्छा 
करता है ! 

कानन्‍्ता, हरविदास--दो नों द्ववित थीं। कुआरी बहनको तो आँसुओंसे 
आँखें ही लाल हो रही थीं। मुहसे बोली नहीं निकल पा रही थी ! 

कोई पोन धण्टा लगा हमें वहाँ | लौटते समय ११-१२ साल्‍हका एक 
बालक मिलन रास्तेमें | लोगोंने कहा : बाबा, यह लकाका बेटा है ! 

“हाँ? कहकर बाबा उससे अपने तम्बूतक स्नेहपूरवक बातें करते 
आये : कहाँ पढ़ते हो !”, 'किस दर्जेमें पढ़ते हो ?”, 'क्या पढ़ते हो !! 
आदि | 

आत्मसमपंण करनेवाले बागी माई कल जेल भेज दिये जानेबाले हैं, 
इसलिए मेंने सोचा कि आज इनसे कुछ बातें कर लूँ ओर मुख्य रूपसे 
इस बातको जाननेकी चेश करूँ कि आखिर ये बागी बने क्‍यों ! 

तमाराबीन भीड़के मारे एक जगह बैठकर निश्चिन्ततापूर्वक इन 
लोगोंसे बात करना कठिन है। यह देखकर मेंने शर्माजीसे कहा कि एक 
जीपका इन्तजाम करिये, हम लोग कहीं दूर चलकर बात करें | इतनी 
भीड़के रहते तो इनसे कुछ बात करना असम्भव है| 

तीसरे पहर हम लोग जीपसे निकल पड़े | 

रास्तेमें एक भाईने हमारे बारेमें छक्कासे पूछा : कोन हैं ये लोग !” 

बोला : अपने 'दोस्त' ही हैं| हम लोगोंसे कुछ बातें करनेके लिए 

ले चल रहे हैं !! एक भाईकों प्यास लगी, तो गये कुआरी नदीपर पानी 
पिलाने | वहाँसे लो ःकर सड़कसे कुछ दूर पेड़ोंकी छायामें बैठकर हम 
लोग इन भाइयोंसे बातें करते रहे | 

सायंकालीन प्रार्थनाका समय हो रहा है, यह सोचकर हम लोग लोटे, 
तो देखा कि बाबाका प्रवचन समाप्तिपर है | 

महावीरभाई बोले : आज बाबा बहुत अच्छा बोले | 

मेने पूछा : क्या बोले ! 

यही कि दोष हथियारोंका है, सजा इन्सानकों मिलती है ! पाँच बातें 
बतायीं उन्होंने--हाथकी एक-एक उंगली गिनकर : 

१, निर्मयता रखो । 

२, सबसे प्रेम रखो । 

३. जो कसूर बन पड़ा हो, उसे कबूल करो | 

४, न्याय दो, पर क्षमाके साथ । 

५, मगवानका नाम निरन्तर लेते रहो । 

हमारी बातें अधूरी ही रह गयी थीं, इसलिए हम लोग फिर जीपसे 
पुरानी जगहपर जा पहुँचे और कुछ देरतक बातें करते रहे | फिर लौटकर 
आ गये पड़ावपर | खा-पीकर हम सब्र निद्रादेवीकी गोदमें जा पड़े । 

रखिंयाँ बँधा लो भड़या / 


भिण्ड 
२२ मई ६० 


तीन मीलका रास्ता--उदोतपुरासे भिण्ड ! 

आज पड़ावसे ही अच्छी भीड़ हम लोगोंके साथ लग गयी और 
ज्यों-ज्यों मिण्डकी ओर हम बढ़ने लगे, त्यों-त्यों जन-समुद्र उमड़ने लगा । 
शहरके पास पहुँचते-पहुँचते तो स्वागता्थियोंको भीड़का वह रेला आया 
कि छाख कोशिशोंके बावजूद हम लोग बाबासे बहुत दूर पड़ गये ! 

५॥ बजे हम लोग पड़ावपर पहुँच गये | प्रवेश-प्रवचनमें बाबाने कहा 
कि लोग कहते हैं कि भिण्ड-मुरेनामें डाकुओंका मसला है। में कहता हूँ 
कि यह डाकुओंका नहीं, सजनोंका क्षेत्र है, साधुओंका क्षेत्र है । डाकुओंकी 
समस्या मनुष्यकी पेदा की हुईं हे । मनुष्य ही इसे प्रेम ओर हमद॒र्दीसे 
सुलझा सकता हे । 

८ बजे भिण्ड जिलेकी ग्रामरक्षा समितियोंका सम्मेलन हुआ । उसमें 
बोलते हुए बाबाने कहा कि शब्बोंसे शब्रोंक्ी समस्या हल नहीं हो 
सकती । हम लोग इन्द्र युद्धसे चलकर लाठी, तलवार, बन्दूकसे होते हुए 
अब बमतक पहुँच गये हैं, फिर भी समस्या हल नहीं हो सकी। इतिहास 
बताता है कि शस््से जो हारे, उन्होंने ओर जोरदार शस्त्र बनाकर विजेता- 
को हराया । पुलिसकी बन्दूकने कुछ डाकू खतम कर दिये हैं, कुछ पैदा 
भी कर दिये हैं। ग्राम-रक्षादलसे भी यह मसल हल नहीं होगा। ग्राम- 
रक्षक ह्वी कहीं भक्षक बन जायें तो ? इसकी एक ही दवा है कि गाँवको 
एक बनाओ और ग्राम-रक्षादलके बजाय शान्ति-सेना बनाओ। जहाँ 

शस्त्र रहता है, वहाँ शान्ति नहीं रहती । यह प्रेमकी ही शक्ति है कि 
बागियोंने अपने शसरोंका समर्पण कर दिया है। आप सबको प्रेमकी 
ताकत बढ़ानी चाहिए | 

सायंकालीन प्रार्थना सभामें मध्यप्रदेशके गवर्नर पाटस्कर साहब भी 
मंचपर थे | बाबाने बहुतोंपर थोड़ोंका राज और थोड़ोंका बहुतोंपर राज 
बुरा बताते हुए उनसे पूछा : क्यों पाठस्कर साहब, किसी मुलजिमको तीन 
जज कहते हैं फांसी दी जाय ओर दो कहते हैं फाँसी न दी जाय, तो 
तीनकी बात मानकर उसे फांसी दे दी जाती है न ! 

पाटस्कर साहब बोले : हाँ, ऐसा हो सकता है। 

बाबाने कहा : पाठटस्कर साहब कहते हैं कि ऐसा हो सकता है। 
कानूनदाँ हैं ये | तो, इस तरह थोड़ोंपर बड़ोंकी मर्जी लादनेका जो तरीका 
है, वह बेवकूफीसे भरा है, फिर भी आज यही चलता है ! 

लोकशाहीके दोष बताते हुए बाबाने कहा कि विपत्ति आनेपर सारी 
सत्ता राष्ट्रपतिको सौंप देते हैं, इसका मतलब क्या है ? यही न कि सामान्य 
कालमें हम लायक हैं, विपत्ति-कालमें हम नाछायक हैं । तब 'हुकुमशाही' 
चली है। पाकिस्तानमें क्या हुआ ! इसलिए सर्वोदय कहता है : पंच 
बोले परमेश्वर । 

डाकू-समस्थापर बोलते हुए बाबाने कहा : कोन डाकू है, कोन नहीं, 
यह तो राम जाने | हमें क्या पता कि दिल्लीमें डाकू ज्यादा हैं कि भिण्ड- 
मुरेनामें ! हम तो मानते हैं कि 'सुभति कुर्मात सबके उर रहहीं !' किसीको 
कायमके लिए बुरा मानना गछत हे । हम “डाकू” कहलानेवाले भाहयोंको 
भाईके नाते प्यारसे अपनाने आये हैं। पाटस्कर साहबकी सरकारने, 
काटजू साहबने, डी० आई० जी० साहबने हमारे पास आये हुए बागी 
भाहयोंको हमारे साथ चार दिन खुले तोरपर घूमने दिया और उन्हें 
सत्संगका मौका दिया, इसके लिए हम मध्यप्रदेशकी सरकारका अभि- 
नन्दन करते हैं। शत्मोंसे कमी डाकूविहीन मही हो नहीं सकती । कल 


१२६ अम्बलऊके बेहड़ोंमे 


रेडियोवालोंसे भी मेंने यही कहा था कि अन्तरकी निष्ठासे, सत्य, प्रेम ओर 
करुणासे इस कल्युगमें भी अच्छा असर पड़ता है। पहले भी इसपर मेरा 
विश्वास था, पर अब तो वह पक्का हो गया | 
>८ >< >< 

और वह रक्षा-बन्धनका प्रसंग ! 

बहनों ओर भाशयोंके बिछोहका करुण प्रसंग ! 

डाकुओंको बाबा दोस्त कहते हैं। चार-पाँच दिन हमारे साथ रहकर 
आज विनोबाके ये १८-२० नये दोस्त” जेल जा रहे हैं। हमारे 
यात्री-दलकी बहनोंने प्रार्थना की कि 'इन भाइयोंकी बिदाईके मोकेपर 
हम इन्हे राखी बाधना चाहती हैं । बाबाने मंजूरी दे दी । 

सायंकाद्ीन सभाके कुछ पहले रोढी, अक्षत और भिण्डके प्रसिद्ध 
केसरिया पेड़ों तथा खादीकी रंगीन राखियोंसे मरा थाल लेकर जब सुमति- 
बहन मंचके पास आयी, तभी रक्षाबन्घनका यह आयोजन मुझे बड़ा 
ही अद्भुत और हृदयस्पर्शी लगा। पर थोड़ी ही देरमें बह उस थालको 
लोटा ले गयी | पता चला कि बिदाईका समारोह साबंजनिक सभामें 
नहीं होगा, वह होगा रात्रिकाडीन प्रार्थनाके समय | 

५ >८ > 

तीन घण्टे बाद ! 

रातके पोने आठ बज रहे हैं | छात्रावासकी विशाल छतपर नक्षत्रोंकी 
छायामें हम सब बेठे हैं । अन्तेवासी, अतिथि और दर्शक । 

बाबाकी चौकीके बगलमें एक ओर लम्बी जाजम बिछी है। उसपर 
एक किनारे बहनें बैठी हैं, बगलमें बागी भाई । हम सब दूसरी ओर। 
एक ओर लालटेन रखी है बहुत मन्द करके, बाबाकी ओर आड़ लगाकर, 
ताकि बाबाकी आँखें चकमकार्ये नहीं ! 

प्राथनाके पूर्व बागी भाइयोंकी ओरसे माँग हुई : बाबा, हम कीर्तन 
करना चाहते हैं | 

बाबाने कहा : ठीक है, पहले कीतन कर वो | बादमें प्रार्थना । 


रखियाँ बैंधा लो भहया ! ३२७ 


गलेमें कण्ठी पहने दादीवाले बागी-विद्याराम-ने खड़े होकर कीर्तन 
आरम्म किया | 
रघुर्पति राघव राजाराम । 
पतित पावन सीताराम ॥ 
हम सब ताली बजा-बजाकर दुहराने लगे : रघुपति राघव राजाराम ॥"* 
विद्यारामने कीर्तनमें पूरी राम-कथा गा डाली । 
दसरथके घर जाये राम । जनक सुतासे ब्याहे राम । 
अवधपुरो है उनका घाम ॥ पतित० 
पितु आज्ञा मानी इक छनमें । चोौदह बरस बसे प्रभु बनमें । 
चित्रकूटपर किया मुकाम ॥ पतित० 
राम प्रबरणन गिरिपर छाये । बाछि अनुज सुग्रीव मिराये ॥ 
पवन-तनय किया सेवा-काम ॥ पतित॒० 
मगत बिभोषन दशरनमें आये । हरंकपुरीके राजा बनाये। 
रावनको भेजा निज घाम ॥ पतित«» 
रामनामसे मुख मति मोड़ो । प्रीति सदा तुम प्रभुमे जोड़ो 
"विद्याराम” मज पू,न काम ॥ पतित० 
कीर्तनके उपरान्त प्रतिदिनकी भाँति स्थितप्रज्षक श्लोकोंका पाठ हुआ, 
पर आजका वातावरण मानो प्रत्येकको पुकार-पुकारकर कह रहा था : 
“देखो, तुम सबको, दुःखेषु अनुद्विग्ममना: बनना है, सुखेषु विगतस्पुह: ११ 
धाबाका आशीर्वाद लो, चलो: छक्का |” मेजर जनरल यदुनाथ 
सिंहने अपनी जंडेली आवाजमें पुकारा | 
लक्‍का उठा, बाबाको प्रणाम किया : बाबा, आश्ीवांद दो ।! 
बाबा बोले : 'सद्भावना रखना। भगवानमें भक्ति रखना। ठीक 
हैन? 
“पहॉ बाबा !” 
कान्ताबहनने लकाके माथेपर टीका किया, हरविलासबहनने 
राखी बॉधी | 


१२८ चम्वलके बेहड़ोंमें 


कैमरेने उस अन्धकारमें 'फ्लैश” मारा और उस क्षणकों अपनी 

प्लेटपर केद कर लिया । 
>< >< >< 

तेजसिंह ओर भगवानसिंह, भूपसिंह ओर कन्हई, विद्याराम ओर 
डरेलाल, मठरे और जंगजीत, रामसनेही और दुर्जन, पातीराम ओर 
श्रीकशन, रच्छी और परभू , मोहरमन ओर बदनसिंह, रामदयाल और 
करनसिंह---सबके नाम एक-एक करके पुकारे गये | 

सब बाबाको आ-आकर प्रणाम करते, बाबा सबसे कहते : 

'सद्भावना रखना । भगवानमें भक्ति रखना | ठीक है न ?” 

सब कहते : हाँ ।” 

कान्ताबहन टीका करती, हरविद्यसबहन राखो बाँघती । 

दुर्जनसिह जब प्रणाम करने लगे, तो बाबाने उनसे कहा $ देखो, 
आजसे तुम “दुजंनसिंह” नहीं रहे। अब तुम 'सजनसिंद” हो गये। 
ठीक है न ?? 

“हाँ बाबा |” 

>< ८ ८ 

रक्षाबन्धनके पुनीत पर्वपर बहनें टीका करती हैं, प्रसाद खिलाती हैं, 
राखी बाँधती हैं । भाई उन्हें प्रणाम करता है ओर कुछ-न-कुछ दक्षिणा 
देता है । 

पर इन बागी भाइयोंके पास इन धर्मकी बहनोंकों देनेके लिए था ही 
क्या ! वे प्रणाम करके प्रसाद लेकर बेठ जाते | 

तभी हमने देखा कि हरविलासबहनको प्रणाम करनेके साथ एक 
भाई जेबसे नोट निकालकर दे रहा है । 

“नहीं भाई नहीं। हमें नहीं चाहिए ये रुपये ।” 

“ऐसा नहीं हो सकता । आपने हमें राखी बाँधी है। ये रुपये तो 
आपको लेने ही होंगे।”” 

बादमें पता चला कि ये छह रुपये उसने जेल्में बीड़ी पीनेके लिए 


रखियाँ देंघा को भहया ! १२९ 
छिपाकर रख छोड़े थे। पर श्रातृत्वके उद्बेकने उसे विवश किया कि वह 
इन्हें बहनोंके चरणोंपर उत्सगं कर दे | 

>< <्‌ >< 
हो, लकाने बाबासे यह भी माँग की कि बाबा, हमें नेहरूजीका दर्शन 
मिले |! 
बाबाने कहा : 'ठीक है | पण्डितजीका फोटो इन्हें दिला देना भाई ।” 
लुका बोला : “नहीं बाबा, फोटो तो हमारे पास है।! 
बाबा : तब कैसे दर्शन चाहते हो !” 
लुकका : वैसे ही, जैसे हमें आपके दर्शन मिले | उन्हें हम पुरुषोत्तम 
भगवान मानते हैं ।! 
बाबा ऐसा आश्वासन मल केसे देते ! हाँ, उन्होंने जनरल यदुनाथ 
सिंहकी ओर देखकर कहा : जनरल साहब, इस भाईकी बात पण्डितजी- 
तक पहुँचा देना ।! 
जनरल साहब बोले : पण्डितजीने कहा है कि जरूरी हुआ, तो वे 
भी इन लोगोंसे मिलेंगे ! 
जेलमें भगवानकी पूजा कर सकनेकी सुविधाकी माँग ये बागी पहले 
ही कर चुके थे । इस बातका उन्हें आश्वासन मिल चुका है। 
> >< > 
ओर इसके बाद आयी बागियोंकी बिदाईकी बेला ! 
अन्तेवासियोंसे, बहनोंसे, भाइयोंसे बागी लोग मिल रहे थे, अपने घर- 
बाल्ेंको उन्होंने जान-बूझकर इस समय नहीं बुढायया था। फिर भी 
बिदाईका समा बेटीकी बिदाईका समाँ बन गया ! सबकी आँखें छलछला 
रही थीं ! बागियोंकी आँखें तो गंगा-जमुना बन रही थीं। सबको लगता 
था, मानो हम अपने ही घरवालोंसे आज बिदाई ले रहे हैं ! प्रेम और 
करुणाका सागर मानो हिलोरे ले रहा था । 
पुलिसकी खुली गाड़ीमें सब बागी बैठ गये मुक्तहस्त | करणसिंहका 
बारण्ट नहीं था और रामओतारपर मध्यप्रदेशकी सरकारका नहीं, उत्तर 
हर 


१०... चम़्वरके बेहड़ोंमें 

प्रदेशकी सरकारका वारण्ट है, इसलिए यहाँकी पुल्सि उन्हें नहीं ले 
गयी | जनरल यदुनाथ सिंह इन लेगोंको जेलतक पहुँचाने गये। कांता 
ओर हरविलासबहन भी साथ चली गयीं | 

मोटरें जबतक आँखोंसे ओझल न हो गयीं, हम लोग खड़े-खड़े यह 
करुण दृश्य देखते रहे । 

>्‌ >< >८ 

सामने श्रीमती शकुन्तत्ा लल्तिको देखकर मेंने पूछा: शोभना 
कहाँ है !” 

आँखोंमें गुबार भरे वे बोलीं: “वह भी तो गाड़ीपर बैठकर जेल 
चली गयी है। सलिल भी गया है |! 

“हू सालकी उस छोटी बच्चीकों आपने नाहक ही भेज दिया ! 
कहीं बारह बजे तक ये लोग लोटेंगे। तबतक सो न जायगी वह ? बमरोली 
कटाराके पड़ावपर उस दिन मेरी गोंदमें वह आठके बाद ही सो 
गयी थी ।' 

क्या करती में ! वह मानी ही नहीं ! मचल गयी जानेको ।? 

बहुत रात गये छोग लोटे | कान्‍्ता तो यों ही भावुक लड़की ! 
हरविलास भी | बागियोंकी आत्मीयता दोनोंको बुरी तरह छू गयी। एक 
भाई उनसे कहने लगा : 'इमने जो पाप किये हैं, उनका फुर तो हम 
भोगेंगे ही, पर तुम सबने हमपर जो इतना प्रेम बरसाथा, उसे तो हम 
जिन्दगीभर भूल नहीं सकते । तुम भी बहन, हमें कभी-कभी याद कर 
लेना । हमें चिट्ठी डालती रहना | बाबाके हाल-चाल देती रहना । जेछसे 
अगर छूटनेका कभी दिन आया, तो हम भी बाबाका ही काम 


बम्बईके कॉलेजोंकी ये स्नातिकाएँ जब सोचती कि इन चार-पॉच 
दिनोंके भीतर इन बागी भाश्योंने उनके साथ जैसा सम्मानपूर्ण और 
आत्मीयतासे भरा व्यवहार किया, उसकी क्‍या कभी उन सम्य! और 


हाँ ध्च 


हम 





बाबा : सबोंदय साहित्यके स्टालपर 

रखियाँ बैंधा लो भहया ! १३१. 


“प्रतिष्ठित! कहे जानेवाले तरुणोंसे भी अपेक्षा की जा सकती थी, जो उनके 
साथ पढ़ते थे और जिनसे उन्हें पग-पगपर सतर्क रहना पड़ता था ! 

तब तो उन 'सफ़ेद्पोश ढाकुओं” से ये “बदनाम ढाकू' ही छाख 
दर्ज मले, जिन्होंने बाबाके आगे हथियार डालकर खुले दिलसे कह दिया : 
'बाबा, हमसे बड़ी गलती हुई। अब आइन्दा हम कभी ऐसा गलत काम 
नहीं करेंगे ।” 

| >< ५८ 

और शोभना ललित ! वह छोटी बच्ची ! 

अपने पिता डॉक्टर छल्तिसे आकर बोली : बाबूजी, जब ये लोग 
जेलके फाटकमें घुस रहे थे, तो सब मेरे पेर छू रहे थे ! कलेक्टर साहब 
चकराते थे कि ये इतने बड़े-बड़े आदमी मेरी जैसी छोटी बच्चीके पैर क्यों 
छू रहे हैं ! तेजसिंह जब भीतर जाने लगा, तो मैंने कद्दा : 'तुम घर जल्दी 
आना !' उसकी आँखोंमें आँसू भर आये | बोला : “अच्छा बहन !? 

७७७ 


सरकारी अधिकारी बाबाकी बमातके 


सिण्ड 

२३ मई ६० 

'मेरा शरीर माँके दूधपर जितना पला है, उससे कहीं अधिक मेरा 

हृदय और बुद्धि, दोनों गीताके दूधसे पोषित हुए. हैं--ऐसा कहनेवाले 
बाबासे जब कोई गीताकी बात छेड़ देता है, तो वे गद्गद हो उठते हैं । 

आज भिण्डके गीताप्रेमी भाई ब्राह्मवेलामें ही बाबाके चरणोंमें आ 

उपस्थित हुए | बाबाने उनसे कहा कि ग्रन्थ हमारे छिए हैं, हम ग्रन्थोंके 

छिए नहीं हैं । मनुष्यको व्यापक आत्मनिष्ठा रखनी चाहिए और भच्छी 

चीज हर जगहसे छेनेकी आदत डालनी चाहिए । 


गीतापर अपना प्रवचन समाप्त कर बाबा नीचे उतरे और ठतुरत 
जिला जेलके लिए चल पढ़े | हम सब भी उनके पीछे चल दिये। जेलके 
फाटकके भीतर केवल पॉच आदमियोंके प्रवेशके लिए कहा गया था | 
दोष लोग बाहर ही रुक गये | 

जेलके भीतर बाबाने सभी केदियोंके बीच प्रवचन किया | कल जेल 
भेजे गये बागी लोग भी उनमें शामिल थे | 


बाबाने अपने जेल-जीवनकी चर्चा करते हुए बागी केदियोंसे कहा : 


हमारी जिन्दगीके करीब पाँच साल जेल्में बीते | सन्‌ १९२३ में, 
१९३२ में, १९४० में और १९४२ में, चार दफा मिलकर पाँच साल 
हुए | हमें जेल-जीवनका पूरा अनुभव है | हिन्दुस्तानभरमें जानेवाली कई 
पुस्तकें जेलमें पेदा हुईं । 'गीता-प्रवचन', जो कि सारे भारतकी भाषाओंमें 
और सारे भारतमें जा रही है, केदियोंके सामने किये गये भाषणोंका संग्रह 
है। और भी दो-तीन किताबें हमारी वहाँसे निकली हैं। 

हम जेलका कुछ काम पूरा करते थे | हम साथियोंसे कहते थे कि 
हम अपनी इच्छासे जेलमें आये हैं ओर हमने कानून भंग किया है। 
इसकी सजा खुशीसे कबूल की है। इसलिए जेलके सब नियमोंका इच्छासे 
पालन करना है | हममेंसे कुछ लोगोंको सादी सजा मिली थी। हमने 
समझाया कि बगैर काम किये खाना हमारा धर्म नहीं है । दम समाज- 
पर भाररूप क्‍यों बनें ? तो हमने जेलवालोंसे काम माँग लिया । 
जेलमें करीब ८०० लोग थे । सब लोग बढ़े प्रेम ओर श्रद्धासे काम करते 
थे। हमें जो रोटियाँ मिलती थीं, कच्ची बनती थीं। तो उसका भी ठेका 
हमने ले लिया। हमारे ८-१० आदमी रसोड़ेमें काम करने लगे । ओर 
दूसरे केदी तो थे ही | सारी चीजे सुन्दर बनने छगीं। अब भी पुराने कुछ 
केदी मित्र मिलते हैं, तो कहते हैं : 'वेसी दाल कभी नहीं खायी ।! 

जब हम जेलमें जाते हैं, तो वही हमारा महल हे, आश्रम हे, ऐसा 
समझकर भक्तिसावसे हम काम करते हैं। जेलमें सफाई तो रखते ही हैं | 
कल रातमें हम जहाँ सोये थे, उससे यह जेल अधिक स्वच्छ है | 

जेलके सभी केदी हमारे साथी हैं, सब एक हैं, सब मगवद्धक्त हैं, 
ऐसा मानें। कोई विशेष हैं, ऐसा न मानें | आप पह्चात्ताप करके यहाँ 
आये दें। बड़े प्रेमले बहनोंने आपको राखी बॉधी ओर यहाँ मेंजा है । 
अब आपको नम्र वाणी ही बोलनी चाहिए। गाली-गलोज न हो । दूसरे 
सोगोंकोी छगे कि ये राह भूल गये थे, पर अब ठीक रास्तेपर आ गये 
हैं। पूरे जोरसे इस राहपर चलिये । 

बाइर जो आपके बालबच्चे हैं, सगे-सम्बन्धी हैं, उनकी चिंता भग- 
वानपर सौंप दें। यहाँके कलक्टर वगेरह सरकारी अफसरोंने कानूनकों 
बाजूमें रखकर आपको सत्संगतिका मौका दिया, यह बढ़ी बात हे । 

. हम आशा करते हैं कि आपमेंसे मगवद्भक्त निकलेंगे | “अपि चेत्‌ 
सुवुरायारों भजते मां अनस्यभाक्‌ | साधुरेव स मल्तव्य:?--ऐसा गीताने 
कहा है। जो मेरी अनन्यभक्ति करता है, वह पापी हो, तो भी साधु बन 
जाता है। यह भगवद्‌गीताका बड़ा भारी आश्वासन है | इसीके बल्पर 

हम जीते हैं । “पापो5हं पापकर्मा 5ईं!”---ऐसा हम कहते हैं | सबसे कम- 
बेशी पाप होता है। आपमें ओर हममें कोई फरक नहीं है | 

गुस्सा मूल चीज है । हाथमें जो भौजार द्ोता है, उसीके रूपमें वह 
जादिर होता है । मेरे जेसा आदमी गुस्सा करता है, तो जोरसे बोलता है, 
जिससे सामनेवालेका दिल दुखता है | जिसके हाथमें डंडा है, उसे गुस्सा 
आता है, तो सामनेवालेका सिर फूटता है। जिसके पास बन्दूक और 
गोली है, वह गुस्सा करता है, तो सामनेवाला मरता है। सबसमें कसूर 
एक ही--गुस्सा। सरकारके द्रबारमें चाहे अलग-अछग गुनाह हो, 
लेकिन भगवानके दरबारमें एक ही होगा। परिणाम जो कम-ज्यादा 
होता है, वह तो ओजारोंके कारण। सारा दोष औजारोंका है। ऐसे 
ओऔजारोंका इस्तेमाल इस तरहकी भावना बना देता है, जिससे जल्‍दी 
गुस्सा आ जाता है। ओजारोंका गुनाह मनुष्यपर क्यों छादते हैं ! 

आप, हम, ये दूसरे सारे केदी सब भाई हैं। भाईके नाते ही में 
आपसे मिलने आया हूँ । 

>< ् ५ 

यह बड़ी खुशीकी बात है कि यहाँके सजन-स्षेत्रमे यहाँकी सभी राज- 
नीतिक पार्टियाँ--कांग्रेस, सोशलिस्ट, कम्युनिस्ट--कन्धेसे कन्धा मिलाकर 
काम कर रही हैं। आज सुबह पौने नो बजे सभी दलोंके कार्यकर्ताओंकी 
बैठक हुई | बाबा बोले : यहापर अभी जो थोड़ा-सा काम हुआ, उसके 
मूलमें ईश्वरका इशारा है। यहाँकी सभी पार्टियाँ मिलकर हमारी मदद कर 
रही हैं, यह बड़ी खुशीकी बात है। काम वही होता है, जिसके किए 
सबके मनमें चाहत होती है । आप लोगोंमें मिल-जुलकर काम करनेकी 
जो भावना येदा हुई है, वह आगे भी जारी रहनी चाहिए। आपसमें 
मंथन करिये, घर्षण नहीं । मंथनसे नवनीत निकछता है, धर्षणसे आग । 
हम सबको यह ध्यान रखना चाहिए कि हम संयत होकर टीका 
करें। जो छोग अपनी जबानपर अंकुश नहीं रखते, उनके शब्दकी कोई 
कीमत नहीं होती । 

आज दिनमें कान्ताबहनने स्वोदय-साहित्य बेचनेमें कमाल किया | 
यों तो वह रोज ही हर पड़ावपर साहित्यकी अच्छी बिक्री कर डालरती है, 
२५), ५०), १००) का साहित्य तो बेच ही डालती है, पर आज तो 
उसने १२५० ) का साहित्य बेचा ! भूताजीको पकड़कर उनकी सहायतासे 
उसने आज यात्राकी बिक्रीका रिकार्ड ही तोड़ डाला ! 

)८ >< ऐ 

शामको तीन बजे एक विस्तृत हालमें सरकारी--माऊल और न्याय- 
विभागके अधिकारियोंका एक सम्मेलन हुआ | रेवेन्यू कमिश्नर चटर्जीने 
बाबाका सागत करते हुए कहा कि आपने शान्ति और प्रेम द्वारा हृदय- 
परिवर्तनका जो दृश्टन्त उपस्थित किया है, उसे देखकर हम लोग मन्सत्र- 
मुग्ध हो उठे हैं| आप हम लोगोंका मार्गदर्शन करिये | 

बाबा बोले : 

यहाँ जो काम बना, उसका सारा श्रेय किसी एकको देना हो, 
तो भगवानको देना चाहिए । में तो निमित्तमात्र हूँ । इसका ज्यादासे 
ज्यादा श्रेय डाकुओंको देना चाहिए, जिन्होंने सामूद्दविक रूपसे अपनी 
जिन्दगी बदलनेकों हिम्मत की। जो लोग इन भाइयोंकोी समझाने 
गये, उन्हें भी श्रेय मिलना चाहिए। बचा हुआ श्रेय पुलिस अधिकारियों 
ओर सरकारकों है, जिसने इन लोगोंको चार दिन हमारे साथ रहने 
दिया | पुलिस और दूसरे अधिकारियोंका रुख यदि अनुकूछ रहेगा, तो 
यह समस्या शान्तिसे इल होगी । 

यहाँ एक नेतिक शक्तिके आजमानेका प्रयोग हो रहा है। सन्त 
पुरुषोंके जीवनमें ऐसे परिवर्तनकी कहानियाँ आती हैं, पर सामूद्दिक रूप- 
से हृदय-परिवर्तनक्की यह नयी बात है । हथियार छोड़कर दीक्षा लेकर 
गुप्त रूपसे कहीं दूर चले जाने ओर भगवानका नाम लेते रहनेकी व्यक्तिगत 
घटनाएँ पुराने जमानेमें होती रही हैं | पर यहाँ तो अपने कृत्योंके दण्ड 
मोगनेकी पूरी तैयारीके साथ एक जमातने आत्म-समर्पण किया है | विशेष 
श्रद्धा होनेसे ही ऐसा सम्भव है | यहाँ बैठी गुजराती बहनोंने रक्षाबन्धन 

करके उन्हें माई बना लिया है। वे हमारे भाई बन गये हैं। यह कोई 
छोटी बात नहीं हे । यह अद्विंसाकी प्रक्रिया है । 

अभीतक यहाँ हिंसाकी प्रक्रिया चलती रही है। उसका अपना एक 
“टेकनीक' है, शास्त्र है | जैसे, लोगोंको मुखबिर बनाना | डाकुओंकी भी 
एक 'मोरैलिटी' होती है। उनका भी एक नीति-शासत्र होता है। दिंसाके 
'टेकनीक' में किसीको पकड़कर, माफी देकर, पेसे देकर फोढ़ा जाता है, 
उसे 'डीमोरेलाइज' किया जाता है, उसे नेतिक स्तरसे गिराकर वचन- 
भंगके लिए, विश्वासधातके लिए राजी किया जाता है ! 

हँसते-हँसते दगा देनेका, हिंसाका शास्त्र दुनियामें चल रहा हैं। 
उसपर किताबें हैं। उसकी ट्रेनिंग दी जाती है। अन्तर्राष्ट्रीय क्षेत्रमें बातें 
तो बढ़ी-बड़ी होती हैं, पर विश्वास रहता है सबका दृण्डशक्तिपर ही । 

यहाँके अधिका रियोंने अहिंसापर ओर सत्संगपर भरोसा रखकर चार 
दिन डाकुओंकी खुला घूमने दिया | उन्होंने सोचा कि यह अहिंसक 
परिवर्तनकी प्रक्रिया है, इसे मौका देना चाहिए | छिपकर किसीका परिवतंन 
कर लेनेसे, संन्‍्यासी बना देनेसे क्‍या ! तारीफ है खुलेआम परिवर्तन 
करनेमें | आपने उसका मोका दिया, यह बड़ी बात है | 

सोचनेकी बात है कि गलती कहाँ है? अभी एक बागी भाई घर- 
वालेंसे मिलने गया | पता चलते ही मुखब्रिर अपनी बन्दूर्के लेकर उसके 
पीछे पढ़े। किसी तरह जान बचाकर, मागकर वह मेरे पास आया और 
उसने अपनी कहानी सुनायी | आप अगर मुखबिरोंको बन्दूकोंकी खेरात 
जारी रखेंगे, तो अच्छा वातावरण केसे बनेगा ? आपको समस्थाके मूलमें 
पहुँचना चाहिए । जमीन और झगड़े डाकू-समस्याके मूल्में हैं। गरीब 
आदमी सताया जाता है, वह बन्दूक ले लेता है। आप गरीबीकी तरफ 
ध्यान दीजिये । डाकुओंकी जब्त जमीनें उनके घरवालेंको लौठाइये, 
उनकी मदद करिये | मुखबिरोंको समझाइये कि अब आपका काम खतम 
हुआ | सामान्य नागरिक बनिये | बन्दूकवालेंसे कहिये, बन्दूक छोड़िये, 
लाठी लीजिये। लाठीवालोंसे कहिये, लाठी भी छोड़ दीजिये | इस तरह 

धीरे-धीरे सारा वातावरण अहिंसाकी ओर, प्रेमकी ओर ले जाइये | सुरक्षा- 
की व्यवस्था आप करिये, आम-रक्षकोंको शान्ति-सेनिक बनाइये | जिन 
परिवारोंकों डाकुओंने छूटा है, उनकी मदद करिये | इस तरह सहानुभूति- 
का रुख आप रखें, तो घाव भरनेमें बड़ी मदद मिलेगी | 

में जब सरकारी अधिकारियोंसे बोलता हूँ, तो मुझे छगता हे कि बे 
सब मेरी ही जमातके हैं। बाबा यह बात कहता है, तो आपको आश्चर्य 
लगता है, पर बात ऐसी ही है। आप मेरी ही जमातके हैं। आप भी 
जनताके सेवक हैं । जनतासे आपको पेसा मिछता है । कमी इतनी ही है 
कि जनताको आपपर इतना भरोसा नहीं जमा कि वह आपके सामने 
प्यारसे अपना दिल खोल सके । आप उससे पूरी सहानुभूति रखें, तो 
आपपर उसका विश्वास जमते देर न लगे । 

सवोंदय पक्षमुक्त समाज है| छोग कहते हैं कि आपकी बहुत छो टी- 
सी जमात है, पर बाबा तो कहता है कि बाबाकी जमात तो सबसे बढ़ी है । 
बाबा जो बनाना चाहता है, सो आप पहले द्वी बन चुके | आप पक्षमुक्त 
हैं। आप मेरे समाजके हैं। आपको तनख्वाह लेनी है सरकारसे और 
काम करना है मेरा । भाप पक्षमुक्त रहें जोर दुःखीपर अन्याय न करें, 
तो आप सर्वोदयके ही कार्यकर्ता हैं। अभी यहॉपर जो नेतिक वातावरण 
बना हे, उसका उपयोग करना, उसे आगे बढ़ाना आपका काम है । 

सरकारी अधिकारियोंका सम्मेलन समाप्त होते ही सादा और सशस्त्र 
पुलिसके जवान ओर अधिकारी उसी हॉलमें एकत्र हो गये। कमिश्नर 
साहबने बाबाका स्वागत करते हुए बाबासे मार्गदर्शनकी प्रार्थना की । 

बाबा बोले : 

इस तो बहुत फस्र करते हैं पुलिसपर | जेलमें पुल्सिवालोंके साथ 
हमारा परिचय हुआ । तब मुझे पता चला कि पुछिसमें अच्छे 
सज्जन ओर धार्मिक छोग ह्वोते हैं । 


१३६८ चम्बकके बेहडढ़ोंमे 


आज सुबह हम बागी भाशयोंसे मिलने जेलमें गये थे। उनका पेशा 
पापका था | ढाका डाछते थे, फिर भी उनमें भक्ति-भाषना है। कल 
जब थे जेक जाने लगे, तो उन्होंने माँग की कि जेलमे हमें पूजा-पाठकी 
मनाही न रहे । जिन भाहयोंका जीवन पापमें गया, उनमें ऐसा भाव ! 
वैसा ही भाव पुलिसमें है। ठीक मार्गदर्शन मिले, तो पुलिस बहुत अच्छा 
काम करेगी । 
फिल्लौरमें कई प्रान्तोंके पुल्सिवालोंका शिविर हुआ था। वहाँ मैं 
आधे घण्टे बोला | मेरा व्याख्यान सुनते-सुनते कुछ भाश्योंकी आँखोंसे 
आँसू बहने लगे | पुलिसका काम जनताकी रक्षा करना है ओर उसके 
लिए अपनी जान खतरेमें डालना है । यह बात उन्हें समझायी, तो उनकी 
आँखोंसे आँसू टपकने छगे। 
पुलिसका दिल होना चाहिए---पहले मक्खन, पीछे मक्खन, बीचमें 
आड़ेका-्सा मक्खन | उसके अन्दर दयाकी भावना भरी रहनी चाहिए । 


पुलिसवाले अपने कतंव्यका पालन करें | उनका जीवन नियमित हो | 
ग्वानेमें, पीनेमें, सोनेमें, काममें जब्त हो, संयम हो | आलस कतई न रहे | 
आपको नित्य रामायण, गीता जैसी धमकी पुस्तकें पदनी चाहिए। दिल 
आपका नरम रहे, मौकेपर सख्त | अभी इस क्षेत्रमें कदोरसे कठोर दिल- 
वाले ढाकू शसत्र छोड़कर नरम बन गये ! उन्होंने जास्म-समर्पण कर 
दिया । हर इंसानके अन्दर सद्भावना होती है। याद रखिये कि इर इंसानके 
भीतर परमेश्वरकी ज्योति जलती रद्दती है । कभी-कभी उसपर पर्दा पड़ 
जाता है, पर वह कभी बुझती नहीं | पर्दा हटते ही वह चमक पड़ती है | 
ऐसा सोचकर हर इन्सानके प्रति हमदर्दी रखिये, हरएकको प्यार करिये ! 

चम्बल घाटीमें शान्ति-सेनाका काम तीत गतिसे चलना चाहिए, इस 
बातपर आज काफी विचार-विमरश होता रहा | बैठकमें सर्व-सेवा-संघके 
मन्त्री पूर्णचन्द्र जेन भी उपस्थित थे । फिर बाबाकी सम्मतिसे सक्रियरूँपसे 

इस क्षेत्रमं काम करनेवाले दस व्यक्तियोंकी एक कमेटी बनी, जिसमें 
कुँआरीबहन भी हैं | कमेटीके सदस्य हैं : 

स्वामी कृष्णखरूप, लल्लूदादा, महावीर सिंह, भगवत सिंह, बाबा 
परशुराम, लक्ष्मीचन्द वैश्य, श्रीराम गुप्त, केशव सिंह, राजेन्द्रकुमारी, 
हेमदेव शर्मा ( संयोजक ) | 

सायंकालीन प्रवचनमें इसकी चर्चा करते हुए बाबाने कहा : 

भिण्ड जिलेमें हम आठ-दस दिन और रहेंगे । यहाँपर शान्ति-सेनाका 
काम करनेके छिए दुस मनुष्योंकी एक कमेटी बनी है, जिसमें एक बहन 
भी है| हमारे जानेके बाद भी यह कमेटी यहाँ काम करती रहेगी । 
सब लोगोंकों सर्वोदिय-पात्र, सम्पत्ति-दान आदिमें सहयोग करना चाहिए । 
इम चाहते हैं कि यह क्षेत्र, जो आज 'डाकू-क्षेत्र” नामसे पुकारा जाता है, 
वह 'साधु-क्षेत्र! ( सज्न-क्षेत्र ) घोषित हो । 

यहाँ पर डाकुओंकी समस्याके साथ ढाकुओंसे पीड़ितोंकी समस्या 
भी हे । पुलिसवालोंकी समस्‍या हे । सुखबिरोंकी समस्या हे। जगद- 
जगह छोग पीढ़ित हैं, कोई एकसे है, कोई दूसरेसे । हम सबका दुःख 
निवारण करना चाहते हैं। हम सबसे मिलते हैं। हम समाजको तोडते 
नहीं, जोड़ते हैं | हमें इस काममें सबकी मदद मिलनी चाहिए | 

सामुदायिक इच्छा-शक्तिका यहाँ प्रयोग हो सकता है। पुलिस, 
सर्वोद्य-कार्यकर्ता और जनता तीनोंको मिरूकर यहाँ प्यारसे काम करना 
चाहिए, जिससे सारा क्षेत्र सर्वोदय-क्षेत्र बम आय ओर दम कहें : ““जर्म- 
शेश्रे, भिग्डक्षेत्रे ।!? इस तरह यह जिला अब नये रुपमें प्रसिद्ध हो | 

बाबाका आजका प्रवचन हरिजन-समस्यापर विशेष रूपसे केनिद्रत 
था। एक भाईने उनसे कहा था कि हरिजनोंके बारेमें कुछ कहिये | 
बाबा बोले; . 

मेंने तो शुरूसे अपनेकी हरिजन ही माना है और वे सभी काम 
अपनाये हैं, जो उन्हें करने पड़ते हैं । हरिजनोंसे एकरूप होनेके लिए 


१४० चम्बलके बेहढ़ोंमें 
ये तीन काम मैंने खास तौरसे वर्षों किये हैं: (१) भंगी-काम, 
( २) चमड़ेका काम और (३ ) बुनाई | 

और यह भू-दान क्‍यों! तेलूंगानामें घूमते समय हरिजरनोने हमसे 
जमीनकी माँग को । उन्होंने अस्सी एकड़ माँगी, हमें सो एकड़ मिली । 
तबसे भूदानका जो काम शुरू हुआ, वह आजतक चलता ही चला जा 
रहा है। हमने नियम बनाया है कि भूमिहीनोंकों जो जमीन बाँटी जाय, 
उसमें कमसे कम एक -तिहाई हरिजनोंको मिलनी चाहिए । 

हमारा यह नियम है कि जिस मन्दिरमें हरिजन नहीं जा सकते, उस 
मन्दिरमें हम नहीं जाते | बिहारके देवघरमें इसी कारण हमपर मार पड़ी । 
हरिजनोंकी सेवामें हमने एक कान समपंण कर दिया ! पुरीमें हमने 
जगन्नाथजीके मन्दिरमें प्रवेश मॉगा | हमारे साथ एक फ्रेंच बहन भी थी | 
मन्दिरवालेंने उसके साथ हमें प्रवेश देनेसे इनकार किया, इसलिए हम 
बिना दर्शन किये ही छोट आये | पंढरपुरमें मेंने कहा कि मुझे विठोबाका 
दर्शन मेरी शत्तंपर मिले, तभी में दर्शन करने जाऊँगा । मन्दिरके पुजारी 
तैयार हो गये | उन्होंने पत्रिका लिखकर दी कि आप जैसे महाभागवत 
भगवानके दर्शनको अवश्य पधारें | आपके सब साथियोंका स्वागत है।? 
हमारी एक जर्मन लड़की, जिसे हमने हेमा? नाम दिया है, हमारी 
एक मुस्लिम लड़की, जिसका नाम फातमा है ओर एक पारसी लड़की, 
जिसका नाम गुरूबइन है, इन सबको साथ लेकर हम मन्दिरमें गये ओर 
हम सबने बढ़े प्यारसे भमगवानको भालछिंगन दिया । 

अगर कोई यह कहे कि यह शख्स हरिजनोंकों भूछा होगा, तो में 
कह्ूँगा कि फिर हरिजनोंकों याद रखनेवाहा दूसरा कोई नहीं होगा। 
सवोदयमें अन्त्योदय होता ही हे। लेकिन इसमें यह पसन्द नहीं कि 
हरिजलोंकी अलगैसे सेवा की जाथ। “यह भाया रे हरिजन-सेवक !”? 
. ऐसे बेटे हुए, कटे हुए सेवकसे हमारा काम नहीं चलेगा ! हम किसी एक 
इुकड़ेकी नहीं, पूरे समाजकी सेवा करते हैं | 

कलसे बहुत गहन क्षेत्रमें जाना है, बहुत ही ऊबड़-खाबड़ रास्तेसे 
जाना है, इसलिए आज बाबाने बड़ी कड़ाईसे अन्तेवासियोंकी छेंटनी की : 

सुमति तुम जाओ, कान्ता हरविलास तुत्र जओ, कुसुम तुम जाओ, 
लवणम्‌ तुम जाओ, गौतम तुम जाओ, *'! 

फिर नमस्कार, प्रणाम, बिदाईका जो दौर चला, वह आधी राततक 
चलता रहा | मीटिंगोंके लिए आये बाहरके कार्यकर्ता भी ट्रेन, बस, 
मोटर, जीपके इन्तजारमें सब सड़कपर इकट्ठे हो गये | रामओतार जब इन 
सब लोगोंको बिदा कर रहा था, तो उसकी आँखें छलछला रही थीं | 
बहनोंकी बिदाईके मौकेपर तो वह रो ही पड़ा ! 

रातको ८॥ बजे साथियोंको पहुँचाने जब सड़कपर गया, तो देखा कि 
एक साहब वहींपर जेबी रेडियो खोले सुन रहे हैं समाचार | हम लोगोंने मी 
उन्हें घेर लिया । 

अरे, यह तो हवामें बाबा बोल रहे हैं : 

“म्रध्यप्रदेशके डकेतीम्रत्त क्षेत्रमें मेरे शान्ति-अभियानमें जो कुछ हुआ, 
वह एकदम अप्रत्याशित था | आध्यात्मिक अग्रतूर्मे अद्िसा एक सब्रक्क 
वक्ति है । महात्मा गांधीने राजनीतिक क्षेत्रमें उसका उपयोग किया | पिछले 
९ सालसे सामाजिक-आर्थिक क्षेत्रमें इसका उपयोग किया जा रहा है। 
'डाकू-क्षेत्र! कहे जानेवाले इस क्षेत्रमें इस बार इसके प्रयोगपर मुझे जैसा 
अनुभव हुआ, वैसा इससे पहले कभी नहीं हुआ था। कठोर हृदय 
पिघल गये हैं ओर सारा वातावरण भगवद्दीय भावनासे ओतप्रोश हो 
गया है। जिन लोगोंने ढकैतीको अपने जीवनका पेशा बना लिया था, 
वे पश्चात्तापकी भावनासे आये और उन्होंने भपने पुराने तोर-तरीके एक- 
दम बदल दिये। ऐसा जान पढ़ता है कि भगवानने उनके हृदयमें 
पैठकर देवी रमत्कार प्रकट कर दिया है। में तो उस जगदीश्वरके प्रति 
केवल कृतजझ्ञता ही प्रकट कर सकता हूँ, जिसपर विश्वास रखकर मैं सत्य, 
प्रेम और करुणाके मार्ग पर चछनेका प्रयत्ष कर रहा हूँ!” ७७७ 


मनहई नाँय, पोढे ऋँदच ! 


कचोंगरा 
२४ मई !६० 
दौनन दुख हरन देव संतन हितकारी ! 

यह भजन अभी बिल्लोरेजीने समाप्त किया ही था कि बाबाने कचों- 
गराके निवासियोंकोी सम्बोधित करते हुए कहा कि इधर वीर, उधर 
साधु--हन दोनोंके बीचर्म डाकू पेदा हो गये । साधुका गुण है सरल 
हृदय । वीरका गुण है मरनेकी तैयारी । डढाकुआंमें हमें दोनों गुण मिछते 

हैं। उनसे इमारी दोस्ती हो गयी । 
कहते-कहते बाबा भाव-विभोर हो उठे। बोले : पिछले दस-बारह 
दिनोंके भीतर जो घटनाएँ घटी हैं, उन्होंने हमारे दिलको अन्दरसे नरम 
बना दिया है। हमने देखा कि कैसे परमेश्वरकी ज्योति सबके अन्दर 
जल रही है । पहले में हृल्सुछ-यकीन था, अब अभयमुरू-य्कीन बन गया 
हूँ | पहले किताबोंमें बात पढ़ी थी, अब मुझे अहिंसाका साक्षात्कार हो 
गया | खुझे तीन दफा ऐसा सामूहिक साक्षात्कार हुआ । पहली दफा 
पोचमपल्लीमें, दूसरी दफा बिहारमें ओर तीसरी दफा यहाँ। व्यक्तिगत 


साक्षात्कार तो बहुत हुए । 
>< >< >< 


तीन-तीन बार अहिंसाका सामूहिक साक्षात्कार !!! 
कैसी अद्भुत घटना ! 


>< >< »< 

कुंआरी नदीसे नहाकर अभी हम लोग लोटे ही थे कि देखा, बाबा 

तैयार हैं ऐंती जानेके लिए । नदीके उस पार थोड़ी दूरपर है यह गाँव-- 
वाखन सिंहके भाई फिरंगी सिंहकी ससुराल | 


मनई नॉय, पोहे ऑय ! १४३ 

खिली धूपमें गये हम लोग | बाबा रोजकी तरह अपना हरा टोपा 
सिरपर लगाये थे। गाँवके भीतर एक जगह बाबाके बैठनेके लिए दरी 
बिछी थी | वहीं हम लोग बैठ गये | 

बाबा बोले : प्रेमका सन्देश फेलानेके रिए हम ९ सालसे धूम रहे 
हैं। गरीबोंके लिए हम जमीन माँगते हैं। अबतक हमें ४५ लाख एकड़ 
जमीन मिली है, जिसमें कोई ९ छाख गरीबोंकों बाँट भी दी गयी है | 
प्रेमलसे जमीन माँगनेका काम इससे पहले कभी नहीं हुआ | इसकी हवा 
चल पड़ी, लोगोंने प्रेमसे जमीन दी | 

सात-आठ महीने हुए। मानसिंहके बेटे तहसीलदार सिंहने जेलसे 
हमें चिट्ठी लिखी कि फॉसीके पहले हम आपका दर्शन करना चाहते हैं | 
तब हम कश्मीरमें थे | हमने इन जनरल साहबको भेजा । उनके कहनेसे 
हम यहाँ आये हैं और प्रेमकी बात लोगोंको समझा रहे हैं कि बागी भाई 
हमारे पास आये। उन्हें न्याय मिलेगा, उनके साथ सख्ती न होगी। 
बाल-बच्चोंकी तकलीफ न होगी। 

परमेश्वरकी कृपा है कि २० आदमी हमारे पास आये। उन्होंने 
बन्दूके रख दीं | बाल-बच्चोंसे मिले | परसों हमने उन्हें जेल पहुँचा दिया | 
उन्हें कामोंका फल तो मिलेगा, लेकिन वे परमेश्वरकी क्षमाके अधि- 
कारी बनेंगे । 

एक राह खुली है। हम चाहते हैं कि जो भी भूले-भटके भाई हैं, 
वे इमारे पास आ जायें । हम उनका स्वागत करते हैं। उन्हें न्याय 
दिलानेकी हम कोशिश करेंगे। आप हमारा यह सन्देशा ऐसे भाइयोंके 
पास पहुँचा दें, इसीलिए हम आपके पास आये हैं | 

| ५८ ९ 

बाबा, ये हैं बाबूसिंह, फिरंगी सिंहके साडे !!--जनरल साहबने एक 
भाईका परिचय दिया | 

“इनकी बहन वगैरह हैं न !? बाबाने पूछा । 

हूँ, हैं ।? 


888 फमवडड़े बेहहोंम 

बाबाने उनसे मिलनेकी इच्छा प्रकट की | बगलमें ही उनका घर है। 
बाबा उठकर चले | दो-एक भाई उनके साथ हो लिये ! 

फिरंगी सिंहकी पत्नी और उनके मायकेकी कई ख्त्रियाँ बरोठेमें आ 
गयीं | बाबाकों सबने प्रणाम किया। बाबाने पूछा : "क्या हालूचाल है 
तुम्हारा १ 

(क्या कहें बाबा ! दुःखका कोई पार है !! 

(तो तुम कहो न उनसे कि हाजिर हो जायें ।! 

“कहती हैं बाबा, पर कहीं मानते हैं हमारी बात ! हमने कितनी 
दफा उनसे कहा कि हाजिर हो जाव। हम सब कुट्त-पिटत हैं ! 
बाल-बच्चनका बड़ी तकलीफ है! !! 

बाबाने सत्याग्रहकी सलाह दी: "क्यों नहीं तुम छोग सत्याग्रह 
करतीं ! 

आँखोंमें आँसू भरकर बोली : कहते हैं, मरना है तो मर न जा ! कछ 
मरती हो, तो आज मर जा । नहीं तो ला हम तुझे गोली मारकर ढेर 
कर दें ! 

तबतक एक बहन बोली : बाबा, मनई नॉय, पौह्दे आँय ! 

बाबा नहीं समझ पाये | मैंने बताया : बाबा, यह कह रही है कि थे 
लोग मनुष्य नहीं, पश्य हैं !! 

जनरल साहब : यह लाखन सिंहकी भतीजी है बाबा ! मलखान सिंहकी 
बेटी । 

बाबाने कहा : देखो, इमें तो सबसे हमदर्दी है। जशिनकों पुलिस 
सताती है, उनसे भी हमदर्दी है, जिन्हें ढाकू सताते हैं, उनसे भी इम- 
दर्दी है। आदमी-आदमी, बचें-वर्चे हैंतो सब एक दी न ? तकलीफ 
तो सबको न होती है ! 

“हाँ, बाबा । 

बाबा बोले : तो अपने घरवालेंतक हमारा यह संदेशा पहुँचा दो 


मन नॉँय, पीछे जॉय ! १४७ 
कि गलत रास्ता छोड़ दो, प्रेमसे ही यह मसला होगा। भगवान्‌ उन्हें 
सद्बुद्धि दे ! 

कचोंगरा लोटे, तो जनरल साहब एक मकानके सामने आकर 
बोले; बाबा, यह है ज्वालासिंहकी ससुराल | 

“उनकी पत्नी है यहाँ ?” बाबाने पूछा । 

हाँ बाबा, यहीं है ।” 

(तो चलो भीतर ।' 

बाबा भोतर गये | जमीनपर बेठ गये। ज्वालासिंहकी सद्यःविधवा 
पत्नी आकर बाबाके चरमोंपर गिरी और जबतक हम लोग वहाँ रहे, रोती 
ही रही । बाबा उसे दिलासा देते रहे । 

“कितने बच्चे हैं तुम्हारे !” 

पाँच । 

भीतरसे कोई सालभरका एक बच्चा ले आया। उसने कहा कि बाबा, 
यह है सबसे छोटा बच्चा ! 

शोकसंतप्ता विधवासे बाबाने पूछा : भगवानका नाम लेती हो ! 

उसने सिर हिलाया । 

बाबा बोले : भ्रगवानकी याद करती रहो । उनका नाम छेठी रहो । 
वे ही सब पार करेंगे। 

दो सप्ताह हुए, एक पुलिस-मुटभेड़में ज्वालासिंहका देहान्त हो गया 
है। दाहिना हाथ माना जाता था वह छाखन सिंहका । 

दो-तीन मिनटके लिए बाबा प्रह्मल बागीके घर भी रुके और उन्होंने 
घरवालेंसे कहां कि आप लोग उन्हें समझाइये कि वे गलत रास्ता छोड़ 
दें और गलतियोंका प्रायश्रवित्त कर डालें। भगवान्‌ उनका भला करेगा | 

>< >< )< 


आज सायकालीन सभाके समय वषों आरम्भ हो गयी । बाबा म॑चसे 
उतरकर खुले मैदानमें आ गये और बरसते पानीमें श्रोताओंके बीच खड़े 
१० 


१४५६ ' शम्बंलक़े बेंहहोंमें 


होकर चहुत देरतक ताली बजा-बजाकर क्री क्रतेक्राते हे- 
रघुपति राघव राजाराम, पतित पावन सीताराम । उसके बाद उन्होंने कहा : 


यहाँ अमीनके साथ एक वात और निकली है---बागियोंकी । 
कुछको बागियोंने कतछ किया है, कुछकों पुलिसने | मेरे पास कुछ विधवा 
बहने आयोीं । उन्होंने कहा कि हमारे पति और बेटोंको डाकुओंने मार 
दिया । दूसरी तरफ ओर कुछ बहनें रोती आयीं, उन्होंने कट्टा कि 
पुलिसवालोंने ओर मुखबिरोंने हमारे घरवाल्येंको मार दिया है | तो हमने 
सोचा कि चलो, इन सब लोगोंसे कुछ प्रेमकी बातें करें। हमारे प्रेमका 
सन्देश सुनकर बीस लोग आये। उन्होंने अपने दृथियार हमें दे दिये। 
वे चार दिन हमारे साथ धूमे | भिण्डमें हमने उन्हें जेलमें पहुँचा दिया । 

उन्हें पूरा न्याय मिले, इसकी कोशिश की जायगी | बाबा आपके 
लिए, देशकी भमलाईके लिए तथा धर्मके लिए यह काम कर रहा है । 
याबा सबको अपना भाई मानता है। वह चाहता है कि कोई दुःखी 
नरहे। 

पँसठ सालकी उम्रमें बाबा साढ़े नो मील पेदक चलकर यहाँ आया 
और पासके गाँवमें बागियोंके रिश्तेदारोंसे मिलनेके लिए दोपहरके ग्यारह 
बजे गया और साढ़े बारह बजे लौटा । यह सब किसलिए ? इसीलिए 
कि दु्जन सजन बनें, डर हट जाय ओर आपसमें प्रेम बढ़े । प्यार, धर्म 
ओर भक्तिकी बात समझानेको बाबा गाँव-गाँव घूम रहा है। वह चाहता 
है कि हर जगह सुख और आनन्द बढ़े | हरएकका दिल उदार बने | सब 
लोग यह मानें कि गाँववाले सबके सब मेरे हैं, मेरे परिवारके हैं। एक 
भी आदमी दुःखी हो, तो हम उसका दुःख आपसमें बॉट छें। 

७७७ 


तय करो--“युद्ध-पर्व समाव्वम्‌ 


स्पोंडा 
२७५ मई १६७० 
“'इटावाके रमेश !? 
बाछभाईने परिचय देते हुए कहा : बाबा, बी० एस-सी० की परीक्षा 
दी है इन्होंने | कुछ दिन रहना चाहते हैं आपके साथ | 
रमेशका हाथ पकड़ते हुए पूछा बाबाने : 'कौन-कौनसे विषय हैं 
तुम्हारे १” 
रमेश : फिजिक्स, केमिस्ट्री ओर गणित | 
बाबा : अच्छा, गणित भी ! भगवानके बाद में दूसरा नम्बर देता 
हू गणितको । तुम गणितको कापियोंतक ही महदृद रखते हो कि 
जीवनमें भी उतारते हो ? गणितके विद्यार्थीका तो हर काम नपा-तुला 
होना चाहिए--खाना-पीना, उठना-बैठना, चलना-फिरना, सोना-जागना, 
बात-व्यवहार सब | वह रत्तीमर भी कोई चीज फिजूल खर्च न करेगा--- 
पानीतक नहों | 
रमेश : बाबा, में चाहता हूँ कि कुछ दिन आपके साथ रहूँ । 
बाबा ; कितने दिनतक ! 
रमेश : पच्ीस सारूकी उम्रतक | 
कुछ कौतृहल हुआ बाबाको | पूछा : अभी क्या उम्र है तुम्हारी ! 
रमेश : अभी तो में उन्‍नीसका हूँ । 
बाबा : तो छह बरस ही क्यों रे भाई ?! रहना तो मिनटभर या 
जिन्दगीभर | | 
रमेश : रहना तो जिन्दगीभर चाहता हूँ, पर शायद आप तैयार न 
हों, इसलिए छह बरस ही कहे | 





१४८ शस्वलके वेहड़ंमे 


बाबा : तो छह ही क्‍यों कह्टे ! सात क्‍यों नहीं ! पचीसकी उम्रमें 
शादी करके अलग हो जाना चाहता है क्‍या ! 

रमेश : शादी तो बाबा, तीन साल पहले ही हो चुकी है.। 

बाबा : तो मेरे साथ अकेले रहोगे या पत्नीके साथ ! 

रमेश : अकेला ही रहूंगा बाबा | 

बाबा : और विवाहके समय अग्निकों साक्षी देकर जो प्रतिज्ञा की है 
जीवनभर साथ न छोड़नेकी, उसका क्या होगा १ 

रमेश : शादी तो मेरी जबरन कर दी गयी बाबा । मैं तो चाहता ही 
नहीं था, पर मेरे बाप ओर माईने कहा कि शादी न करोगे, तो पढ़ाईका 
खर्च बन्द कर देंगे। 

बाबा : ऐसा क्‍यों ! ह 

रमेश : मेरी पत्नी ढाकूकी बेटी है । उसके बापने मेरे घरवाकोंको 
डराया, धमकाया ओर कहां कि छड़का शादी न करे, तो उसकी 
पढ़ाईंका खर्च बन्द कर दो । 

बाबा : मेरे साथ रहनेमें उस डाकूका डर नहीं है तुम्हें ! 

रमेश : अब तो वह मर गया है बाबा । अब उसका क्या डर ! मैं 
तो आपके साथ रहकर देश-सेवा करना चाहता हूँ। पत्नीके साथ नहीं 
रहना चाहता | 

बाबा : तो उस बेचारी लड़कीका क्‍या होगा ! झादी तो अब हो 
चुकी । अब तो प्रेंमसे उसे निबाइना ही है| भाईके दोषझी सजा उस 
लड़कीको क्यों देते द्वो ? तुम दोनोंको साथ-साथ देश-सेवा करनी चाहिए | 


रमेश : बावा, वह ब्रिलकुर नहीं समझती | उसके लिए काछा अक्षर 
मेंस बराबर है | 

बाबा : उसे कभी समझाया भी है ! 

रमेश : हाँ बाबा, समझाया है | 

बाबा : अच्छा, अब जाकर फिर समझाना । कड़ना, बाबाने तुझे भी 


तय करो--“बुद्ध-पर्व समाप्तम्‌ !” १४९ 
बुलाया है, मुझे भी। अबकी बार आना, तो उसे साथ लेकर भाना | 
कुछ दिन दोनों मेरे साथ रहना । फिर आगेकी बात सोचेंगे | 

रमेश : आपके पेर छू दूँ बाबा ! 

बाबा : अरे, जब हाथ पकड़ छिया, तो पैर छूनेकी जरूरत ही क्‍या 
रही ! अच्छा जाओ, सद्बुद्धि रखो ! 

>< >< < 

खूब ऊबड़-खाबड़ था आज सबेरेका रासता। ऊँचो-नीची कंकरीली- 
पथरीली सकरी गैल। जगह-जगह धूल उड़ती। कई-कई आदमियोंका 
साथ चलना तो दरकिनार, दो आदमियोंका भी साथ-साथ चल पाना 
मुश्किक था | 

रमेशके साथ बाबाकी मनोरं जक वार्ता चल रही थी, तो हम छोग 
पीछे-पीछे कूदते-फॉदते चल रहे थे। थोड़ी देर बाद ऊँचे-मीचे टीलोंके 
बीच एक खुला खेत मिला । बाबाने चलना छोड़ वहाँ आसन जमा 
दिया | हम लोग बैठ गये चारों ओरसे उन्हें घेरकर | 

बाबा कुछ देर शान्त रहे, फिर उनके मुखसे झरने लगे ये अमृत-कण : 

सारा तमाशा मनका है। एक मिसाल लें। दो बेटे हैं, दो बाप । 
एकका बेटा मर गया, उसे पता नहों । वह आनन्दमें है| दूसरेका बेटा 
हैतो जिन्दा, पर उसे गलत खबर मिलो है कि वह मर गया | अब वह 
दुःखी है। निष्कर्ष क्या निकला ! यही कि झोकका सम्बन्ध घटनासे 
नहीं, मनसे है । घटनासे होता, तो मरे हुए बेटेका बाप सुखी क्‍यों होता, 
जीबित बेटेका बाप दुःखी क्‍यों होता ! तो सुख-दुःखकी प्राथमिक जिम्मे- 
दारी है मनपर | 

दुनियामें तरह-तरहकी धठनाएँ घटती हैं। उनकी जानकारी मिलते 
ही हम खुद होने लगते हैं, दुःखी होने लगते हैं। पुराने जमानेमें ऐसा 
कुछ न होता | तीन सो साल पहले बड़ीसे बड़ी घटनाएं घठ जातीं, पर 
हमें उनका कोई पता ही नहीं लगता था। आज तो किसी घटनाका 
एकदम पता लग जाता है ओर पता लगते ही मन चंचल हो उठता है। 

यह ठीक नहीं । क्लोभ होनेसे अनावश्यक बेदना होती है । उससे कोई 
फायदा नहीं । 

हाँ, अब एक बात अवश्य देखनेमें आ रही है | आजकल लोग खाना 
खाते जाते हैं ओर खून, फॉसी ओर विनाशकी खबरें पढ़ते जाते हैं । 
उनके दिल्लेंपर कोई खास असर नहीं होता । यह सब देखकर मुझे छगता 
हे कि मानव-समाज अब स्थितप्रज्ञ बननेकी तैयारीमें है। ऐसी खबरोंसे 
मन धोरे-धीरे वेदनाझून्य बनता जायगा। पहले ऐसी खबरोंसे मनमें क्षोभ 
बढ़ता है, उससे दुःख बढ़ता है। पर आगे चलकर मनुष्य सोचने लगेगा 
कि व्यथंकी जानकारी हासिल करनेसे क्‍या छाभ है ! मेरा तो ख्याल है 
कि विज्ञानकी इद्धिके साथ-साथ मनुष्य सादगीसे रहना सीखेगा | विज्ञान 
जितना बढ़ेगा, आदमीकी जिन्दगी उतनी ही सादी बनेगी और आध्या- 
त्मिक कृत्ति बढ़ेगी। 

स्पोंडा पहुँचते-पहुँचते कुछ धूप हो गयी। तीन-चार साल पहले इस 
गाँवमें डाकू-पुलिस भिड़न्त हुई थी। दोनों तरफसे गोली चली । मरा तो 
कोई नहीं, पर गॉववालोंकी बड़ी फजीहत हुई। मारपीट, फसलकी 
बबांदी आदि | 

नहानेके लिए हम लोग जब नदीपर गये, तब गाँवमें इस घटनाका 
पता लगाया | लोगोंने बताया कि बागी लोग अचानक ही कहींसे आ 
गये । गाँववालोंसे पूछा : क्यों, पुल्सि तो नहीं है !” बे बोले : “नहीं, 
पुलिस नहीं है।” इधर अचानक पुलिस आ गयी | उसने पूछा : "क्यों, 
बागी तो नहीं हैं !? लोग बोले : नहीं, बागी यहाँ नहीं हैं |? 

गॉववालोंकों न पुल्सिका पता था, न बागियोंका | संयोगकी बात 
कि उसी समय अचानक पुलिस भी आ गयी, बागी भी। दोनोंकी 
मुठभेड़ हो गयी | गाँववाले पिस गये बीचमें। बागियोंने समझा---ये 
लोग पुलिसको छिपाये थे ! पुल्सिवालोंने समझा--थये लोग डाकुओंको 
छिपाये थे ! 

बादमें दोनोंने गॉवको सताया | पुलिसने एक सिरेसे दूसरे सिरेतक 
लोगोंको बुला-बुलाकर पीटा । खड़ी ज्वार भी काटकर फेंक देनेका 
आदेश दे डाछा | डाकुओंने अपने ढंगसे गॉववालॉको सताया । 
>< ८ ८ 
आज हमारा पड़ाव गाँवके बाहर है एक मन्दिरमें। मन्दिरके बढ़े 
बगीचेमें कई तम्बू लगे हैं। पूर्वमें बाबा ठहरे हैं, पश्चिमके तम्बूमें हम 
लोग । बाहर भी कुछ तम्बू हैं | उधर पुलिसके लोग पड़े हैं । 
प्रवेश-प्रवचनमें नदियोंका महत्त्व बताते हुए बाबाने कहा : नदियोंके 
किनारे पवित्र माने जाते हैं ! होने तो चाहिए थे यहाँ शानी, पर होते हैं 
डाकू | ब्ज्ञभूमिमें आपसमें लद़नेवाले यादव पेदा हो गये हैं। यहाँ 
कोई लाल टोपी लगाये हैं, कोई सफेद | कोई नंगे सिर हैं, कोई फेंटा 
बाँधे | ये मुखतलिफ जमातें हिन्दुस्तानका वैभव हैं | ये सब आपसमें मिल 
जाये, तो काम चले |सा रे गम प ध नो--इन सातों स्वरोंकी सुसंगति 
होनी चाहिए । हम देखते हैं कि इधर पुलिस है, उधर डाकू | इधर इनके 
मुखबिर हैं, उधर उनके । इधर ग्राम-रक्षादल है, उधर गाँववाले। इस 
तरह मुख्तलिफ जमातोंमे बंटे रहनेसे देशकी ताकत केसे बढ़ेगी ! अब हम 
इस क्षेत्रमें आये हैं, तो तुम लोग तय करो कि अब 'युद्ध-पर्व समाप्तम! ! 
अब यहाँसे 'शान्ति-प्ं! शुरू होना चाहिए । 
हमारे पास एक कुंजी है: सर्वोदय की कुंजी । 
ताका झुंजी हमें गुरु दीन्हीं। 
जब चाहों तब खोकों किवरवा ॥ 
हमारी कुंजी क्‍या है ! हमारे गुच्छेमें हैं चार तालियाँ : 
( १ ) सबपर प्यार | 
(२) हिम्मत, निर्भयता | हम किसीसे डरें नहीं। बन्दूकवाल्य डर- 
पोक होता है | जहाँ बन्दूक छीनी कि सारी ताकत खत्म | 
( ३ ) पश्चात्ताप | जो हुआ सो हुआ, आगे जो कुछ न्याय होगा, 
उसे हम खुशीसे कबूल करेंगे | 


१५२ सम्बलके बेहड़ोंमे 


(४ )-क्षमा । न्यायके साथ थोड़ी क्षमा भी रहनी चाहिए--जैसे 
दूधके साथ शहद । किसीने अगर हमारे लड़केको मार दिया, तो हम यह 
न सोचें कि हम भी उसे मारें | इससे द्वेष बढ़ता है। जो दुःख हमें भुगतना 
पड़ा है, वह दूसरेको न भुगतना पढ़े, इसका नाम है क्षमा । 

नदी थोड़ी दूर है यहाँसे | खूब ठेढ़ा-मेढ़ा रास्ता है खारोंसे हो करके | 
लौटते समय हम लोग राह भूल गये, थोड़ी दूर भठकना भी पड़ा | आज 
पता चछा कि कैसे चम्बलके खारोंमें छोगोंको छिपना आसान होता है 
और पकड़ना कठिन ! 

| ल्‍८ ५८ 

तीसरे पहर आयी खूब जोरकी आधी, तूफान, वर्षा। हमारा छोटा 
तम्बू लड़खड़ानेको था, पर एक भाई थामे रहे जोरसे। रास्सियाँ तनने 
लगीं, खूँटे उखड़ने लगे | लल्लूदादा आ गये तबतक | दोड़े वे बाबाके 
तम्बूड़ी तरफ | उस तम्बूका भी बुरा हल था | उनके पहुँचनेके साथ ही 
वह तो गिर ही पड़ा ! ताई पहलेसे बाबाको कद्द रही थों बाहर जानेकों, पर 
वे बैठे रहे मुसकराते हुए | बाबाको दबते देख लल्छूदादाने अपना पेर 
अड़ाकर बीचके भारी बॉसको थामा ओर ताईसे कहकर बाबाकी जबरन 
बाहर निकाला । फिर उन्हें मन्दिरके पठे हुए कमरेमें पहुँचाया | पानीने 
तमाम सामान, कपड़े, कांगज-पत्र बुरी तरह भिगा दिये थे। गिरे हुए. 
तम्बूसे उन सबको निकालनेमें हम लोगोंको काफी देर लगी | 

सायंकालीन प्रवचनमें बाबाने कहा : 

आज अभी बारिश पड़ी थी। उसमें हमारा तम्बू गिर गया | हम 
भी गिर गये । जरा समझा आया। ऐसी घटनाएँ हमारी बाज्ञामें कभी- 
कभी घटती ही रहती हैं। 

हमारी यह भूदान-यात्रा क्यों चल रही है ! सभी जानते हैं कि हम 
गरीबोंके ज्तिनिधि हैं। इमने भूमिदीनोंके लिए जमीन मॉगनेका काम 

उठा लिया है। अबतक हमें पेंतालीस लाख एकड़ जमीन मिल चुकी है, 
जिसमें कोई नो लाख एकड़ बॉँटी जा चुकी है। दान और प्रेमका ही एक 
तरीका है, जिससे जमीनकी समस्या इल हो सकती है | 

हम जानते हैं कि “सुमति-कुमति सबके उर रहहीं”१ डाकू हमारे प्यारे 
मित्र हैं। ढडाकुओंकी तरफसे ज्यादती हुईं है, तो पुलिसकी तरफसे भी 
कम ज्यादती नहीं हुईं। इधर डाकू, उचर पुलिस। जनता दोनोंके 
बीचमें पिसी जा रही है । 

लच्छी नामका मशहूर डाकू हमारे पास आया | तीन सालसे बम्बईमें 
वह आराम कर रहा था। उसने अखबारमें पढ़ा कि बाबा इधर आया 
हुआ है | बाबाके आगे शरण जानेसे पुलिस ज्यादती नहीं कर सकेगी। 
तीस-बत्तीस छाखकी आबादीवाले बम्बईमें उसे कौन पकड़ता है? फिर 
भी वह बाबाकी शरण आया | और वह छुकमान ( छुका ) ! वह आया, 
उसकी गोली आयी । भिंडतक हमने उन्हें अपने साथ रखा । 

एकने कहा कि बाबाने डाकुओंको जेलमें भेज दिया, यह टीक नहीं 
किया | बाबा उन्हें अगर जेलमें नहीं रखता, तो क्या करता ? सरकारके 
कानूमकी अपनी मर्यादा है । उसके खिलाफ तो जाना नहीं है। हम कोशिश 
करेंगे कि सबको न्याय मिले। सुआफीकी बात नहीं सोचनी लाहिए। 
यहाँ मुआफी मिलेगी, तो भगवानके यहाँ सजा मिलेगी । 

पुलिसने कुछ डाकू खत्म किये, तो कुछ पैदा भी किये | हिंसासे हिंसा' 
ही पैदा होती है। हिंसाका मुकाबछा अड्डिसासे करना होगा। यह बात 
सरकारने भी महसूस की। अब तो यह बाल फेल गयी है। दृर-दूरसे 
लोग देखने जाते हैं कि हिन्दुस्तानमें यह क्या भ्रज्ीब यात हो रही है 
कि बीसों छोग प्यारसे अपने-आयको हमारे सुधुर्द कर देते हैं । 

खर्च बहादुरी खींखों / 


पांठ री 

मूमि-दान-यज्ञ हम सफर बनायेंगे । 

प्रवेश-प्रवचनमें बाबा बोले ; सुना आपने--'भूमि-दान-यज्ञ हम 
सफछ बनायेंगे !” गरीबोंके लिए, भूमिहीनोंके लिए हम जमीन माँगने 
निकल पढ़े | ४५ लाख एकड़ मिली। सोचते थे, बहुत कम है | पर अब 
लगता है कि बहुत है। सरकार बहुत करेगी, तो उसे ८-९ लाख एकड़ 
मिल सकेगी। हम तो उतनी जमीन बॉट भी चुके ! भूदानसे बढ़कर 
गरीबोंका दु/ख बॉटनेका दूसरा रास्ता हमने देखा नहीं। भूदान प्रेम 
बढ़ाता है, धर्म-भावना बढ़ाता है, ताकत बढ़ाता है। 

बागी लोग हमसे मिले | हमने उन्हें समझाया कि छोड़ो यह काम । 
बोले ; हम राजी हैं |! उन्होंने अपने हथियार हमें दे दिये | एक बन्दूकमें 
दूर्बीन थी । ऐसे शज्रोंस लेस भाई आये | एक बागी भाई आये बम्बई- 
से | हमने प्यारसे समझाया । उन्होंने अपने-आपको हमें सोप दिया | हम 
ऐसे भाइयोंसे कहते हैं कि तुम भी प्रेमसे जिओ, दूसरोंको भी जीने दो । 
बागियोंने पुलिस पेदा की, पुल्सिने बागी पेदा किये | अहिरावणके रक्तकी 
बूँद-बूँदसे राक्षस पेदा हो रहे हैं। जनताकों दोनोंसे तकलीफ है ! रित्रियाँ 
दुःखी हैं, बच्चे दुःखी हैं | इसलिए यह गलत काम बन्द कर देना चाहिए | 

> > >< 

लब्दूदादाका गाँव यहाँसे पास ही पड़ता है। आज सोचा था कि 
उनके गॉवपर हम लोग दिनमें धावा मारेंगे, पर उन्होंने कहा कि वहाँ 
बूढ़ी माताजीके सिवा और कोई नहीं है.। इसलिए नहीं गये । पर शामकी 


सच्ची बहादुरी सीखो ! १णप्‌ 
सभामें देखा कि उनकी पुत्र॒वधू कमला मेरे बगलमें ही आ बैठी है, 
माताजी भी हैं, भामी भी ! यह खूब रहा ! 
»< ५८ >< 

दोपहरमें लाखन सिंहकी बहन सोनचिरेया बाबासे मिलने आयी। 
कुँआरीबहन गयी थीं उसके घर । बाबाने उससे कहा कि सुनते हैं कि 
तुम्हारा भाई तुम्हारी बात मानता है। उसके पास मेरा यह सन्देशा भेज 
दो कि बाबा कहता है कि तुम अपना गलत रास्ता छोड़ दो । अपने 
कियेके लिए पश्चात्ताप करो | भगवान तुम्हें सदबुद्धि दे ! 

कुछ देर हम छोग सोनचिरेयासे बातें करते रहे | दो छोटे-छोटे बच्चे 
थे उसके साथ--एक नौ सालका, दूसरा चारका । बताया उसने कि बड़ी 
तंगीसे उसका गुजर-बसर चलता है। 

सायंकालीन प्रार्थनामें बाबाने कहा : 

वर्षोसे यहाँ डाकू-समस्या खड़ी है। हमारी निगाहमें कोई डाकू 
नहीं, भगवान्‌ किसीको डाकू पेदा नहीं करते । छाचारीसे छोग ऐसे 
कार्मोंमें छग जाते हैं । वे जगह-जगह भटकते रहते हैं हमारी तरह-- 
“रैन बसेरा कर छे ढेरा”” ! 

वे छोग बहादुर तो होते ही हैं, पर गछत राहपर चले जाते हैं 
ओर गरूत काम कर बेठते हैं। फिर पुलिस पीछे लगती है । फिर उन्हें 
डाकू ही बने रहना पढ़ता है । बन्दूकसे मसछा हक होनेवाला नहीं है । 
बन्दूकके चलते किसीकों चैनसे रहनेको नहीं मिलेगा । भय फैलेगा । 
बहादुर डरपोक बन जायेंगे | बन्दुक हटनी चाहिए | इम सच्ची बहादुरी 
सिखानेके लिए यहाँ आये हैं । छाठी, तलवार, बन्दूक कोई भी शस्त्र जब 
हाथमें आता है, तो आदमी डरपोक बन जाता है । सच्ची बहादुरी 
आत्मासे काम करनेमें है । 

बाबाके हाथमें डण्डा भी नहों रहता | किसी भी जंगल, पहाड़में 
याबाको डर नहीं मालूम हुआ। यह कौन-सा बल है! यह आत्मबल 
है। जिसके भनमें प्यार है, वह डर नहीं सकता । आत्सा कभी सरती 


१७६ चस्वसके बेहड़ेंमें 
नहीं । देह तो जानेबाकी ही है। ओ शख्स इस बातको जानता है, वह 
बहादुर हे। बहादुर आदमी देहसे आत्माकों अकम मानता हे। 
लेकिन यहाँपर बन्दूककों बद्ादुरीका भाधार मानते हैं । 

हमें सच्ची नि्ययता सीखनी होगी। कोई हमें तभीतक डराता हे, 
जबतक इम डरते हैं । 

यहाँका क्षेत्र बहादुरोंका क्षेत्र बन सकता है। बन्दूक उठानेमें निर्भ- 
यताका कुछ हिस्‍सा तो जाता ही है, पर डसके छोड़ देनेपर सश्ली बहा- 
दुरी आयेगी ओर तब हम आत्माके बहपर दुर्जनोंसे छढ सकेंगे । बनम्यूक- 
वालोंसे में कहता हूँ कि बन्दूक हटाजो । बन्दूक इटामेके किए नि्भयता 
आाहिए। उसके लिए ज्ञान चाहिए, विवेक चाहिए ओर वह विवेक 
आयेगा सत्संगसे | 

“बिनु सत्संग विवेक न होई । राम-कृपा बिसु सुछन न सोई ॥ 

| >्‌ >< 


बाबाके प्रवचनके उपरान्त लल्लूदादाने ख्चेरोकों लाकर बाबाके 
चरणोंमें उपस्थित किया | बोले : बाबा, ये खच्ेरे भाई हैं, सिकाटा 
गाँवके । इनसे एक साधुने कहा कि सम्बत्‌ ?१७ से ”२० के भीतर एक 
बाबा इधर आयेगा | वह तुम्हारा उद्धार करेगा । ये मानते है कि वह 
बाबा आप ही हैं ! 

खच्चेरेने बाबाको प्रणाम करके कहा : बाबा, अबतक में गल्लत रास्ते- 
पर था । अब कभी कोई गलत काम नहीं करूँगा। आप मेरा उद्धार 
करिये | । 

> दर । <्‌ 

सभाके उपरान्त में चि० कमला और लल्लूदादाके परिवारको बाबाके 
पास ले गया प्रणाम कराने । मैंने कहा : बाबा, यह है कमला, दीवान 
दानुष्नसिहकी बेटी, ल्घछूदादाकी पुत्रबधू | दादाका पुत्र राजेन्द्र था न 
अपने साथ कई दिन ! ये हैं राजेन्द्र की माँ, ये हैं उसकी दादी ! 


सची बहादुरी सीखो ! १५७ 

बागियोंके आत्मसमर्पणकों लेकर बाबाके पास बधाईके पत्रों और 
तारोंका ताँता लग रहा है। अच्युतभाईने दिखाया आज शफी साहबका 
' एक पत्र | ऊपरसे नीचेतक आदर, श्रद्धा और मुहब्यतसे लबरेज | 

राष्ट्रपति राजेन्द्रवाबूका तार है : 

“आज सारा राष्ट्र आपके उस कार्यकी ओर आशा ओर प्रसन्नताकी 
दृष्टिसे देख रहा है, जिसके द्वार आप डाकुओंमें उत्तम एबं नेतिक भावना 
जाग्रत करनेमें सफल हुए हैं, ओर जिसके द्वारा उन्होंने उत्साहित होकर 
आत्म-समरपंण किया है | 

“आपके प्रयत्न हम बहुतोंके लिए उस नेतिक भावनाके सफल एवं 
उत्तम परिणाम हैं, जिनके द्वारा गलत मार्गपर चले हुए व्यक्ति उत्तभ 
मानव बननेको अग्रसर हो रहे हैं। में आपके उद्देश्यींकी पूर्ण सफलताकी 
कामना करता हूँ और आपके प्रति अपनी सदूभावना और सम्मान प्रकट 
करता हूं।” 

>< >»< >९ 

शट्रपतिने मेजर जनरल यदुनाथ सिंहको भी तार भेजा है: 

“आप उत्तम मानव बनानेके काममें अग्रसर हो रहे हैं । में आपके 
उद्देश्योंकी पूर्ण सफलताकी कामना करता हूँ एवं आपके प्रति अपनी 
सदभावना और सम्मान प्रकट करता हूँ ।” ७७७ 


दोस्तोंके पास घायाका सन्देंश पहुँचाओ | 


नयागाँव 
२७ मई '६० 


“आपके सिरके बाल तो काले हैं, दाढ़ीके बाल कैसे सफेद हो गये 
बाबा १” 

डॉक्टर सुशीलाका यह प्रश्न सुनकर बाबा मुसकराते हुए बोले : 
आश्रममें मच्छर बहुत थे । बापूने उनकी दवा निकाली थी: मिद्टीका 
तेल | हम लोग मिद्टीका तेल चुपड़कर लेटते | उसीका यह नतीजा है ! 

>< >< >< 

ऊँचे-नीचे, टेढ़े-मेढ़े रास्तेसे होते हुए हम छोग जब यहाँ पहुँचे, तो 
धूप खिल रही थी | आजका पड़ाव मन्दिरमें है। ठहरनेकी जगह कम है। 
हम लोगोंने सदर दरवाजेके बगलमें एक तरफ अपना बिस्तर डाल दिया | 

प्रवेश-प्रवचनमें बाबाने कहा : हिन्दुस्तानके गरीबों, अमीरों और 
मध्यम-बर्गके छोगोंकी एकता बनानेके लिए हम घूम रहे हैं। हम चाहते 
हैं कि मालिक ओर मजदूर, छोटे और बड़े मिलकर एक रहें और ग्राम- 
परिवार बनायें; बीमारोंकी, विधवाओंकी सेवा हो; दुःखियोंका दुःख मिटे 
और बेकारोंको काम मिले। हम चाहते हैं कि गाँव-गाँवमें प्रम-स्वराजका 
नमूना पेश हो । इसके लिए पहल्य कदम यह है कि जमीन सबको 
बॉट दी जाय ! 

इधर जबसे हम चम्बल घाटीमें आये हैं, तबसे यहाँ कहा जा रहा है 
कि यहाँ डाकू-समस्या है । 

घमक्षेत्रे मिण्डक्षेत्रे समदेता युयुत्सबः 
पुलिसा: डाकवदुचैव किमकुर्बत संजय ९ 


दोस्तोंके पांस बाबाका सन्देश पहुँचाओ ! १५९ 
_मिण्ड-क्षेत्रमें पुलिस ओर डाकू दोनोंमें भिड़न्त हो रही है, दोनोंसे 
लोग तड्ढ हैं । डाकुओंकी आफतसे बरी करनेके लिए पुलिस आयी | अब 
उसके कारण भी व्लेगोंको मुसीबत उठानी पड़ रही है। इससे समस्या 
उलझती है, सुलझती नहीं । 
कुछ बागी भाइयोंने अपने शरख्त्र हमें सॉप दिये और अपनेको भी 
सोंप दिया | चार दिन हमारे साथ घूमते रहे | उसके बाद भिण्डमें वे 
जेल चले गये | अमी कुछ छोग और बचे हैं । वे भी अगर आ जाते हैं, 
तो अच्छा होगा | उनमेंसे अगर कुछ लोग यह सोचें कि दो-चार महीना 
देख लेंगे, उसके बाद जायेंगे, तो ऐसा विचार मूृखंताका होगा | विश्ञनके 
जमा नेमें जद्दी करनी चाहिए | पश्चात्ताप धीरे-धीरे नहीं होता । बाबापर 
विश्वास रखकर जो लोग अभीतक नहीं आये हैं, वे भी था जायें ! 


कल एक भाई आये | उन्होंने अपने-आपको हमारे सुपुर्द कर दिया । 
उनका कहना था कि एक बाबाने उनसे कहा था कि सत्रहसे बीस संवत्‌- 
तक एक बाबा आयेगा, ठुमको उस बाबासे मिलना चाहिए. ओर अपनी 
गलती माफ करानी चाहिए | तो जंगलमें रहनेवाला कोई बाबा हमारा 
प्रचार कर रहा है, उसे हम जानते भी नहीं ! “जागिये रघुनाथ कुँअर पंछी 
बन बोले !” जंगलके पंछी बाबाका संदेश पहुँचाते हैं। परमेश्वर ही यह 
सारा इन्तजाम करता है, लेकिन ओजारके तौरपर वह हमारा डपयोग 
कर लेता है । आप सब लोग हमारे प्रचारक बन जायें और बाबाका 
सन्देश बाबाके दोस्तोंके पास पहुँचा दें। परमेश्वरका नाम लेकर हमारे 
उन भाइयोंकों हमारे पास आना चाहिए और अपने किये हुए कामोंके 
लिए पश्चात्ताप करना चाहिए । 


)< »< )< 
इधर आदेश हुआ है कि कोई भी बांगी जैसे ही आत्मसमर्पण करे, 


वैसे ही उसे गिरफ्तार कर जेल भेज दिया जाय। खरोरेको' पुलिस 
गिरफ्तार करके ले जाना चाहती थी, पर वह दो-चार दिन बाबाका 


१६० ._; * म्बलके बेहडोंयें 
सत्संग कश्ना चाहता था। उच्च अधिकारियोंसे बात की गयी, तो उन्होंने 
खचेरेकी भिण्ड जिलेकी समाप्तितक बाबाके साथ रहनेकी अनुमति दे दी | 

डॉक्टर सुशीलाः नायर आज मिण्ड जेलमें बागी भाइयोंसे मिल 
आयी | 

भर ओर ञ८ 

सायंकालीन प्रार्थना-सभामें बाबाने कहा : 

इस क्षेत्रकों 'डाकू-क्षेत्र' समझकर पुलिसको सौंप दिया गया है। कुछ 
बागी भाइयोंने समर्पण किया | यह बहुत बड़ा काम है, लेकिन यह 
इंश्वरकी लीला है। अभी एक भाईने हमारे पास एक लेख भेजा है, जो 
उसने सन्‌ १९५३ में एक मासिक पत्रिकामें लिखा था |# उसमें उसने 
लिखा था कि चम्ब्द घाटीकी डाकू-समस्या सरकारसे हल नहीं 
होगी, इसके लिए विनोबाको बुलाया जाय । पुलिसके डी० आईं» जी० ने 
भी तीन साल पहले कहा था कि इसके लिए बिनोबाकों बुलाया जाय । 
यह सब ईश्वरकी ही छीका है। मेंने इसमें क्या किया ? यह ईश्वरकी ही 
इच्छा है। हम अगर इस अहंकारकों उठा के, इसे अगर इम अपनी 
करामास मान लें, तो ढाकू तो स्वरगंमें चले जायेंगे, हम नरकमें । 

हमने दस मनुष्योंका एक मण्डल बनाया है । इसमें सब पक्ष-मुक्त 
लोग हैं | पक्षवाले कार्यकर्ता अच्छा इरादा रखते हुए भी बात बिगाड़ 
देते हैं ओर दिल तोड़ देते हैं | इमें दिल तोड़ने नहीं, जोड़ने हैं । 

हमारी एक बहन आज भिण्ड जेलमें हो आयी है। जेलमें जो बागी 
भाई रखे गये हैं, वे बहुत खुश हैं। पढ़नेके लिए उन्होंने वाल्मीकि- 
रामायण और महाभारत जैसे ग्रन्थ माँगे हैं। ये छोग शखस्पराख छोड़कर 
आये हैं मर रामायण जैसी किताबें पढ़नेको माँगते हैं! साधारण 
आदुमियोके चेडरोंसे इनके चेहरों कोड फर्क नहीं कगा । इनके चेहरों 
कोई ऋरता नहीं, कोई भयजनक बात नहीं । ये साफ-सुथरे भी दिखाई 


# “विक्रम' ( उज्जैन ), जुलाई १९५३ : सम्पादकीय टिप्पणी । 


दोस्तोंके पास बाबाका सन्देश पहुँचाओ ! १६१ 


पढ़े । बात इतनी हे कि ये गलत राहपर छग गये । पुलिस इनके पीछे 
पड़ती है, तो ये और पके हो जाते हैं | 

बन्दूकसे काम लेना जहाँ झुरू होता है, वहाँ बन्दूक बढ़ने लगती है । 
जैसे बकरीसे बकरी बढ़ती है, वेसे ही बन्दूकसे बन्दूक बढ़ती है। यह 
बडी मयानक बात है कि मुखबिरोंमें, ग्रामरक्षक-दल्में बन्दूकें बँट्ती हैं | 
पुलिस आर डाकुओंके पास बन्दूकें तो हैं ही । आम-रक्षा-दलको बन्दूक 
बेटी, तो मेंने कहा कि यह अच्छा भी है, बुरा भी है। गाँववाले अपनी 
रक्षा आप करें, यह तो अच्छी बात है, लेडिन वे बन्दूकका सद्दारा छें, 
यह बुरी बात है | गाँवसे पुलिस हटनी चाहिए | 

वाल्मीकि-रामायणमें एक कहानी है कि रामचन्द्रजी अपना धनुप- 
बाण हमेशा तैयार रखते थे | तो एक रोज सीताजीने कहा कि मुझे इसमें 
खतरा दिखाई देता है। खतरा क्या है, यह पृछनेपर सीताजीने एक 
ऋषिकी कद्दा नी सुनायी | उनकी तपस्थासे इन्द्रको डर लगा | वह क्षत्रिय- 
का रूप धरकर ऋषिके पास आया ओर बोल कि 'मेरो यह तल्यार जरा 
रख लीजिये, में फिर इसे ले जाऊंगा ।! लेकिन वह फिर छोटकर आया 
नहीं | गया सो गया ही ! अब उस तलवारकों संभालनेकी जिम्मेदारी 
उस ऋषिपर आयी । वह जहाँ जाता, तल्वारकों अपने साथ ले जाता | 
कोई जानवर उसपर हमला करता, तो तलवारके इष्तेमालकी उसे इच्छा 
हो जाती । धीरे-धीरे वह हिरन मारने छगा । उसकी तपस्या खत्म हुईं 
ओर इन्द्रका काम बना । इसलिए हरदम धनुप-बराण चढ़ाये रखनेसे 
आपकी भी मति पलट सकती है। 

जैसी चीज द्वाथमें होती है, वेसी ही बुद्धि आती है। बन्दूक द्वाथर्मे 
आती है, तो मारनेकी इच्छा बढ़ती जाती है | जिन छोगोंको 'डाकू! कट्दा 
जाता है, उनमें भी बहुत अच्छे आदमी हैं ।साढ़े नो सालकी यात्रामें मुझे 
कोई दुर्जन नहीं मिला । गुमराह जरूर मिले हैं | अकल खोये हुए. छोग 
मिले हैं। लाचारीसे दुर्जनका बर्ताव करते हैं | यह हालत हमें दुरुत्त करनी 
चाहिए | हम जब ऊपरसे अभियान करते हैं, तो बात बनती नहीं । बीस 

१५ 


१६२ चम्बछके बेहड़ में 
शाखाएँ तोढ़ते हैं, तो पच्चीस नयी जम जाती हैं। इसलिए जड़पर ही 
इमला करके उसे खत्म करना चाहिए । 

इन भाइयोंमें बहादुरी है। जोरदार इज्नन है, गलत पटरीपर चला 
गया है | जरूरत इस बातकी है कि पटरी बदल दी जाय । हमारे दोस्त 
यह समझ लें कि हमें अपना रवेया बदलना है । वे “बाबा? के सुपुर्द हो 
जायें । आपमेंसे जो लोग हमारे दोस्तोंके दोस्त हैं, वे भी उन्हें समझायें 
ओर उनसे हमारी मुलाकात करायें। ७७०७ 


घच्चॉके ऋगड़ेंसे महाभारत / 


रेरुआ 
२८ मई ?६० 
बड़ी दुःखकी कहानी है आजके गाँवकी ! राग-द्वेष, ईर्ष्या-मत्सरकी 
क्रीड़ा-भूमि रहा है यह | स्कूलके बच्चोंसे झगड़ा शुरू हुआ, बढ़ा, पनपा 
ओर उसने कत्ल ओर खूनका रूप धारण कर लिया ! 
एक भाईने यहाँकी कहानी हमें यों सुनायी : 
यहाँसे थोड़ी दूरपर एक स्कूल है | गाँवके बच्चे वहाँ पढ़ने जाते थे | 
गड़ेरियाका एक लड़का तेज था | मास्टर लड़कोंसे सवाल पूछता और जब 
वे ठीकसे जवाब न दे पाते, तो उस तेज लड़केसे दूसरे लड़कोंको चपतें 
लगवाया करता ! 
ब्राह्मण-ठाकुरके लड़के ! 
भड़क उठे वे धीरे-धीरे |! उनका कुलीनताका अ्द फुफकार उठा : 
यह गड़ेरियाका लड़का हमें चपत लगाता है ! 
एक दिन स्कूलके रास्तेमें उन्होंने उस बेचारे लड़केका गला चाकूसे 
रेत दिया ! 
कसूर मास्टरका, जान गयी लड़केकी | 
लडकेका बाप इधर-उधर दौड़ा, जगह-जगह फर्याद की, पर किसीने 
कोई ध्यान नहीं दिया | 
मुकदमा चला, पर जो पकढ़ें गये, वे छूट गये ! 
और तब मनाया गया जरन ! 
प्रतिशोधकी आग जल उठी | पीड़ित पिता बागी बन बेठा ! बन्दृक 


हासिल करके उसने दोको भून दिया--चचाको और मतीजेको ! 
> >< >< 


१६४ चम्बलके बेहढ़ोंमें 


प्रवेश-प्रवचनम बाबाने कहा : कहते हैं कि इस गाँवमें झगढ़ा 
स्‍्कूलेसे झुरू हुआ था । महाभारतक्री कुछ कद्ठानी बच्चोंके झगढ़ोंसे ही 
शुरू होती है । दुर्योधन, कर्ण, अजुनके झगड़े पहले छोटे पेमानेपर शुरू 
हुए, बादमें वे बढ़ गये ! “ 

आज पुलिस, डाकू, मुखबिर, ग्राम-रक्षा-दल--सबके पास बन्दूके हैं । 
बन्दूकोंसे मसला हल नहीं हो सकता। उससे गॉँवका दुःख नहीं मिट 
सकता । वह मिटेगा वेरभाव भूलकर एक बननेसे | इसलिए जाति-पाँति, 
मजहब, पार्टियोंके झगड़ोंको भोर व्यक्तिगत झगड़ोंकों भूठ जाओ । 
गाँवको आग मत छगने दो । 

यहाँ डाकुओंकी समस्या कही जाती है--ढाकू आखिर करता क्‍या 
है | इस जेबका पैसा उस जेबमें डालता है। डाकू बेकार, पुलिस बेकार- 
शिरोमणि, अदाल्तमें एक बेकार बैठा है, जिसे न्यायाधीश कहते हैं । 
इस तरह चारों ओर बेकारोंडी एक जमात हे । पुलिस, जेल, अदाल्तोंपर 
लाखों रुपया खर्च किया जाता है। पेदावार बढ़ती नहीं, पेदाइश बढ़ती 
है, झगड़े बढ़ते हैं। भला इस तरह कहीं शान्ति होगी! आज अगर 
कहीं लड़ाई छिड़ जाय, तो गॉँव्को कोन बचायेगा ! 

इसलिए तुम तय कर लो कि गाँवमें 'खराज्य' छाना है। डाकू कोई 
नहीं | दर कोई पेद्दा करके खायेगा, बॉँट करके खायेगा, मेहनत करके 
खायेगा । पाँच मिलकर अपना फेसल्ा करेंगे। बाहरका कोई दखल नहीं 
रहेगा । जो लोग डाकेके गलत रास्तेपर चले गये हैं, वे अपने कामका 
पश्चात्ताप करें ओर निर्मय होकर बाबा के पास आ जायें | 

>८ >< >८ 

तीसरे पहर बाबा निकल पड़े गावकों परिक्रमाको। रोकनेपर भी 
काफी भीड़ साथ लग गयी | दो लड़कोंको पकड़ लिया बाबाने $ इसी 
गाँवके हो न ? बोले : हाँ |” “चलो, हमें ले चलो गाँवमें ! 

वाबा एक मकानपर कुछ देर पीड़ित परिवारकों सान्त्वना देते रहे | 

>< >< > 


नह 


बच्चोंके झगडद़ेसे महाभारत ! १६५ 


सायंकालीन सभामें बाबाने कहा : 

अभी हम इस गाँवकी सैरकों गये थे | गाँव बढ़ा दुःखी है। हमें 
भगवानने सुखमें रखा है। वह परम पिता हमारे सुखक्ी योजना करता 
है, लेकिन हम सुखको दुःख बनानेक्ी कला जानते हैं। पंचमहाभूत 
हमारी सेवा करते हैं, लेकिन हम उनकी सेवा करना नहीं जानते | साथ 
ही हम अपने भाइयोंकी सेवा करना भी नहीं जानते । गीतामें कहा है : 
“पररुपरं मावयन्त: 0? एक-दूसरेकों प्यार करो, एक-दूसरेकी मदद करो। 
हम उसके बजाय दूसरोंको दुःखी करते जाते हैं। भल्य ऐमे केसे 
काम चलेगा ! 

एक भाईने कहा कि कांग्रेसवाल्लेने एक पर्चा निकाला है, जिसमें 
दूसरे लोगोंपर शंका प्रकट की है | इस तरहकी शंका करना ठीक नहीं । 
हम एक-दूसरेके प्रति शंका करेंगे, एक-दूसरेका मत्सर करेंगे, एक-दूसरेसे 
द्वेंष रखेंगे, एक-दूसरेके दोष देखेंगे, तो केसे काम चलेगा ! हम 'बन्दे 
मातरम्‌” तो कहते हैं, 'वन्दे आतरम्‌” नहीं कहते ! 

राजनीतिक पार्टीवाले एक-दूसरेपर अविश्वास करना छोड़ दूं । 

स्वराज्य तो हमें मिला, लेकिन 'स्वराज्य” मिलनेके बाद हमने कोनसा 
दुगुंण छोढ़ा ? क्या हमने आल्स्य छोड़ा ? देप छोड़ा ! छूत-अछूतका 
भेद छोड़ा ! दुगुंग जबतऊ जारी रहेंगे, तवबतक हमारा दुःख भी जारी 
रहेगा । स्वराज्यके हो जानेपर भी आलस्य, संशय, जाति-मेद, झगड़े 
आदि हमने कायम रखे, तो हमारा काम कैसे चलेगा ? 

यहाँका क्षेत्र 'डाकू-क्षेत्र” के नामसे बदनाम है। में कहता हूँ कि यह 
सजनोंका क्षेत्र है। आपको चाहिए कि आप सज्जनता जगायें। राष्ट्रपतिने 
हमारे पास एक प्रेममरा पत्र भेजा है। उसमें हमारा अभिनन्दन किया 
है । कुछ भाहयोंने हमारे पास आकर शल्लासत्र अपंण कर दिये हैं। जब 
कुछ भाइयोंमें ऐसा परिवर्तन हो सकता है, तो और लोगेंमें सज्जनता 
क्यों नहीं प्रकट हो सकती ! ७७७ 


समर्पशमें अड॑णा डालना गलत 


रंउच्मा 
२९ मई !६० 


बाबा छोगोंकी महिमा निराली है ! 

इधर बाबा विनोबा, उधर बाबा परशुराम ! 

जनरल साहबने कहा : बाबा, महेंदवा गाँवमें परशुराम महाराजका 
आश्रम है | गाँववालेंने ३० एकड़ जमीन दान की है। वे चाहते हैं कि 
वहॉपर एक छात्रावास खुले, जहाँ पुलिसिसे या डाकुओंसे पीड़ित परिवारोंके 
बच्चोंको निःशुल्क शिक्षा दी जाय | 

बाबा : विचार तो अच्छा है| 

यदुनाथ सिंह : परशुराम महाराज चाहते हैं कि उस छात्रावासका 
शिलान्यास आपके कर-कमल्होंसे हो | 

बाबा : बाबाजीकी ऐसी इच्छा है, तो ठीक है । 

जनरल : पर वह हमारे रास्तेसे कुछ तिरछा पड़ता है। यों ही इधरके 
पड़ाव ज्यादा-ज्यादा दूरपर पड़ते हैं, वहाँ चलेंगे, तो रास्ता और भी लम्बा 
पड़ जायगा । क्‍ 

बाबा : कोई बात नहीं, बाबाजीकी इच्छा है, तो बाबाकों थोड़ा कष्ट 
ही सही ' 

५८ > > 
“पंगर् मगवान्‌ विष्णु: १? 

शिव्यन्यास करके बाबा बोले : 

जो लोग सर्व-संग परित्याग करके निष्काम सेवामें हछूगे हैं, उनमें 
हमारे परशुराम बाबा भी हैं | छोक-सेवाका उनका यह स्थान संस्कृतकी 


समर्पणमें अढंगा डालना गलत १६७ 


शिक्षा दे रहा है। अध्यात्म-विद्याका प्रचार कर रहा है। उसके साथ 
विज्ञान और जुड़ें जाय, तो सर्वोदयको पूरी तालीम हो जायगी । 

यहॉपर बागी लोगोंके बच्चोंके लिए और बागियोंसे पीड़ित छोगोंके 
बच्चों के लिए तालीमका इन्तजाम हो रहा है । परशुराम बाबाके प्रयत्नसे 
इन बच्चोंके रइनेका ओर उनकी तालीमका प्रबन्ध हो रहा है, यह 
बड़ी अच्छी बात है। ऐसे अध्यात्मप्रेमी, अनुभवी, सर्वसंग-परित्यागी 
सेवक मिल जायें, तो काम बनते देर न छगे | 

बाबाके साथ आश्रमसे निकलने लगा, तो लोगोंने घेर लिया--लस्सी 
पीनेकी । सो भी थोड़ी नहीं, एक बड़ा-सा गिलास भरकर ! 

इतने अच्छे मोठे दहीकी लस्सी ! 

याद पड़ा मुझे लहेरियासराय--दरभंगा । ८-१० बरस पहले पण्डित 
जगन्नाथप्रसाद मिश्रके यहाँ ऐसा ही मोठा दही खानेको मिला था ! 

| >< >< 

४ बजे हम लोग चले ओर ९ पर यहाँ रेंडा पहुँचे। साढ़े पाँच 
घण्टे ! १४ मीलका ऊँचा-नोचा, ऊबड़-खाबड़ रास्ता | 

प्रवेश-प्रवचनमें बाबाने कह्य : हमने इस जिलेकी अपनी यात्रा आठ 
दिन और बढ़ा दी है, ताकि हमारा प्रेमका सन्देश हमारे मित्रोंके पास 
अच्छी तरह पहुँच सके | हम चाहते हैं कि जो लोग गलत रास्तेपर चले 
गये हैं, वे अपनी गलती कबूल कर प्रायदिचत्त कर डालें ओर यह सारा 
क्षेत्र साधु-क्षेत्र बन जाय | 

>< > > 

आज बाबाका भी निवास एक तम्बूमें ही है, हम लोगोंका तो है ही | 
गाँवके बाहर हमारा डेरा लगा है | नदी किनारेका यह ऊबड़-खाबड़ गाँव 
बहुत गहन प्रदेशमें है। कोन आता-जाता है इधर ! न यहाँ पहुँचनेके 
लिए सड़कें हैं, न ठीक-ठाक रास्ते ही। लह्ारकी रानी प्रेमकुमारी, जो 
हमारी बगलमें ही कुंआरी बहनके साथ ठहरी हैं, कह रही थीं कि चुनावके 
दिनोंमें भी मैं यहाँ नहीं आयी। प्रान्तीय असेम्बलीकी सदस्या हैं वे । 


१६८ चम्बलके बेहड़ोंमें. 


इतनेसे ही इस स्थानकी स्थितिका अन्दाज छगाया जा सकता है। वोट 
माँगनेके लिए लोग कहाँ-कहाँ नहीं पहुँच जाते ! फिर भी वे यहाँ नहीं 
पहुँच सके | 

इस गाँवकी कहानी भो बड़ी दुःखद है। यहाँके १२-१३ आदमी 
गोलियोंके शिकार बन चुके हैं | 

इधर कई दिनोंसे इस क्षेत्रके कई बागी हमारी टोछीके साथ तो कम, 
पर आसपास आगे-पीछे लगातार चल रहे हैं। बाबाकी बातें उनके 
कानोंमें सीधे भले न पहुँच पाये, पर प्रकारान्तरसे, दोस्तोंके दोस्तोंकी मार्फत 
तो पहुँचती ही रहती हैं। यह भी पता चलता है कि उनमेंसे कुछ लछोग 
बाबाके चरणोंमें आत्मसमर्पण करनेकों भी तैयार हैं, पर उनके आत्म- 
समरपंणसे जिनके स्वार्थोपर आधात होनेकी आशंका है, वे उन्हें बरगलछा 
देते हैं | वे सोचते हैं कि यह आदमी बागी बना रहेगा, तो इसकी बदौलत 
हम अपना स्वार्थ सिद्ध करते रहेंगे, अपनी 'पोजीशन' बनाये रहेंगे, अपनी 
प्रतिष्ठा बनाये रखेंगे | भिन्न-भिन्न प्रकारके स्वार्थ हैं--मान-प्रतिष्ठा, धन- 
दौलत, आतंक आदिके | अगर यह हाजिर हो जाता है, तो हम गये ! 
इसलिए वे तरह-तरहकी भ्रामक बातें करके उन्हें बरगला देते हैं : बाबाके 
सामने समपंण करनेसे क्‍या लाभ ? वह तुम्हें माफी तो दिलायेगा नहीं | 
जेल भेजवा देगा, फिर चाहे फॉसीपर लटकों, चाहे कालेपानी जाओ ! 
ऐसी बेवकूफी करनेसे फायदा १ '* 

>< भ< >< 

आज सायंकालीन प्रवचनमें बाबाने कहा : 

सेवाके लिए जहाँ जरूरत होती है, हम जाते हैं | इसीलिए हम इस 
बेहड़में घूम रहे हैं | कश्मीर हम गये, पर अमरनाथ नहीं गये | हमारे 
देवता तो आप ही हैं। भगवान्‌ कहीं केलास, काशी या किसी गुफामें 
थोड़े ही रहता है | हम तो मानते हैं कि जितने भी देहधारी हैं, सबमें 
भगवानऊा निवास है । 

नो सालसे हम इईश्वरपर श्रद्धा करके चल रहे हैं। हमारा तरीका 


समर्पणमें अइंगाः डालना गरुत १६९ 


सियासी नहीं । हम यह नहीं मानते कि यह हमारा दोस्त है, वह हमारा 
दुश्मन है| हम तो यही महसूस करते हैं कि हमारा कोई भी दुश्मन 
नहीं है । सब हमारे परमप्रिय मित्र हैं, सब हमारे भाई हैं। सगे भाइयों- 
से कम किसीपर हमारा प्रेम नहीं; यह बात दूसरी है कि किसीसे हमारी 
बातचीत कम हो पाती है, किसीसे ज्यादा। सबपर प्रेम होना ही 
रूह्दा नियतकी, ब्रद्मविद्याकी चाबी हे । 

ये बागी भाई बाबाके पास क्‍यों आये ? वे बाबापर विश्वास रखते 
हैं| बाबाकी दाढ़ीपर विश्वास रखते हैं। वे मानते हैं कि बाबाका सबपर 
प्यार है | हमने कह दिया है कि बागी आयेंगे, तो हम उन्हें पुलिसके 
मुपुर्द कर देंगे । हाँ, इस बातकी हम कोशिश करेंगे कि उन्हें न्याय मिले, 
उनके साथ सख्ती न हो। इतना जानते हुए भी वे आये। एकने हमें 
लिखा कि हमें माफी मिल जाय, तो हम आ जायें। पर में माफी देने- 
वाला कोन ? मेरा गुनाह करता, तो मैं माफ कर देता । दूसरोंका गुनाह 
में केसे क्षमा करूँ ? 

हमें पता चत्य है कि कुछ लोग आत्मसमर्पण करना चाहते हैं, पर 
कुछ लोग उन्हें रोकते हैं। उन लोगोंसे उनका धन्धा चलता है। पकड़ 
जायेंगे, तो उनका धन्धा केसे चलेगा ? जो छोग बागियोंके आत्मसमपंण- 
में रोड़े अटकाते हैं, उनसे मैं कहता हूँ कि तुम समाजकों तकलीफ दोगे, 
तो क्‍या भगवानसे तुम्हें इनाम मिलेगा ? ऐसे छोगोंको भगवान्‌ कभी 
क्षमा न करेगा | वे न तो समाजके हितेषी हैं, न मानवताके ! 

> ८ >< 

आजके मुलाकातियोंमें बहादुरा बागीकी माँ भी थी । मुखिया आदि 
भी थे | सबसे बात करनेके बाद बाबाने उससे कहा : माँ, तू यहीं गाँवमें 
आकर क्‍यों नहीं रहने लगती ! 

बोली : बाबा, में तो आकर रह सकती हूँ, पर बच्चोंके साथ नहीं | 
बहुत दुश्मन हैं मेरे इस गाँवमें ! ७७७ 


“बनिया वो बना है। है चूसनेंके (लिए (? 


अड्ोखर 
३० मई ६० 
रास्तेमें बाबा नाश्ता करनेकों खड़े हुए, तो मुझे सामने पेरमें पड़ी 
बाँधे देखकर पूछने छूगे : पैरमें क्या हो गया है ! 
अच्युतभाईने बताया : बचाने गये एक बच्चेकी जान, घाव छग 
गया इनके पेरमें | अमीतक ठीक नहीं हो पाया | 
“तो साथमें सवारीपर क्यों नहीं चलते १” 


“यह सत्संग फिर केसे मिले, बाबा ?” 
> >८ ८ 


खूब भीड़ थी स्वागतक लिए.। पिछले दिनों देहाती-ही-देहाती 
स्वागतार्थी रहते थे, आज पढ़े-लिखे काफी संख्यामें थे; छात्र भी थे, 
अध्यापक भी । 
हाईस्कूलमें हमारा पड़ाव पड़ा । 
यह अभागा स्कूल ! गत वर्ष २५ नवम्बरकों कुछ बन्दुकधारी बागी 
आये ओर रुपया ऐंठनेके लिए यहाँके एक लड़केकी जबरन उठा ले 
गये ! पाँच मास बाद बेचारेकी विकृत लाश ही माँ-बापके पल्ले पड़ी ! 
>८ >८ >< 
सुभद्राकुमारी कहती थीं : 
मैं बचपनको बुरा रही थी, बोर उठो बिटिया मेरी । 
नन्दनवन-सी फूछ उठी वह छोटी-सी कुटिया मेरी 
बच्चोंकी देखकर बाबाका भी वैसा ही हाल हुआ । प्रवेश-प्रवचनमें 
कहा उन्होंने : बच्चोंके दर्शनसे हमें बड़ी खुशी हो रही है। हम भी कभी 
बच्चे थे | स्कूल जाते थे, तो हमेशा हमारे सामने देशका चित्र रहता था 


'बनिया तो बना ही हे चूसनेके लिए !? १७१ 


कि हमारा देश आजाद नहीं है, इसे आजाद करना होगा । जबतक 
इसे आजाद नहीं कर लेंगे, तबतक और कोई काम न करेंगे। साथ ही 
यह भावना भी थी कि चित्त-शुद्धि नहीं रद्देगी, तो कोई अच्छा काम नहीं 
कर सकेंगे | दो ही बातें थीं तब हमारे सामने--चित्त क्री शुद्धि बढ़े और 
देशकी सेवार्म जीवन बीते । 

हमारी बात सुनकर बच्चोंको लगता होगा कि हम क्या करें ! उस 
समय तो आजादीकी धुन थी, पर आज क्या है ! आज हमें आजादी 
मिल गयी है जरूर, पर दिल ओर दिमागकी आजादी हमें नहों मिली | 
उस आजादीकी हमें बात करनी है। साथ ही कुछ दुनियामें अशान्ति 
मची है, वह शान्ति भी लछानी है। देशको सुखी बनानेके लिए जिन गुणोंकी 
जरूरत है, उन गुणोंको बच्चे सीखें | दुर्गुण छोड़ें । एक होकर मेहनत करें, 
शान्ति-सेनाका काम करें ओर विश्व-नागरिक बनें । 

बाबाका सामान तो कुछ देरमे आ गया, पर हम लोगोंका सामान 
नहीं आया सो नहीं ही आया ! गनीमत थी कि झोलेमे जोंषिया, गमछा 
रख लिया था। नहानेका काम चल गया | नहा-खाकर कुछ देर आराम | 

शामके प्रवचनमें बाबा बोले : 

हमें खुशी है कि पूरा समय देकर काम करनेवाले १० सेवक हमें मिल 
गये हैं || यह हमारी “लक्ष्मण समिति” है--तगादा करके आपसे काम 
करायेगी--जेसे लक्ष्मणको देखते ही सुग्रीव बोला : क्षमा करिये महाराज, 
हम सब विषयी हैं | हमने वादा तो किया, पर भूल गये |# आप सब भी 
हमारा काम करनेको राजी हैं, पर विपय-वासनामें, संसारमें फंसे हैं। 
तगादा करके आपसे काम लेनेवाला आदमी चाहिए | 

यहाँका इलाका आतंकमग्रस्त है, भयग्रस्त है। डाकूका, पुलिसका 
आतंक छाया है । जो भी एकका पकश्च लेता है, दूसरा उसका विरोधी 

बन जाता है | 
# नाथ विषय सम मद कछु नाहीं | मुनि मन मोह करइ छन माहोीं ॥ 
विषय-बस्य सुर नर मुनि स्वामी । में पाँवर पप्लु कपि अति कामी ॥ 


१७२ चम्बलके बेहकढ़ोंमे 

इसका उपाय क्या है ? यही है कि सारा गाँव एक बने, नेक बने । 
गाँव अपनी जिम्मेदारी उठाये | सबपर अपना प्यार फेलाये | सबकी रायसे 
चुनाव हो । पंच बोले परमेश्वर ।! सारे गावका एक परिवार बन जाय | 
भूमिहीनोंकोी जमीन मिले | दो सालका अनाज अपने ख्चेके लिए गाँवमें 
रखे। सब भाई भिल-जुलकर अपनी समस्या सुल्झायें। बहनें सर्वोदिय- 
पात्रका काम उठा लें | 

> > ् 

सभाके बाद मेंने अच्युतमाईसे कहा: चलिये, हम लोग गाँवमें 
चलकर उस लड़केके परिवारवार्लोसे बात करें, जिसे डाकू उठा ले गये थे ! 

स्कूल गाँवसे २-३ फर्लागपर है। पूछते-पूछते हम व्येग उस सेटठके 
दरवाजेपर जा पहुँचे | मादूम हुआ कि मारे गये छड़केका पिता तो भिण्डमें 
रहता है, यहाँ उसके पिताका एक चाचा है। हमने कहा : ठीक है, हम 
उन्हींसे बात करेंगे | 

हमारे लिए एक चारपाई बिछा दी गयी । लड़केके बाबासे हमारी 
बातें हुईं । 

बड़ी करुण कहानी सुनायी उन्होंने अपहरणकी । 

पिछले साल नवम्बरकी बात है। शामकों तीन बजेका वक्त था | 
लड़का स्कूलमें पढ़ रहा था । सात डाकू आ गये बन्दूकें लेकर। पॉँच 
डाकू स्कूलके बाहर इधर-उधर दूरपर खड़े हो गये | दो डाकू उस दर्जेमें 
घुस गये, जिसमें लड़का था | किसीने बता दिया कि यह है सेठका बेटा । 
उसे पकड़कर वे लोग बाहर खोंच ले गये ओर फिर सातों जने उसे लेकर 
चल दिये | बगलके गाववालेने एक लड़केको इस तरह डाकुओं के हाथमें 
पड़ा देखा, तो उनमेंसे एक भला आदमी दोड़ा उसे बचानेको | डाकुओंने 
कहा : जानकी खैर चाहो, तो मत आओ हमारे रास्तेमें | पर वह नहीं 
माना | डाकुओंने उसे गोलियोंसे भून दिया ! 

उसके बाद भारी रकमकी माँग की जाने छगी। कभी एक लाख 
माँगा, कभी पचास हजार | कई महीने चलती रही यह बात । लड़केके 


“'बनिया तो बना ही है चूसनेके लिए !! १७३ 


हाथसे ही चिट्टी लिखवाकर भेजते थे ये लोग | कई बार बापको बुलाया, 
पर बाप इस डरसे नहीं गया कि बेटा तो फँसा ही है, बापको भी कहीं 
इसी तरह न फॉस लें। 

यह भी देखा गया कि डाकू छोग लड़केके साथ बड़ा दुव्य॑वहार 
करते थे | खाने-पीनेको भी तंग करते थे | जूनेमें उसे दाल परोसकर दी 
जाती थी ! 

लड़केके घरवाले मुँहमांगी रकम न दे सके ओर तब ५ महीने बाद 
डाकुओंने लड़केको मारकर उसकी लाश भिण्ड नगरके खास चोराहेके 
पास फेंक दी ! कलेजा थामकर रह गये सब लोग ! 

>< >< >< 

लड़केके बाबाने बताया कि बड़ी उम्मीद थी कि जो हुआ सो हुआ, 
पर अब तो भगवान्‌ कृपा करेंगे, पर सो भी नहीं हुआ | अभी हाल्में 
उसके एक बहन हुई है, भाई नहीं ! 

हम लोग चलने लगे, तो सेठ हमें स्कूलतक पहुँचाने आये। बताया 
उन्होंने कि इस स्कूलके बनवानेम उनके परिवारका बड़ा हाथ है। गाँवमें 
और आसपास सबके साथ उनका अच्छा व्यवहार है। पर क्या किया 
जाय ! बनियाको तो दर कोई चूसता हे ! 

उनके दुःखसे समवेदना प्रकट करते हुए हमने उन्हें बहुत समझानेकी 
कोशिश की कि यह जातिका प्रदन नहीं है, पेसेका लोभ है, जो ये सारे 
अनर्थ कराता है। पर वे अपनी ही बात बार-बार दोहराते रहे: आप 
मानें न मानें, बनिया तो बना ही है-हरएकके चूसनेके लिए ! जो भी 
होता है, बनियाकों चूसे बिना नहीं रहता । 

सेठकी बात रह-रहकर मेरे कानमें खटकती है : 

“बनिया तो बना ही है चूसनेके लिए !! ७७७ 


बुरे कामोका साफ इल्लहार करों / 


जरसेना 

३१ मई ?६० 

आजका डेरा भी स्कूलमें है | देखा कि रेंउश्ासे चछा छुआ हमारा 

सामान यहाँ पहुँचा हुआ है। कल बैलगाड़ियाँ न मिलीं, तब जीपसे 

भिण्डका लम्बा चक्कर काटकर ये लोग इधर आये | फिर अड्ोखर जानेकी 
कोश भी की, पर ठीक रास्ता न मिलनेसे थककर यहीं लौट आये | 

कदम साहबके पास जेबी रेडियो कल ही देखा था और कुछ समाचार 

भी सुना था | आज दोपहरमें देरतक सुनता रहा । महँदवाके छात्रावासका 

विनोबा द्वारा उद्घधाटनका समाचार भी उसमें सुननेको मिल । 
>८ > >< 

आज अपराहमें चम्बल्थाटी शान्ति-समितिकी बैठक हुई । संयोजक 

हेमदेव शर्माने इतने दिनकी प्रगतिका विवरण सुनाया। बताया कि 

वागियोंके घरवालेंसे ओर गॉववालोंसे मिलकर यह देखा कि लोग 

शान्तिकी बात प्रेमसे सुनते हैं। जमीन आबाद करनेको तैयार हैं । 

पीड़ितोंके बच्चोंसे कोई द्वेष नहीं। सबने अपनी-अपनी रिपोर्ट दी । जनरल 

साहब बोले : हमसे कोई एक सो आदमभियोंने वादा किया कि हम 

लाखनसिंहसे आपकी भेट करा देंगे, पर अभीतक कोई भेट नहीं 


करा सका ! 
जेट >< >< 


सायंकालीन सभामे बाबाने कहा : 

जिन बागी भाइयोंने समर्पण किया है, उनसे हमने साफ कह दिया 
था कि तुम्हें न्याय मिलेगा, फिर भी वे आये। उन्हें इमने माफी का कोई 
आश्वासन नहीं दिया । जिन्होंने कई कत्छ किये, कई डाके डाछे, उन्हें 


बुरे कामोंका साफ इजद्ार करो ! १७७ 


माफीका आश्वासन मिलता, तो उनके आनेकी कोई कीमत नहीं थी । 
पर इनके समपंणकी कीमत इसीसे हे कि ये लोग न्‍्यायकी बात सुनकर 
चले अ।ये | एक भाई तो बम्बईसे चलकर आये | 

इन लोगोंपर जो आक्षेप लगाये जाये, उनमेंसे जो सही आश्षेप हों, 
उन्हें वे साफ जाहिर कर दें | अपने बुरे कामोंका साफ इजहार करें । जो 
आक्षेप गलत हों, उनसे इनकार करें | तभी उनका पश्चात्ताप सही ठहरेगा । 
पश्चात्तापके साथ सत्यनिष्ठटा होती ही है। सचाईकी यह राह खुल गयी 
है । हम सबको भी अपनी परीक्षा करनी चाहिए और अपना-अपना दिल 
साफ कर डालना चाहिए | 

यह नित्यानन्द, यह श्रीराम गुप्ता, ऐसे ही कई भाई पूरा समय देकर 
हमारा शान्तिका, प्रेमका काम करनेवाले हैं । ये लोग घर-घर हमारा 
सन्देश पहुँचायेंगे। सब छोग अपने दिछ साफ कर डाले, वेर-विरोधका 
भाव निकाऊरू डालें और सचाईपर चर्ले, तो भिण्डमें क्रान्ति हो जायगी 
ओर यह क्षेत्र 'साधु-क्षेत्र' बन जायगा । 

शामको छतपर बाबा परशुरामकी अध्यक्षतामें शान्ति-समितिकी बैठक 
हुई | लल्लूदादाने बाबाजीसे मेरा परिचय कराते हुए कहा ४ बाबा, ये 
भी हमारे इटावा जिलेके हैं । 

जनरल साहब चुटकी लेते हुए बोले : “नदी उस पारके नहीं, इस 
पारके !” शायद उन्हें किसीने बता दिया है कि मेरा जन्म लहारमें हुआ है, 
जहाँ पिताजी उस जमानेमें प्रधानाध्यापक थे | ७७७ 


खारों बन्दूके लाकर रख दो मेरे पास 


वरहद 
१ जून *६० 


वरहद पहुँचकर जबतक बाबा हाथ-मेह धोने गये, तबतक एक 
भाईने गाया : 
तू तो राम सुमिर जग ढड़वा दे १*** 
महाराष्ट्रीय होनेके नाते वह अधिक हिन्दी भजन नहीं जानता है। 
इसलिए इस भजनकी समाप्तिपर उसने एक मराठी भजन शुरू किया : 
रूप पाहतां झोचनी सुख झाऊे हो साजणोी ॥ 
तो हा विट्रुंर/ बरवा तो हा माधव बरवा 
बहुतां सुकृताची जोडी । 
म्हणुनी विद्वद्ीं आवरडी सर्द सुखाचे आगर 
बाप रखुमा देवी वर ॥ 


भजन पूरा नहीं हो पाया था, तभी बाबा मंचपर आ गये | भजन 
अधूरा छोड़कर वह भाई बैठ गया, तो बाबाने उसको अदभुत व्याख्या 
कर डाली | बोले : भिण्डमें यह पण्दरपुरका भजन ! आप लोगोंने समझ 
नहीं पाया होगा । आइये, आपको इसका अथ समझाऊं। महाराष्ट्रमें 
कीर्तनके पहले यही भजन गाया जाता है | 

आँखोंसे भगवानका रूप देखा, उससे अत्यन्त प्रसन्नता हुई । रोज हम 
नया रूप देखते हैं, नये चेहरे | बड़ी प्रसन्नता होती है हमें | इसमें सन्देह 
नहीं कि हम जो रूप देख रहे हैं, वह भगवानका ही रूप है। पिण्डमें 
ब्रह्माण्ड है | छोटे-बड़े दोनों एक हैं | मनुष्य, पशु, पक्षी, वृक्ष--सब उसीका 
रूप हैं | सेवाके लिए भगवानने ये तरह-तरइके रूप छिये हैं । 


सारी बन्दूके छाकर रख दो मेरे पास १७७ 


इस गीतके साथ विट्ठल, माधवका नाम लिया जाता है| भगवानके 
अनन्त नामोंमेंसे कई नाम लेते हैं | यह रूप भगवानका है, ऐसा समझ- 
कर भक्ति-भाव पैदा होना चाहिए | ज्ञानेश्वर कहते हैं कि अनन्त पुष्यों- 
का उदय होनेपर ऐसी भावना पेंदा होती है कि ये सब रूप भग- 
बानऊके हैं । 

मेरे लिए आप सब भगवानऊी ही मूर्ति हैं। आप सवाल करेंगे कि 
एक भगवान्‌ दूसरेको गोली मारता है, तो किसे भगवान्‌ मानें ! इस- 
लिए पहले भगवानकी पूजा करते हैं, फिर दर्शन 

यह “ओतार”--हमारें बागियोंकी ओोलीका है, मित्रोंकी टोलीका है। 
इसे खादी पहना दी | थोड़ा साफ-सुथरा कर लिया । अब उसका दर्शन 
सुन्दर है । बालक है। माँ नाक, आँख साफ करके काजल लगा देती 
है। कैसा सुन्दर छगता है ! भगवानका दर्शन करना है, तो भिण्ड जेल्में 
जाकर देखो | केसे साफ-सुथरे हैं अब | पहले डाका डालते थे, तब भयंकर 
रूप था ! 

तुल्सीदास रामायण पढ़ते थे | एक कुषरोंगी आकर सुनता | लोग 
हटाना चाहते, तो तुलसीदास कहते, मत हटाओ । रामायणमें कहीं गल्ती 
कर बैठे, तो उस कुष्ठरोगीने बतायी गछती । तब पता चला कि ये तो 
हनुमान्‌ हैं ! उनका दर्शन हुआ। भगा देते तो फेल हो जाते | 

पता नहीं, यहाँ भगवान्‌ किस-किस रूपमें हैं | वे पिस्तोल लेकर आयें 
ओर मैं डर जाऊँ, तो मैं फेल ! प्रसन्न होऊँ, प्यार करूँ, कहूँ--बहुत 
अच्छा ! तो भला चलेगी मुझपर गोली ! 

भगवानका रूप पहचाननेकी जरूरत है । उसे सवारो, सजाओ, प्यार 
करो, तो यह भिण्ड-दक्षेत्र धर्म-क्षेत्र बन जायगा | 

५८ ८ »< 

आज मन्दिरके भीतर आर बाहर हमारा पड़ाव है। भीतर पहुँचते ही 
महादेवी ताईने बताया कि गाँवमें दो पार्टियाँ हैं, ठुम लोग कुछ कर सको, 
तो करो ! 


हर 


१७८ चम्बलके बेहड़ोंसें 


दिनभर हम लोग कभी इधरके लोगोंकीं समझाते रहे, कभी उधरके 
लोगोंको । सरपंच, पटेल, वकील, ठाकुर, सेठ--कुछ इधर हैं, कुछ उधर । 
दोनों अपने-अपने पक्षकी बात करते हैं, अपनेको निर्दोष ओर दूसरेको 
दोषी बताते हैं | अहंकार, कुब्गीनता, मत्सर, पदप्रतिष्ठा तो इस वेमनस्यथकी 
जड़ है ही, भारी उत्पातका साधन है--बन्दूक । दोनों पक्षोंके पास बन्दूकें 
हैं | पग-पगपर उसकी धमकी दी जाती है। 

तीसरे पहर एक भाईके घरपर हम लोग चर्चा कर रहे थे, अचानक 
उसके मुँहसे निकला : आप हमें सिर्फ एक माउजर और १२ बोरकी दो 
बन्दुकें दिला दीजिये, फिर हम आपसे कुछ न माँगेंगे । 

मेंने हंसकर कहा: आप हमसे बन्दूके माँगते हैं और हम उस्टे 
आपकी ही बन्दूकें छुड़ाना चाहते हैं ! 

बोला : फल बागी अभी बाहर है। उससे हमारी दुश्मनी है। वह 
हाजिर हो जाय, तो हम अपनी बन्दूके अभी आपको सांप दें | 

»< >< भर 

तीसरे पहर हम लोग इन दोनों दल्वालोंको बाबाके पास छाये। 
अच्युतभाईने स्थिति समझाते हुए कहा कि अच्छा हों, आप दोनोंसे अलग- 
अल्ग बातें करें । बाबा बोले : नहीं, में दोनोंसे इकट्ठे बात करूँगा । 

ओर क्या बात की बाबाने उनसे ? 

यही कहा उन्होंने : तुम छॉंग अपनी सारी बन्दू्के छाकर रख दो 
मेरे पास ! ये बन्दूकें ही सारी खुराफातकी जड़ हैं। इनके रहते बैर-विरोध 
मिट नहीं सकता । 

>< >< ५ 

आज यहाँ पंचायत-सम्मेलन भी है। उसमें पंचोंको समझाते हुए. 
बाबाने यही बात फिर दोहरायी कि सब लोग मेरे पास बन्दू्कें छाकर 
जमा कर दें, तो सारे टण्टे समाप्त हो जायें | 

बाबाने कहा $ पुराने जमानेमें ग्राम-पंचायत होती थी | लोग उसका 
फेंसल्य मानते थे। इधर स्वराज्यकी सरकारमें फिरसे पंचायतोंकी स्थापना 


सारी बन्दूके छाकर रख दो मेरे पास १७९ 


हो रही है, पर आज पाँच बोले परमेश्वर' नहीं है, “चार बोले परमेश्वर”, 
“तीन बोले परमेश्वर' हो रहा है | चुनावके कारण गाँवमें आग लग गयी 
है। ठुम्हारी पंचायत तभी ठीक मानी जायगी, जब तुम फैसछा करो कि 
“पाँच बोले परमेश्वरः---हम सारा फैपला एऋमतसे करेंगे। 

इस गाँवमें बालि-सुग्रीवका युद्ध>्चछ रहा है। दोनों भाई आपसमे 
लड़ रहे हैं | हमने उनसे पूछा : "क्यों भाई, लड़नेमे तुम्हें खूब मजा आता 
है ? बोले : नहीं बाबा, हम लड़ाईसे तंग आ गये हैं|” हमने पृछा : 
“कितनी बस्ती है गाँवकी !” बोले : पचीस सो। न्दूर्के कितनी हैं?” 
'पचीस-छब्बीस !! हमने कहा : तो फिर जेसे घर-घर चूल्हा है, वेसे घर- 
घर बन्दूक बदाओ ! कितने शर्मंकी बात हे कि तुम्हें बन्दृक रखनी 
पढ़ती हे ! 

में तुम्हारे 'मजेम! फर्क नहीं डालना चाहता | लेकिन अगर तुम तंग 
आ गये हो, तो सारी बन्दूऊझ छाकर रख दो मेरे सामने ! 

तुमने ये बन्द क्यों रखों ! डाकुओंके डरसे ! तुम खुद डाकू बन 
ब्रेठे ! डाकू तुम्हारे दिलके भीतर आकर बैठ गया ! ये बन्दूकें किसी काम- 
की नहीं | इसलिए इन्हें आजसे बिलकुल छोड़ दो | रामजीका नाम लो, 
सारी जमीन गाँवकी बना दो और सब छोग मिल-जुलकर प्रेमसे रहो | 
आपसका सारा झगड़ा भूल जाओ ! फिर तो तुम्हारा गाँव गोकुल-बृन्दावन 
बन जायगा । 

>< >< > 

देखना है कि बन्दृक छोड़ देनेकी बात वरहदवाल्लेंकी कहाँतक पय्ती 
है ! अगर वे ऐसी हिम्मत कर डालें, तो भिण्डमें ही नहीं, सारे भारतमें 
उनका नाम अमर हो जायगा ! ७७७ 


भ्रय मिंटेणा-गाँवकों एक बनानेसे 
छेमका 
२ जून १३० 
प्रवेश-प्रवचनम बाबाने भिण्ड-दक्षेत्रम कार्य करनेकी योजना बताते हुए 
कहा कि भिण्डका यह क्षेत्र सेवाके लिए बहुत अच्छा क्षेत्र है। छोट- 
सा जिला है। मेरे जेसा कोई घुमक्कड़ घमता रहे, तो महीनेभरमें पूरा 
चकर लगा सकता है | १२ महीनेमें १२ चक्कर । एक दिनमें दो गाँवोंमें 
जा सकते हैं। सुबह एकमें, शामको दूसरेमें | २५ दिनमें ५० गाँवोंमें घूम 
सकते हैं | फिर लोग पॉच दिन इकट्ठे बैठकर चर्चा कर छें, अनुभव सुनायें 
और आगेका काम तय करें | इस तरह ५८०० गाँवोंकी १० आदमियोंमें 
बॉयकर काम करें। हर गाँवमें दो-दो, चार-चार सेवक खड़े करें। 
हमारे ये नित्यानन्द, सर्वोदियानन्द, बाबा परशुशम जैसे साधु प्रयत्न 
करें, तो इस क्षेत्रकों साधु-क्षेत्र' बनते देर न लगे | गाँव-गाँव सर्वोदयका 
संदेश पहुँचाइये ओर ग्राम-स्वराज्य स्थापित करिये। इससे अश्यान्ति 


रुकेगी ओर जो बागी अभी नहीं आये है, वे भी आ जायेंगे | 
> >८ >< 


आज डाकबंगलेमें हमारा निवास है | छोटा-सा बंगव्ण है, पर अच्छा 
है । इसके आसपास कृषि आदिके शिक्षणका कुछ कार्य चलता है। 
अधूरेसे बने क्वार्टरोंमें हम लोग ठहरे | 

तीसरे पहर दो कम्युनिस्ट भाई बाबासे मिलने आये | बातोंक प्रसंगम 
उन्होंने कह्ा : अभी इस इलाकेका भय पूरे तोरसे दूर नहीं हुआ गाँवोंमें 
कुछ लोग पुलिससे मिले हैं, कुछ डाकुओंसे ओर कुछ लोग तो दोनोंसे 
मिले हैं | अमुक पार्टीवाले बाकुओंको छिपाते हैं। उनसे अपने चुनावका 
मतलब साधते हैं और लोगोंको डरा-धमकाकर अपना उच्ल सीधा करते 


भय सिटेगा--गाँवको एक बनानेसे १८१ 


हैं| हमने तो यहाँतक देखा है कि एक आदमीके घरपर नीचे पुल्सिवाले 
ठहरे हैं, ऊपर डाकू । एक ही थालीसे नीचे पूड़ियाँ परोसी जाती हैं 
पुलिसको, >सीसे ऊपर परोसी जाती हैं डाकुओंको ! 

बाबा बोले : इसीलिए, तो में ग्राम-स्व॒राज्ययर इतना जोर देता हँ--- 
न कोई पार्टी रहे, न कोई दल | सब मिल-जुल्कर गाँवका परिवार बना 
कें। न व्यक्तिगत मालिकी रह जाय, न ऊँच-नीच या बड़े-छोटेका भेद | 
फिर कहाँ रहेगा डाकू, कहाँ रहेगी पुलिस ! 

>< >< >< 

एक भाईने शिकायत की कि उसपर डकेतीका मुकदमा चला था, 
पर उसमें वह निर्दोष छूटा | तबसे उसपर निगरानी कायम है। वह ल॒हार 
है| चार-छह रुपयेकी रोज मजदूरी कर सकता है, पर उसपर रोक लगी 
है | उसने वचन दिया है कि में कभी चोरी न करूँगा, फिर भी उसकी 
निगरानी नहीं छूटती । 

बाबाके पैर छूकर बोला : बाबा, में वचन देता हूँ कि कभी चोरी न 
करूँगा ! आप मेरी निगरानी छुड़वा दें | 

बाबाने तत्यश कराया, तो पुष्सिका एक दारोगा मिला | उससे 
कहा, तो बोला कि बाबा, मुझे इसका अधिकार नहीं | सुपरिण्टेण्डेण्ट 
साहब ( पुलिस ) चाहें तो इसकी निगरानी छूट सकती है | 

अच्छा, देखेंगे ! 

५८ भर )< 

तभी बाबाकों याद पड़ी वरहदकी बात । अच्युतमाइईसे बोले : तुम 
वहाँ फिर गये नहीं, अच्युत ! 

“बाबा, उन लोगोंने यहीं आनेको कहा था | नहीं आयेंगे, तो जाकर 
फिर खटखटाऊँगा | शायद कुछ काम बन जाय |” 

>< ८ >८ 
सायंकालीन सभामें बाबाने कहा : 
आज एक भाई बता रहे थे यहॉको हालत | कह रहे थे कि अभी पूरा 

भय नहीं गया । गाँव-गाँवमें पार्टियों हैं, पक्ष हैं। कुछ डाकुओंके साथ 
हैं, कुछ पुलिसके | में कहता हूँ कि ऐसा जादू तो है नहीं कि एक शख्सने 
घूम लिया ओर बस भय खतम ! कुछ छोगोंने पश्चात्ताप किया, शस्त्र 
डाल दिये | एक हवा बनी | अब यह जरूरी है कि गाँव-गाँव जाकर लोग 
समझाये | तब जाकर निर्भवता आयेगी | 

सारा गाँव एक बने | गॉावका एक परिवार बने । पार्टीबन्दी बिलकुल 
बन्द हो | ग्राम-समाजमें पार्यीवाछा कोई आदमी खड़ा ही न किया जाय | 
ग्राम-पंचायतों में, म्युनिसिपलछ कारपोरेशनमें पार्टियोंके उम्मेद्‌वार खड़े 
करनेकी क्या जरूरत है ? पार्टीवाछोंके कारण जाति-से द, धर्म-भेद, स्वार्थ- 
भेद, ढाकू समस्या सबको बढ़ावा मिलता है। इसे भिटाकर गाँवको 
एक बनाना चाहिए | गाँवकों तो पार्टीसे बरी रखिये। इससे डर खतम 
करनेमें मदद मिलेगी । 

इस धर्मक्षेत्रमं तो सब एक हो जाओ । एक होनेके लिए पार्टीकी 
बात छोड़नी पड़ेगी । ऊपरके लिए भले चुनाव छड़ो, पर गाँवमें क्‍यों 
लड़ते-झगड़ते हो ! सब मिलकर समाजकी सेवा करो । टुकड़े-टुकड़े करके 
समाजकी सेवा करनेका कोई मतलब नहीं। गाँवके टुकड़े मत करो | 
सबको मिल्यकर एक बनाओ । टुकड़ोंके रहते गाँव केसे खड़ा होगा ! जो 
भी पीड़ित हैं, भय्ग्रस्त हैं, विधवाएँ हैं, अनाथ हैं, बूढ़े हैं, हरिजन हैं, 
डाकुओंसे पीढ़ित हैं, पुलिससे पीढ़ित हैं, सबकी सेवा करना हमारा 
धर्म है। तभी यह भय दूर होगा | ७७७ 


चोरकों बेल, वो संग्रहींकों भी बेल हो 


तुकेड़ा 
३ जून ६० 
बम्बईसे फिल्‍मवाले एक भाई आये हैं । डाकुओंके बारेमें एक फिल्म 
तैयार कर रहे हैं । आज तकेड़ाके पड़ावपर पहुँचनेके पहले उन्होंने बाबा- 
के कितने ही चित्र लिये | रामओऔतारके भी | 
प्रवेश-प्रवचनके पहले लोकेद्रभाईकी खेंजडी बोल उठी लोकभापाम)ं : 
रंगन छागो नीको, हुइगों ग्रामदान जब ही तें । 
बाबा आकर बोले : 
आज बम्बईके एक भाईसे बात हो रही थी। डाकुओंका एक फिल्म 
बनाया जा रहा है | दुनिया जानती है कि डाकुओंका जीवन बुरा है । 
उनका धन्धा बुरा है, पापका है। उसे अच्छा समझनेवात्य तो कोई है 
नहीं । गहस्थ जीवन, खेतीवाद्य जीवन बहुत अच्छा है। डाकुओंका 
जीवन बहुत बुरा है । यह बात हम सब जानते हैं, तब ऐसे फिल्मका क्या 
उपयोग ! होना तो यह चाहिए कि समाञको यह बताया जाय कि डाकू 
बनते केसे हैं ? समाज ऐसी हालतें पैदा कर देता है, जिससे छोगोंकों यह 
बुरा काम करनेकी प्रेरणा होती है। समाजको जबतक ऐसा एहसास नहीं 
होगा कि हमारी बुराहयाँ ही इस रूपमें प्रकट द्वो रददी हैं, तबतक यह 
हालत सुधरनेवाली नहीं । 
शइहरवाले छोग मानते हैं कि डाकू छोग खँँख्वार द्वोते हैं । इन्हें 
पुलिस और फोजके जरिये खतम कर देना चाहिए,। एक भाईने एक चित्र 
बनाया है, कार्टन बनाया है, जिसमें बाबाके पीछे-पीछे शेर चला आ रहा 
है ! डाकूको उसने शेरकी शक्ल दी है। यह खयार शहरवालोंका है । 
उनका सारा जीवन पुलिस और फौजके बलऊपर टिका है, क्‍योंकि उनका 

जीवन शोषणसे भरा पड़ा है। उन्हें सारे बचावोंकी ज़रूरत पबती है : 
जेल, अदालत, वकील, पुलिस, सेना ! 

ये सब शहरवाले शान्ति चाहते हैं। में भी शान्ति चाहता हूँ। ये 
लोग समाजकी हाल्तको ज्यों-का्यों कायम रखते हुए चाहने हैं। में 
उसकी बुनियाद बदलकर, क्रान्तिके साथ शान्ति चाहता हूँ । 

पुराने समाजके व्येग मानते थे कि चोर-डाकृ बुरे हैं | धर्म परिपूर्ण 
होता हे---अस्तेय ओर अपरिग्रहसे । पतञ्नलि, बुदइ--सबने कहा कि 
चोरी नहीं करनी चाहिए, पर साथ-साथ यह भी कहा कि संग्रह भी नहीं 
करना चाहिए। इन लोगोेने एक बातकों मान लिया कि चोरी करना 
बुरा है, पर दूसरी बात नहीं मानी कि संग्रह करना भी बुरा है। उल्टे 
जिसके पास संग्रह होता है, ज्यादा संग्रह होता है उसे 'सेठ' कहते हैं, 
आदर देते हैं। संग्रहवाडेकों तकिया देते हैं, चोरीबालेको जेल । सीधी- 
सी बात है कि अगर चोरीवालेको जेल देनी है, तो संग्रहदवालेकों भी जेल 
देनी चाहिए । एक्रांगी धर्म कभी नहों टिक्र सकता ! 

भरी दोपहरीमें भूताजीकी जीपसे हम लोग वरहदके लिए रवाना हुए । 
अच्युतभाई, लल्दृदादा, जगदीशजी और में | भूताजीसे हम लोगोने कहा : 
बाबूजी, आपकी तबीयत अभी ठीक नहीं, चिलचिलाती धूपमें मत चलिये, 
कुछ देर बाद ही चल सकते हैं |! पर उन्होंने कह्दा : 'कोई हर्ज नहीं |! 
गाँवके बाहर हमें उतारकर भूताज़ी भिण्ड चले गये । 

दोनों पक्षवाल्ञेसे हम लोग मिले | कहा : बन्दू्के रहते हुए भी जब 
तुम लोग डरते हो, तो ऐसी बन्दूकोंसे फायदा १ छोड़ो इस डरको | तमाम 
बन्दूकें ले चछकर विनाबाके चरणोंमें डाल दो ओर कह दो कि चारों ओर 
डाकुओं ओर बन्दूकॉसे घिरे रहते हुए भी आपके समझानेसे हममें इतना 
साहस आ गया है कि हम अब बन्दूके छुपेंगे नहीं | 

खूब चली बातें। अन्तमें बात यहातक आ गयी कि एकने कहा ; 
हम अपनी सारी बन्दूकें ले आते हैं, उधरवाले भी अपनी सारी बन्दूकें 
ले आये | 


चोरकोी जेल, तो संग्रहीको भी जेल हो ! १८७ 


इधर दो दिनके बीच वह बागी घायल होकर गिरफ्तार हो चुका था, 
जो यहाँके कुछ लोगोंके लिए आतंकका बड़ा कारण बना था | 

दोनों पक्षके तमाम लोग सारी बन्दूकें ले आये, इसपर ठालमयोल 
चलने लगी । पर दोनों पक्षके एक-एक, दो-दो आदमी तो बन्दृक लेकर 
हमारे साथ चलनेको एकदम तैयार हो गये । 

मेंने कहा : बन्दूक छोड़नेका मतलब यह नहीं कि आप बन्दूकके 
बदले छाटी उठा ढें। उसका मतलब है--हिंसाकी भावना छोड़ देना, 
परस्पर विरोध समास कर देना । इस तैयारीके साथ आप बन्दूक छोड़ें, तो 
उसका कोई मतल्य भी है। वरना अभी तावमें आकर आपने बन्दृक छोड़ 
दी और कलर आप सोचने छगे कि केसी ब्ेबकृफी की, तो इससे काम 
नहीं चलेगा | हम तो चाहेंगे कि बन्दूक छोड़कर आप एकदम निर्मव बन 
जायें, एकदम निर्वेर बन जाये । 

हमारी बातें उन्हें जंच तो रही थीं, पर हिम्मत नहीं पड़ रही थी | 
साथ ही हमें यह भी लगा कि वेर-विरोधकी भावना अभी निर्मल नहीं 
हो पायी है। इसलिए ये दाँवपेंच चल रहे हैं । 

यह स्थिति देखकर हमने उन टोगोीकों यों ही हृदय-मंथनके लिए 
छोड़ दिया | कह दिया : अगर आप छोगों के दिल साफ हो जायें, जीका 
डर निकल जाय, तो आपलोग अपनो बन्दूके लेकर मुरार आ जाइयेया 
ग्वालियर | भावावेशमें आकर कोई काम मत करिये | 

>८ >< 4 

शाम हो रही थी। लल्लूदादा तो मिशन पर कहीं दूसरी जगह 
निकल गये | हम लोग बससे तुकेड़ा चल दिये। बसमें ही मिल गये 
शिवहरेजी --पुस्तकोंके तीन भारी बक्सोंके साथ | स्वोदिय-साहित्य लेनेके 
लिए वे गये थे भिण्ड | उनके साथ नये समाचारपत्रोंका बण्डल भी था। 
उल्टा तो ग्वाल्यिरकी हमारी आवाजम!में मोटे हेडिंगमें छपा था : 

तहसीलदार सिंहको फाँसी न दी जायगी 
राष्ट्रपति द्वारा रूत्यु-दण्ड आजन्म कारावासमें परिचतित ! ७ ७ ७ 


सरकार पहलें, भगवान्‌ बादमें 
बरेठा ( ग्वालियर ) 


४ जून १६० 

बहुत छोटा-सा गाँव है यह बरेठा | सुबह बाब्ाने गाँववार्टेंसे प्रश्नो- 
त्तर करके यहॉँकी स्थितिका तखमीना लगा लिया। ३० घर, २५० 
आदमी | २ हरिजन--१ चम्रार, १ धोबो। २ कुएँ | दोनोंपर हरिजन 
पानी भरते हैं | १०० लड़के, २ मास्टर | ७०-७५ फीसदी हाजिरी और 
७० फीसदी पास | अच्छी काइत | रहंटसे पानी। पासमें छोटी नदी। 
बेजमीन कोई नहीं । सालभर खेतमें काम । धन्धे कोई नहीं । 

प्रमुदबाल पट्वारीने बताया: आसपासके ५ गाँवोंमें २०० घर, 
१६०० एकड़ जमीन | बेजमीन कोई नहीं। कोल्हू १ है। सरसों देकर 
तेल लेते हैं । चमार जूृतेका काम नहीं करता | काई पार्टी नहीं, कोई 
झगड़ा नहीं । पानीका साधन हो जाय, बाँध बन जाय, तो फसल बढ़ 
जाय | बाॉधके लिए गाँववाले श्रम करनेको तैयार । व्यसनमें बीड़ी-सिग- 
रेट चलती है, शराब-फराब नहीं ! भजन-कीतन भी चलता है। कोई 
तकलीफ नहीं, कोई कष्ट नहीं, कोई माँग नहीं ! 

केसा सुन्दर, आत्मतुष्ट ग्राम ! 

>< क्‍ >< >८ 

आज हम मिण्ड छोड़कर ग्वाल्यिर जिलेमें आ गये | खचेरेको बाबा ' 
कल ही पुलिसके सुपुद करना चाहते थे शामको, पर सोचा, आज सबेरे 
ही दे देंगे । सुबह जब कहा, तो कलेक्टर साहब ठायटसने और कमिश्नर 
साँहव चटर्जीने कहा : हमारे पास उसका वारण्ट ही नहीं ! 

लिहाजा वह छोड़ दिया गया। शामको वह बसपर बैठकर चल 
दिया अपने गाँव । 

>< >< > 


सरकार पहले, भगवान बादर्मे 4८७ 


दोपहरमें नदीपर हम लोग नहाने गये | छोटी-सी पथरीली नदी। 
कहीं तो पानी नाममात्रका, कहीं थोड़ा गहरा । पुैलके पास तैरनेके लिए 
हमें कुछ पानी मिल गया। 
नहा-पोकर आये, तो देखा, घर-घर जाकर खाना खानेका प्रबन्ध 
है | एक-एक, दो-दो अन्तेवासी इधर-उधर बिखर गये | भोजन सादा ही 
था, पर आदर, श्रद्धा और प्रेमसे सराबोर था | सबके मनमें यद्दी था कि 
कितना न खिल्शा दें आज हम अपने इन अतिथियोंको ! 
> >< >< 
शामकी समभाके पहले पासके गुठीना गाँवके प्यारेलालने अपनी छोटी- 
मी वृकबन्दीं सुनायी : 
अब भारतमें जनमे एक विनोबा बाबा बरदानी १ 
नो बरससे करो पदयातरा जनताने जानो ॥ 
भिण्ड-मुरैनामें डाकू-समस्या आयके सुकझानी 
जा टुकड़ामें नहर नायने बड़ो परेसानों ॥*** 
( नहर नहीं है इधर बड़ी परेशानी है ! ) 
बाबाने अपने प्रवचनमें कहा : 
आज किसान-सभाके दो भाई हमसे मिले । अच्छे कार्यकर्ता हैं | 
कहने लगे कि सीलिंगके कानूनसे गरीबोंको जमीन मिलनेवाली नहीं | 
मेंने कहा : इसीलिए तो में सरकारके पीछे नहीं ढगा | आज छोग सर- 
कारकों पहले याद करते हैं, भगवानकों बादमें । हर कामके लिए सर- 
कारका मुँह ताकते हैं। हर बातका दारोमदार सरकारपर रखनेसे देश 
निर्वी्य बनता है। अपने बलपर हमें खड़े होकर अपने मसले आप हल 
करने चाहिए | अपने-आप अपनी योजना बनाकर चलानी चाहिए. और 
तब सरकारसे मदद माँगनी चाहिए | 
गॉाँव-गाँवको एक बनाओ ओर ग्राम-स्वराज्यकी नींव डालो । अपनी 
अन्तर्शक्तिको जगाओ । सब समस्याएं अपने-आप हल हो जायेंगी | 
७७७ 


पुलिंसकों सोलह आना ऋॉय, बशर्वे कि*** ( 


सुरार 
» जून “६० 


आज सबेरेकी भीड़का क्या कहना ! दर्शनाथियोंका बह रेला आया 
कि कदम रखना दूभर हो उठा | बृह्त्तर ग्वाल्यिरकी सीमापर महापोर 
शेजवलकर साहबने नगरके पापदों, विधायकों आदिके साथ विनोबाका 
स्वागत किया । अलन्त चौड़ी सड़कोंके बावजूद रास्ता पाना मुश्किल 
हो रहा था । जैसे-तैसे हम लोग मुरार हाईस्कूलके विशाल भवनमें प्रविष् 
हो सके | 

प्रवेश-प्रवचनमें बाबाने कहा : 

अभी एक विवाद चल रहा है | कुछ डाकू--बागी--अपने हथियार 
छोड़कर बाबाके पास आये । पुल्सि दावा करती है कि यह सब उसके 
कई सालके पराक्रमका परिगाम है | इसके लिए पुल्सि रुपयेमें १५ आना 
श्रेय माँगती है। मैं तो पुलिसको १६ आना श्रेय देता हूँ, बदर्ते कि बह 
यह माने कि वह ल्येक-सेवाके लिए है । 

मेंने अभी उस दिन अम्बाहमें कहा ही था कि पुलिसका काम 
सत्पुरुषसे कठिन होता है। पुल्सिका काम फोजसे भी कठिन है। उसका 
काम योगीकी तरह कठिन है। में तो पुलिसको १६ आना श्रेय देनेको 
तैयार हूँ, बशतें कि पुछिस सेवापरायण हो । मेरा कुछ भी श्रेय नहीं, 
यह में कसम खाकर कद्दता हूँ । होता, तो मुझपर उसका बोझ होता 
और रातको नींद न आती | पर में तो आठ बजे गिरा, तैसा मरा | 

यहाँ छोग पुलिससे डरते हैं। डरनेका सवाल क्या है ! मुख्यमन्त्री 
आपके नौकर हैं और यह पुल्सि तो उनके नौकरके नौकरकी नौकर है ! 


पुलिसकों सोछह आना श्रेय, बहतें कि *' ! १८५९ 


हमें यह एटलास होना चाहिए कि यह हमारा राज है ओर राज चलाने- 
वाले हमारे नोकर हैं । 
>< ् >< 

दोपहरमें अलग-अलग परिवारोंमें हमारे भोजनकी व्यवस्था थी। 
जगदीशभाई मुझे, अच्युत भाई ओर राजकुमारकों अपने घर खींच ले 
गये । वहीं हम लोगोंने स्नान भी किया ओर तरह-तरहके व्यंजनोंवाला 
स्वादिष्ट भोजन भी | बाल-बच्चोंसे कुछ देर गपशप भी की । 

>< >< >< 

एक भाई अपनी सासके साथ आये बाबाके पास। बोले : आप 
शिवपुरीकी तरफ जा रहे हैं | हमारे सालेकी उधरके बागी लोग उठा ले 
गये हैं | उसकी १३ सालकी पत्नी घरपर बिलखती है | हमसे उन छोगोंने 
१३ हजार रुपया माँगा था, हमने किसी तरह जुयाकर दिया भी | पर 
बादमें उन्होंने रुपया लोटखा दिया और लड़केको नहीं छोड़ा । 

“पूरा रुपया छोटा दिया ?” 

“एक हजार रुपया बीचबाला आदमी खा गया ।! 

न्तो १ ) 

“आप उधरके बागियोंसे मिलें, तो कह दें कि वे इस लड़केको 
व्योटा दें !? - 

मेरी भेट हो, तब न !! 

>< >< >< 

सायंकालीन सभा मुरारके भीतर चोकमें हुई। अच्छी भीड़ थी | 
बाबाने दिल और दिमागकी बात उठाते हुए कहा : आज छोगोंका 
दिमाग पहलेसे काफी आगे बढ़ गया है, पर दिल बहुत संकुचित हे । 
इसीसे दुनियार्मे कशमऊऋूश है । उसे मिटानेके लिए दिलको बड़ा करना 
पड़ेगा । कुत्ता ८०० मील ऊपर उड़ जाता है, तो मनुप्यके नीचे बैठे 
रहनेसे केसे काम चलेगा ! 

पुराने जमानेका तरीका था, चोरों करनेवालेका हाथ तोड़ देना | 


१९७ चअम्बलके बेहड़ोंम 


आज कोई राजी होगा इसके लिए ? सभी कहेंगे, ऐसा करना तो जिन्दगी- 
भरके लिए आदमीको बेकार बनाना है। पुराना न्याय-देवता कहता था 
कि खून करनेवालेको फॉसीपर छटका देना चाहिए। कल ही पढ़ा कि 
राष्ट्रपतिने फॉसीकी सजा आजीवन कारावासमें बदल दी। पुराने छोग 
इसे गलत ही बताते | अब तो चोरको सजा देना भी पुरानी बात मानी 
जा रही है | मेरे सामने कोई केस आये, तो में २ सालके बजाय २ एकड़ 
जमीन दूँगा । 

भिण्डमें हमने छोटा-सा प्रयोग किया । उसका भारतपर ही नहीं, 
बाहर भी असर हो रहा है | सारे विश्वका ध्यान इस ओर खिंच रहा है। 
जर्मनीसे आज एक पत्र आया है, उसमें लिखा है कि आपको इस काम- 
में यश्ञ मिले ! यदि सख्तीसे कुछ डाकुओंकी खतम कर दिया होता, तो 
क्या जमंनीसे ऐसा पत्र आता ? प्रेम-शक्तिसे डाकुओंका दिल जीतनेसे 
कुछ दुनियापर असर होगा । एटम बमसे भी ज्यादा ताकत है इसमें । 
इसीलिए इसकी ओर लोगोंका आकर्षण होता है। भ्रेम, क्षमा आर 
करुणाकी शक्तिको विकसित करनेसे ही दुनियाके मसले हल होंगे । संतोंने 
व्यक्तिगत जीवनमें जो शक्ति दिखायी, उसीका हमें समाजीकरण करना 
है। विज्ञानके युगमें हमारा यह नवीनतम शख्र हे । ७७७ 


ब्रेमके रास्वेसे क्रानिति 


लइऋर 
६ जून ६० 
खूब कड़ी मदोनी वह तो झाँसीवाली रानी थी 


लक्ष्मीबाईकी पुण्य समाधि ! 
पाषाणकी प्रतिमा है यह या प्रेरणाकी पुद्न ? 
लइकरमें रहते समय बचपनमें इस समाधिके दरन मेंने अनेक बार 
किये थे, पर आजका तो समा ही निराछा था। अरुणोदयकी सुहावनी 
वेलामें बाबा जब मूर्तिके निकट खड़े होकर श्रद्धा-सुमन बिखेर रहे थे, तब 
मेरे मानस-पटपर उभर रही थीं सुभद्राकुमारी चोहानकी अनमोल कड़ियाँ: 
सिंहासन हिरू उठे राजबंशोंने भुकुटी तानी थो । 
बूढ़े मारतमें मी आयी फिरसे नयी जवानी थी ॥ 
गुमी हुई आजादीको कोमत सबने पहचानी थी। 
दूर फिरंगीको करनेकी सबने मनमें ठानी थी ॥ 
अमक उठी सन सत्तावनमें दृह तलवार पुरानी थी १ 
खूब रूड़ी मदोनी वह तो झोाँसीवाली रानी थी ॥ 
>< भ< »< 


समाधिसे होकर जयेन्द्रगंज, हाईकोर्ट, लोहिया बाजार, नया बाजार 
होते हुए इम पड़ावपर पहुँचे | हमारा पड़ाव रखा गया है कमल 
राजा महिला महाविद्यालयमें | पहले बाबाका भी निवास यहीं रखा गया 
था, पर बादमें बदलकर बगलमें पद्मा विद्यालयमें कर दिया गया-- 
तथागतकी विशाल भाजनापूर्ण प्रतिमाके ठीक सामने | 
हर >< >< 

प्रवेश-प्रवचनमें बावाने विस्तारसे छोकतन्त्रकी खामियाँ बताते हुए 
कहा कि आज लोकतठन्त्रका जो रूप है, वह राजशाहीसे कम खतरनाक 
नहीं है। मुख्यमंत्रियोंके हाथमें पाँच सालके लिए जितनी सत्ता सोंप दी 
जाती है, उतनी पुराने बादशाहोंको भी नसीब नहीं थी | आजके सत्ताधारी 
तबतक गद्दी नहीं छोड़ना चाहते, जबतक कि यमदूत आकर हटा न दे । 
ऐसे छोकतन्त्रसे काम नहीं चलेगा | 

अन्तमें बाबाने माँग कौ--नकद धर्मकी। कहा कि भिण्ड्षेत्रको 
साधु-क्षेत्र बनाना है। आप सबकी पूरी सहानुभूति चाहिए। वकीलों, 
व्यापारियों ओर नागरिकोंकों पूरी मदद देनी चाहिए । जिसके पास जो 
कुछ है--जमीन, सम्पत्ति, बुद्धि, समय--उसमेंसे वह दान करे । 

> >< >< 

सभाके अन्‍न्तमें बाबाने वेदनारायणकों नमस्कार करते हुए श्रोराम 
शर्मा आचार्य द्वारा अनूदित ७ खण्डामे प्रकाशित चारों वेदोंका उद्घाय्न 
किया | बोले : त्जुमा केसा है, यह तो कहना मुश्किल है, पर कहते हैं कि 
हिन्दीमें चारों वेदोंका यह पहला अनुवाद है। में इसका स्वागत करता हूँ। 

> >< > 

आज पद विद्याल्यके सरखती भवनमें मध्यप्रदेश चेम्बर ऑफ 
कामर्स एण्ड इण्डस्ट्रीन ३१५१) की थेली बाबाको भेट की। बाबाने 
व्यापारियोंके बीच बोलते हुए कहा : 

व्यापारियोंके लिए मेरे हृदयमें बड़ा आदर है। हिन्दू-धर्मने व्यापा- 
रियोंको जो स्थान दिया है, वह कोई धर्म नहीं दे सकता। कहा है कि 
ब्राह्मण वेदा ध्ययनसे जो मोक्ष प्राप्त कर सकता है, वही मोक्ष निष्काम बुद्धिसे 
व्यापार करके व्यापारी भी प्राप्त कर सकता है। हिन्दुस्तानके व्यापारी 
दयाल हैं, अहिंसक हैं, साधु हैं, भोले हैं। शब्दके भी पक्के हैं | फिर वे 
सर्बोदयमें क्यों नहीं आते ! गांधीजीने जमनाछाल बजाजसे कहा ; घरका 
कारबार छोड़कर सर्वोदयके काममें आओ । वे आ गये । उन्होंने व्यापारी 
बुद्धि सावंजनिक काममें रूगायी | 

व्यापारों सबं-जन-सेवक बनें | उन्हें किसी पार्टीसे नाता नहीं जोड़ना 
चाहिए | पक्षम॒ुक्त कामको ही मदद करनी चाहिए। दूसरोंके मॉगनेपर 
हिम्मतके साथ “न कहना चाहिए | 

व्यापारी ही जनताका ज्यादासे ज्यादा लाभ करेंगे। वे अपनेको 
समाजका अंग मानकर पूरे समाजकी सेवा करेंगे। वे गांधीका 'ट्रस्टीशिप' 
का विचार उठा हछें। ऐसा करनेसे व्यापारियोंकी इज्जत बढ़ेगी | 

देशके निर्माणका बहुत बड़ा काम पड़ा है | व्यापारी उसे डठा छें। 
व्यापारी आकर कहें कि आप जितनी जमीन हासिल करेंगे, उसके लिए 
कुआँ हम खुदवा देंगे, उसकी आबादीके लिए, मदद हम करेंगे, कार्यकर्ता 
आप जुटायें, उनका खर्च हम चलायेगे। स्वोदियका साद्वित्य आप 
तैयार करायें, कम्युनिस्ट-साहित्यकी तरह सस्ता इम बनायेंगे, घर-घर 
हम पहुंचायेंगे । 

व्यापारियोंकों 'कस्प स्विद्धनम! मानकर करुणामूलक साम्यकों 
अपनाना चाहिए, मत्सरमूलक साम्यकों नहीं । उन्हें नकद धर्म--सम्पत्ति- 
दान करना चाहिए | 

>८ >< ८ 

आज अपराह्ममें पद्मा विद्यालयमें ही मध्यप्रदेशका तीसरा सर्वोदय- 
सम्मेलन प्रारम्भ हुआ | अध्यक्ष थे भाई पूर्णचन्द्र जैन | उद्घाटन किया 
गांधी-स्मारक-निधिके मन्त्री जी० रामचन्द्रनने | 

दादाभाईने गतवण"्का लेखा-जोखा देते हुए. बताया कि हमारे यहाँ 
कहने लायक काम नहीं हो पाया। भूदानमें २॥ लाख एकड़ जमीन 
मिली, जिसमें आधी बँट चुकी | चौथाई जमीन झगड़ेकी है या बेकाम | 
५०-६० हजार एकड़ अभी बेटनेको बाकी है । 

भाई पाटणकरने गुरुदेव और गांधीके प्रिय शिष्य जी० रामचन्द्रनका 
आत्मीयतापूर्ण परिचय दिया । उन्होंने हिन्दीमें बोल सकनेमें असमर्थता 
प्रकट की । कहा : 'मेरे लिए. बड़ी शर्मकी बात है यह। बापके पापका 

१३ 

परिहार बच्चे कर रहे हैं |” उन्हें हिन्दीमें मुखरित करनेको खड़े हुए सुरेश 
रामभाई | मधुर सम्बन्ध भी तो है सुरेशभाईका केरलसे ! 

रामचन्द्रन्‌ बोले : 

तीस सालसे में गांधीके चरण-चिह्ोंपर चलनेकी अधूरी कोशिश 
कर रहा हूँ। गांधी-परिवार ही मेरा परिवार है। इसीसे कश्मीरमें 
विकास-कमिश्षरों के सम्मेलनमें जानेका हवाई टिकट केंसिल कर भाई 
देवेन्द्र गुसका आग्रह मान खुशी-खुशी में आपकी सेवामें आ पहुँचा | 
कश्मीरमें ठण्डक ही ठण्डक, यहाँ मौसममें मी गरमी और विनोबाके 
चमत्कारकी भी गरमी ! आज मैंने देखा उस महर्षिकों। इतना सुन्दर 
स्वास्थ्य उसका कभी नहीं था | लोग गर्मियोंमें पहाड़पर जाते हैं, पर यह 
महर्षि चम्बलके बेहड़ोंमे मटकता है, फिर भी इतना स्वस्थ ! 

पिछले दिनों चम्बलके बेहड़ोंमें जो काम हुआ है, वह अत्यन्त 
आच्चर्यजनक है। अखबार हमपर तरह-तरहके आक्रमण कर रहे हैं । 
हमारे बीच एक महर्षि है, जो प्रेमक कानूनको डाकुआँपर आज़मा रहा 
है। बरसों पहले गांधीजीने दक्षिण भारतकी वेश्याओंके बीच जाकर उनका 
हृदय-परिवर्तन किया था, तो वहाँके अखबारोंने शिकायत की थी कि 
गांधीजी वेश्याओंको समाजमें ऊँचा स्थान दे रहे हैं। हमारे इस 
महर्पिपर भी ऐसा ही आरोप रूगाया जा रद्दा है कि विनोबा डाकुओंको 
“होरो! बना रद्दा हे | एक ओर गप्रेंमकी रीतिसे क्रान्तिका एक महान काम 
हो रहा हे, जिसके लिए राष्ट्रपति बधाई भेजते हैं, दूसरी ओर उस 
महर्षिपर कीचड़ उछाछा जा रहा है ! इंसाके साथ भी ऐसा ही सद॒क 
हुआ था | ईसा बोले : "में सही शास्तेपर चलनेवालोंके लिए नहीं, 
पापियोंके उद्धारके लिए आया हूँ ।! विनोबा भी एक ऐसी जमातकों 
बचाने आये हैं, जिसे कोई बचाना नहीं चाहता | 

कहा जाता है कि भिण्ड-मुरैनाके क्षेत्रमें सशस्त्र पुलिसके २५,००० 
जवान तैनात हैं, जो चौबीसों घण्टे डाकुओंका पीछा करनेमें और उन्हें 
जिन्दा पकड़नेमें या मोतके घाट उतारनेमें छगे रहते हैं | मैं पूछता हूँ कि 

महात्मा गांधीके हस देझमें खून, घृगा ओर द्विंसा-प्रतिद्िसाका यह चक्र 
कशतक चलता रहेगा ! गांधीके बाद आज इस देशमें विनोबा ही प्रेमके 
सबसे बड़े पुजारी हैं। वे भारतके प्रेम ओर उसकी सचाईके प्रतीक हें । 
हमें चाहिए कि हम किसीको अपने इस महर्षिके कासपर कीचड़ उछा- 
लनेका मौका न दें | हाँ, गछूतियाँ हो सकती हैं, पर वें सक्रिय प्रेमकी 
गलतियाँ ट्वोंगी, सक्रिय घृणाकी नहीं । यदि किसी प्रयोगके मुलमें प्रेमकी 
प्रधानता होती है, तो गलतियाँ सुधर सकती हैं, पर मूलमें घृणा हो, तो 
सुधारकी कोई आशा नहीं । प्रेमके कानूनका यहाँ जो प्रयोग हुआ है, 
हम उसके पहरेदार बने | 

हमारे प्यारे प्रधानमत्री अन्तरांष्ट्रीय मामलोंमें तो प्रेमकी रीति ही 
अपनाते हैं, पर देशके आन्तरिक मामझोंमें नहीं। यह दन्द्र कबतक 
चलता रहेगा ! 

)< > >< 

भाई पूर्णचन्द्रजीने कहा कि में अध्यक्षके रूपमें भाषण करने नहीं 
बैठा | बाबासे हमें उदबोधन लेना है । हमें समग्र दृष्टिसि सोचना पड़ेगा, 
पर आगे बढ़नेकी तड़प और संकरपके बिना गाड़ी आगे नहीं बढ़ेगी। 
ये दोनों बातें तो चाहिए ही । 

> > >< 

तीसरी-चोथी श्रेणीके सरकारी कर्मचारियोंका भी आज एक सम्मेलन 
हुआ । बाबा बोले : 

जबतक मनुष्य अपनेसे अधिक दुःसियोंका दुःख नहीं दूर करता, 
तबतक उसे सुख नहीं मिलता | यह ठीक है कि आप लोग दुःखी हैं | 
पर क्या मेहतरोंका, खानोंमें काम करनेवाले मजदूरोंका, आदिवासियोंका, 
बेजमीन मजद्रोंका जीवन आपसे कठिन नहीं है ! 

हरएकके पास कुछ-न-कुछ दे । उसमेंसे कुछ देना सार्वत्रिक धर्म है। 
आपके पास एक रोटी है, दोकी भूख है ! उस एकमेंसे एक टुकड़ा मुझे 
दे दीजिये। फिर देखिये, आपका क्‍या होता है ! 

गरीक्रेंको देकर अपनी इज्जत बढ़ाइये, तब आपकी माँगोंके पीछे 
नेतिक बल आयेगा। यह ठीक है कि आपका संसार विकट है। मध्यम 
श्रेणीवारढ्देंकी हालत खराब है | पर मेरी योजना तो गैरमामूल होती है । 
आप दो बातें करिये : 

( १ ) अपनेसे दुःखीके लिए महीनेमें ||) दान करिये | 

( २ ) सरकारसे मॉगिये कि हमारे परिवारको जितना गल्ला छूगता 
ह, उतना गह्ला हमें मिले, कुछ पेसा ऊपरसे मिले ! 

> > ८ 

सायंकालीन प्रार्थना-समाके लिए. कुछ मिनट बाकी थे, तभी मेंने 
जगदीशभाईकों घसीटा बाजारकी ओर | कुछ कपड़े तार-तार हो रहे थे, 
पर खादी-भण्डार जाकर देखा, तो बन्द है | उलटे पॉव हम ल्लेग लौटे, 
तबतक बाबाका प्रवचन आरम्भ हो गया था। बाबा कह रहे थे : 


भूदानका काम नो सालसे चल रहा है । उसकी तरफ सारी दुनिया- 
का ध्यान गया है | जमीनऊके मसलेको इल करनेके लिए प्रेंम ओर करुणा- 
का हमारा तरीका नया है। यह भारतीय सम्यताके अनुकूल हे । 
दुनियाको भास हुआ कि इसमेंसे कुछ निक्रलेगा | भूदानका तरीका, 
स्वतन्त्र भारतकी विश्वक्रों एक देन हे । 


डाकुओंके बीच हमने जो काम किया है, उसमें भले हो हमें सफलता 
कम मिली है, पर देश-विदेशमें उसकी बड़ी चर्चा है। प्रेमसे वैरको 
मिटानेक्रा भारतीय तरीका दुनियाके लिए नया हे। कल जम॑नीसे पत्र 
आया है। दुनियाके चिन्तनशीरू छोग अपनी भाषाओंमें इसपर ग्रन्थ 
लिख रहे हैं | यह प्रचार मेंने नहीं किया । भारतीय संस्कृतिका सन्देश है 
कि मैं दुनियाको मेत्रीकी दृटिसे देखूँ। वेद मगवानने कहा है : 


नित्यस्य अहं चश्षुषरा ! सन्‍्तोंने इसपर अमल किया | धम्मपदमें आया है 
कि बुराईको भलाई से जीतेंगे, क्रोधचको अक्रोधसे । हमने इसका थोढ़ा-सा 


प्रेमके रास्तेसे क्रान्ति १९७ 


प्रयोग किया । दुनियाको लग रहा दे कि भारतमें एक नयी कुंजी मिलो 
है | भारतका यह विशेष गुण हमें बढ़ाना है । 
>८ भ< >< 

आगराके शिरोमणिजी मिल गये आज | बोले : मानसिंहकी पत्नी 
रुक्मिणीदेवीको डॉक्टर ललित भिण्डसे ही अपने साथ ले गये थे। उन्होंने 
और शान्ति-समितिवाल्लेंने उनके गाँव खेरा राठोरमें जाकर गाँववालोंकों 
समझा-बुझाकर अच्छा वातावरण बनाया ओर रुक््मिणीदेवीको वहाँ बसा 
दिया है। उनकी कोई ९०० बीघे जमीनपर भी कब्जा दिला दिया है | 

“ब्राह्मणों और ठाकुरोंमें वहाँ जो पुश्तैनी भबंकर अनबन थी, उसका 
क्या हुआ £! 

'घबसे खुशीकी बात तो यही है कि उन लोगोंकी पुश्तैनी अदवत 
भी समाप्त हो गयी है । मानसिंहके परिवारकी ओरसे और तलफीराम 
तथा नेतरामके परिवारकी ओरसे एक समझोंतेपर हस्ताक्षर हो गये हैं, 
जिसमें दोनोंने भगवानकों साक्षी देकर मन, वचन आंर कमंसे प्रतिज्ञा 
की है कि दोनों परस्पर द्वेष भोर कहु आछोचना छोड़कर आपसमें मेल 
रखेंगे ओर हर काममें एक-दूसरेकी सहायता करेंगे । उन्होंने अपने पिछले 
कार्मोके लिए पद्चात्ताप भी प्रकट किया है ओर भावानसे प्रार्थना की 
है कि वह दोनों कुटुम्बोंकी रक्षा करे !! 


सचमुच, बड़ी खुशीकी बात ! ७७७ 


शानितिगादी भ्रीं नाराब, क्रानियादी भ! | 


छद्ऊर 
७ जून ६० 
स्टडी सर्किल! ने आज सबेरे एक सभाका आयोजन किया | बुद्धि- 
जीवियोंकी अपने सामने पाकर बाबा भावना-विभोर हो उठे । बोले : 
बाबाकी कोशिश है कि भारतमें शान्तिके रास्ते क्रान्ति आये। 
ध्ृतराष्ट्र अक्सर अश्धे होते हैं | वे शान्तिवादी हैं। उनकी इच्छा रहती 
है कि डाकृसमस्या हल हो, कम्युनिस्ट उपद्रव न करें, विद्यार्थियोंमें 
असन्तोष न बढ़े, मजदूर शिकायत न करें | वे चाहते हैं शान्ति हो, लेकिन 
क्रान्ति न हो | उधर क्रान्तिवादी कहता है कि जैसे भी हो, समाजमें क्रान्ति 
हो, स्मशान-शान्ति किस कामकी ! मेरे जेसा तीसरा व्यक्ति चाहता है कि 
शान्तिमय क्रान्ति हो । डसे दोनोंकी मार सहनी पढ़ती हे । 
शान्तिवादी कहता दे : हमें ऐसी क्रान्तिमिश्रित शान्ति नहीं चाहिए ।” 
उसके विचारसे डाकू नीच है | उसके लिए दरग या मरण, दो ही रास्ते 
हो सकते हैं | शान्तिमें क्रान्तिका भाग आ जानेसे इन शान्तिवादियोंका 
दबदबा या रोब घटता है, इसलिए वे उसे नापसन्द करते हैं | क्रान्तिवादी 
कहता है: “आपके थोड़ा-थोड़ा दान मॉँगनेसे क्रान्तिकी धारा क्षीण होती 
है| जोश छानेके बजाय आप उसे कमजोर करते हैं !! जनता शान्ति- 
वादियोंको 'ढोंगी! और क्रान्तिवादियोंकों 'बिवकरूफ! समझती है । 
करलमें घूमते समय मेंने कम्युनिस्टोंसे पूछा : 'सीलिंगसे मिलकियत 
कैसे मिटेगी !? बोले : 'बात तो आप ठीक ही करते हैं, पर उसमें बहुत 
देर लगेगी ।? मैंने कहा : 'कानूनसे तो निजी मिलकियत और मजबूत 
होगी । में तो निजी मिल्कियत मिथ देनेके पक्षमें हूँ !! साफ है कि आज- 
का कानूनवादी करुणावादीसे बहुत पिछड़ा हुआ है | 


शान्तिवादी भी नाराज, क्रान्तिवादी भी ! १९९ 


दघान्तिवादी गड़बड़ीसे घबड़ाता है। वादेपर वादे करता चला जाता 
है। चाहता है कि जैसा चल रहा है, चलता रहे | क्रान्तिवादी किसी भी 
तरीकेसे क्रान्ति चाहता है। लेकिन बाबा कहता है कि शान्तिके रास्तेसे 
जब क्रान्ति आयेगी, तभी सच्ची क्रान्ति होगी, अशान्तिके रास्तेसे आनेवाली 
क्रान्ति घुठी होगी। शान्तिक्रान्तिसे ही शिक्षित-अशिक्षितका भेद मिटेगा; 
एकवर्ण समाज बनेगा, जिसमें सब अपनी बुद्धिका विकास करेंगे और सब 
दरीर-श्रम करेंगे। उसका नाम होगा--'इंसोवर्ण:”-..हंसवर्ण समा ज--- 
नीर-क्षीर विवेक करनेवाला सनन्‍्तुल्ित समाज | ज्ञान और कर्मकी निष्ठाके 
दो पंखोंवाला यह पक्षी ब्रह्मविद्याकी प्रासिके लिए उड़ेगा | वेदमें लिखा 
है : “अगस्त्य कुदालीसे खोदता था ।! उस उग्र ऋषिने दोनों वर्णोंका 
पोषण किया । ऐसा अ्रमनिष्ठ आर ज्ञाननिष्ठ समाज हमें बनाना है । कर्म 
और ज्ञानके समन्वयसे ही कल्याण होगा । सर्वोदयका यही आदर है। 

>< >< >< 

मध्यप्रदेशके सर्वोदिय-सम्मेलनकी सबेरेकी बेठकम 'अहिंसाकी खूबी 
आत्मानुशासनमें है?, यह समझाते हुए बाबाने कहा : 

सर्वो र्य-कार्य ऊर्ताओं करी संख्या कम भछे ही रहे, पर जितने रहें, वे 
एक देहके विभिन्न अवयवोंकी तरह रहें । हम केवरू एऋ शरीरमें नहीं, 
सब्र शरीरोंमें हैं, ऐसी आस्थाका नाम हे--ब्रह्मतिद्या । 

कार्यकर्ताओंमें एकात्ममाव आना चाहिए, । वे हर बातमें अपनेकों 
ही प्रमाण न मानें | अदिसाकी खूबी आत्मानुशाघनमें हे । अदिंसक कार्य - 
कर्ता अनुशासनका पूरी तरह पालन करे । हम दूसरोंके काजी न बरनें। 
कुछ छोग अपनेको कसोटीपर कसनेके बजाय दूसरोंकों कसते रहते हैं । 
यह दुष्ट वृत्ति है। हमें ऐसी बृत्ति नहीं चाहिए, छुमवृत्ति चाहिए । 
हमारी वृत्तिमें न्‍्यूनता न रहे, हीनता न आये | 

चम्बल घाटी शान्ति-समितिकी कल भी बैठक हुई, आज भी | आज 

वार्तके समय ही ग्वाल्यिर महाराजके भूतपूर्व कृषिमंत्री पवार साहब 


२०० . अम्बलके बेडढ़ोंमें 


बाबाका दशन करने आये | ८० वर्षके हैं वे | ३० बीघा जमीन उन्होंने 
अपंण की बाबाको | कुछ पुराने रिकार्ड दिखाते हुए बोले : ४५ साल 
था में महाराजकी सेवामें | बेहड़ कमीशन नियुक्त हुआ था, जिसका 
अध्यक्ष में था, सदस्य थे दो युरोपियन | चम्बलके बेहड़ोंकी हमने जाँच- 
पड़ताल की थी घोड़ोंपर बेठकर । बुलडोजरोंसे वे नष्ट होनेवाले नहीं । 

शान्ति-समितिकी अबतककी प्रगतिपर बाबाके सामने चर्चा हुई | 
जनरल साहबकी बात आयी, तो बाबाने कहा : हमारा यह शान्ति-सेनिक 
पूरे 'भिलिटरी मेन! की तरह काम करता है | कामके लिए. न दिन देखता 
है, न रात | जिस दिन जहाँ पहुँचना होता है, पहुँच ही जाता है| रातको 
एक बजे आया | चम्बल घाटीमें हमने यह दर्जा लब्लूछालको दे दिया | 

हरसेवक मिश्रकी ओर देखते हुए बाबाने कहा ; हमें यहाँ खींच 
लनेका श्रेय है, हमारे कांग्रेसवाले इस छंगड़े भाईको | 

वे बोले : बाबा, अपनी जिम्मेदारी निभाऊंगा। आपका भी काम 
करूँगा, कांग्रेसका भी काम करूंगा | 

बाबा : अपनी बहुत अच्छी शान्ति-समिति बनी है। उसके अलावा 
तमाम पार्टीवाले हैं, भूताजी हैं, और-ओर लोग हैं | सबके सहयोगसे हमें 
पूरी मुस्तेदीसे अपना काम चलाना चाहिए | अच्छे शान्ति-सैनिक यहाँ 
बैठाने चाहिए । 

अपराहममें मध्यप्रदेश सर्वोदय-सम्मेलनकी अन्तिम बैठक हुईं | विधान 
स्वीकृत हुआ। करणभाई रचनात्मक कामको मोड़ देनेके बारेमें बोले | 

अन्तमें पूर्णचन्द्रजीने सारी चर्चाका समारोप करते हुए इस बातपर 
जोर दिया कि चारों ओर अशान्त वातावरणमें हम बिना उत्तेजित 
हुए, अपनेको बलिदान करें | चम्बल घाटी हमारी शान्ति-सेनाकी कसौटी 
है। बाबा एकके बाद एक नया कार्यक्रम देते चल रहे हैं | हमें समग्र 
दृष्टिसे काम करना है। सम्मेलनमें हमने जो निर्णय किये हैं, उन्हें पूरी 
शक्ति लगाकर अमलमें लाये | 


शान्तिवादी भी नाराज, क्रान्तिवादी भी ! २०१ 


पद्मा विद्याल्यमें ही महिला सम्मेलन रखा गया था। सारा हाल 
टसाठस था । पुरुषोंको बाहर खदेड़ दिया गया | हम छोग भी नीचेसे 
उठकर ऊपरके स्टेजपर आ गये | बाबा भी ऊपरके स्टेजपर आ बैठे | 
निष्काम सेविकाओंकी माँग करते हुए बाबा बोले : 

प्राचीन कालमें स््रियोंकी जो ऊँची स्थिति थी, वह आज नहीं है| 
जनकको सुलभाके पास ज्ञान लेने जाना पड़ा था। आजकी स्त्रियां बच्चों- 
का पालन-पोषण और घरका काम करती हैं, बाहरके कार्मोंमें वे पुरुषों 
जितनी निष्ठा नहीं दिखातीं। उन्हें इस तरफ बढ़ना चाहिए। छोटे 
बच्चोंकी शाल्मएँ स्त्रियोंके हाथमें रहनी चाहिए। साथ ही पुरुषोंको 
अंकुशमें रखनेका काम भी स्त्रियोंको समालना चाहिए। 

हिंसाको रोकनेका काम स्त्रियोँ करें। गांधीने शराबकी पिकेटिंगके 
लिए स्तरियोंकी भेजा । कहा : “ज्यादासे ज्यादा पत्रित्रको जाना चाहिए 
बदमाशोंके खिलाफ ।” इसी तरह भूदानके काममें भी बीसों स्त्रियाँ आगे 
आयी हैं । उनकी सच्ची उन्‍नति तभी होगी, जब उनमें शंकराचार्यकी 
तरह दो-चार निकलेंगी | वे योगिनी बनें, अ्रह्मवादिनी बनें। हिन्दू-धर्ममें 
उन्हें कितना ऊँचा स्थान मिला है ! “मातृदेवो भव! कहा गया है। उनमें 
बहादुरी ज्यादा होती है | 

बहनें अरहावादिनी बनें, वीर बनें, गहने आदि दोष छोड़ दें, बच्चोंकी 
तालीम अपने हाथमें लें, समाज-योजनामें हिंसासे पुरुषोंको विरत करें और 
सर्वोदिय-पात्रके द्वारा घर-धरमें सर्वोदयका सन्देश पहुँचायें | 

>< भ< ८ 

रात्रि-प्राथनाका समय हुआ, तब वरहदमें मराठी भजन गानेवाले 
भाई अपनी कीतेन-मण्डली लेकर आ गये। बाबाके साथ-साथ हम लोग 
देरतक भक्तिकी गंगामें गोते लगाते रहे ! ७७७ 


बाबा, वृज्नखों मदिं लेह 


सकी 
नयागाव 
८ जून ६० 


'फॉसोपर चढ़ना होगा, तो खुशीसे चढ़ोगे 
रातके चार बजे ग्वाल्यिरसे प्रस्थान करनेके पूर्व जनरल यदुनाथ 
सिंहने रामणऔतारकों सम्बोधित करते हुए कहा | 
रामओतार बोल : जी ! 
भ८ ओ< >< 


नगरसे बाहर खुली सड़कपर पहुँचते ही मेरी पुकार पड़ी । 

बाबाने पूछा : क्यों पूरा दर्शन हुआ न ! 

में : हाँ बाबा ! 

बाबा : तुम्हें पता है कि भिण्ड जेलमें क्या हुआ ! 

में : नहीं बाबा । 

बाबा : आमस ऐक्टका मुकदमा चला था अपने नों बागी 
भाइयोंपर | सबने खठ-खट मंजूर कर लिया कि 'हाँ, ये बन्दूकें हमारी हैं, 
ये कारतूस हमारे हैं |” 

में : यह तो बहुत बढ़ी बात हुई बाबा। सत्यपर प्रतिष्ठित होकर 
उन्होंने अपना और हम सबका गौरव बढ़ाया | 

बाबा : कहते हैं कि भिण्डके इतिहासमें ३० सालमें यह पहली धटना 
है। मैंने तो इन लोगोंसे यही कहा कि तुमने जो बुरे काम किये हैं, 
उनका साफ इजहार करो | ठुमपर झूठे आरोप लगें, उनसे इनकार करो | 
फिर तुम्हें फॉसी भी पड़ना पड़े, तो खुशीसे उसे मंजूर करो, तभी तुम्हारा 
प्रायर्चित्त पूरा माना जायगा | 


बाबा, दृक्षनसों मति छेह् ! २०३ 
यह सब कहते-कद्दते बाबा गदद हो उठे। विक्टर ह्यगोके 'छा 


मिजरेबल्स'की याद आ गयी उन्हें | बोले : लोग कहते हैं कि द्ृदय-परि- 
वर्तन नहीं होता | पर यह क्‍या है ! “छा मिजरेबल्स'में अपराधीके हृदय- 
परिवर्तनकी बड़ी अद्भुत कहानी है । 

हाँ बाबा, जेल्में मैंने उसे पद्ा था ?३२-३३ में | पढ़ता जाता था, 
रोता जाता था| जीन वैलजीन तो हृदय-परिवर्तनकें बाद एकदम साधु 
बन गया, ब्रिलकुल पादरी जैसा !? 

(हाँ, पुस्तकके दूसरे अध्यायमें उसके द्ृदय-परिवर्तनकी कहानी है । 
मेंने तो मूल फ्रेंचमें ही उसे पढ़ा था | फ्रेंच अच्छी तरह आती नहीं थी । 
टोह-टोहकर पढ़ता था। पहले संक्षिप्त संस्करण पढ़ा | बादमें पूरा ग्रन्थ 
देखा | बहुत अच्छा 40708 ( संक्षेप ) किया है |” 

मैंने तो संक्षिम संस्करण ही पढ़ा था | दो जिल्दोंम था । अंग्रेजीमें ।” 

चर्चा आगे चली, तो मैंने चम्बल-क्षेत्रकी एक समस्याकी ओर बाबा- 
का ध्यान खींचा | कहा : बाबा, महावीरभाई कह रहे थे कि यहाँ 
आहूदाका प्रचलन खूब है। आह्हामें छड़ाइयों ही लड़ाइयोंका वर्णन है, 
जिसके कारण द्वेषको भावना खूब पनपतो है। वह कड़ी क्या है जलेश्वर- 
भाई जिनके बैरी'*'? 

जलेश्वरभाईने बताया : 

जिनडे बैरी सुल्ल सों स्वादें, 
तिनके जीवनकों विक्कार १ 

पंप्कार है उनके जीवनकों, जिनके बैरी सुखसे सोते हैं !? 

'केसी आग लगानेवाली कड़ी है यह --मेंने कहा : छोग जब 
सुनते हैं, तो फड़क उठते हैं | इसके चलते दुश्मनीका यह तार पुझ्त- 
दरपुश्त चलता रहता है | 

बाबा बोले : यह सब बदलना पड़ेगा । हिंसा-द्वेष फेलानेबाले सारी 
बातोंकोी बन्द करना पढ़ेगा । अच्छे-अच्छे भाव फेलानेवाले प्रेम और 
क्षमा सिखानेवाले गीतों और मजनोंका प्रचार करना पढ़ेगा । 


१०४ चम्बलके बेहढ़ोंमें 


बाबा गुनगुनाने लगे : 
बाबा, वृक्षनसों मति लेह | 
काटे वाको क्रोध न करही, सींचे न करा सनेह ॥ 
धृष सहत अपने सिर ऊपर, औरको छाँह करेत । 
जो बाकों पत्थर चढावे, ताहीको फरक देत ॥ 
घन्य-चन्य हे परठपकारी, वृथा मनुषकों देह । 
'सूरदास! प्रभु कहँ रूगि बरनों हरिजनसे मति केह ॥ 
शहरसे हम लोग काफी दूर निकल आये थे। जलेश्वरभाईने बाबाकों 
प्रणाम करते हुए कहा : बाबा, अब में चलँगा | रामऔतारकों आगरामें 
अधिकारियोंके सुपुर्द कर दूँगा । 
रामऔतारने भी प्रणाम किया । 
बाबाने कहा : यह तो इतने दिन हमारे साथ रहकर हमारा स्वयंसेवक 
बन गया है। अच्छा जाओ, सद्भावना रखना, भगवानमें भक्ति रखना | 
ठीक है न ! 
“हाँ, बाबा ! 
५८ >< >< 
आजका पड़ाब ८ मील बताया गया था। सड़क-सड़कस आते तो 
शायद उतना होता, पर लोग ले चले 8॥07६ ८५४ से, छोटे रास्तेसे | 
धूल-घकड़से होते हुए जब हम वहाँ पहुँचे, तो बाबा बोले : यह तो अभी 
पाँच मील ही हुआ | चले आगे । नहीं ठहरेंगे यहाँ ! 
उलट पढ़े बाबा | गॉववालेंने मनानेकी कोशिश की, पर वायुको 
बाँध पाता है कोई ! हम दो-एक भाई पीछे रुक गये । 
दुबेजी, में, बिल्लोरेजी, अच्युतभाई पीछे रह गये थे। दुबेजी चलते- 
चलते अपने जीवनके मनोरं जक संस्मरण सुनाते रहे | 
पड़ावपर पहुँचकर देखा कि डाकबँगला बहुत छोटा है। किसीने 
बरामदेमें अपना बिस्तर डाला, किसीने पेड़के नीचे | मेंने बगलमें देखा 
कि एक बरामदा है--तीन तरफसे घिरा। ऊँची-नीची ऊबड़-खाबड़ 


बाबा, वृक्षयसों सति छेह ! २०५ 
जमीन । एक किनारे लोहेकी एक कड़ाही रखी थी, दूसरे किनारे लोहकी 
दो भारी चहरें | सोचा कि चदरें जमीनपर बिछा लें। बिस्तर डालनेको 
टीक रहेगा | 

बिश्लेरेजीको बुलाकर कड़ाहीको एक तरफ रखा | एक चदरको नीचे 
रखने लगा | वह अचानक गिर गयी मेरे बायें पेपर । आँखोंके आगे 
अधेरा-सा छा गया | असहनीय दर्द और सूजन ! 

रूमाल पानीमें मिगाकर पेरपर बाँधा | वहाँ और क्‍या रखा था ! 
ताईने तबतक बुछाया । चोट देखकर बोलीं: इसपर नमकका पानी 
डालना चाहिए। 

वे नमक घोलकर ले आयीं। कोनेमे पड़ा-पड़ा डालता रहा उस 
पानीको | 

थोड़ी देरमें भूताजी आ गये--मदुल्य साराभाईकों लेकर। साथ 
थीं दो बच्चियाँ--वीणा और प्रेरणा--ठीक हमारी चुन्नी-टुन्नीकी तरह । 
मुझे देखकर पूछने लगे : क्या हाल है पैरका ! 

मेंने कहा : बायाँ तो अभी ठीक ही नहीं हुआ, दाहिना भी घायल 
हो गया बुरो तरह, लोहेकी चदर गिरनेसे | 

बोले : तो नमकके पानीसे क्या होगा ? चलिये, मेरे साथ डॉक्टरकों 
दिखाऊँ | 

चने-गुड़का नाश्ता अभी किया था हमने | साथी लोग भोजनके लिए 
गये थे। रामचन्द्र मेहरोत्राने मेरा सामान लपेटकर जीपपर रखा | 

बाबा लेटे थे। मैंने प्रणाम किया तो जयदेवभाईने कहा: बाबा, 
भइजी जा रहे हैं | 

“हाँ ? जय जगत्‌ ! 

>< >< >< 


अब तो हम सजन-द्षेत्रसे निकल आये ।' बाबाने मुरारमें ही मुझे यह 
इशारा किया था । में ग्वाल्यिरसे ही काशी जानेबवाला था। पर महादेवी- 


२०६ : खम्बलके बेहडढ़ोंमें 
ठाईके कहनेसे दो दिन ओर रुक गया था। वे भी मेरे साथ काशी 
चअलनेवालो हैं । 
“कल में आऊँगी ग्वालियर'--कहा ताईने । 
में सबको प्रणाम कर चल पड़ा जीपसे। मेहरोत्रा भी चल रहा है 
साथमें | 
जीप दौड़ रही दै--ऊपर धूप है, सामने सड़क | ३८ दिनका बाबाका 
यह सत्संग, इतने मित्र, इतने साथी, चम्बलके ये बेहड़, यहाँकी सारी खड्ठी 
मीठी स्प्ृतियाँ एक-एककर नाच रही हैं आँखोंके सामने ! 
महादेवी वर्माकी कड़ियाँ मानस-पटपर उभर रही हैं : 
सखे, यह है मायाकरा देश, 
क्ूणक है मेरा - तेरा संग ] 
सहाँ मिकता कॉर्टोमें बन्धु, 
सजीका-सा फूलाोंका रंग ॥ 
तुम्हें करमा विच्छेद सहन, 
न भूलो हे प्यारे जीवन १ 


काएसे फिर काशीमें ! 


काशी 

१४ जून ६० 

दुनिया गोल है। ३० अप्रेलकी निकला, आज लोट पाया डेढ़ मास 

बाद । काशीसे हाथरस, हाथरससे आगरा, आगरासे ग्वालियर, ग्वालियर- 

से कानपुर, कानपुरसे काशी ! 

उस दिन ग्वाल्यिरमें डॉक्टरकों सॉपते हुए भूताजी बोले : इन्हें 

फर्लॉ-फर्ो इंजेक्शन दे देना ओर मरहम-पट्ी कर देना अच्छी तरह। 
एक घण्टेमें भेजता हूं खाना खिलाकर ! 

जानेपर डॉक्टरने चोट देख-दाखकर कहा : कोई $८70७५ 

( खतरेकी ) बात नहीं | टिंचर लगाकर पूरे पैरको कस दिया और एक 

टिकिया घोलकर पिला दी | वेसी ही जैसी बिल्लोरेजीने नयागाँवमें खिलायी 


थी--द्द बन्द करनेको । 
>८< >८ >< 


दूसरे दिन डॉक्टरके दवाखानेमें बहुत देर इन्तजार करना पड़ा | 
चि० बाबा भूता छे आया एक तॉगा । मेहरोत्रा भी साथ था। आँखोंसे 
अशक्त एक बड़े मियाँ थे दूृकानकी पहरेदारीपर। बोले: यह डॉक्टर 
दवाकी गोली भी बेचता है, बन्दूककी गोली भो ! डॉक्टरीसे कहीं ज्यादा 
लाभ है उसे बन्दूक-कारतूसें बेचनेमें। इसलिए उसे परवाह नहीं 
रहती डॉक्टरीको ! 

टिंचर लगाकर, पढ़ी बॉधकर उसने मुझे फिर चलता कर दिया । 
कलकी गोली फिर खिला दी | 

दोपहरमें ताई आ गयी | खा-पीकर बोली : ग्वाल्यरका किला 
घूमना है। 


२०८ चम्बलके बेहड़ों में 


ट्रेनकी थोड़ी ही देर थी। हम सब जीपसे रवाना हुए। मेहरोत्रा 
घरपर ही बाबाके साथ खेल्ता रहा केरम बोड। मेंने जीपपर बैठे-बैठे ही 
किलेका चक्कर लगा लिया । सुश्री रतनप्रभाने दिखाया ऊपरसे $ देखिये 
वह है अपनी दिंदेकी छावनी ओर वह है अपना मकान--वागलेकी 
कोठी ! 
>८ >< > 
मेहरोत्रा सबके साथ आया हमें स्टेशन पहुँचाने । प्लेटफार्म टिकट 
ले लिया उसने । थोड़ी देरमें कहता है: "में भी चढूँ , झाँसी तक ! 
बहन है वहाँ । बरसोंसे नहीं गया !? 
मेंने कहा : नेकी ओर पूछ-पूछ !! 
झाँसी पहुँचते-पहुँचते अंधेरा हो गया। हूम्बा प्लेटफार्म पार करते- 
करते मुझे स्वर्गस्थ नानी याद आ गयी | खा-पीकर मेहरोत्राने कानपुर- 
वाली ट्रेममें अच्छी जगह हमारा दिस्तर लगा दिया | 
ताई तो काशी चली आयी। में कानपुरमें चार दिन रुक गया | 
भैया गंगाचरण शर्मानें रोक लिया । बोरिकसे पैरकी खूब सेंकाई की 
गयी । सूजनमें कुछ कमी आयी, दद भी कुछ घटा । पर आज स्टेशनके 
लिए थोड़ी दूर पैदल चलनेमें और मुगलसरायमें पुल पार करनेमें बड़ी 
मुसीबत रही । लह्ुराबीरके बसस्टेण्डसे रिक्शा करके आ पहुँचा घर | 
अम्मा दोड़ीं ; “रला आओ !”” आँसू टपक रहे थे जोरसे । बीबी- 
बच्चे दौड़े, सब चिन्तित थे कि में कहां रुक गया बीचमें ! 
ओर मैं सोच रहा हूँ महादेवीके शब्दोंमें : 
कनक-से दिन मोतीौ-सी रात; सुनहरी साझ गुराबी प्रात, 
मिटाता रैगता बारम्बार, कोन जगका वह चित्राचार ! 
आदिमें छिप जाता अवसान, अन्तमें बनता नव्य विधान, 
सूत्र ही है क्या यह संसार, गुंथे जिसमें सुख-दुःख जय-हार '॥ 
७७७ 


आइ़ये, कुछ सोचे / 


जग-निस्सिएहिं भूर्णहि तसनामेहिं थावरेहिं च। 
नो तेसिमारणे दण्ड, पणसा वयसा कायसा चेव ॥ 
“महावीर 
१४ 


१, चम्बल घाटीमे आतंकका राज 

२. लोग “बागी” बनते क्‍यों हैं ? 

३. डण्डा, जेल ओर फॉाँसीका रास्ता 
४. प्रेम, दया ओर दुआका रास्ता 

५, विनोब।का प्रेम-अभियान 

६. अब हम करे क्‍या ? 


चम्बल घाटींमें ऋतंकका राज १; 


स्व॒रसवाही विदुषो5पि तथारूढोपमिनिवेश: १ 
पतञ्जलि : योगसूत्र २।९ 


मोतका डर बढ़े-बड़ोंके छक्के छुड्टा देता है। वह बाबरदेवा, जिसने 
ऊपरसे नीचेतक शखस्त्रोंसे लेस पुल्सिके बढ़ेसे बढ़े अधिका रियोंकों प्रकम्पित 
कर रखा था, जिसके डरसे बड़ों-बड़ोंकी पसीना छूटता था, लोगोंको 
गोलियोंसे भूननेमे जिसे रत्तीमर भी हिचक नहीं होती थी, वही बाबरदेवा 
सन्‌ १९२४ में जब फॉसोके तख्तेकी ओर ले जाया जाने लगा, तो 
फुक्का फाड़-फाडकर रो उठा !* 

५ >: ५ 

लेकिन सुकरात ! 

जहरका प्याला पी रहा है, उसके चेले छाती पीट-पीटकर रो रहे हैं 
और वह मुसकराकर कहता है ; 'छिः छिः ! तुम छोग व्यथको मेरे चेले 
बने । इस मरणशील चोलेके लिए रोते हो १” 

सरग मढ़ेया सब काहूको, कोऊ आजु मरै कोऊ काहि १ 


कालदेवका प्रहार तो एक दिन होना ही है, फिर डरना क्‍या! 
भगवान्‌ ऋष्णने अर्जुनको अपना विराद रूप दिखाकर कहा : देखता है 
अजजुन, ये सब तो मौतके मुंहमें जानेवाले हैं, मेंने तो पहले ही इनको 
मार डाला है, तू तो नमित्तमात्रं मद सब्यसाचिन्‌ १ 

बाबा कहते हैं ओर ठीक ही कहते हैं कि 'कोई भादमो कब मरता 
है ? तभी जब उसके प्रारब्धका क्षय द्ोता हे । बाबाका जिस क्षण प्रारूध 


_अललबननपनिनन+ व फमनननलननन-न नाना न. 


१. झतेरचन्द मेघाणी : माणसाईना दीोवा, पृष्ठ १६७ । 


२१२ चम्बलके बेहड़ों में 
क्षय हो गा, उसी क्षण वह मरेगा । उसके पहले उसके दो टुकड़े कर दो, 
तब भी वह नहीं मरेगा !? 

तब मौतसे डरना क्यों ! दिनमें हजार बार मरनेकी जरूरत ! 

)< »< >< 
चम्बल घाटीमें चारों ओर आतंकका राज है। जिसे देखिये, मौतकी 

घड़ियाँ गिन रह है। कैसा तमाशा है कि छोग हाथमें बन्दूक लिये हुए 
हैं और डरके मारे थर-थर कॉप रहे हैं ! 

केसी दयनीय दशा है यह ! 

यहाँकी आबादीको हम सात भागोंमें विभाजित कर सकते हैं : 

(१) बागी या डाकू (२) पुलिस (३) ग्राम-रक्षा-दल 
( ४ ) डाकुओंके मुखबिर ( ५ ) पुलिसके मुखबिर ( ६ ) पैसेवाले और 
( ७ ) साधारण जनता | 

इनमें सबसे छोटी संख्या है डाकुओंकी, सबसे बड़ी संख्या है जनता- 
की | पर तमाशा यह है कि ये सातोंके सातों आतंकसे ग्रस्त हैं | 

»< ५< 

बागी या डाकू हमेशा डरते हैं पुल्सिसे, पुल्सिके मुखबिरोंसे । बेहड़ों- 
में छिपते फिरते हैं । हर क्षण मोत सिरपर नाचती रहती है। पता नहीं 
कब पुलिससे गोली चल जाय, पता नहीं कब कोन आदमी दगा दे दे ! 

६० )-७० ) पर जीनेवाले पुलिसके कोई २५ हजार ज्वान जगह-जगह 
बिखरे हैं | शस्त्र और सत्ताका बल रखते हुए भी वे आतंकग्नस्त रहते हैं | 
पता नहीं कब डाकू आकर उनपर हमला कर दें अथवा डाकुओँंके 
मुखबिर उनके लिए घातक सिद्ध हो जायें। मरनेपर ८) मासिककी जो 
पेंशन मिलेगी, उससे बे-बापके बच्चे पेटमर दूध भी तो नहीं पी सकेंगे ! 

ग्रामरक्षा-दलवालेंको रक्षाके लिए बन्दूऊें मिल गयी हैं सही, पर 
उनपर भी डाकुओंके हमलेका आतंक छाया रहता है। पता नहीं, डाकू 
कब आकर हमला कर दें ! डाकुओंके पास ज्यादा बन्दृर्के होंगी, तो वे 
पीटे बिना न रहेंगे | 


चम्बल घाटीमे आतंकका राज २१३ 


डाकुओंके मुखबिरोंको डाकुओंकी ओरसे रक्षाका आश्वासन रहता है, 
पर पुलिससे वे डाकुओंकी अपेक्षा ज्यादा डरते रहते हैं | कारण, डाकुओं- 
को पुलिसका सामना यदा-कदा ही करना पड़ता है, ये तो हरदम मौतके 
मुँहमें ही रहते हैं | पता नहीं, कब कौन पहचान ले, कब किसकी निगाह 
टेढ़ी हो जाय ! 

पुलिसके मुखबिर पुलिसकी बन्दूकोंके सायेमें रहते हैं, पुलिसका वरद- 
हस्त उनपर रहता है, फिर भी उन्हें यह खौफ खाये जाता है कि पता 
नहीं, कब डाकू या उनके मुखबिर हमला कर बैठे ! 

पैसेवालोंकी दुर्गति तो बयान ही क्‍या की जाय ? प्रायः सभी पैसेवाले 
जान ओर मालके डरसे मिंड, शिवपुरी या ग्वाल्यिरमें बसकर जान बचातें 
हैं। फिर भी डाकुआंका भय रात॑-दिन उनके सिरपर सवार रहता है। पता 
नहीं कब आकर वे टूट ले जाये अथवा उन्हें या उनके लड़कोंको उठा ले 
जायें । और एक बार उनके चंगुल्में फँसे नहीं कि फिर पैसा तो मुंहमाँगा 
भरना ही पड़ेगा, जान भी जा सकती है, जलील भी होना पड़ सकता है ! 

रही साधारण गरीब जनता ! वह बेचारी दोनों तरफसे पिसती है । 
उसके पास तो कुछ है ही नहीं। न बन्दूकोंका सहारा है, न पैसेका | 
वह सबसे दबती है, सबसे डरती है, सबकी छात खाती है ! 

>< >< >< 

डाकुओंके चलते न किसीकी जान सुरक्षित है, न किसीका माल, 
न किसीकी इजत | कब वे किसपर आकर हमला कर देंगे, किसको गोलीसे 
भून देंगे, किसकी नाक काट लेंगे, किसके हाथ-पैर तोड़ देंगे, किस 
सधवाको विधवा बना देंगे, किस बापको निपूता कर देंगे, किस माँकी 
गोदीका छाल छीन छेंगे, किस युवतीको बेइजत कर देंगे, नहीं कहा जा 
सकता ! कभी प्रतिशोधकी भावना, कभी पैसेकी छलसा, उनसे वे वे 
कुकृत्य करा डालती है, जिनके स्मरणसे रोंगटे सतर हो उठते हैं ! 

एक गाँवमें एक बागी अपने एक जातिभाईके यहाँ जाकर ठहरा | 
कुछ मुखबिरोंके कारण उसकी हत्या हो गयी | जिस बागीके गिरोहका वह 


२१४ घर्बलके बेह हे मे 


आदमी था, उसने उसका पता चलते ही उन सात-आठ आदमियोंको 
आकर गिरफ्तार कर लिया, जिनका हाथ उस हत्यामें था। सबको 
व्यइनमें खड़ा करके गोली मार दो उसने ! एक साथ सात-आठ खून ! 

एक दूसरे गॉवम एक तरफसे ऐसा ही उत्पात हुआ, तो दूसरी तरफसे 
भी ऐसी ही घटनाकी पुनराज्त्ति हुई। जंगलमें ले जाकर एक साथ कई 
आदमी गोडीसे उड़ा दिये गये ! पचीसों परिवार तबाह ! 

५८ ८ >< 

बन्दूकोंकी यहाँ कमी नहीं है। कुछ लेसंसी हैं, कुछ बेलैमंसो | सन्‌ 
१५ ०-५१ के पहले तो लेसंसका यहाँ सवाल ही नहीं था। छरेवाली 
बन्दूकोंकी संख्या तो बेतादाद है। ल्येग उन्हें बन्दृकोंमें गिनते ही नहीं ! 
जया-जरा-सी बातपर ये बन्दुकें उठा छी जाती हैं और विरोधीके सीनेपर 
दाग दी जाती हैं ! 

सवाल है कि लेसंसवालोंको तो बन्दूकोंको दूकानोंसे कारतूस और 
बन्दूकें मिल जाती हैं; पर डाकुओंकी, बागियोंको कारतूसे ओर बन्दूके 
कहाँसे मिलती हैं ! मानना होगा कि कुछ ऐसे मिले-जुले सूत्र हैं, जहाँसे 
बागियोंकों भी शम््रासत्र मिलते हैं। अवश्य ही इसमें उन लोगोंका हाथ 
रहता है, जिन्हें हथियार रखने ओर कारवूस पानेकी सुविधा प्रास है| 

>< > >८ 

ओर यह तो दे ही कि बन्दूक जहाँ रहेगी, आतंक वहाँ रहेगा ही ! 

सारी चम्बठ घाटीमें आतंकका राज है। भिण्ड हो, मुरेना हो, 
ग्वालियर हे, शिवपुरी हो, दतिया हो--हर जिलेमें आतंक छाया है । 

इस आतंकके चल्ठते ल्येगोंका पुंस्त मर गया है। वीरता कुण्ठित हो 
गयी है। भय हर आदमीकी नस-नसमें समा गया है | 

इस आतंकके चलते स्त्रियों बेइजत की जा रही हैं ! लड़कोंका अपहरण 
हो रहा है ! हजारों बीवे अच्छी जमीनें बिना जोती पड़ी हैं। अत्याचारी 
मनमाना अत्याचार करते हैं। किसीको हिम्मत नहीं कि दूँ” करे ! «' 

इस आतंकके चलते लोग सही बात जबानपर नहीं छा सकते | 


चम्प्रलू घाटी म॑ आतंकक्रा राज २१७ 


अंखोंके सामने घटी घ्टनाओंका इजहार नहीं कर सकते ! सच्ची 
गवाही नहीं दे सकते | सच्ची बात नहीं कद सकते । रोम-रोम काँपता है 
लोगोंका इस धमकीसे--'कहो सच्ची बात! अभी डउड़ाता हूँ गोलीसे !? 

इस आतंकके चलते क्रोध, शणा, अविश्वास, वैर, द्वेप, विश्वासबात, 
अन्याय, अत्याचार चारों ओर खुलकर खेल रहा है ! 

केसी शोचनीय स्थिति है यह ' 

>< >< >< 

स्पष्ट है कि इस आतंकको मिटाये बिना चम्बद्य घाटीके निवासी 
मुग्बको नींद नहीं सो सकते । 

बापूने कहा था : 

“सच तो यह है कि मरना हमे पसन्द नहीं होता, इसलिए आखिर 
हम घुटने टेक देते हैं | कोई मरनेके बदले सलयम करना पसन्द करता है, 
कोई धन देकर जान छुड़ाता है, कोई मुंहमें तिनका लेता है और कोई 
चींटीकी तरह रेंगना पसन्द करता है। इसो तरह कोई स्त्री छाचार होकर, 
जुझना छोड़, पुरुषकी पश्लयुतांक वश हो जाती है | ' 'सल्यमीसे लेकर 
सतीत्वमंगतककी सभी क्रियाएँ एक ही चीजकी सूचक हैं । जीवनका 
व्येम मनुप्यसे क्या नहीं कराता !”' 

इसलिए जरूरत इस बातकी है कि चम्बल घाटीके निवासियोंके हृदयसे 
मृत्युका भय पूर्णतः निकाल दिया जाय और उन्हें इतना निर्मय बना 
दिया जाय कि पिस्तोल ओर बन्दूक, तोप ओर तन््वारकों अपने सीनेपर 
अड्डी हुई देखकर भी वे मुसकराकर कह सकें : 

मोत इक बार जो आना हैतो इसरना क्या है।! 
हम सदा खेक ही समझा किये मरना क्‍या है 
७७७ 

०. गांधी : हरिज्नन १-३-४२, पृष्ठ ६० । 

तोॉग बागी? बनतें क्‍यों हैं ? ४28 


आइये, कुछ बागियोंसे मुलठ्यकात करें | 
प्रघन है: आप 'बागी' बने क्‍यों ? अपने जीवनकी कुछ घटनाएँ. 
सुनाइये | 

एक : दस सालकी उम्रमे मुझे अपना जन्मस्थान छोड़ना पड़ा । मेरा 
चाचा गॉवकी एक लड़कोको लेकर कहीं निकल भागा । तब में अपनी 
माँके साथ एक दूसरे गाँवमें जाकर रहने लगा | हमारी हालत बड़ी खराब 
थी । रोटी-दालके लाले रहते थे | चार साल पहले हमारी हारत बहुत 
ही खराब हो गयी, तब रोजी-रोटीकी तलाझमें में कलकत्ता चला गया | 

कलककत्तेमें मैंने एक हलवाईकी दूकानमें नोकरी कर छी। कोई दो 
साल वहाँ रहा | तभी मुझे मॉँका पत्र मिला कि हमारी पुश्तेनी 
जमीनपर हमारे गाँवके एक दुश्मनने कब्जा कर लिया है। चले आओ ।' 

मैंने गॉवपर छोटकर देखा कि मेरी जमीनपर दूसरेका कब्जा हों 
गया है मेंने दोड़-धूप की अधिकारियोंके पास, लेकिन कोई सुनवाई न 
हुई | पटवारीके कागजोंमें दूसरा नाम चढ़ चुका था| मेरी जमीन छिन 
गयी ! प्रतिशोधकी मावनासे में उबलने लगा | 

मेरा मामा फरार था | वह कभी-कभी मेरे घरपर आकर टिकता 
था | पुल्सिको जबसे इस बातका पता चला, तबसे वह मुझे भी आकर 
तंग करने लगी, सताने लगी । तब पुछिसके उत्पीइनसे त्रस्त होकर ओर 
अपनी जमीनपर कब्जा करनेवाले दुश्मनोंसे बदुछा लेनेके लिए में बागी 
बन गया । 

>< > ८ 

दो : अभी मेरी रेखें भांग ही रही है। मुझे मुश्किकसे एक साल हुआ 

बागी बने | एक बागीने मेरे चाचाकी हत्या कर दी। वह मेरी भी हत्या 

करनेवाला था। इसलिए अपनी जान बचानेके छिए में दूसरे बागी 
सरगनाके गिरोहमें शामिल होकर बागी बन गया ! 
>< »< >< 

तीन ५ आठ साल पहलेकी बात है| मेरे गाँवमें लड्वाई हो गयी । 
उसी सिलसिलेमे पुलिसने मुझे गिरफ्तार कर लिया | अदाल्तसे में छूट तो 
गया, लेकिन व्यर्थ ही फँसा देनेकी बातने मुझे बागी बना दिया | आठ 
सालसे हूं, इस धन्धेमें | पुल्सि कोशिश करके भी गिरफ्तार नहीं कर सकी, 
पर बाबाके सन्देशने मुझे गिरफ्तार कर लिया ! 

गाँवपर मेरी ५० एकड़ जमीन परती पड़ो है। 

>< )< »< 

चार ५ एक बागी सरगना हमारे यहाँ आता जाता था। पुल्सिकी 
नजर पड़ी । वह हमें मारती-पीटती थी कि तुम मुखबिर बन जाओ | तब 
हम दिल्‍ली भाग गये । कुछ दिन बाद लोटकर आये, तो हमने मारसे 
बचनेको थानेदारको तोन-चार सौ रुपये रिश्वत दी । वह जबतक रहा, 
तबतक मार नहों पड़ी | दूसरा आया, तो फिर मार पड़नी शुरू हो गयी। 
पुलिस हमें थानेपर ले जाकर पीगटती, तो हमें उतना बुरा न लगता, लेकिन 
वह तो हमें हमारे दरवाजेपर, हमारे भाई-बन्धोंके बीचमें खड़ा करके 
गाली देती, जूते लगाती | यह अपमान बदाइत नहीं हो सका । दम बागी 
बन गये | 

हमारे गिरोहका एक बागी अपने दुश्मनोंको कत्छ करना चाहता 
था ! हमने मना किया | तब वह हाजिर हो गया ! पुलिसके एक अफसर- 
ने उसे बरी करा दिया | उसके जरिये उस अफसरसे हमारी दोस्ती हो. 
गयी। एक दिन उसने हमारे दो साथियोंकों बुलझ भेजा | वे उसके 
विश्वासमें आकर बिना हथियारके चले गये | उसने धोखेसे उनपर गोली 
चला दी। गोलीकी आवाज सुनकर हम लोग दोड़ पड़े | दोनों तरफसे - 
गोली चली | एक सिपाही मरा ओर एक घायल हुआ | 

हमारा एक काका ९३ सालका था | पुल्सिवालोंने कुछ और गाँव- 

वाल्य के सांथ उसे पकड़कर चम्बलमें डुबो दिया । हमने उन गाँववालोंसे 
बदत्य लिया । हम इस बातकी कोशिश करते हैं कि किसी बेगुनाहको 
दण्ड न देना पढ़े | जो आदमी हमारे खित्यफ मुखबिरी करता है, उसे भो 
हम एक-दो मोके देते हैं | समल जाय, तो कुछ नहों कहते । नहीं मानता, 
तो दण्ड देना ही पड़ता है | जूता-पेजार करनेपर नहीं मानता, तो गोली 
मारनी पड़ती है। पर गोछी मारनेमें इमें दुःख होता है । आखिर वह 
भी तो हमारा भाई हे ! 

पुलिस कभी-कभी आदमियोंको मारकर हमारा नाम छगा देतो है। 
टोपीदार बन्दूक पासमें रखकर कह देती है कि ये बागी हैं । 

गाँवके लोग हमारी इजत करते हैं। तकलीफ उठाकर भी हमारा 
पता नहीं देते | मानते हैं कि हम उन्हें पुल्सिके जुल्मोंसे बचाते हैं । 

हमारा एक चचेरा भाई फोजमें था | एक कत्लमें पुलिसने उसे फँसा 
दिया | पर पुलिस उसका कसर साबित नहीं कर सकी । इसलिए वह 
छूट गया । अब उसकी नोकरी भी छूट गयी है। बेकार घूमता है | 
पुलिसने हमारा सारा घर खोद डाला ! बच्चे ससुरालमें रहते थे । वहाँ भी 
पुल्सि उन्हें सताती रही | तब वे जाकर दूसरी जगह रहने लगे | 

>< > दे 

पांच : हम पाँच भाई थे। छोटा भाई दिल्लीमें कम्पोजीटर था । उसे 
घर बुल्वाकर ओर दूसरे एक भाईकों पुलिसको मददसे दुश्मनोंने मरवा 
दिया । जिन छोगोंने मरवाया था, उनसे बदल्य लेनेके लिए तीसरा भाई 
बागी बन गया । पुलिसि उसे सताती रहती थी | बादमें उसे बेहड़में शेर 
खा गया । 

पुलिसकी मारसे बचनेक्री हम कलकत्ता गये | अपनी जान बचाते 
फिरे | बादमें छोटकर बागी बन गये | ८० बीघा हमारी जमीन बंजर पड़ी 
है। पुल्सि खेती नहीं करने देती । 

छोटे भाईकी १३ सालकी विधवा देखे नहीं देखी जाती ! खूनके 

आँसू रोती है वह ! बागी होनेमें कोई सुख नहीं है, पर मजबूरी में 
आदमी क्या करे ! 
>< | >< 
झह « गॉवके एक हरिजनसे हमारी रंजिद थी। उसका खून हो 
गया | किसीने दूसरे दो आदमियोंके साथ हमारा भो नाम छिखा दिया | 
पूल्सिने हमें भी फास दिया | बादमें छूट तो हम तीनों गये, पर इस 
अन्यायसे जी खोल उठा और दम बागी बन गये | 
जबरका साथ दुनिया देती है | गरीबोंको सब सताते हैं ! 
>< >< >< 
सात : हमारे एक चाचाकों २० साहकी सजा हुई थी। उसे काठट- 
कर वे आये। उसके बाद दुश्मनोने उन्हें मरवा दिया । हमारे पीछे भी 
बहुत दिनोंसे पुलिस पड़ी थी । उसने मैनपुरी, एटा, आगरामें कत्ल और 
डकेतीके ४ मुकदमे हमपर चलाये | चारोम॑ हम बरी हो गये । 
उसके बाद एक दफा पुल्सि हमे हारमें पकड़ ले गयी । बाजरामें 
हथियारब॒न्द पुलिस छिपी थी। उसने चारों तरफसे हमें घेर लिया और 
हमसे कहा : 'फर्लॉ-फर्नों बागियोंको पकड़ा दो | पुलिसके मुखबिर बन 
जाओ | हमें ५०) भी दिये । हमने कहा : अच्छी बात है। हम उन 
ठोगोंकोी पकड़ा देंगे।! ऐसा कहकर हम भाग गये । 
पुलिसका एक अफसर हमारे पिताका दोस्त था | उसने हमसे कहा 
कि तुम भाग जाओ, नहीं तो जानसे हाथ घो बैठोगे । 
जान बचानेको में बागी बन गया ! 
> >< >< 
आठ : गाँवमें पार्टीबन्दी थी | झगड़ेमें पुलिसमे हमें भी फॉँस लिया | 
मुकदमेमं हम जीत गये । जिस बनियेसे झगड़ा था, उसने अपने घरपर 
पुलिस बैठा ली। यह पुलिस जब-तब हमें पकड़कर पीटने छलगी। मार 
खाते-खाते तबीयत ऊब गयी, तब हम बागी वन गये | 
८ >८ >< 

नो : पुल्सिने हमसे कहा कि फर्लों आदमीको मार दो ।.बहुत डराया- 
धमकाया । हमारे घरके तमाम बतंन-भाँड़े फोड़ दिये। पुलिससे ज्ञान 
बचानेको हम तीन साल इधर-उधर भागते फिरे। बादमें बागी हो गये । 

गाँवमें पार्टीबन्दी हो गयी | छोगोंने बन्दूकें छे लीं। हमारे एक साथी- 
को गाँववालेंने मरवा डाला | कई आदमी हमारे दुश्मन बन गये | 

न्दूक सारी खुराफातको जड़ है । सबकी बन्दूकें, पिस्तो्े छीन ली 
जायें, तो तमाम झगढ़े खतम हो जाय ! 
>< >< >< 

दस ५ मेरी बहनको गाँवके जमींदारने बेइजत किया। मेने फरियाद 
की, पर उसकी कोई सुनवाई नहीं हुई । 

बलात्कार करना ओर ऊपरसे डॉट-फटकारकर भगा देना--यह 
देखकर मेरा खून खोल उठा। मैंने किसी तरह बन्दूक हासिल कर ली 
और बेइज्जतीका बदुका लेनेक्ो में बागी बन गया ! 

२८ >< >< 

ऐसी दस नहीं, बीसों आपबीती कहानियाँ सुनी हैं मेंने | सग्भव है, 
इनमें अतिशयोक्ति भी हो, अपने विरोधियोंपर दोष व्यदनेकी भी बात हो, 
फिर भी हम इनसे हवाके रुखका पता तो लगा ही सकते हैं | 

किसीकी जमीन छीन ली जाती है, किसीको खेती नहीं करने दी जाती, 
किसीकों झूठे मुकदमोंमें फँसा दिया जाता है, किसीको खुलेआम बेइजत 
किया जाता है, किसीकी बहन-बेटीकी अस्मत दूट ली जाती है, किसीके 
भाई-भतीजेकी, किसीके काका-ताऊकों गोलीका शिकार बना दिया जाता 
है | किसीको किसी तरहसे सताया जाता है, किसीको किसी तरहसे ! 

नतीजा यह होता है कि आदमी “बागी” बन बैठता है ! 

अन्याय, अत्याचार, शोषण, उत्पीडन, गरीबी, कुछीनताका 
अहंकार ओर पारस्परिक वेर-विरोध--इस विपम समस्याके मूलमें 
विराजमान है। 

>८ >< »< 

आदमी यहाँके पानीदार हैं । फौजका पुर्तैनी असर है। किसीकी 
बात बर्दाश्त करना, अपमान सह लेना उनके लिए. कठिन होता है । 
जरा-जरा-सी बातमें गाली-गलोजसे बात झुरू होकर फोजदारी हो जाती है, 
गोली चल जाती है| फिर कानूनसे और पुलिससे जान बचानेको लोग 
“फरार! हो जाते हैं! और एक बार जब मनुष्य 'फरार'! हो गया, घर- 
गाँवसे निकलकर चम्बलके बेहड़ोंमें चलछ्या गया, फिर उसका वापस 
लोटना केसा ! 

“'फरार'---बागी---'डाकू'का बिलला उसकी पीठपर लगा सो लगा ! 

तब आगेका दुष्टचक्र चालू होता है। 

किसी गलतीसे मनुष्य बागी बन बैठता है। अब उसके सामने अपने 
पेव्की समस्या है, धरवालेंके पेटकी समस्या है, प्राण बचानेके लिए 
शखस्तरा्ोंकी खरीदकी समस्या है, और है रिश्वत देकर अपने पीछे पड़ने- 
वाल्ेंका मुँह बन्द कर देनेकी समस्या ! 

इन सबके लिए चाहिए पेसा ! 

तब लूटपाट, डकेतो, अपहरण ओर कत्लका सिलसिला शुरू होता है। 

विवेकअ्रष्टानां भबति विनिषातः शतमुखे ॥ 
>< > 

एक बात ओर है। 

चम्बलके बेहड़ोंमें गॉवके सीबे-सादे गरीब लोग बागियोंको खुले- 
आम न सही, भीतर ही भीतर आदरकी दृष्टिसे देखते हैं । कारण, एक 
तो उनके हाथमें बन्दूक रहती है; दूसरे वे देखते हैं कि उनमें साहस है, 
वे जान हथेलीपर लेकर घूमते हैं; तीसरे, जरूरत पड़नेपर वे गरीबोंको 
कुछ मदद ही देते हैं, छूटते हैं पेसेवालोंकी और अपने दुष्मनोंकों । 
नतीजा यह होता है कि गाँववाले यथाशक्ति उनकी सहायता ही करते 
हैं। जिन लोगोंके मनमें आदर और सहानुभूति नहीं रहती, वे इसलिए 
चुप रहते हैं कि 'जलमें रहकर मगरसे बेर मोल लेना ठीक नहीं !* 

५८ >< ५८ 

बागियोंमें सवर्ण भी हैं, हरिजन भी | एक हरिजन एम० एल० ए.० 
कह रहे थे कि सात सोसे ऊपर बागियोंमें हरिजनोंकी संख्या १०० से 
अधिक है। ऊँची जातिवाले हमें सताते हैं, नतीजा होता है कि हमारे 
कुछ हरिजनभाई भी बागी बन बेठते हैं !? 

गाँवोंमें जगह-जगह पार्टीबन्दियाँ चलती हैं, चुनाव चलते हैं। 
मुखिया, पटेल, पटवारी, अन्य सत्ताधारी एक तरफ, दूसरे छोग एक 
तरफ । अन्याय, अत्याचार, बेर-विरोध फलता-फूलता रहता है। इस 
विपव्ृक्षकी शाखाओंमें कोंपरें फूटती हैं, जिन्हें हम कहते हैं--'बागी ! 

कहते तो लोग यहाँतक हैं कि कुछ सियासी पार्टीवाले भी डाकुओं- 
का अपने ढंगसे उपयोग करते हैं। चुनावमें वोग्तक डलवानके लिए 
डाकुओंके कुप्रभावका उपयोग किया जाता है ! उन्हें बचाने आर शरण 
देनेमें, हथियार देने-दिल्यनेमं भी कुछ लोगोंका हाथ रहता है। 

यह सब न हो, तो डाकू टिकेंगे केसे ! “चोरके पाँव ही झितने !! 

>< >८ ८ 

चम्बल घाटीमें शान्तिकी स्थापनाके लिए इस दुष्बक्रको तोड़ना 
पड़ेगा । विपव्ृक्षकी जड़पर कुठाराघात किये बिना यह समस्या सुलझने- 
वाली नहीं | ऊपर-ऊपरकी फुनगियाँ काटनेसे क्‍या होनेवात्य है ? 

जरूरत है इस बातकी कि बागी बननेके मूल कारण मिटाये जायें, 
ताकि नये बागी पेदा न होने पायें। पुराने बागियोंको समझा-बुझाकर 
राहेरास्तपर छाया जाय | उसके लिए सही रास्ता खोजना होगा | कारण, 





राही कहीं है, राह कहीं, राहबर कहीं, 
ऐसे भी कामयाब हुआ है सफर कहीं ! 


डएडा, बेल और फररर्सि/का राख्वा :38॥: 


डण्डा, जेल, फॉँसी ! 

अपराध-निर्मूलनके ये ही सब तरीके हैं, जो ब्रिटिश सरकार अपनी 
विरासतमें छोड़ गयी है हमारे देशमें | 

जेबमें जो पैसा होगा, वही छेकरके तो हम बाजारमें जायेंगे ! 

> >< >< 

गाली और डण्डेकी भाषा मनुप्यमें सुधार लाना तो दर-किनार, 
वह उसको आत्मसम्मानकी भावनाओंकों ठेस पहुंचाकर उसे समाजका 
शत्रु बनानेमे ही सहायक होती है। अच्छा असर तो उसका कभी होता 
ही नहीं । कभी भी नहीं | 

लांछित और अपमानित व्यक्तिके मनपर जो बिरोधी प्रतिक्रिया होती 
है, उसके लिए दूर जानेकी जरूरत नहीं। रोज ही तो हम देखते हैं कि 
छोटे-छोटे बच्चे भी डॉट-फटकार सुनकर उबल पढ़ते हैं, विद्रोह कर बैठते 
हैं! फिर बड़ोंका तो पूछना ही क्या ! हाँ, विवद्य होनेसे मानव अपनी 
भावनाओंकी अभिव्यक्ति न कर सके, यह बात दूसरी है | वरना दब जाने- ' 
पर नन्‍हीं-सी चींटी भी काट खाती है ! 

>< >< ५ 

दण्डशास्रका आजतकका इतिहास इस बातका प्रमाण है कि गालो- 
गलोज, मार-पीटठ, बेंत, केद, जुर्माना, काछापानी, फॉँसी जैसे पत्थरका 
जवाब पत्थरसे देनेके तमाम साधन अपराधियोंको अपराध करनेसे विरत 
नहीं कर सके | यह बात दूसरी है कि दण्ड देनेके तरोकोंमें समय-समयपर 
कुछ हेर-फेर होता रहा है। 

घोरसे घोर अमानुप्रिक उपाय काममें छाकर देखे जा चुके हैं। कभी 
अपराधीको हाथीके पेरोंतले कुचछा जाता था, कभी शेर-चीतोंसे उसकी 


२२४ सम्बलके बेहड़ोंम 


कुश्ती करायी जाती थी, कभी सूलीपर उसे लटकाया जाता था, कभी 
आगकी जलती भट्टीमें उसे झोॉंक दिया जाता था, कभी गरम तेलके 
कड़ाहमें या गरम तवेपर उसे भून दिया ज़ाता था, कभी बन्दर, कुत्ते, 
मुर्गी, सॉपके साथ बोरेमें बन्द करके पानीमें उसे फेंक दिया जाता था, 
कभी ढेले मार-मार उसे मार डाला जाता था, कभी पहियोंके तले उसे 
रौंदा जाता था, कभी भालेकी नोफपर उसे उछाल जाता था, कभी 
क्रूसपर उसे लटकाया जाता था, कभी उसके शरीरमें गरम सलाखें घुसेड़ 
दी जाती थीं, कभी जिन्दा जमीनमें गाड़कर ऊपरसे कुत्ते छोड़ दिये जाते 
थे! कहीं गिलोटिनसे सिर कलम करनेकी प्रथा थी, कहीं जलाकर भस्म 
कर डालनेकी ! 

अपराधीके गलेम रस्सीका फंदा डालकर फॉसी लगानेकी प्रथा तो 
आज विश्वके अनेक देशोंमें चालू ही है। हाँ, अमेरिकामें इधर बिजलीकी 
कुर्सी या सुगन्धित गैसका मी प्रयोग किया जाने छगा है--इस उद्देश्यसे 
कि जान लेनी ही है, तो तड़पा-तड़पाकर क्‍यों ली जाय, जब कि विज्ञान 
इतना बढ़ गया है कि एक एटम बम आनन-फानन वुूखों जीवोंका इस 
दुनियासे उस दुनियामें तबादत्य कर देता है ! 

दण्ड देनेके चार प्रमुख प्रकारोंका विश्रवमें अभीतक प्रयोग होता है : 

१, फॉँसी, निर्वासन या केद 

२, शारीरिक दण्ड 

४ 7३, सामाजिक अप्रतिष्ठा ओर 

४, जुर्माना । 

आइये, हिंसासे हिंसाको मिटानेके इन साधनोंपर थोड़ा-सा 
विचार करें | 

 >८ >< >< 

अत्यन्त प्राचीन काल्‍रूमें ही नहीं, मध्यकालीन युगमें भी मृत्युदण्ड 
खूब प्रचलित रहा | जलाकर, तेलमें भूनकर, सूली देकर यह “कानूनी 
हत्या” अनादि काल्से जारी है | प्राचीन भारत हो या रोम, जर्मनी हो या 


डण्डा, जेल भोर फॉसीका रास्ता २२७ 


फ्रांस, इजराइल हो या स्विटजरलेण्ड, अमेरिका हो या इंग्लेण्ड, सबकी 
एक-सी ही कहानी है| 

रिकार्ड कहता है कि जूरिख और श्वाजमें सोलहवीं शताब्दीमें ५७२, 
सत्रहवींमं ३३६ ओर अठारहबींमें १४९ व्यक्तियोंको मृत्युदण्ड दिया गया !* 
इंग्लेण्डमें पन्द्रहवीं शताब्दीके आरम्ममें १७ व्यक्तियोंकी, सन्‌ १७८० में 
३५० को मोतके घाट उतारा गया। सन्‌ १८१४ में वहाँ ८, ९ और 
११ सालके तीन बच्चोंको इसलिए फॉसी दी गयी कि उन्होंने एक जोड़ी 
जते चुराये थे !' फॉसी पाये व्यक्तिका शव जंजीरोंमें जकड़ा या तारकोलसे 
पुता हुआ बहुत दिनोंतक लटका रहता था, ताकि लोग दहलते रहें ! 
चित्रकारोंके चित्रोंमें प्रकृतिके साथ-साथ इसका भो चित्रण रहता था '* 

एक जमानेमें इंग्लेग्डमें साधारणसे साधारण २२० जुर्मोंके लिए 
फॉसीका दण्ड था ! 

कोई पाँच शिलिंग चुरा ले, तो फॉँसी ! 

किसीको धमकीका पत्र लिखे, तो फॉँसी ! 

सडकपर वेष बदले पाया जाय, तो फॉँसी ! 

छोटा पेड़ काट डाले, तो फाँसी ! 

खरगोश जैसे जानवरको मार डाले, तो फॉसी ! 

वेस्ट मिन्स्टर एबेको नुकसान पहुँचाये, तो फंसी ! 

और यह फॉँसी ऐसी-वैसी नहीं; उसकी भयंकरताका अनुमान राज- 
द्रोहके अपराधी क्रोमटी और बेल मेननींको सुनाये गये दण्डपत्रसे किया 
जा सकता है : 

प्यायका फैसला है कि तुम'''टावरकी जेलमें, जहाँसे आये हो, 


बाएं साथ, --र०पटी फनन-रकरस-आ-.-- «क <-नसलवममाप-मनस++ पोल सावधामका कक. 


१. कार एल० फानबार : ए हिस्द्री आफ कण्टीनेण्टल क्रिमिनल लॉ, १९१६; 
पृष्ठ २०९ । 
२. 'पनिशमेण्ट ऑफ डेथ, फिलनप्रापिस्ट, ४ ४ १९०; १८१४ । 
३. डब्लू० एण्डू ज : ओल्ड टाश्म पनिशमेण्ट्स, १८९०, पृष्ठ २११-२१२। 
४. पेनल रिफार्मर, भाग १, अंक ५, पृष्ठ ९-१० । 

२२६ सम्वक्षके बेहढ़ोंमें 
वापस जाओ । बहॉँसे तुम फॉसीके स्थानपर ले जाये जाओ । तुम जब वहाँ 
पहुँचो, तो गलेमें रस्सी लगाकर तुम्हें लटकाया जाय, किन्तु तुम्हारा गला 
इतना न कसा जाय कि तुम्हारे प्राण निकल जायें, क्योंकि तुम्हें जिन्दा 
ही काटना जरूरी है। तुम्हारे जीवित रहते ही तुम्हारे शरीरसे अतड़ियाँ 
निकाल ली जायेंगी और तुम्हारे दरीरके चार टुकड़े किये जायेंगे । यह 
सब होगा शासककी मर्जसे !” 

ओर इतना होनेपर भी तमाशा यह कि एक तरफ चोरीके जुर्ममें 
आदमी फॉसीपर लटकाया जा रहा है ओर दूसरी तरफ वहीं उसके ठीक 
सामने साहसी चोर तमाशब्रीनोंकी जेबें कुतर रहे हैं ! 


फाँसो जैसे महानतम दण्डकी व्यर्थताका और क्या प्रमाण चाहिए ! 
>< >< >< 
धीरे-धीरे यह “कानूनी दृत्या' लोगोंको खटकने लगी। साथ ही लोग 
यह भी महसूस करने लगे कि इससे घृणा उत्पन्न करनेका दण्डका उद्देश्य 
विफल होता है, उल्टे दण्डित व्यक्तिके प्रति जनताकी सहानुभूति उमड़ने 
लगती है। चाल्स डिकेन्स कहता है 'मृत्युदण्डके चारों ओर एक अद्भुत 
आकर्षण होता है, जो कमजोर ओर बुरे ढोगोंको अपनी ओर आकृष्ट 
करता है ओर उससे सम्बद्ध बातों ओर उससे उत्तन्न होनेवाली बुराइयोंके 
प्रति रुचि उत्पन्न कर देता है। भले आदमी भी इसकी उपेक्षा नहीं 
कर पाते !! 
तब फॉसीकी सजा उठा देनेके लिए प्रयत्न होने लगे | 
पिछली शाताब्दीमें फॉसीकी सजा समाप्त करनेके लिए रोमिली, 
बेंथम, पील, मिकिण्टाश, माण्टेग्यू, क्रुकशैन्क आदिने जोरदार प्रयत्न 
किया । हालैण्ड, नावें, आस्ट्रिया, स्वीडन, न्यूजीलेण्ड, डेनमाक, लटेविया, 
फिनलैण्ड, बेलजियम जैसे कोई ३० देशोंने फॉसीकी सजा उठा दी है ओर 
अन्य देशोंमें उसे केवल हत्याके जुर्ममे ही देनेके लिए रखा है। इनमेंसे 
६ देशोंने उसे फिर जारी कर दिया है |” अमेरिकामें सन्‌ १८४७ से १९११ 


७५, फ्रेंक ३० हाटंग * ओभ कैपिटल पनिशमेण्ट, १९०१ 9 पृष्ठ २। 

तक ६ राज्यों--मिशिगन, मिनेसोटा, उत्तरी डकोटा, विसकन्सिन, 
मेन और रोडद्वीप--में फॉँसीकी सजा पूर्णतः उठा दी गयी है। सात 
अन्य राज्योंने भी उसे उठा दिया था, पर बादमें उसे फिर लागू 
कर दिया । 

फॉसीकी सजा उठा देनेसे अपराधोंकी संख्या बढ़ जायगी, इस 
आशंकासे लोग उसे उठानेमें हिचकते हैं| यह हिचकिचाहट इ्सी कारण 
है कि हमने मान रखा है कि हिंसासे ही हिंसाकों काबूमें किया जा सकता 
है| सोचनेकी बात है कि फिनलेण्डसं सन्‌ १८२६ से और बेलजियममें 
१८६३ से फॉसी बन्द है, तो भी अपराधोंकी सख्या नहीं बढ़ी । बम्बईमें 
सन्‌ १८०४ से १८११ तक सर जेम्स मिकिण्टाशने फाँसीकी सजा उठा 
दी थी, तो कौन-सा बुरा असर हुआ !” 

| ५८ >< 

हम निष्पक्ष होकर देखे, तो हमें यह मानना पड़ेगा कि फाँसीका दण्ड 
पैशाचिकताका जघन्यतम रूप है। जब हम किसी प्राणीको जीवनदान नहीं 
कर सकते, तो उसके प्राण लेनेका ही हमें क्या अधिकार है ? और फिर 
इसी बातका क्या ठिकाना कि अपराधीको दिया गया प्राण-दण्ड सर्वथा 
उचित ही है ? कितनी ही बार किसीके फाँसी पड़ जानेके बाद यह पता 
लगा है कि वह व्यक्ति निरपराध था ! आखिर जज भी तो गलती कर 
सकता है। जजोंमें मतभेद रहनेपर बहुमत फाँसीके पक्षमें हो और 
अपराधीको फॉसीपर छूटका दिया जाय, तो इसे उचित कहा जायगा ! 

इतना ही नहीं, क्षिणक आवेश या उत्तेजनामें आकर मानव कोई 
गलती कर ब्रैठता है। होश आनेपर वह उसके लिए प्रायश्रित्त करके 
अपना जीवन सुधार करता है। फॉसीपर लटका देनेसे मानवक्रे सुधारका 
अवसर ही समाप्त हो जाता है | 

५८ >८ >८ 

६. सदरलैण्ड ओर क्रेसी : प्रिंसिपल्स ऑफ क्रिमिनालॉजी, १९०५, पृष्ठ २६३ + 

२२८ चम्बंकके बेहड़ोंमे 

डाकेके अभियोगमें मौतकी घड़ियाँ गिननेवाले फाँसीके एक बन्दीका 
पत्र मैंने देखा है । लिखता है वह : 'भारत सरकार यदि उचित समझे, तो 
डाकुओंकी भारी शक्तिको फॉसीपर न चढ़ाकर मणिपुरके नागाओंके सामने 
अथवा कश्मीरमें पाकिस्तानकी सीमा-रेखापर अथवा चीनकी सीमा-रेखापर 
जूझनेके लिए भेज दे। भारत-भूमिकी रक्षाके लिए वीर पुरुषोंकी भाँति 
अगर हमारा बलिदान हो, तो हमें कितनी प्रसन्नता होगी ! एक जल्लादके 
हाथसे फॉसी लगाकर निरथंक मरवा देनेसे ऐसी मृत्यु लाख दर्जे 
वरेण्य है ! 

फॉसीपर लटकानेके बजाय देशके लिए प्राण न्योछावर करनेकी यह 
माँग क्या विचारणीय नहीं है ! 

>< >< >< 


ओर घुला-घुलाकर मारनेका तरीका--निवांसन ! 

अवांछनीय अपराधियोंको निर्वासित कर देना भी दण्डका एक प्रकार 
है। पर लोग ऐसा मानते हैं कि 'कालेपानीकी सजासे तो फॉँसी ही अच्छी । 
जिन्दगीभर घुलनेसे तो थोड़ी देरका कष्ट, चाहे वह कितना ही भया- 
नक क्यों न हो, अच्छा समझा जाना चाहिए |? भाई परमानन्दकी “काले 
पानीकी कारावास कटद्दानी” बताती है कि कालेपानीमें क्‍या होता है। 
भिन्न-भिन्न प्रदेशोंसे लाये गये भिन्न-भिन्न प्रकृतिके लोग गन्दे जलवायुवाले 
प्रदेशोंमें घर-परिवारवार्लेंसे हजारों मील दूर रहकर कैसा नारकीय जीवन 
बिताते हैं, इसकी सहज ही कल्पना की जा सकती है| 

और फिर दिन-रात उनके मनपर यह बोझ रहता है कि हमारा कोई 
देश नहीं, हमारा कोई घर नहीं, हमारा कोई परिवार नहीं ! 

आस्ट्रेलियामें निवाँसित एक आयरिश विद्रोही जॉन मिचेलने वहांकी 
सन्‌ १८५१ की स्थितिका वर्णन करते हुए लिखा है : 

“हम जिस नैतिक और सामाजिक वातावरणमें रहते हैं, वहाँ हमें यह 
अपमान ही हरदम कोंचा करता है कि हमारा कोई देश नहीं है सिवा इस 


डण्डा, जेल और फॉसीका रास्ता २२९ 


अपराधी उपनिवेशके ! हमारा कोई नौकर नहीं ! पड़ोसी भी हैं बहुत 
थोड़ेसे | हम इस जेल-व्यवस्थाका तीज्र विरोध करना चाहते हैं |”? 
>< ५ > 

जेल्मेंमें केदियोंका जो हाल होता है, वह किसीसे छिपा नहीं है । 
जेल्खानोंको क्रोपाटकिन राज्यके धघनपर चलनेवाले, अपराध सिखानेके 
विश्वविद्यालय बताते हुए टीक ही कहता है कि 'कुछ दिनों जेलमें रहकर 
चोर, डाकू आदि अपने पिछले धन्धेके लिए अधिक दक्ष होकर लौटते हैं । 
वे अपना काम पहलेकी अपेक्षा सफलतासे करना सीख जाते हैं और 
समाजके प्रति अधिक कटुता उत्पन्न कर लेते हैं | 

जेल तो आज सचमुच ही कारखाना बन गया है बदमाश ढालनेका ! 
जिन अपराधोंके जुर्ममें मनुष्य कैद भुगतनेको जेलमें बन्द किया जाता है, 
उनमेंसे कौन-सा अपराध जेलके भीतर नहीं होता ! 

जिन लछोगोंको जेलमें रहनेका मोका मिला है, वे इस तथ्यकों स्वीकार 
करेंगे कि जेलेंमें अपराधियोंका सुधार तो दूर, उलटे उनका पतन और 
बढ़ जाता है ! जेलसे वे पक्के बदमाश बनकर बाहर आते हैं। पहले कुछ 
कमी रहती है, तो जेलमें पहुँचकर वह पूरी हो जाती है !* बाबू श्रीप्रकाश 
जैसे सुलझे व्यक्तिका कहना है कि 'जेलका जीवन ऐसा है कि हममेंसे 
अच्छेसे अच्छे लोग भी वहाँ पहुँचकर 'तिकड़म” सीख लेते हैं ओर ऐसी- 
ऐसी हरकतें करने लगते हैं, जिनपर बाहर हमें बड़ी शर्म लगे !! इसमें 
आंश्रर्यकी बात ही क्या है ? को न कुसंगति पाय नसाई ? 

कोई मनुप्य एक बार जेल चल जाता है, तो तिरस्कार और अपमान 
उसके भाग्यमें लिख जाता है। वह छूटकर बाहर आता है, तो समाजमें 
उसे कोई स्थान नहीं, फिर उसके सुधारके सभी दरवाजे बन्द ! घूम-फिर- 
कर वह फिर जेल्में ही पहुँच जाता है । 

और यह बात भारतमें ही नहीं, विदेशोंमें भी है | 

३२३० चम्बलके बेहकोंमे 

उदाहरण लीजिये : 

'में जबतक जेलमें रहा, आदिसे अन्ततक मुझे तीव्र अपमान और 
तिरस्कार ही झेलते रहना पड़ा | कैदी जिस क्षणसे जेल अधिकारियोंके 
हाथमें पड़ता है, उसी क्षणसे उसके दुर्भाग्य और तिरस्कारका आरम्भ हो 
जाता है ! इससे केदीका क्ुद ओर हताश होना परम खाभाविक है। 
जेल्में मनुष्यके लिए सबसे खटकनेवाली बात यही है ।!*” 

अन्तर्राष्ट्रीय कुख्यातिवाला एक कैदी, जिसने जेल्ॉमें २५ वर्ष बिताये, 
अपने दुर्भाग्यका रोना रोते हुए लिखता है : 'में जहाँ जाता हूँ, मुझे समा ज- 
बहिष्कृत माना जाता है | कानूनका चो गा पहननेवाले किसी भी व्यक्तिका 
मैं 'कानूनी शिकार' बन जाता हूँ । समाजसे मेरे जो भी सम्पर्क आते हैं, 
वे मुझपर यही प्रभाव डालते हैं कि सभ्य समाजमें मेरे लिए कोई स्थान 
नहीं | जो भी लोग मुझसे बात-व्यवहार करते हैं, उनकी भाषासे, उनके 
व्यवहारोंसे, उनके कार्योसे एक ही स्वर निकलता है कि “तुम खराब 
आदमी हो, इम तुमसे घृणा करते हैं !” समाज मेरे गालपर चपतें 
लगाता है ! में उछटकर उसे चपत न लगाऊँ, तो में आदमी क्या ??!! 

शिकागोके पैरण्टल स्कूलमें एक लड़का रखा गया सुधारके लिए। 
बहाँसे जब वह निकलता है, तो कहता है : 

बाहरके छात्रोंसे मिलनेमें मुसे हीनता लगती है। छोग मुझपर विश्वास 
नहीं करते | मैं लाख कहता हूँ कि में आगे बढ़ना चाहता हूँ, सीधे रास्ते 
हाईस्कूल करके कॉलेजमें जाना चाहता हूँ, पर सभी मुझसे यही आशंका 
रखते हैं कि में फिर कुछ चुरा रूँगा ! अपने साथियोंसे में किस विषयपर 
चर्चा करूँ, यह मुझे सूझता नहीं | स्कूलमें हमें बात करनेकी मनाही थी। 
अब किसीसे बात करनेमें मुझे शर्म लगती है | में जबतक वहाँ रहा, किसीसे 
जी खोलकर बात नहीं कर सका | तबसे मुझमें हीनताकी जो भावना 

१०. एल्फ्रेड हेसलर : डायरी ऑफ ए सेल्फमैड कन्विक्ट, १९७४, पृष्ठ १७७ । 

११. जे० पी० अलेक्जेंडर : दि फिलॉसफी ऑफ पनिशमेण्ट, जनेल ऑफ 
क्रिमिनल लों एण्ड क्रिमिनाल्‍लॉजी, जुलाई-अगस्त १९२२। 


डण्ढा, जेक और फॉसीका रास्ता २३१ 
पनपी, वह कभी निकल नहीं सकी । कोई भी मुझे नहीं चाहता था | लोग 
मुझसे डरते रहते थे ओर सभी मुझ पर अविश्वास करते थे !!+ 

जानते हैं बादमें इस बाल-अपराधीका क्या हअश्न हुआ ! 
बह दो अन्य सुधारशालाओंमें भेजा गया और उसके बाद वह बन्द 
कर दिया गया सरकारी जेलमें २३ सालकी केदकी सजा भुगतनेके लिए ! 
>८ >< >८ 
अवधविहारी द्विवेदीका कहना है कि उनका एक अध्यात्मवादी, 
योगबाशिष्ठ-प्रेमी ओर वेदान्ती मित्र एक हत्याके सिलसिलेमें ७ सालको जेल 
गया ओर लोटा तबसे इतना दुराचारी, व्यमिचारी और बदमाश बन 
गया है कि जिसकी कभी कल्पना नहीं की जा सकती थी ! 


जेलके सीखचोंमें रहकर आदमी जो कुकृत्य न सीख ले, सो थोड़ा ! 
>< >< >< 


और एक बात | ओसत आदमीको जेलमें बाहरसे अच्छा खाना-पीना 
मिलता है, बावजूद इस बातके कि जेलके बहुत-से कर्मचारी कैदियोंकी 
खुराकमेंसे खुद भी अपना हिस्सा ठगाते हैं ! 

बम्बई और मद्रासके मिल-मजदूरोंको ओर बम्बई प्रान्तके केदियोंको 
मिलनेवाले भोजनकी तुलनासे इसका अन्दाज लग सकता है ; 





मिल-मजदूरोंकों  पौण्डमें ) केदियोंकोीं ( पौण्डमें ) 

श्इ्र सम्बलके बेहडढ़ोंमें 

तो, जब जेल्में वक्तपर बाहरसे अच्छा खाना मिलता है, चिकित्साकी 
भी सुविधा रहती है, फिर यदि एक बारका कैदी दुबारा जेल आना पसन्द 
करता है, तो इसमें आश्चर्य क्या ! 

एक बार सन्‌ ३२-३३ में में तनहाईकी सजामें था, तो मेंने एक 
शीघ्र छूटनेवाले 'पकका केदी को अपने कानों यह कहते सुना: “अब बाहर 
जाकर काम करना तो मुश्किल है अपने लिए। एकाध हफ्सेमे कुछ 
खुराफात करके फिर छोट आऊँगा यहाँ। फिर इसी तरह मोंजसे 
कटने लगेगी !! 

बाबू श्रीप्रकाशको बाईस बारके एक सजायाफ्ता केंदीने बताया कि 
'मेरे लिए जेल ही सबसे बढ़िया ओर सबसे सुरक्षित ठिकाना है !? 

यों जेलखाना कैदियोंको 'जेलका पंछी' बनानेम॑ मदद ही करता है । 
बाहर उनपर अविश्वास है, उनके प्रति घणा है, तिरस्कार है, कोई सीधे 
मुंह बात नहीं करना चाहता; इमानदारीसे पेट पालना चाहे, तो काम 
नहीं मिलता । तो फिर उसका यह सोचना स्वाभाविक है कि चल , फिर 
लोट चर्लँ उन बदनाम साथियोंके बीच, जहाँ समी एक नावपर सवार हैं : 
न तू कहे मेरी, न में कहूँ तेरी ! 

>< >< ५९ 

अपराधी इधर जेलमें सड़ता है, उधर उसका परिवार भूखों मरता 
है, दाने-दानेको . तबाह होता है। तभी तो बाबा कहते हैं : अपराधके 
जुर्ममें सआ अपराधीको कहाँ होती है ? वह होती है, उसके बाल-बच्चोंको ! 
मेरा बस चले, तो में कहूँ कि जा तुझे ३ एकड़की सजा | इस जमीनपर 
तू खोद खा और बच्चोंको खिला ! 

> >< ५ 

जेल्मेमें बन्दीके प्रति किये जानेवाले अत्याचारोंकी कहानियोंने जब 
मानवकी मानवताकों स्पर्श करना आरम्भ किया, तब जेल-व्यवस्थामें 
सुधारकी ओर लोगोंका ध्यान खिंचना झुरू हुआ । इंग्लेण्डमें एलिजाबेथ 
फ्राई ओर प्रिजन डिसिप्मिन सोसाइटीने इस दिश्यामें अच्छा काम किया | 


डण्डा, जेल भोर फॉसीका रास्ता २३३ 


फलतः सन्‌ १८२३ और १८२४ में ब्रिटिश पालमेण्टने दो कानून बनाये । 
तबसे इस दिशामें थोड़ा-बहुत प्रयत्न चाल है, यद्यपि सुधारकी गति 
अत्यधिक धीमी है और पहलेसे बहुत कुछ मिलती-जुलती ही है। पहलेकी 
स्थितिका वर्णन करते हुए हक्सले लिखते हैं :!* 


(०8505 एढा€ 0पघ5525 0० ([6ठ/प्राट ॥ जशांदा (९ 
॥970०6॥0 #टा€ तेद्ा०णगाररटते बावे एी९ वयारणनों 02०2706 
707८ ०८४7]798) 


जेलखाने अत्याचारके ऐसे ठिकाने थे, जहाँ सीधे-सादे लोगोंको भ्रष्ट 
बनाया जाता था और सामान्य अपराधियोंकों घोर अपराधी !” 

अपना दोष दूसरोंके मत्ये मढ़नेवाले और दूसरोंकी पीड़ामें सुखकी 
अनुभूति करनेवाले डण्डेके समर्थक शझुरूसे ही इस मानवताबादी आन्दों- 
लनका विरोध करते आ रहे हैं। उनका कहना है कि अपराधियोंको 
पाल-पोसकर मोटा करना सॉँपको दूध पिलाना है !!* फिर भी आज विश्व- 
के विभिन्न अंचल्येमें इस बातपर जोर दिया जाता है कि जेल्में या काले: 
पानीमें सड़नेवाले केदियोंके साथ अच्छा व्यवहार करना चाहिए [** 


भर 


>< >< > 
जेलका तो यह हाल है । ओर शारीरिक दण्ड ! 

बेत या कोड़ेकी कहानी कुछ कम द्रावक है क्या ! 

598० 06 700 थाते 590०  धा€ ८ग्रौत ! 'पीटनेमें कोताही 
की कि लड़का बिगड़ा !! यह कहावत बच्चोंके विकासमें कितनी घातक 
सिद्ध हुई है, इसका पता तो मनोवैज्ञानिकोंको पूछनेसे ही लगेगा । पर 

आज तो हमारे घरोंका सामान्य कानून बन गया है : दश वर्षाणि ताडयेत्‌ | 





१४. एल्डस हकसले : एण्ड्स एण्ड मीन्स, १९७७, पृष्ठ १४२ | 

१५. हक्सले : एण्ड्स एण्ड मीन्स, पृष्ठ १४३ । 

१६. परमेश्वरीलाल ग्यरुप्त, धूम बिहारीलाल सबसेना ः अपराध और दण्ड, 
सं० २००८, पृष्ठ ५९ | 


२३४ चम्बकके बेहढ़ेंमे 
लड़केसे कोई काम बिगड़ा नहीं कि उसकी पीठसे छड़ीकी मुलाकात 
हुई नहीं ! 

नतीजा ! 

मार खा-खाकर बच्चे पलते हैं। वे जिद्दी बनते हैं, 'कुटाइल” पड़ 
जाते हैं ओर प्रायः वही करते हैं, जिसके लिए, उन्हें मना किया जाता है ! 

हमारी सरकार भी दण्ड-शक्तिकी कायल है। 

सरकारके नुमाइन्दे, पुलिसके अधिकारी, बड़े-बड़े सत्ताधारी इस बात- 
को पत्थरकी लछकीर मान चुके हैं कि दुष्ट छोग डण्डेसे ही काबूमें आते हैं: 

ये सब ताढ़नके अधिकारी ' 


ताइना ही यदि किसीके सुधारका उपाय होती, तो इतनी अधिक 
ताड़नाके बाद विश्वमें अपराध होते ही नहीं | अनुभव उलटा ही है । 
स्कूलका एक लड़का चन्द्रशेखर मामूली-से राजनीतिक अपराधके 
कारण बेंतोंसे पीया गया । भारतकी अंग्रेजी सरकारने मान लिया कि 
अब वह क्या खाकर ऐसी हिमाकत करेगा ! पर कुछ दिनों बाद सरकारने 
देखा कि बरेतोंके दागोंने तो सरकारका तख्ता उलट देनेकी ही तैयारी 
कर रखी है। भारतमें सशमज्र क्रान्तिका एक सूत्रधार बन बैठा बह लड़का ! 
उसका “आजाद” नाम सरकारके लिए एक आतंक बन बैठा । 
लाख कोशिश की सरकारने उसे जिन्दा पकड़नेकी, पर हाथ लग 
सकी इत्यहाबाद पाकमें गोलियोंसे क्षत-विक्षत उसंकी वाद ही ! रोम-रोम 
कह रहा था उसका : 
दुश्मनोंकी गोकियोंका हम सामना करेंगे, 
'आजाद' हैं हम और हमेशा आजाद ही रहेंगे ! 


> >< >< 

कहीं ब्चकी छड़ीसे, कहीं बेंतसे, कहीं चमड़ेके पड़ेसे, कहीं 'कैट 
नामक नो रस्सियोंके कोड़ेसे बेंतकी सजा दी जाती है। अक्सर ही उससे 
शरीरकी खाल उचड़ जाती है, मांसतक कट जाता है, खूनके फोवारे तो 


ढण्डा, जेल ओर फॉसीका रास्ता र्इेण 


उड़ते ही हैं| यह सब किसलिए कि अपराधी इस कष्टसे पीड़ित होकर 
इतना भयभीत हो जाय कि फिर कभी अपराध न करे | पर होता क्‍या है! 

इंग्लैण्डमें कुछ ही वर्ष पूर्व एक कमेटी बैठी थी, शारीरिक ताड़नाके 
प्रिणामका पता लगानेको | 

उसने समान अपराधके अपराधियोंकी जाँच की । इनमें १४२ को 
ब्रेंतकी सजा मिली थी, २९८ को अन्य प्रकारकी सजाएँ मिली थीं । 

पाया यह गया कि अन्य सजाएँ जिन्हें मिली थीं, उनकी अपेक्षा 
अत खानेवाले अपराधियोंका जीवन अधिक नीचे गिर गया ! आकड़ोंसे 
अपनी बातकी पुष्टि करते हुए कमेटीने बताया कि लिवरपूलमें जस्टिस डेने 
सन्‌ १८८७ से १८९४ के बीच डाकुओंको कोड़े लगवाये ओर डाकोंकी 
संख्या बढ़ गयी ! एक साल तो डाकोंकी संख्यामें १९८ की बृद्धि हो गयी ! 
सन्‌ १९०८ में जाज कार्डिफफो भी ऐसा ही अनुभव मिला । कमेटीका 
निष्कर्ष है कि हमें ऐसा कोई प्रमाण नहीं मिला कि बेंतकी सजाकी अधि- 
कतासे अपराध घटे हों अथवा बेंतकी सजा कम करनेसे अपराध बढ़े हों । 

ब्रिटिश पालमेण्टके सदस्य बेन्सन अपनी 'फ़रॉंगिंग! नामक पुस्तकमें 
यही बताते हैं कि बेंतकी सजा पानेबाले अपराधी अपने अपराधोंकों बार- 
बार दुहराते हैं। 'हावर्ड लीग' नामक दण्ड-सुधारक संस्थाने 'कारपोरल 
पनिशमेण्ट” नामक अपनी पुस्तकमें इंग्लेण्ठ ओर स्काटलेण्डमें पड़नेवाले 
डाकोंकी तुलना करते हुए बताया है कि स्कायलैण्डमें कम डाके पढ़ते हैं, 
यद्यपि वहाँ बेंतती सजा नहीं है। इंग्लेण्डमें बेंतकी सजा रहनेपर भी 
डाकोंकी संख्या अधिक है । 

इंग्लैण्डमें बेंतकी सजा है, देखादेखी भारतमें भी। अमेरिकाके मेरी- 
लैण्ड और डेलावेयर नामक दो राज्योंमें भी बेंतकी सजा है। हां, वहाँ बेंत- 
की सजा पानेवाले हृ्द्ियोंकी संख्या रहती है ८० फीसदी, गोरोंकी केवल 
२० फीसदी | 
५ *५. राबई जी० काल्डवेल: रेड हज्षाह, डेलावेयर्स हिपिन्न पोर्ट, ११४७, 
'पृष्ठ ६९-७० | 


२३६ चम्बलके बेहड़ोंमें 


बेंत खानेवाले अनेक व्यक्ति आत्महत्या भी करते पाये गये हैं। 
डॉक्टर ग्रुवर कहता है: 'कोड़ेकी सजा अपराधीको अपराधपर विचार 
करनेका मौका नहों देती | इससे अपराध करनेकी प्रवृत्ति पेदा होती है !” 

क्या लाभ है ऐसे अमानुषी दण्डसे ! 

>< ५ >< 

ओर सामाजिक अप्रतिष्ठा 

उससे अपराध कुछ घटते हैं क्‍या ! 

सत्रहवीं शताब्दीकी घटना है। न्यूयाकर्में एक आदसमीने पड़ोसीके 
बगीचेसे कुछ गोभी चुराये | उसे दण्ड मिला कि वह उन गोभियोंको सिर- 
पर रखे हुए कटघरेमें खड़ा रहे और फिर पाँच सालके लिए बस्तीसे 
निर्वासित रहे | 

इंग्लैंण्डमं सन्‌ १६९८ में एक कानून बना कि अपराधीका बायाँ गाल 
लछोहेसे दाग दिया जाय | आठ साल बाद इस दण्डको रद कर देना पड़ा । 
क्यों ? इसलिए कि “* “इससे अपराध रोकनेमें मदद नहीं मिल सकी | 
उलटे हुआ यह कि ऐसे दागिल आदमियोंपर कोई विश्वास नहीं करता 
ओर वे जब ईमानदारीसे रोजी-रोटी नहीं पैदा कर पाते, तो विवश होकर 
गलत रास्तेपर ही चलते हैं !!!* 

कुकृत्यों के अपराधीकीं सामाजिक रूपसे अप्रतिष्ठित करनेके लिए आज 
जिस पद्धतिका विशेष रूपसे प्रचलन है, वह है नागरिकताके अधिकारोंसे 
वंचित कर देना, वोट न डालने देना, कोई प्रतिष्ठित पद न देना, संविदा 
करने, कुछ धन्धे करने, विवाह करने, विदेशमें प्रवास करने आदिसे वंचित 
कर देना | 

>< >< >< 

दण्डका चौथा तरीका है--जुर्माना । 

१८. फिलिप क्लीन : प्रिजन मेथड्स इन न्यूया्क स्टेट, १९३०, पृष्ठ २३ । 

१९, ल्यूक ओ० पाइक : ए हिस्ट्री ऑफ क्राइम इन इंग्लेण्ड (१८७३-१८७६ ), 
खण्ड २, पृष्ठ २८० । 


ढण्डा, जेल और फाँसीका रास्ता २३७ 


जुर्माना है तो बहुत पुराना, पर है वह निरथर्थक-सा ही | 
अमीरोंके लिए उसका कोई मूल्य नहीं | गरीबोंका वह प्राणलेवा है | 
अमीरोंपर उसका कोई असर नहीं पड़ता | गरीब बेचारे तबाह हो 
जाते हैं। अपराध करता है एक, फल भोगना पड़ता है सारे परिवारको ! 
जुर्माना दण्डका स्वयं उपहास है ! 
>< >< >< 


सवाल है कि दण्ड आखिर दिया क्‍यों जाता है ! दण्डका उद्देश्य क्या 
है ! उसका लक्ष्य क्या है ! 

दण्ड-विधायकोंका कहना है--दण्डके हैं तीन लक्ष्य | 

पहला लक्ष्य है---अपराधीसे अपराधका बदला लेना और इस प्रकार 
उसके द्वारा की गयी क्षतिकी पूर्ति करना । प्रतिकार, प्रतिशोध, प्रतिहिंसा ! 

दूसरा लक्ष्य है--भय या आतंक उत्पन्न करना, ताकि फिर कोई 
वैसी हिमाकत या हरकत न करे | 


तीसरा रूट्य है--अपराधीका सुधार । 


ब्रिटिश कारागार-पद्धति जॉच समितिके सदस्य जाज बनंड शाने इसका 
तार्किक विवेचन करते हुए कहा है कि '्रतिहिंसाको भावनाके 
चलते अपराधीके सुधारकी कल्पना ही नहीं की जा सकती | यह भावना 
ईंसाइयतके सवंथा प्रतिकूल है । इसमें द्वेषपकी भावना भी है और है यह 
'पापनाशक अन्धविश्वास' कि दो काले मिलकर एक गोरा हो जायगा ! 


आतंक उत्पन्न करनेका लक्ष्य इसलिए पूरा नहीं होता कि इस बातका 
कोई ठिकाना नहीं कि सही अपराधीकों ही उचित दण्ड मिल सकेगा । 
उसके कई कारण हैं। जैसे, अधिका रियोंके तरीके इतने दुष्टतापूर्ण हैं. कि 
उन्हें जनताका पूरा सहयोग नहीं मिलता; अभियोक्ताको भारी असुविधा 
उठानी पड़ती है, समय भी बहुत बर्बाद होता है; अधिकांश लोग अत्यधिक 
संदिग्ध न्याय पानेकी अपेक्षा असन्दिग्ध पारिवारिक अप्रतिष्ठाका संकट 
उठाना पसन्द नहीं करते; और ऐसे अपराधोंकी संख्या अत्यधिक है, 


२३८ ऋस्वकके बेहद में 


जिनका कि पता ही नहीं चल पाता, जिससे इस बातकी पूरी सम्भावना 
रहती है कि असली अपराधी कभी कानूनके शिकजेमें फँसेगा ही नहीं !*” 

.. ६ >< ५< 

दादा धर्माधिकारी ठीक कहते हैं : 

(क्या हमने कभी सोचा है कि आखिर सजा किसलछिए हे? बदला 
अलग चीज है और सजा अलग | सजामें बदलेकी भावना जितनी कम 
रहेगी, उतनी सजा शुद्ध होगी | दण्डमें न्याय होना चाहिए | न्याय तब 
होता है, जब उसमें प्रतिशोध ओर क्रूरता कमसे कम होती है। सजाका, 
दण्डका उद्देश्य मनुष्यकों नाकाबिल बना देना नहीं है ।!” 

> | >< 

स्पष्ट है कि सताकर, प्रतिशोध लेकर अपराधको रोकनेका तरीका 
गलत है | डण्डा, जेल और फॉँसीके रास्तेसे आतंक पैदा किया जा सकता 
है, अपराधीका सुधार नहीं ! 

तब रास्ता ! 

रास्ता एक ही है ओर वह है--प्रेम, दया और दुआका रास्ता : 

नीच बन जाता है इन्सान सजाएँ देकर 
जीतना चाहिए दुश्मनकों दुआएं देकर ! 


२०. जी० बी० शा : इम्प्रिजनमेण्ट, १९२०; इंग्लिश प्रिजन्स अण्डर लोकल. 
गवर्नमेण्ट, सुप्रा; भूमिका, संक्षेप, पेरा ३-४ । 
२१. दादा धर्माधिकारी : 'सजाका उद्देश्य, भूदान-यश्ञ, ९४ जून ६० । 


प्रेम, दया और दुऋआका रास्ता 9: 


जफाएँ. तुम किये जाओ, वफाएँ हम किये जायें, 
हमें भी देखना है यह कि कितने बेवफा तुम हो १ 
अहिंसासे हिंसाका प्रतिकार ! 
पतञ्जञलि भगवान्‌ कहते हैं योगसूत्रमें : 
अहिसाप्रतिष्ठायां तत्सल्रिधो वैरत्याग: । २५३५ 


“अहिंसाकी प्रतिष्ठा हुई कि आसपासके सभी प्राणियोंका वैर छूटा !! 
ओर तब शेर और गाय एक घाटपर पानी पीने लगते हैं ! 

आप कहेंगे कि तू क्या बाबा आदमकी बात करता है ! आजकल 
ऐसा कहीं देखनेमे आता है ! 

में कहता हूँ : हाँ ! 

गांधीके सत्याग्रहोंकी कहानी तो हम सबकी आँखों-देखी कहानी है ! 

इसके अलावा भी देश-विदेशमें पिछली शताब्दियोंमं अनेक स्थानोंपर 
अहिंसात्मक प्रतिकार होते रहे हैं | सफल प्रतिकार ! 

हंगरी, अफ्रीका, ब्रिटेन, भारत आदिके हालके ऐसे अनेक उदाहरण 
देते हुए ग्रेग साहब कहते हैं : 

“अनेक देशोंके अनेक संतों ओर बोर पुरुषोंने अहिसात्मक प्रंतिकारके 
सिद्धान्तकी खोज करके उसका प्रयोग किया है। छाओत्से, कनफ्यूशियस, 
बुद्ध, जैन तोर्थकर, इसा, असाइसीके संत फ्रांसिस, जार्ज फाक्स, लियो 
टॉल्स्टॉय और अनेक ऐसे व्यक्तियोंने इसका प्रयोग किया है। आधुनिक 
युगके विशिष्ट व्यक्ति गांधीने इस सिद्धान्तका विशद और सामूहिक रूपसे 
विधिवत्‌ प्रतिपादन करके उसमें सफलता प्राप्त की है | 

“प्रइ्न है कि यह अहिंसात्मक प्रतिकार क्‍या केवल बुद्धिजीवियों और 


२४० चम्बलके बेइढ़ों मे 


साधु-सन्तोंके उपयोगके लिए ही है! क्या यह केवल पूर्वीय मनोविशान 
ओर पूर्वीय विचार-पद्धति तथा पूर्वीय रहन-सहनके ही अनुकूल है ! नहीं, 
ऐसा कतई नहीं है। इसका रिकार्ड देखनेसे पता चलता है कि निरक्षर 
किसानोंने, ओद्योगिक मजदूरोंने, शहरमें पले बुद्धिजीवियोंने, साधु-संतोंने 
ओर अत्यन्त साधारण कोटिके मनुष्योंने सफलतापूबंक इसका प्रयोग किया 
है | अमीरों ओर गरीबोंने, सम्पत्तिशाली लोगों और सर्बहारा लोगोंने, 
मांसाहारियों और निरामिपाहारियोंने, युरोपिय्नों और अमेरिकनों ने, 
हबशियों ओर चीनियोंने, जापानियों और भारतीयोंने, आस्तिकों और 
नास्तिकोंने इसका सफल प्रयोग किया है। राजनीतिक, आर्थिक ओर 
सामाजिक संप्र्षोंमे सफलता पूर्वक इसका प्रयोग किया गया है | व्यक्तिगत 
रूपसे भी इसका प्रयोग किया गया है, सामूहिक रूपसे भी |?” 
प्रेमका रास्ता है ही ऐसा : 
असर सोजेसु हब्बतमें न हो यह गेरमुमकिन है। 
शमाका जिस्म छुकू जाता है, गर पदोना जछता है! 
>< ५८ »< 
आप शद्ञायद कहें कि रास्ता तो यह माकूल है, पर सवाल है कि क्या 
अपराधियोंपर, डाकुओंपर, छटेरोंपर, चोरोंपर, बदमाशोपर, हृत्यारोंपर भी 
इसका प्रयोग किया जा सकता है ! 
जरूर किया जा सकता है | 
आर जब हम अपराधकी तहमें घुसेंगे, तो देखेंगे कि हम सब॒ एक ही 
नावपर बैठे हैं ! यह बात दूसरी है कि किसीका अपराध सेरभर है, किसीका 
सवा सेर ! 
एक स्त्री हाजिर की गयी ईसाके सामने | 
सामने खड़ी क्रुद्ध भीड़की ओर देखकर पूछा ईंसाने : क्‍यों भाई, 
बात क्या है ! 


सिम >2 >> कक -कमन-+---43५4-क केन-प++-+ नम. रतन निक-+-+>मंकननममनानन-33+4 3७3 बणमक«भन»-भ 


१. रिचड बी० ग्रेग : दि पावर ऑफ नान-वायलेंस, १९१८, पृष्ठ १२ | 


प्रेम, दया और दुआका रास्ता २४१ 
लोग चिल्ला पढ़े : यह पतिता है, दुशा है। इसे हम जिन्दा नहीं 
देखना चाहते ! 
ईंसा बोले : ठीक है | तुम इसको दण्ड दो, पर मेरा कहना सिर्फ 
इतना ही है कि इसपर पहला पत्थर वह मारे, जिसने कभी कोई पाप 
नक्ियाहो! 
अरे, यह क्‍या हुआ ! 
सारा मैदान साफ ! सबने अपना-अपना रास्ता नापा ! 
हाथमें लिये हुए उनके सारे पत्थर अपने-आप उनके हाथ्थोंसे नीचे 
गिर गये ! 
५८ )< >< 
विनोबा कहते हैं कि पिछले युगोंमें क्रेधच ओर कामका प्राबल्य था, 
जिसके चलते ऋषियोंमें भी दुर्वासा ओर विश्वामित्र दी जाते थे, आजके 
युगमें प्राबल्य है लोमका । 
और यह लोभ होता है, जर और जमीनको लेकर | 
आजका युग पैसेका युग है : 
टका धर्मथ्का कर्म टक्ा हि परम पदम्‌। 
यस्य गृहे टका नांत्ति हाटके टकटकायते 


जिसके पास पेसा है, उसकी तूती बोलती है--सबे गुणा: कांचन- 
माश्रयन्ते ! जीवनके सारे व्यवहार आज पैसेपर आश्रित हैं। इसलिए हर 
कोई चाहता है, पेसेवाला बनना | समाजने आज पैसेको इतनी प्रतिष्ठा 
दे रखी है कि हर नागरिक येनकैन प्रऊारेण अपनी हवेली खड़ी करनेको 
उत्सुक है, 'बैंक-बैलेंस' बढ़ानेको उत्सुक है | 

पैसेकी यह माया मनुष्यसे कोन-कोनसे कुकर्म नहीं कराती ! 

ईमानदारीसे तो कोई लखपती बन नहीं सकता, दन्द-फन्‍्द, छल 
प्रपंचसे ही पैसेका अम्बार लगता है। आज सत्ता और कानून, सब कुछ 
पैसेके इद्ारेपर नाचते हैं । पेसेवाले ही अपने हितोंकी दष्टिसे कानून बनवा 

१८६ 

लेते हैं; जिसके चलते पैसेवाल्ा चोरी करके भी “चोर” नहीं कहत्यता, 
दूसरोंके पसीनेकी कमाईको हड़पकर भी 'भला आदमी” बना रहता है, 
पर गरीबकों ईमानदारीकी 'सूखी रोटी” पानेके लाले पड़े रहते हैं ! इस 
अन्धेरगर्दीके कारण एक ओर सम्पत्तिका अम्बार लगता चलता है, 
दूसरी ओर अभावोंपर अभाव बढ़ते चलते हैं | 
> > > 

देनरी जाज ( १८३९-- १८९७ ) ने अपने जीवनके दस वर्ष छगा 
दिये यह खोजनेमें क्रि आखिर ऐसा क्यों है कि एक ओर समृद्धि अपनी 
चरम सीमापर है, तो दूसरी ओर दरिद्रता । 

उसने देखा कि भूमिकी दुल्भताके कारण भूमिके मूल्यमें गगन- 
चुम्बी वृद्धि होती चलती है, यही इसका मूल कारग है। 

कहता है वह : कल्पना कीजिये कि सम्यताके विकासके साथ एक 
छोटा-सा ग्राम दस सालमें एक बड़े नगरके रूपमें परिवर्तित हो जाता 
है। वहाँ घुड़बग्घीके स्थानपर रेल आ आती है, मोमबत्तीकी जगह 
बिजली | आधुनिकतम मशीनें वहाँ लग जाती हैं, जिनसे श्रमकी शक्तिमें 
अत्यधिक वृद्धि हो जाती है। अब किसी लक्ष्मीमक्त व्यापारीसे पूछिये : 
“क्या इन दस वर्षोमें व्याजकी दरमें वृद्धि होगी !”' 

वह कहेगा : “नहीं । 

“साधारण श्रमिककी मजदूरी बढ़ेगी !” 

“नहीं | वह उलटे घट सकती है ।” 

“तब, किस वस्तुका मूल्य बढ़ेगा ?”! 

“मूल्य बढ़ेगा भूमिके भाटकका; जाओ, वहाँ एक भूमिखण्ड लेकर 
उसपर अपना अधिकार जमा लो !”! 

हेनरी जाज कहता है कि अब आप यदि उस व्यापारीकी बात मान 
लें, तो आपको कुछ नहीं करना पड़ेगा । आप मौजसे बैेठिये और अपना 
सिगार फूंकिये, अथवा नेपुल्स या मेक्सिकोके कोढ़ियोंको तरह पड़े रहिये, 
चाहे आकाशरमें उड़िये, चाहे समुद्रमें गोते लगाइये, रत्तीमर हाथ डुलाये 


कक, >ज-ननन नकल -े ना टी ढनपकमका ७७०००. 

बिना, समाजकी सम्पत्तिमें एक कोड़ीकी भी वृद्धि किये बिना, आप दस 

वर्षके मोतर समृद्धिशाली बन जायेंगे |! नये नगरमें आयका महल खड़ा 

होगा ओर उसके सार्वजनिक स्थानोंमें होगा एक मिखारी-निवास [' 
भूमिका भाटक किस गतिसे बढ़ता है, आपको पता है ! 

शिकागोमें चौथाई एकड़का एक भूमिखण्ड सन्‌ १८३७ में 
२० डालरमें खरीदा गया, १८३६ में बह २५००० डालरमें बेचा गया 
और १८९४ में उसका मृल्य आका गया साढ़े बारह लास्ब डालर ! 

>< »< >८ 

जमीनका यह हाल है, ओर जरका ! 

“टाकाय टाका बाढ़े !? पेसेसे पेसा बढ़ता है। शोपण, उत्पीड़न और 
बेईमानीके द्वारा एक ओरे पैसेमें वृद्धि होती चलती है, दूसरी ओर दरिद्रता 
बढ़ती चलती है | 

मार्क्सने पूँजीका विश्लेषण करते हुए पूँजीवादके भयंकर रूपका 
चित्रण किया है ओर बताया है कि पूँजीवादी समाजमे केसे कुछ थोड़ि-से 
हाथोंमें पूँजी एकत्र होती चलती है ओर अधिकांश जनता सर्वहारा बनती 
चलती है। उसने श्रमका मूल्य ओर अतिरिक्त मूल्यका सिद्धान्त स्पष्ट 
करते हुए बताया है कि एजीपति किस प्रकार शोषण करता चलता है 
ओर मजदूर किस प्रकार शोषित होता चल्ता है ! स्ट्रैचीके शब्दोंमें : 
“बस्तुस्थिति यह है कि मजदूरी करनेवाला श्रमिक अपना श्रम पूँजीपतिके 
हाथ बेचता है और पूँजीपति उस श्रमशक्तिको बेचता है, जो उस बस्तुमें 
निहित है |” छहके बजाय दस घण्टे श्रमिकसे काम लेकर पूँजीपति अपनी 
हवेली खड़ी करता है। पूंजीपतिका उत्पादन होता है अतिरिक्त मूल्यके 
लिए, उपयोगिताके लिए नहीं । इसका नतीजा होता है, किसानोंका 
असहाय होना और बेकारोंकी पठटन खड़ी होना । 

५८ >< >< 

'पेनल रिफार्मर'के कोई बीस साल पुराने एक अंकमें अन्नमलई विश्व- 
विद्यालयके एस० आर० एन० बदरीरावने अपराधकी सामाजिक और 
आर्थिक पृष्ठभूमि ( [॥6 $020-९८०7०ग्रांट 92८०६६7०७॥वै रा 
८7४7९ ) का विवेचन करते हुए लिखा है कि 'सारा झमेला है 
सम्पत्तिका । व्यक्तिगत सम्पत्ति जिस समाजकी आधारशिला है, और जो 
समाज व्यक्तिगत प्रेरणाके पावित््यमें तथा उसके भीतर रहनेवाले जीवन- 
संघर्षमं विश्वास करता है, उसमें अनेक वर्ग बनने ही वाले हैं, जिनमें दो 
वर्ग प्रमुख होंगे: (१ ) सम्पन्न (“[१8४८६$” ) और (२ ) दरिद्र 
( “[5४८-05” )। यह दरिद्र वर्ग अभावोंकी चक्कीमे दिन-रात पिसता 
रहेगा | कलकी कौन कहे, शामके भोजनकी भी जुगाड़ नहीं रहेगी उसके 
सामने ! इसी वर्गमें असन्तोष, घृणा ओर अपराधके कीड़े तीव्रतासे पनपते 
हैं ! जिनके पेटके लिए दाने-दानेके लाले पढ़े हैं, जो नगे ओर उधारे 
बदन शीतमें ठिठुर रहे हैं, सड़क ही जिनका बिस्तर है, वे यदि उस 
समाज-व्यवस्थाके प्रति विद्रोह कर उठे, तो आश्चर्य क्‍या, जिसमें थोड़े-से 
आदमी गुलछरें उड़ाते हैं ओर शेष जनताको गरीबीमें मरनेको छोड़ देते 
हैं |! किस कामकी है वह अर्थ-व्यवस्था, जो दो वर्गोके बीच इतनी गहरी 
खाई बनी रहने देती है ? सम्पन्नताके बीच यह दरिद्रता क्‍यों ! आज क्‍यों 
ऐसा हो रहा है कि एक ओर लाखों आदमो भूखों मर रहे हैं ओर दूसरी 
ओर हजारों टन खाद्य-पदार्थ समुद्रमें व्यर्थ ही डुबाये जा रहे हैं ! अति- 
उत्यादन और न्यून-उपभोगका यह तमाशा क्यों !”? 

तो यह जमीन ओर जर, भूमि आर सम्पत्ति है, हमारे सारे अपराधोंकी 
मूल बुनियाद ! 

>< ८ ५ 


पिेनल रिफामर के इसो अंकर्े बाबू श्रीप्रकाशने मोकू नामके एक 
'जेलके पंछी की कहानी देते हुए कहा है कि 'इमारे आजके समाजका 
ढाँचा पूँजोवारी हे । उसकी दृष्टिमें सभी गरीब आदमी अपराधी हैं ! 


प्रेम, दया ओर दुआका रास्ता २४५ 
जेलके सभी नियम भी इसी दृष्टिसे बनाये गये हैं कि इसमें सिर्फ गरीबोंको 
ही रखा जाना है !! 

केसी गलत धारणाएँ हैं ये हमारे समाजको ! 

अपराध-शार्तरियों के मतसे अपराधोंकी उत्पत्तिके एक-दो कारण नहीं 
होते | मनुप्यकी आनुवंशिक स्थिति, मानसिक स्थिति, शारीरिक स्थिति, 
उसकी प्राकृतिक परिस्थिति, आथिक परिस्थिति, सामाजिक परिस्थिति, 
राजनीतिक परिस्थिति भी उसके लिए जिम्मेदार होती है। धार्मिक 
असहिष्णुता आर अन्धविश्वास, आधुनिक सभ्यता, कल-कारखाने ओर 
मनोरंजनके प्रकार आदि भी उसके लिए जिम्मेदार हैं । 

कारण जो भी हो, जनताको अपराधके चलते कष्ट भुगतना ही पड़ता 
है, चाहे प्रत्यक्ष रूपमें, चाहे अप्रत्यक्ष रूपमें | फिर वह चाहे राजद्रोहके 
रूपमें हो, चाहे चोरी, डकेती या व्यक्तिगत सम्पत्तिकी हानिके रूपमें हो; 

चाहे वह ताजीरी पुलिस और अदालतोंका भारवाहनके खूपमें हो, चाहे 

भय या आवतंकके रूपमें हो !* 

तो जरूरत है इस बातकी कि अपराधों के आतंकसे जनताकों छुटकारा 
मिले | पर वह कोई दाल-मातका कोर तो है नहीं । उसके लिए सारे 
आर्थिक ढाँचेमें, सारे सामाजिक, राजनीतिक ओर धार्मिक दाँचेमें परिवर्तन 
लाना होगा । समाजमें प्रचलित गलत मूल्योंकी प्रतिश घटाकर ऐसे श्रम- 
निष्ठ समाजकी रचना करनी होगी, जो वर्ग-संत्रप ओर शोषणकी समाप्ति 


कर जन-जनमें प्रेम, सद्भाव, मैत्रो ओर करुणाकी भावनाका प्रसार करे | 
>< ८ >< 


भूदान-आन्‍्दोलन, सर्वोदय-आन्दोलन ऐसे ही नये समाजको रचना के 
लिए प्रयत्नशील है | सत्य, प्रेम और करुणाका ही मार्ग ऐसा है, जिससे कि 
अपराध और हिंसापर विजय ग्रात्त की जा सकती है। भारतीय और 
पूर्वीय ज्ञान तो यह कहता ही है, आधुनिक मनोविज्ञान भो अब मानने 
लगा है कि अ्टिंसा ही हिंसाको रोक सकती है। राग, द्वेप, क्रोष, भय 


४. सदरलेण्ड और क्रेसी : प्रिन्सिपल्स ऑफ क्रिमिनालॉजी, पृष्ठ २०-२१ । 


२४६ चम्बलके बेहड़ोंमें 


आवेश, प्राणरक्षा आदिके लिए की गयी हिंसाका प्रतिकार अहिंसासे 
करनेमें ही बुद्धिमानी है ।' नित्शो कहता है कि बुद्धने 'न दि वेरेन वेरानि'*'' 
की जो बात कही है, उसमें नैतिकताका उपदेश नहीं है, बल्कि है शरीर- 
विज्ञानका उपदेश !' चिकित्सा-विज्ञान भी मानने छगा है कि क्रोधका 
उत्तर प्रेमसे देनेसे स्वास्थ्यकों ल्वाम पहुँचता है ! रोगोंसे बचना है, तो 
प्रेम करो । 

जब ऐसी बात है कि ज्ञान ओर विज्ञान दोनों ही एक ही नतीजेपर 
पहुँचते हैं कि हिंसाका तरीका बुरा है, अहिंसाका तरोका अच्छा है, तो 
हम क्यों न प्रेम, करुणा ओर क्षमाका रास्ता अपनायें ! 

हाँ, यह अवध्य है कि इसमें त्याग ओर बलिदान पग-पगपर करना 
पड़ेगा, और अहंकारको उठाकर ताकपर रख देना होगा | कारण : 


उाखा चाहे प्रेप रस, राखा चाहे मान। 
एक म्यानमें दो खडग, देखा सुना न कान ॥ 
७७७ 

७५, रिचड बी० ग्रेग : दि पावर ऑफ नॉनवायलेन्स, पृष्ठ ६४ । 
६. नित्शे : एक होमो, खण्ड १७, १९२४, पृष्ठ २१ । 
७ ग्रेग ; दि पावर ऑफ नॉनवायलेन्स, पृष्ठ २०६--२१८ । 


बिनोबाका पअ्म-अभियान ४ ५; 


तरीके-फनामें कदम रखके पूछो, 
मुहब्बतको रस्में, मुहब्बतको राहें १ 


धमण्ड-मुरेनाकी अपराव-परम्पराओंका आतंक मध्य-भारतपर ही नहीं, 
उत्तर प्रदेश और राजस्थानपर भी छाया हुआ है। इस आतंकने उक्त 
शासनोंको विचलित-चिन्तित बना दिया है। कुछ समयसे इन तीनों 
प्रदेशोंने मिलकर सम्मिलित प्रयास भी किये हैं, किन्तु आतंक मर्यादित 
अवश्य बना है, उसका अन्त नहों आ पाया हैं | ' 'दीक्षित समितिकी 
रिपोट्से आतंकके अन्त लानेके मूलाधारोंका अपेक्षित उपाय विदित नहीं 
होता ।' * “उसके लिए जिस मनोवैज्ञानिक प्रयासकी योजना आवश्यक है, 
वह समितिने सूचित नहीं की, संचित नहीं की । जहाँतक हम जान सके 
हैं, आतककारी' ' 'समझदार, उदार ओर लोकप्रियता भो रखते हैं। यहां 
कारण है कि निरन्तर १५ वर्षोंसे शासकीय प्रयत्नोंके होते हुए भी वे सुरक्षित 
बने हुए हैं और उन्हें आत्मरक्षाके लिए, निरन्तर अपराधी बनते जानेको 
विवश होना पड़ रहा है |'' 'क्या' " 'उनका विश्वास संपादन कर उन्हें 
मानवताकी और नहीं पछटाया जा सकता १ * 'हिंसाका उपाय अहिंसासे 
नहीं किया जा सकता ? ' 'क्या ही अच्छा हो कि तीनों सम्बद्ध प्रदेश 
एक साथ मिलकर आतंककारियों ( बागियों ) से किसी प्रकार सम्पक 
स्थापित करें और उनका द्ृदय-परिवर्तन करनेका, पश्चात्ताप करनेकी ओर 
प्रेरित करनेका प्रयास करें |" 'यह असम्मव नहीं है * “आवश्यकता है 
परिस्थिति, वातावरण पल्टनेकी । यदि शासन अपनेको अक्षम अनुभव 
करता हो, तो हमारा यह भी सुझाव है कि वह आचार्य विनोबासे अनुरोध 
कर उन्हें उस क्षेत्रमें आमंत्रित करे ओर उन्हें आतंककारियोंसे सम्पर्क 


२४८ व चम्बलके बेहड़े में 


स्थापित करनेकी आवश्यक उचित सुविधाएँ सुलम करे | हमारा अनुमान 
ही नहीं, विश्वास भी होता है कि इस उत्तम, सरल और मनोवैज्ञानिक 
उपायसे सम्भव है यह विषम समस्या सुलस सके और शासनके संयुक्त 
प्रयास, व्यय-भार, चिन्ता, हानि, आतंकका अन्त आ जाय |" 

यह है उस सम्पादकीय टिप्पणीका अंश, जो उजैनके मासिक 
“विक्रम'ने लिखी थी जुलाई, १९०३ के अपने अंकमें । 

> ८ ओ 

सन्‌ ५६ में माई महावीर सिंह, लोकसेवक इटावाने बाबा राघवदासके 
सामने प्रस्ताव रखा कि चम्बल घाटी-क्षेत्रतरा आतंक मिटानेके लिए हमें 
अहिंसक शक्तिका संघटन ओर प्रयोग करना चाहिए । पर बाबाजीके चल 
बसनेसे शान्ति-प्रयास आगे नहीं बढ़ सका | 

आजलसे तीन साल पहले मध्य-प्रदेशके डिप्टी-इंस्पेक्टर-जनरल पुलिस 
कोहिली साहबने अपनी सरकारकों यह सुझाव दिया कि हिंसासे हिंसा 
मिटानेका प्रयोग तो हम कर चुके, जरूरत है अहिंसाके प्रयोगकी | 
आचार्य विनोबा भावेकों बुलाया जाय इसके लिए ! 

सन्‌ ५९ में इधर आगराके भाई चिम्मनछालने उत्तर प्रदेशीय 
शान्ति-शिविर, पसना ( इत्यहाबाद ) में इसकी बात उठायबी, उधर भिण्ड- 
मुरेनावाले छोगोंने दौड़-धुप शुरू की | हरिसेवक मिश्र कश्मीर दोड़ गये 
बाबाके पास | ग्वाल्यरके होनेके नाते मेजर जनरल यदुनाथ सिंह पहलेसे 
ही इस विपयमें दिलचस्पी ले रहे थे | डॉक्टर सुशीला नायरने भी दिल्‍ल- 
चस्पी ली इस समस्यामें । 

आखिर पठानकोटमें सर्व-सेवा-संघकी बैठकमें बाबाके सामने यह 
चर्चा आयी और प्रोग्राम बन गया चम्बल घाटीमें बाबाके दौरेका | 
तहसीलदार सिंहने फॉसीकी कोठरीसे जो पत्र लिखा, उसने भी उन्हें प्रेरित 
किया कि वे इस आतंकग्रस्त इलाकेमें यहाँके निवासियोंको सत्य, प्रेम 
और करुणाका सन्देश देनेके लिए पहुँचें | 

>८ >< >< 


विनोबाका प्रेम-असियान २४९ 


५ मई, १९६० को बाबा आगरा पहुँचे । 

बोले : आज सबेरे किसीने हमसे पूछा कि “आप डाकूक्षेत्रमें जा रहे 
हैं !! हमने कहा : जी ना, हम सजनोंके क्षेत्रमें जा रहे हैं, डाकुओं के क्षेत्र्े 
नहीं | डाकू कोन है, कोन नहीं, इसका फैसला करनेवात्य तो परमेश्वर है । 

८ मईसे बाबाकी सजन-द्षेत्रकी यात्रा प्रारम्भ हुई। उसकी समाप्ति 
हुईं ८ जूनको, जब आत्मसमर्पण करनेवाल्य पहला बागी रामऔतार सिंह 
जलेश्वरभाईके साथ चल पड़ा आगरा जेल्में बन्द होनेके लिए | 

प्रसन्नताकी बात है कि उत्तर प्रदेश तथा मध्यप्रदेशकी सरकारोंने, 
उनके अधिकारियोंने तथा पुलिसने बाबाके इस शान्ति और प्रेमके 
अभियानमें योगदान किया और अपने कानूनको थोड़ा ढीला करनेका 
भी खतरा उठाया ! ' 

५ ओर ५८ 
विनोबाके इस प्रेम-अमियानकी फलश्रुति ! 
शसत्राओं सहित निम्नांकित बीस बागियोंका आत्मसमपंण : 


१० मई १. रामओतार सिंह केंजरा फतेहाबाद मुरेना 
१७ मई २. पातीराम कुरेठा सिलावडी मुरेना 
»... ३ श्रीकिशन सिल्मवल्गे मुरेना 
». ४० मोहरमन कनेरा अटेर भिण्ड 
१८ मई ५. लच्छी खड़ीत गोरमी भिण्ड 
9... ६ परभू खड़ीत गोरमी भिण्ड 
१९ मई ७, लोकमन (छक्का) महुआ बाह आगरा 
५»... ८. कन्हई खेड़ा राठौड़ बाह आगरा 
». ९, तेजसिंह मोंधना अटेर भिण्ड 
५» १%, डरेव्यल बसई पिनहट आगरा 
» ११, रामसनेही निवारी पावई भिण्ड 
,» १२, दुर्जन दीनपुरा. कोतवाली मिण्ड 


»  * ३. विद्याराम प्रतापपुरा अठेर भिण्ड 


२२० चम्यलके बेहड़ंमें 


2९ मई १४. भूपसिंह अच्छाई गोरमी . भिण्ड 
५». १५. जंगजीत रामदासपुरा फीरोजाबाद आगरा 
» १६. मटरे डरावली राजाखेड़ा मरतपुर 
» १७. भगवानसिंह._ रूअर महुआ मुरेना 
२० मई १८. रामदयाल खोहरी बाह आगरा 
» १९, बदनसिंह खोहरी बाह आगरा 
२६ मई २०. खबरे सिकाटा उमरी भिण्ड 
>८ >< >< 


२० मईको करणसिहने भी आत्मसमपंण किया था, पर वारण्ट न 
होनेसे पुलिस उसे भिण्ड जेलमें नहीं ले गयी | खचेरेकोी यद्रपि ४ जूनको 
अविकारियोंने वारण्ट न होनेकी बात कहकर छोड़ दिया था, पर बादमें 
उसे गिरफ्तार कर लिया | 

डर >८ >< 

“डक क्‍यों शरण आये !” इस प्रशनकी चर्चा करते हुए थाना 
कसनाके पड़ावपर २२ जूृनको विनोबाने कहा : 

बहुतसे छोग ऐसी बात करते हैं कि डाकुओंको रियायत मिली या 
मिलनेका भरोसा हुआ, इसीलिए वे शरण आये होंगे या पुल्सिकी वजह- 
से पीड़ित हुए होंगे, इसलिए आये होंगे। ऐसा इसलिए होता दे कि 
मनुष्यके मनमें यह भाव रहता है कि 'हमारा परिवर्तन तो नहीं हुआ, 
हम सो पापोंको छोड़ नहीं सके, दूसरोंने ऐसा कैसे किया होगा ?! 
लेकिन वे समझते नहीं हैं कि अन्द्रका ओर बाहरका, दोनों कारण 
मिलकर ही काम बनता हे । 

महात्मा तुकारामकी जिन्दगीके पहले ३१ साल संसारमें गये | उनकी 
पत्नी मर गयी, तरह-तरहकी आपत्तियोंसे वे गुजरे | लेकिन आज महाराष्ट्र- 
की हर झोपड़ीमें 'ज्ञानबा तुकाराम! का जप चलता है। भगवानके नामसे 
उनका नाम मिल गया है। लेकिन ये छोग क्‍या कहते हैं ? “तुकारामपर 
आफत गुजरी, इसलिए वे संसारसे विरक्त हों गये। उन्हें वैराग्य हो 


विनोबाका प्रेंम-अभियान २५१ 


आया !” ऐसा कहनेवाले यह खयाल नहीं करते कि उप्ससे दसग़ुनी 
विपत्ति आनेपर भी बेशर्मीते संसारमें फैसे रहनेवाले लोग हैं । ऐसा ही 
मान लिया जाय कि तुकारामको आपत्तिने परमेश्वरकी तरफ ढकेल दिया। 
माना कि डाकुओंको आपत्तिने प्रेरणा दी मेरे पास आनेकी । गीतामें भी 
भगवानने कहा है; 'तू दुःखमय संसारमें आया है, तो तू क्यों नही मेरी 
भक्ति करता है ?? दुःखका उपयोग पश्चात्ताप होनेमें हुआ, तो उस 
पश्चात्तापफ्ती कीमत कम नहीं होती । किसीका लड़का मर गया, तो वह 
विरक्त होता है, मोगपरायणता छोड़ता है | लेकिन बहुत लोग ऐसे भी होते 
हैं, जिनका छड़का मर जाता है, तो कहते हैं 'ठीक है ! दूसरा होगा [? 
उनको तुरंत विरक्ति नहीं होती | 

होता क्या है कि आज हम चाहते ही नहीं कि दुनियामें कोई सत्कार्य 
बने । इसलिए दूसरेमें विश्वास नहीं रखना चाहते हैं। इसलिए नहीं 
कि हमारा हृदय खराब है, लेकिन हमारा अनुभव ही वैसा है। में 
मानता हूँ कि उन डाकुओंके मनमें परिवर्तन हुआ है। यह जिन्दगी 
कुत्तेकी-सी है!--यह समझकर ही उन्होंने समर्पण किया, माना; लेकिन 
समर्पण तो किया | जितनी संख्यामें उन्होंने समर्पण किया, उतनी 
मात्रामें छोंगोंको राहत मिली । यह सब परमेश्वरकी कृपा है । 

भिण्ड-मुरेनामें जो कुछ हुआ, वह सब परमेश्वरकी कृपा है। जहाँतक 
मेरा अनुभव है, हसका सोलह आने श्रेय परमेश्वरको है । पर अगर श्रेय 
बाँटना ही हो, तो पहला श्रेय उन डाकुओंकों देना चाहिए, जो शरण 
आये । दूसरा श्रेय पुलिसकों है, अगर वह चाहती, तो यह चीज नहीं बनने 
देती। तीसरा श्रेय है मेरे साथियोंको और कार्यक्रताओंको, जो दूर-दूर 
जंगलमें जाकर उनसे मिले और उनको विचार समझाया | चौथा 
श्रेय मुझे है रुपयेमें, १०० न॑ये पैसेमें १ नये पैसे जितना ! ओर 
वह भी भगवानके चरणोंमें रखकर, मुक्त होकर मैं आगे आया हूँ। 

लादीय॑ वस्तु गोबिन्द तुम्यमेव समर्पये ' 
७७७ 


अब हमर करें कया ? 86: 


चम्बल घा्ी-क्षेत्र आज आतंकग्रश्त है ! जिधर देखिये दुःख, वेदना, 
पीड़ा, हह्मकार ! 

माताएं बिलख रही हैं, बहने रो रही हैं, बच्चे सिसक रहे हैं ! 

सवाल है कि ऐसो स्थितिमें अब हम करें क्या ! 

एक ही उत्तर है; सेवा। जो भी पीड़ित है, जो भी त्रस्त है, वह 
हमारी सेवाका सबसे पहला हकदार है। फिर वह कोई भी क्‍यों न हो, 
वह बागी हो, पुल्सिवाला हो, बागियोंका मुखबिर हो, पुलिसका मुखबिर 
हो, ग्राम-रक्षा दलवाला हो, पैसेवाला हो या सर्वहारा हो ! इन्सानकी सेवा 
हमें करनी है इन्सानके नाते ! 


>< 2८ ”ई 
इस क्षेत्रमें तीन चीजें मूल हैं : ( १) गरीबी, ( २) वैमनस्थ और 
( ३ ) आतंक | 


मध्य प्रदेशके अन्य स्थानोंकी अपेक्षा भिण्ड-मुरेनामें जमीन कम है | 
सारे प्रान्तमें जहाँ प्रति वगंमीलकी आबादी ३०० से कम है, वहाँ भिंडम 
३२५ है। यद्यपि अन्य प्रदेशोंमें आबादी यहाँसे कहीं ज्यादा है: उत्तर 
प्रदेशमें है ५५०, बिहारमें है ५७५, तमिलनाडमें है ६००, ब्ंगालूमें है 
७५०० और केरल्में है ९२५ | 

जमीनपर लोगोंकी निर्मरता अधिक है, कटावसे भी काफी नुकसान 
है | खेतीकी जमीन उत्तरोत्तर घटती जाती है । बी० आर० स्कूछ ऑफ 
सोशियालॉजी एण्ड इकॉनोंमिक्सने हालमें जो शोध की है, उसके अनुसार 
पिछले ७० वर्षों खेतीवाली जमीन ५२'८ प्रतिशतसे घटकर रह गयी है 
३६*७ प्रतिशत और परती जमीन ४७'२ प्रतिशतसे बढ़कर हो गयी है 
६३*'३ प्रतिशत | 


अच् हम करें क्या ? २५३ 
खेतीकी स्थिति यह है। उद्योग-धन्धे यहाँपर नहींके बराबर हैं । 
आमदनीके जरिये अत्यन्त सीमित हैं। इसीलिए यहाँ ऐसी कहावत मशहूर 
है कि घरमें तीन भाई हैं, तो एक करेगा खेती, दूसरा चछा जायगा 
फीजमें और तीसरा बन्दूृक लेकर बन जायगा 'बागी' ! 
>< >< > 
तो पहली समस्या है, गरीबीको दूर करनेकी । 
सरकारका इस दिशामें जो कतंव्य है सो तो वह करे ही, करेंगी भी; 
बाबा यह चाहते हैं कि यहाँ भूदानका काम चले, सम्पत्तिदानका काम 
चले, सर्वोदय-पात्रका काम चले ओर चले ग्राम-स्वराजका काम । सारा 
गाँव एक परिवार बन जाय | 
इंसाकी बात : दो कोट्मेंसे एक उसे दे दो, जिसके पास एक 
भी नहीं ! 
जमीनवाले, जरवाले, भूमिवाले, पैसेवाले अपनी सम्पत्ति बाँठना 
सीख हें, अपनी मिलकियत मिटाना सीख लें, मिल-बॉटकर खाना-पीना 
सीख ले, तो गरीबो कबतक टिकेगी ! 
और वैमनस्य ! 
इस विपवृक्षकी जड़ें बड़ी गहरी हैं। पुश्त-दरपुश्त दुच्मनीकी आग 
भमकती रहती है। यह समस्या केवल चम्बल-क्षेत्रम ही हो, सो नहीं । 
देशके विभिन्न अंचलोंमे इसका विक्षत रूप दिखाई पड़ता है। रामदुलार 
शर्मा उस दिन बता रहे थे कि उनके गाँवके पास दो परिवारोंमें तीन 
पुश्तकी दुश्मनी उन्होंने आँखों देखी है। एक ओरका लड़का जैसे ही 
कसरत करके पुष्ट होता है, वेसे ही दुश्मनका खून करके अपने पिताकी 
कब्रपर रक्त चढ़ाकर उसका तर्पग करता है ! दूसरी ओरसे भी वही हाल 
है ! केसा बीमत्स है यह दृश्य ! 
इस वैर-विरोध ओर झगड़ेको दूर किये बिना हमारा काम चलने- 
वाल नहीं | इसकी तहमें जो अन्याय ओर अत्याचार छिपा है, वह भी दूर 
करना पड़ेगा । और यह दूर हो सकता है केवल प्रेमसे, करुणासे, क्षमासे | 


२ज४ चम्पलके बेइढ़ों मे 


इसके लिए गाँव-गाँवमें सत्संगका, सतशिक्षाका आयोजन हो । प्रेम, 
करुणा और क्षमाकी भावना भरनेवाले गीतों ओर भजनोंका घर-घरमें 
प्रचार हो । बच्चे, जवान, बूढ़े--सबके मानसमे ये भाव भरे जायेँ। 
रामायण, भागवत जैसे धर्मग्रन्थोंसे दया, करुणा और क्षमा सिखानेवाले 
प्रसंग पढ़-पढ़कर लोगोंके हृदयमें बेठा दिये जाये । ऊँच-नीच, कुलीन- 
अकुलीन, छोटे-बढ़े आदि सभी भेद मिटाये जायें। 

बैर, अन्याय और अत्याचार मियाने हम जायेंगे, तो स्वार्थी व्यक्ति 
हमारा विरोध करेंगे, हमें मारने-पीटनेको आमादा होंगे, पर हमें शान्तिसे 
उनका वार सहना होगा ओर प्रेमसे उन्हें जीतना होगा | 

रही बात आतंककी । 

उसकी कारगर दवा है--शखस्त्र-त्थाग । 

बन्दूकोंकी खैरात तो रोकी ही जाय, जो बन्दूकें अभी लोगोंके पास 
हैं, वे मी जमा करवा लेनेका प्रयत्न हो। “सच्ची बीरताके लिए बन्दूककी 
कतई जरूरत नहीं, यह भाव बच्चे, बूढ़े, जवान हरएकमें मरना होगा । 
सबमें निर्ममताका भाव छाना जरूरी है। 

तो-- 

हमें मिटाना है यहाँका दारिद्रत् | हमें मिटाना है यहाँका वैमनस्थ | 
हमें मिटाना है यहाँका आतंक | 

कैसे ! 

बहदी-प्रेम, दया और दुआढके रास्ते | 

बही--एक कोट उसे देकर, जिसके पास एक भी नहीं है ! 

वही--सबके सहयोगसे, सबके प्रेमसे | 

प्रेमसे पत्थर भी पसीज सकता है, आदमी न पसीजेगा ? हमें देखना 
यही है कि सेवाका ऐसा पुण्य अवसर हम खो न बैठें ! 

सर्दे भबन्तु सुखिन: सर्वे सन्तु निरामयः। 
सर्बे मद्राणि पदयन्तु मा कश्नित्‌ दुःखमाग्मदेत्‌ ॥ 
छ्छ 


* हे -ए हम 


परिशिष्ट 


ऋअत्मसमर्पर/ के बाद 


मई-जून १९६० में चम्बलके बेहड़ोंमें हिंसाने अहिंसाके चरणोंमें 
घुटने टेके । सारा विश्व चमत्कृत हो उठा अहिंसाके इस चमत्कारपर | 
देश-विदेशसे विनोबाके पास बधाइयोंका ताँता लग गया । 

सबको आशा बँधी कि इस प्रेरक घटनासे भारतका ही नहीं, सारे 
संसारका कल्याण होगा, दुजन सज्जन बनेंगे, डाकू साधु बनेंगे । 

पर हुआ क्या £ 

गाली और गोली जिसका अख्तर है, उस पुल्सिकों लगा कि यह तो 
उसकी प्रतिष्ठापर ठेस पहुँचानेवाली घटना घट गयी ! पूँजीपतियों के अख- 
बारोंकोी भी ऐपा ही लगा | उधर हमारे जनरल साहब भी जाते रहे ! 

नतीजा यह हुआ कि जहाँ वातावरण सुधरनेकी पूरी आशा थी, 
वहाँ उल्टा ही वातावरण बना दिया गया । आत्मसमपंणकारी बागियोंके 
प्रति भो दुर्व्यवहार करनेमे कोई कसर न छोड़ी गयी--एकको तो बिजली- 
के धक्केतक लगाये गये, कुछपर बन्दूकोंके कुन्दोंके प्रहार किये गये। 
पुलिसिने 'खिसियानी बिल्ली खम्मा नोचे” की कहावत चरितार्थ की | 

रामऔतार सिहकों फॉसीकी सजा सुनायी गयी, पर बादमें अपीलमें 
वह बरी हो गया | और भी दो-तीन आत्मसमर्पणकारी बागी छूट गये हैं। 
वे श्रमाधारित जीवन बिता रहे हैं | ओरोंपर अभी मुकदमे चल रहे हैं । 

हमें सिर्फ इतना ही अफसोस है कि स्वतन्त्न भारतमें अहिंसाके इस 
अद्भुत प्रयोगको विफल करनेकी भरपूर चेष्ट की जा रही है ! 

फिर भी हम आशा करते हैं कि कभी-न-कभी अहिंसाकी यह छोटी- 
सी किरण मानवताको प्रभावित करनेमें सफल होगी ओर जरूर होगी | 
कारण, न हि कल्याणकृत्डश्चित्‌ दुर्गतिं तात गच्छति ! 

